
Si casele au destinul lor, asemenea cărţilor! în maiestuoasa lor tăcere, 
trădând o suverană vanitate, fiecare aşezământ în piatră pare un Sfinx încremenit 
de trecerea timpului, pentru a ne aduce aminte - ”Hominem te esse” 1 2 . Spre 
dreaptă cumpănire, dar după un algoritm de nimeni ştiut, alte clădiri dispar, una 
câte una, în iureşul demolator al schimbărilor la fată ale oraşului, ca într-un 
nemilos şi implacabil sacrificiu expiator, vrând iarăşi să ne spună: ”Sic transit 
gloria mundi ! ” 

Nepoftind la vrerea simplă şi facilă a turistului grăbit, dornic să 
contemple monumente, să cerceteze tezaurele chivernisite în muzee şi să admire 
locuri ce adăpostesc colosale sipete artistice, în doar câteva ore de plimbare, cu 
ghidul metropolei vieneze fluturând în buzunarul hainei, nemulţumit aşadar doar 
să imortalizez cu aparatul fotografic imagini arhicunoscute, pentru a le arăta 
apoi prietenilor, spunându-le triumfal ”Et in Arcadia ego ”, ceea ce s-ar traduce 
prin fost şi eu pelerin la locurile eminesciene sfinte ”, am decis în sine-mi 
să hoinăresc cu metodă pe uliţele înnoite ale citadelei culturale vieneze în 
căutarea semnelor peste timp ale Poetului. 

Mai întâi, o mărturisire frustă: detest maniera secată de adaos de 
cunoaştere a unor naratori ai biografiei eminesciene, cramponaţi cu prudenţă, 
într-un demers steril şi contraproductiv, sub acoperământul protector al 
dictonului ”magister dixif\ în a tălmăci sau răstălmăci familiare întâmplări, 
portrete şi evocări restitutive, răspândite în opuri vechi de aproape un secol, 
decalcând mecanic schiţe după ceţoase şi ambigui amintiri, semnate de I. 

r\ 

Slavici, S. Isopescu, T. V. Ştefanelli sau alţi memorialişti ”eiusdem farinae ” . 

1 "Eşti doar un om ! ” 

2 Sextil Puşcariu, ” Călare pe două veacuri. Amintiri din tinereţe (1895-1906) ”, Editura pentru Literatură, 1968; 
Alexandru Vaida Voevod, ”Memorii”, voi. II. Prefaţă, ediţie îngrijită, note şi comentarii de Alexandru Şerban, 
Ed. Dacia, Cluj-Napoca, 1994;I.Grămadă, ” Societatea Academică Social - Culturală ,, România Jună” din Viena 
(1871-1911)”, Arad, 1912; Gheorghe Moisescu, „ Centenarul societăţii academice - literare ,, România Jună” 
din Viena, 1871-197”, în ” Almanahul Patriarhiei Ortodoxe Române din Viena ”, XI, pe anul 1972. 

Deşi poleite cu vervă şi strălucit verb, în straie beletristice ademenitoare, 
ele rămân doar redactări de elevată erudiţie literară ori exerciţii de analiză 

5 5 

savantă, absconsă, răsucind în caruselul cu căluşei de iarmaroc aceleaşi legende 
urbane de studenţie vieneză, deja cunoscute întâmplări cu caracter anecdotic. 

Recunosc, cu smerenia celui ce îşi cunoaşte limitele propriei necunoaşteri, 
că, în studiile mele, nu mă feresc să ating ţinte de rang secund, deosebite de 
cercetările docte şi savante, mustind de erudiţie fecundă, intangibile prin 
imensitatea surselor şi sfidătoare prin curajul interpretărilor, accesibile doar 
maeştrilor neîntrecuţi întru reconstituiri de epoci şi curente literare. 

în pofida aspectului mărunt şi insignifiant al paginilor ce urmează, izvodite 
mai mult din emoţia iubirii de Eminescu, sper că efortul meu va deschide 
curioşilor porţi până mai ieri ferecate, ducând spre tărâmuri nestrăbătute încă pe 
cei care s-au încumetat să caute şi alte ipostaze de viaţă ale Luceafărului. 

Prin urmare, propunem cititorilor un exerciţiu de răbdare şi înţelegere, de 
imaginaţie şi luciditate, rugându-i să scruteze cu ochii minţii cum arată în zilele 
noastre cartierele, clădirile, străzile, parcurile, podurile peste ape, zidurile vechii 
cetăţi Vindobona (nedesenate încă de către arhitecţi în planşe de sistematizare), 
cafenelele si restaurantele amintind de Eminescu. 

5 

Rugăm pe tine, iubite lector, să mă însoţeşti mai întâi în recompunerea 
universului lumii studenţeşti, găsită aici de Poet, apoi să pătrundem în latura 
concretului şi banalului trai cotidian, zugrăvind modul de trai şi moda de a se 
îmbrăca, felul lui de a vorbi, dar si felurile de mâncare din cantinele studentesti. 

După aceea, să ne imaginăm glasul fermecător al Poetului, interpretând 
duioase cântece, ce răsunau în sălaşurile de distracţie ale tinerilor, aparent lipsiţi 
de griji. 

Să încercăm să despletim întortocheatele itinerare ale studentului grăbit, în 
drumul său de acasă spre facultate. 

Să cunoaştem orarul de zi sau de noapte al aceluia care, în postura de 
student instalat temporar în pensiune privată, degusta meniuri frugale, apetisante 
dar insuficiente. 

Poate, astfel, vom desluşi bizareriile existenţei lui Eminescu din acel timp, 
integrându-1 în peisajul vieţii studenţilor români, la Viena, acum un secol şi 
jumătate. 

Cu alte cuvinte, ne vom strădui să povestim şirul vieţuirii Luceafărului în 
capitala acestei împărăţii, prin mărturii de epocă, confruntate cu realităţi din 
zilele noastre, reconstituind istoria celor trei ani de prezenţă a geniului 
eminescian în furnicarul vienez. 

Având în minte aceste gânduri, vom parcurge străzile cu nume evocatoare 
de vremuri glorioase ale strălucitorului oraş pentru a descoperi locurile, dăinuind 
încă, a căror existenţă netulburată de trecerea timpului evocă duhul Poetului , 
devenit pentru acest motiv un ”genius loci ”, dar mai ales pentru a simţi pulsul, 
respiraţia clădirilor ce au fost odinioară martori tăcuţi paşilor Luceafărului 
poeziei noastre româneşti 3 . 


3 Mai recent, aceleaşi intenţii au fost transpuse în pagină tipografică în numeroase lucrări: Gellu Dorian, Emil 
Iordache ” Eminescu la Viena. Din cartea Paşii Poetului, ediţia a II-a.. ”. (Proiect cultural în cadrul programului 
Ministerului Culturii - „Anul 2000 - Anul Eminescu ”) în „Hyperion - Caiete botoşănene ”, 2000, nr. 1, p. 28-34 
( Eminescu in aeternum ); Ion Iliescu, ”Făt-Frumos al românilor la Viena Timişoara, Mirton, 2000, ( Anul 
internaţional M. Eminescu)’, Emil Mânu, ” Eminescu în timp şi spaţiu. Eseuri şi comentarii” , Bucureşti, Doina, 
2000; Alexandru Popescu, ” Viena românească ”, Bucureşti, Fundaţia Culturală Română, 2000; Stelian Vasilescu, 
” Eminescu student la Viena. Piesă în opt tablouri ”, Oradea, Iosif Vulcan, 2000, cu ilustr. Versiunea revăzută a 
dramei Eminescu la Viena (1975); Corneliu Crăciun, 7 Societăţi academice române din Viena ( 1861-1918 ')” 
Oradea, Logos 94, 2001, ( Historia ); Max Demeter Peyfuss, ” Eminescu la Viena ”, în „Columna”, Chişinău, 
1993, nr.l, p. 24-26 ( Eminesciana ); Gaby Michăilescu ” Neavând testimoniu să-i justifice absolvirea liceului, 
Eminescu nu poate fi înscris decât „auditor” la Universitatea din Viena”, în „Literatorul”, Buc., 1997, nr. 43- 
44, 24 oct.-7 nov., p. 12, 14 cu portr. Dan Popescu, ”Eminescu la Viena (1869-1871)”, în „Eminescu”, 
Timişoara, 2002, nr. 8 (primăvara), p. 2.; Stelian Tăbăraş, ”Oberdobling ”, în „Luceafărul” , Buc., 2004, nr. 27, 
14 iul., p. 2 (Nocturne)', Mircea Papiu, ”Prezenţe româneşti la Viena”, în ,fiamilia Română ”, Oradea, 2000, nr. 
3-4, dec., p. 23-24. Despre prezenţa lui Eminescu la Viena s-a realizat un film documentar, cu titlul ”Eminescu la 
Viena ” iar în anul jubliar 2000 s-au prezentat conferinţe la ” Centrul Cultural Viena” (ICR), cum ar fi aceea 
susţinută de Prof. Dr. Mircea Popa din Cluj, care a susţinut studiul ” Eminescu la Viena, în presa Transilvaniei şi 
cea românească din Viena”’, Dan Toma Dulciu, ”M. Eminescu, Prezenţe vieneze ”, Buc. 2016. 

Aşadar, acest ”remember” nu va avea caracterul redundant al ”remake 
urilor literare, izvorâte din scenarii zămislite cu un secol în urmă de condeiele 
inspirate ale unor mari eminescologi 4 . Eseul nostru vă sugerează o imagine 
poliedrală, de autenticitate nedisimulată, modelată din relicve de dulce 
amintire, văzute, desigur, în manieră subiectivă, punând în prim plan amprenta 
culturală şi zestrea edilitară, păstrate de oraş din vremea lui Eminescu. 

Paginile monografiei călinesciene, nuanţe tandre dintr-un tablou pastelat, 
descriind atmosfera oraşului, în anul sosirii tânărului student în capitala austro- 
ungară, ne vor deschide ferestrele minţii spre acest univers: ”Pe Eminescu îl 
aşteptau, aşadar, aici, pensiunile materne pentru studenţi, corecte şi 
îngăduitoare, cafenelele civilizate, refugii de iarnă, cu chelneri generoşi care 
fac credit, birturi economice ai căror patroni au slăbiciune pentru junii lor 
clienţi, tinere fete de-o facilitate cu totul simplă, o poliţie bonomă, care îngăduie 
cu zâmbete paterne studenţilor să facă şi să scrie declaraţiuni fulminante, dar 


4 Ieronim Bariţiu, "Din zbuciumul veacului. Scrieri literare, sociale şi politice ”, Cluj -Napoca, Edit. Dacia, 1982, 
( Restituiri ); Perpessicius, ” Eminescu la Viena în ” Almanahul Parohiei Ortodoxe din Viena ”, 1962, p. 50-54; 
Tudor Arghezi, ’ Eminescu , student ”, idem, 1965, p. 41^-2 (”. însemnări şi amintiri”) aleriu Râpeanu, ”Zile şi 
mai ales nopţi la Viena”, idem, 1966, p. 55-59 (” însemnări şi amintiri”)', Acest Almanah a acordat în mod 
constant atenţie prezenţei Poetului nostru naţional la Viena. Astfel, numărul pe anul 1971, publică sub semnătura 
lui Nicole Răduică articolul ”Tradiţii culturale româneşti la Viena ”, p. 84-90 (” Mărturii din trecut”); de 
asemenea, numărul aceluiaşi almanah pe anul 1974, publică articole referitoare la Mihai Eminescu (Nicolae 
Hozan, ” Amintiri vieneze ”; Vasile Gherasim, ’ Eminescu la Viena”; Horia Oprescu, ”Pro Eminescu” etc); 
Gheorghe Pele, ” Eminescu la Viena”, în ” Familia”, 1968, nr. 2, febr., p. 15; Dimitrie Vatamaniuc, ” Eminescu şi 
Slavici la „ România Jună” din Viena. Lupta lor pentru unitate naţională”. Bucureşti, Edit. Academiei Române, 
[1967], 12 p. (” Revista de istorie şi teorie literară ”, tomul 16, nr. 1) (Extras); Ion V. Boieriu ,” Eminescu şi epoca 
vieneză ”, în ”Tribuna ”, Cluj, 1970, nr. 1, 1 ian., p. 2 (însemnări); Gheorghe Moisescu, ” Centenarul Societăţii 
Academice Literare România Jună din Viena, 1871-1971. ( ”Hundertjahrfeier des Akademisch-Literarischen 
Vereins România Jună in Wien 1871-1971 Viena”), în ”Edit. Coloniei Române din Austria, 1971”, 192 p. cu 
ilustraţii.; Această editură a mai publicat, în anul 1964, lucrarea ” Prinos întru aducere aminte a poetului Mihai 
Eminescu la 75 de ani de la moartea sa”. (”Huldigung in Erinnerung des Dichters Mihai Eminescu zum 75 
Todestag”). Traducere în limba germană de E. Bohatyretz, 64 p. Cuprinde, în lb. română şi germană, versuri şi 
articole de Tudor Arghezi (”Inscripţie pe amfora lui Eminescu şi Eminescu student”); Nicolae Iorga (” 
Eminescu”); Gala Galaction ,(”Eminescu copil”); Mihail Sadoveanu, (”Eminescu”); G. Călinescu (”Portretele 
lui Eminescu”); Pavel Petroman, ”Eminescu şi Viena”, în ”Orizont”, Timişoara 1989, nr. 24, 16 iun., p. 16; Al. 
Andriescu, ” La Viena, pe urmele lui Eminescu ”, în ”Cronica ”, Iaşi, 1967, nr. 3, 21 ian., p. 2 (Cronica pe glob), 
vezi Cap. „Luceafărul la Viena”, „Cartierul preferat” şi „Apus la Dobling”; Geo Şerban, ” Viena. Perimetru 
nostalgic ”, în ” Secolul XX”, 1978, nr. 7-9, p. 99-111 cu ilustr. în capitolul dedicat lui Eminescu, intitulat ”Pe 
unde a trecut Eminescu...”, autorul precizează locurile, cursurile şi spectacolee la care a luat parte Mihai 
Eminescu, în perioada şederii la Viena. Acelaşi scriitor continuă seria de articole privind prezenţa lui M. 
Eminescu în capitala imperiului austro-ungar: ” România Pitorească” , 1983, nr. 23-24, p. 12-13, unde prezintă 
harta locurilor „pe unde a trecut Eminescu...”; idem, ”Viena, filă de poveste ”, în ” Contemporanul” , 1989, nr. 25, 
16 iun., p. 15; Constantin Radu-Maria, ”Eminescu la Viena”, în ” Teatrul ”, Bucureşti, 1979, nr. 5, mai, p. 35; 
Zaharia Sângeorzan, ”Viena lui Eminescu ”, în ” Cronica”, Iaşi, 1983, nr. 24, iun., p. 10; idem, ” Itinerar 
eminescian la Viena”, în ” România Literară”, 1983, nr. 35, 1 sept., p. 24 cu ilustr. 

mai ales mijloace de a se cultiva, ca biblioteci, muzee, teatre, ediţii ieftine de 
clasici şi reviste, puse la îndemână de cafenele, ceea ce lipsea încă în ţară 

Oare, cum se desfăşura tumultuoasa tinereţe a acestor studenţi ? Cum se 
aclimatizaseră în burgul Vienei feciorii veniţi din toate colţurile pământului 
românesc să se hrănească din seva ” Almei Mater”? Cum supravieţuiau, 
înfruntând neajunsurile mai mari sau mai mici, unde îşi găsiseră sălaşul, unde 
”conveniau”, cu ce fel de îndeletniciri îşi ocupau timpul, cum se distrau dar, 
mai ales, cum reuşeau aceşti juni să se maturizeze, transformându-se din 
adolescenţi încă imberbi, captivaţi de amuzamente juvenile, în bărbaţi capabili, 
croind planuri de propăşire a naţiei ? 

Conspectând documente din perioada petrecută de Luceafăr la Viena, 
vom descoperi amănunte de tot felul, risipite ici şi colo, înşirate în mii de 
rânduri, ce par crestate, uneori cu migală, alteori cu suferinţă, în cuprinsul 
manuscriselor rostuite la ” Academia Română ” şi tipărite în zilele noastre cu 
multă obidă de către păstrătorii corpusului biografic eminescian. Devenind un 
bun public naţional, ele sunt menite să dezvăluie o istorie tumultoasă, plină de 
întâmplări amestecate, reconstituită din frânturi de corespondenţă disparată dar 
şi disperată, adresată familiei rămase în ţară, cereri ultimative de trimitere 
degrabă, fără sincope, de stipendii necesare traiului, ori sub chipul unor versuri 
frivole, a unor izvoade, aparent fără noimă, de ordin administrativ sau financiar, 
altele însoţind gânduri dedicate unor tinere amabile, oficiind cu tandreţe în 
cafenele, restaurante sau locante, ieşite în cale dinadins pentru bugete studenţeşti 
rezonabile, pagini cu nume de hoteluri sau pensiuni nemţeşti, liste de datorii 
către colegi, proiecte literare inspirate de burgul adoptiv, iată doar o mică parte, 
latura concretă, de netăgăduit, a biografiei vieneze a Poetului nepereche. 

Citind filele manuscriselor îngălbenite de vreme, parcurgând paginile 
gazetelor de epocă, descoperim cu nedumerire o altă proiecţie a celui ce este 
cunoscut îndeobşte drept imaginea romantică a geniului însingurat. 

Vi l-aţi fi închipuit pe Eminescu, dominat de spirit pragmatic, cutreierând 
prin prăvăliile Vienei pentru cumpărarea unei maşinării de ’faradizaţiune ” (fur 
nervenlăhmung), adică pentru repararea „paraliziei nervilor ” ? 

Poetul, bântuit de viziuni filosofice, găseşte resurse nebănuite pentru altfel 
de preocupări, înştiinţându-şi fratele, medicul Şerban Eminovici, spre sfârşitul 
lunii decembrie 1871, că preţul modernei ustensile medicale este 24 de florini, 
fără tarife de transport. 5 6 7 8 

Ori, poate doriţi să găsiţi în persoana studentului Eminescu un tânăr cu 
porniri de revoluţionar, semnând în mod curajos apelul junelui Dem. Magdu, 
contribuind la o colectă publică în folosul ţăranilor expulzaţi din Tofălem 5 (4/16 
Decembrie 1869) ? 

Sau, în sfârşit, cum ar fi să vă imaginaţi un Eminescu boem, visând la astre 
în atelierul unui zugrav de subţire bucovinean, Dionisie Epaminonda 

n 

Bucevschi , zăbovind zile şi zile în studioul acestuia, numai pentru a-şi domoli 
dorul de ” romantica , rustica şi voievodala Bucovină ” , dat lipsă, din motive 
fără nici o noimă, de la întâlnirile studenţeşti, tulburând colegii cu îngrijorări 
repetate ? 

De la aceste exerciţii de imaginaţie nu este decât un pas până în a-1 
metamorfoza pe angelicul Eminescu în manechin de studiu, într-un atelier 


5 Dan Toma Dulciu, ”Mihai Eminescu Prezenţe vieneze”, Bucureşti, 2016, p. 100. Este vorba de un aparat, 
utilizând impulsuri de curent în electrodiagnostic sau electroterapie. Aparatul este folosit în examinarea nervilor 
şi a muşchilor paralizaţi, ştiindu-se că, în anumite maladii, excitabilitatea muşchilor se poate detecta şi trata mai 
bine cu curent alternativ, decât cu un curent continuu. Anterior, la 16 decembrie 1871, Eminescu îi scrise 
doctorului Şerban că are mare nevoie de bani, având datorii la chirie, ”la birt, la cafenea, în fine, pretutindenea ”. 

6 în toamna anului 1869, protopopul sibian Zaharia Boiu iniţia o colectă bănească în favoarea ţăranilor alungaţi 
de către moşierul din Tofăleni (Tofalva), iar ecoul a avut un ecou imens, ajuns până la Viena. Aici, comercianţii 
B.G. Popovici şi Ioachim Mureşianu se alătură iniţiativei pornite din ţară şi continuate de studentul D. Magdu. 
Acesta adună câte un florin de la studenţi şi doctoranzi, printre ei Michaiu Eminescu , filosof Ieronim Bariţ, 
student la Filosofie, I. Anca, student la Medicină şi I. Hosanu, student la Medicină. (” Telegraful Român ”, Sibiu, 
1869, nr. 96, 4/16 decembrie, p. 405). Cf. Eugen Gluck, Nicolae Roşuţ, ” Aradul în perioada Războiului de 
Independenţă ”, Arad, 1977, XII, ” Universitatea Cultural- Ştiinţifică”, Arad, p.100. 

7 Epaminonda Bucevschi (1843-1891) a studiat teologia la Cernăuţi şi pictura la Viena. A participat, împreună cu 
Eminescu, la Serbările de la Putna. 

8 Leca Morariu, ”La semicentenarul morţii lui Epaminonda Bucevschi ”, în ” Glasul Bucovinei ”, 1941, nr. 5, 20 
febr., p. [1]; vezi şi Paul Leu, ”Ciprian Porumbescu ”, Suceava, 1972, 279 p. cu ilustr. şi note, cuprinzând 
amănunte despre prietenia lui Mihai Eminescu cu Epaminonda Bucevschi, p. 78; Sosirea lui M.E. la Viena, oct. 
1869, p. 84. etc 

vienez de pictură. Potrivit unei legende contemporane, tatăl sculptorului Joseph 
Miilner ar fi lăsat moştenire fiului schiţele studentului român cu chip de 
Hyperion, astfel zămislindu-se controversata operă de artă, zăvorâtă într-un 
sarcofag de sticlă, în curtea cu arcade a Universităţii Viena - supranumită 
” Capul lui Sigfried ” ( Siegfriedskopf). 


2 

Frunzărind alături de dumneavoastră, dragi cititori, vetuste pagini de dulci 
suvenire, consemnate de tovarăşii săi de studenţie, haideţi să ne imaginăm în 
continuare icoana laică a unui Eminescu, ”om de lume ”, participând cu decenţă 
bine chibzuită la chefuri juvenile, la baluri şi revelioane, încheiate la crăpatul 
zorilor, la agape desfăşurate în diverse berării sau cafenele, la sindrofii ţinute în 
restaurante cu nume de legendă 9 , la evadări ticluite în natură, la hoinăreli şi 
hârjoane în împrejurimile pline de verdeaţă ale oraşului 10 . 

în gazete vechi de un veac şi jumătate, tipărite la Viena sau Pesta, găsim 
tabloul fără retuş al petrecerilor studenţeşti, purtate cu ighemonicon în 
ospelurile de lux ale capitalei vieneze, în saloane alese şi frumos împodobite, 
cu prilejul Ajunului Anului Nou ori, cum am spune astăzi, al Revelioanelor, de 
la care Mihai Eminescu era nelipsit. 

Accedând la învăţătură înaltă, de rang universitar, tinerii descopereau cu 
surprindere un cult nemaiîntâlnit, căruia i-au devenit părtaşi sinceri 11 , desfăşurat 
după un ritual bine întemeiat, constând în reuniuni cotidiene, în spaţiul îmbietor 
al ”cafeehaus”-u\ vienez, tărâm devenit, pe zi ce trece, un al doilea lor cămin 
studenţesc. 

5 


9 ”Der liebe Augustin ” ( Griechengasse ), bodega ”Radetzky” , ( Riemergasse ), berăria ” Curtea Imperială ”, 
restaurantul ”Obermayer ” etc. 

10 I. Slavici, "Amintiri”, Bucureşti, 1924. 

11 Din 2011, cultura cafenelei tradiţionale vieneze face parte din patrimoniul cultural imaterial al UNESCO. 

Pe lângă faimoasa cafenea "Troicii, devenită loc comun, prin redundantă 
trecere de prag, studenţii descopereau alte adăposturi de întâlnire, unde witz- ul 
era prezent 12 . Desigur, cei cu dare de mână intrau la ” Cafe de TOpera”, unde, 
peste ani şi ani, profesorul Teclu dobândi măiastră deprindere a jocului de 
biliard, petrecută după un orar cotidian riguros, între orele 14-15, sau la ” Cafe 
Central” din Herrengasse, amplasată la parterul ” Palatului Ferstel”, primul 
sediu al ” Bursei Vieneze”, în care clienţii puteau răsfoi în tihnă numeroase 
periodice europene, prefigurând avant la lettre un rudimentar ” Cafe -Internet”, 
respectiv o ” bibliotecă pentru toţi ", oferită de generosul patron de local. 

într-un spirit de frăţesc echilibru, oamenii cetăţii, jurnaliştii, politicienii, 
artiştii, studenţii sau simplii orăşeni zăboveau cu tact în jurul meselor, sfidând 
rangurile şi canoanele protocolare, fiind echitabil ademeniţi de mrejele aromelor 
de Orient: Mozart, Beethoven, Strauss (tatăl şi fiul) 13 iar, peste ani, Sigmund 
Freud, Arthur Schnitzler, Peter Altenberg sau Adolf Loos, Franz Kafka, toţi 
aceştia au considerat cafeneaua drept un veritabil atelier de creaţie. 

Au fost timpuri când "acasă" însemna "la cafenea ", încât marele scriitor 
austriac Peter Altenberg adăugase pe cartea sa de vizită adresa cafenelei, 
închinând un poem suveranei cafele ! 


n ”Meissner”(Alleegasse), "Cafe Holler”, ( Wiednerhauptstrasse ), ”Vindobona” iar mai târziu ” Arkadencaffee” 
din apropierea Bisericii Votive , ”Cafe Schlossel”, vis- a- vis de ” Marele Spital ” ( Alserstrasse ). 

13 începând cu anul 1840, în cafenelele vienze pătrunde muzica. Un pian sau un cvartet de coarde, mici concerte, 
iată atracţia acestor cafenele, actuală şi în zilele noastre. 

”Cafe Central ”, cititori de ziare şi reviste. 

Se putea gusta o licoare aducătoare de inspiraţie şi la ”Cafe Imperial 14 ”, 
situată în Kărntner Ring, lăcaş citadin al muzelor, unde compozitorul Gustav 
Mahler obişnuia să petreacă ore bune, pierdut în dulci reverii, sau la ” Cafeneaua 
Hofburg”, din Palatul Imperial, unde trebuie să aştepţi răbdător minute bune, la 
rând, în faţa intrării, pentru a prinde un loc la masă. 

Ce-i drept, studenţii români poposeau mai rar însă la cafeneaua ”Casa 
Piccola”, din Mariahilferstrasse, sau la Cafeneaua ”Gabesam ”, căreia i se 
dusese buhul de a fi prima casă a cafelei ( kahvehane ), deschisă în vremea 
asediului turcesc asupra oraşului, la 1683. 

Dintre cele 600 de cafenele din vremea studenţiei eminesciene, multe 
dăinuie şi în zilele noastre. Aroma de cafea, îndeplinind funcţia perversă de 
narcotic al spiritului, amestecată cu serenitatea atmosferei blânde din interior, 
aduna aici personalităţi dintre cele mai diverse, aşa cum stupul primitor îşi 

14 Numele acesta îmi aminteşte de Cafeneaua bucureşteană Kubler, situată la parterul Hotelului Imperial, loc de 
întâlnire pentru scriitori şi artişti, la începutul secolului XX. 

primeşte roiul albinelor aducătoare de nectar: ”Cafe Mozart ”, datând din anul 
1794, aşezată neîntâmplător lângă ” Muzeul Albertina”, şi ”Cafe Museum ” 15 , pe 
Operngasse, unde îşi adăstau cu calm filtrul sau şvarţul artiştii cei mari ai 
culorii, Gustav Klimt, Egon Schiele, Oskar Kokoschka, scriitorii Karl Kraus şi 
Elias Canetti, ori arhitecţii Otto Wagner sau Adolf Loos. 



”Cafe Mozart ” 

(Foto Studio Schuster) 

Câteva repere marcau aceste tolerate locuri ale pierzaniei de timp, 
recognoscibile doar simţurilor fine şi estete, precum picturile abstracte: unul 
uman - casieriţa - singura femeie admisă în interiorul acestui lăcaş al bărbaţilor 
de spirit, precum şi câteva simboluri iconice, tipice: oglinda mare, agăţată 
ostentativ pe pereţii cafenelei dar cu virtuţi plăcute privirii, cu rol decorativ, 
mesele mici, pătrate sau rotunde, cu blat de marmură, paşnice locuri de reunire 
dar şi de confruntare a ideilor dar, mai ales, nelipsitul scaun al odihnei creatoare, 
inventat de Michael Thonet, în 1859 16 , un obiect de mobilier extrem de popular, 
până şi în zilele noastre. Realizat din lemn de fag, în forme curbate, născând fior 


15 ”Cafe Museum ” era localul preferat al poetului Lucian Blaga. 

16 Cunoscut drept scaunul Model nr. 14, sau ” scaunul tip bistro ”, acest model de mobilier curbat s-a fabricat în 
peste 40 milioane de exemplare, până în anul 1939. Micahel Thonet a murit în anul 1871, dar firma sa (” Fraţii 
Thonet ”) şi-a continuat activitatea, deschizând filiale în multe ţări din lume, inclusiv la Bucureşti. 

artistic neaşteptat, în pofida stilului minimalist, scaunul Thonet este uşor şi 
rezistent, putând fi lesne transportat de la atelier la cafenea. 

Trecând în eternitate, celebritatea acestui artist al scaunelor de bistrou a 
augmentat valoarea obiectelor inventate de el, pictori renumiţi ai epocii 
inspirându-se din creaţiile sale. August Renoir schiţa în 1883 un balansoar 
Thonet , iar Toulouse-Lautrec surprinde aceste graţioase balansoare în postura 
insolită de obiecte de decor, mai degrabă personaje tăcute ale acestor tablouri. 
Cu nimic mai prejos de admiratorii celebri enumeraţi mai sus, Pablo Picasso 
păstra, de asemenea, în atelierul său un scaun cu marcă artistică, dintre cele 
purtând cu mândrie numele inventatorului. 

Un artist al pietrei, Constantin Brâncuşi, şezând imperial pe un chaise- 
longue Thonet, confecţionat din material uşor, cu forme încovoiate savant, 
pozează liniştit în faţa aparatului fotografic (după cum ni-1 prezintă câteva dintre 
fotografiile ce s-au păstrat). 

Dorind să cunoască tainele meseriei de tâmplar, călătorind de la Hobiţa la 
Viena, în vacanţa de vară a anului 1 897, tânărul viitor titan al pietrei cioplite se 
angajează la secţia de finisare artistică a unei fabrici de mobilă. 

într-o recentă lucrare a criticului de artă Paul Rezeanu 17 aflăm misterul 
prezenţei lui Brâncuşi în acest sanctuar al lemnăriei meşteşugit îmbinate. 
Autorul precizează faptul că, în apropierea ” Şcolii de Meserii ” de la Craiova, pe 
aceeaşi stradă, se găsea ” Consulatul Austriac presupunem, precizează 
autorul, că încă înainte de a deveni elev la Şcoala de Meserii, ca băiat de 
prăvălie, sau mai ştim noi când şi cum, Brâncuşi să fi intrat în contact cu 
vorbitorii de limbă germană... ”, aici, în Bănie, numeroşi meseriaşi austrieci şi 
germani muncind cot la cot cu meşteşugarii localnici. 

De asemenea, aproape toţi dascălii săi de la ” Şcoala de Meserii” erau 
austrieci, cu excepţia directorului şcolii, care, cum se întâmplă nu doar în şcolile 
de tâmplărie, era român. Este posibil ca unul dintre aceşti sobri şi calculaţi 

17 Paul Rezeanu, ” Brâncuşi . Ultimul dac”, Editura Autograf, MJM, Craiova, 2015 

magistri să-l fi sfătuit pe Brâncuşi să plece la Viena, recomandându-1 patronului 
unui atelier de prelucrare a lemnului: „Herr Roth”. Acesta, edificat de putinţa 
înăscută a tânărului de a face comode şi scaune, după numai două luni de 
ucenicie, îi conferă lui Brîncuşi un binemeritat şi deschizător de drumuri în viaţă 
” Certificat de Capacitate 

în 1903-1904, Brâncuşi revine cu speranţe înmiite în oraşul ce i-a conferit 
atestatul de tâmplar, se angajează la un atelier, în minunatul post de decorator de 
mobilă, apoi pleacă, atunci când îi veni sorocul, spre Miinchen. 18 

” Scaunele Thonet”, o simbioză nescontată între meserie şi artă, ne oferă 
încă un motiv de preţuire a spiritului pragmantic nemţesc: eleganţa şi 
comoditatea mobilierului de cafenea i-a convins până şi pe sobrii muzicieni 
vienezi să folosească aceste scaune pe podiumuri de concert, pentru orchestrele 
lor consacrate. 

O asemenea recuzită de scenă, aliniată discret pe podiumul sălii 
"Bosendorfer”, a slujit tăcută şi membrilor orchestrei ” Conservatorului din 
Viena”, (26 ianuarie 1892), acompaniind un interpret de doar 11 ani, George 
Enescu, la primul său recital cu public. 

Admis la conservator la vârsta de 7 ani şi câteva luni (cât avea în 1888), 
George Enescu este considerat cel mai tânăr student din istoria acestei 
prestigioase instituţii de învăţământ muzical. 


18 V.G. Paleologu, ” Tinereţea lui Brâncuşi”, Scrisul Românesc, Craiova, 2004 

Johann Strauss şi orchestra sa; muzicienii sunt aşezaţi pe scaune Thonet. 

Dar crăiasa oricărui local vienez era, desigur, suverana cafea - păstrată 
până în zilele noastre de maeştrii barmani ( ”baristă”) în prescripţii de preparare 
mai mult sau mai puţin cunoscute marelui public (râşnire, granulaţie, extracţie, 
raport apă-cafea-ingrediente adăugate, etc). 

Cele mai căutate combinaţii de cafea, servite tradiţional în ”caffee haus ”- 
ul vienez, sunt: 

1. Kleiner Schwarzer (cafea neagră, Mocca, fără lapte şi zahăr); 

2. Verlăngerter (un Schwartz mic, cu aceeaşi cantitate de apă caldă); 

3. Fiaker (o Mocca mare, într-un pahar cu mult zahăr şi un căpăcel de rom) 19 ; 

4. Melange (jumătate cafea, jumătate lapte); 

5. Kaisermelange (Mocca, cu gălbenuş de ou sau cu miere dulce şi coniac, sau 
pur şi simplu coniac); 

6. Wienere Melange (Melange simplu, servit cu aburi de lapte); 

7. Groser Brauner (dublu Mocca, cu cremă de cafea, servit într-un bol mare); 

8. Doppelmokka (expresso dublu, în ceaşcă Mocca mare); 

9. Einspănner ( o cafea Mocca mică, într-un pahar cu multă frişcă); 

10. Kaffee verkehrt (cafea, în amestec "proporţie de aur”: lapte două treimi şi o 
treime cafea); 


19 Seamănă cu celebrul Marghiloman românesc. 

în timpul petrecut în aceste cluburi de socializare ale oraşului te puteai 
desfata nu numai cu aroma plină de nesaţ a cafelei, dar mai cu seamă te puteai 
delecta gustând un soi aparte de poame gustoase şi dătătoare de forţă, putere şi 
poftă de viaţă: fructele spiritului ! 

Mai ales în cafenelele din centrul capitalei pulsa o autentică viaţă 
intelectuală, de neimaginat într-un asemenea spaţiu, bănuit a avea doar virtuţi de 
ordin comercial, etalând însă veleităţi funciare de lăcaş de cultură, abil 
disimulate în aburul de cafea. 

Aici, ambientul părea mai degrabă o sală de bibliotecă, cu numeroase 
jurnale şi reviste de tot felul, satisfăcând gusturile tuturor categoriilor de clienţi, 
deveniţi cititori ad-hoc. De la studenţi, păşind pragul, zgribuliţi în paltoane, 
iarna, la pensionari plictisiţi, omorându-şi timpul, ori comersanţi dornici să afle 
noutăţi din branşa afacerilor lor cotidiene, lumea cafenelei reprezenta un univers 
aparte. 

Ziarele, tipărite în capitală sau în provincie, ori de-abia sosite din străinătate, 
inclusiv din România, cel mai adesea miroseau a cerneală tipografică, încă 
proaspătă, neuscată. 

Cafenelele fiind aşezate usă în usă cu redacţiile de ziar, transformau 
Schulerstrasse şi Wollzeile într-un veritabil ” cartier latin ” al Vienei, dar şi un 
tărâm minat, ocupat de o armată de gazetari 20 . 


20 Sediul ziarului ”Die Presse” se găsea în Wollzeile 16. Ulterior, ziaristul Eminescu va comenta în ” Timpul 
articole din această publicaţie vieneză. 

Cafenea vieneză, loc de discuţii şi citit 

(Foto: Osterreichische Nationalbibliothek) 


Se poate spune, fără să greşim că, în epoca ultimului pătrar de secol XIX, 
capitala marelui imperiu dualist cunoştea un avânt ziaristic de mare 
efervescenţă, statisticile vremii spunîndu-ne că, în 1870, se tipăreau sau se 
vindeau aici 258 jurnale şi reviste, o cifră remarcabilă pentru acele timpuri. 

în drumul lor grăbit spre cafeneaua ”Troidl”, punctul terminus pe ziua 
respectivă, dar linie de start pentru discuţii fără sfârşit, studenţii străbăteau 
pasajul dintre Universitate şi Strada Wollzeile, în care se înşirau redacţiile 
ziarelor ” Presa ”, ”Noua presă liberă ”, ” Gazeta germană ”, ” Gazeta 
mahalelor” , ”Tagblatt”. Puţin mai încolo se găsea o mare tipografie, lucrând 
neîncetat, zi şi noapte. 

Nici nu ajungeau bine în cafenea, că pofta de răsfoit jurnale a tinerilor 
devenea copleşitoare. 

Foarte mulţi dintre studenţi însă nutreau si dorinţa de a deveni jurnalişti. O 

9 9 9 9 J 9 

parte dintre ei au devenit autori de articole, trimise gazetelor româneşti, mai 

întâi la ” Urzica ”, apărută la Viena, la 7 februarie 1874, revistă umoristică, 
litografiată, editată de studenţi, până în anul 1911, sau nutrind să semneze în 
Almanahul ” României June ”, din care au apărut din păcate doar două ediţii 
(1883,1888). 

După necesara ucenicie în presa studenţească de peste graniţă, mulţi au 
continuat meseria de gazetar în ţară, aşa cum s-a petrecut cu cel mai strălucit 
exponent al jurnalismului românesc, Mihai Eminescu. 



Venind dinspre Podul Stuben, iată drumul lui Eminescu spre cafeneaua 

”Troidl ” 

(Foto: Osterreichische Nationalbibliothek) 

Dintr-un alt punct de vedere, Cafeneaua ”Troidl” avea un ”atu” 
indiscutabil, o poziţie privilegiată, într-un clasament al preferinţelor studenţilor 
noştri. 

5 

Aceasta se găsea nu departe de locul de unde puteau fi procurate gazetele 
tipărite în ţară. De exemplu, pe strada Wollzeille 12, în ” Biroul Central din 
Viena ” al domnului Heinrich Chalek aveai putinţa să cumperi gazete în limba 
română, să faci abonamente sau să publici anunţuri în ” România Liberă 

Peste drum, la nr. 11, îşi avea biroul domnul Herman-Goldschmidt, unde 
studenţii aveau ocazia să citească, eventual să facă abonamente la cotidinul 
”L’ Independence Roumaine 

Dintre revistele umoristice vieneze, citite ”da capo al fine ” de studenţii 
noştri, „Kikeriki”, cu redacţia în Schulersstrasse 16, se număra printre 
publicaţiile răsfoite pe nerăsuflate. 



Wollzeile - Vedere spre Landstrasse 
(Osterreichische Nationalbibliothek) 

La rândul său, acest periodic urmărea activitatea culturală desfăşurată de 
asociaţia academică a studenţilor români din capitala Austriei, semnalând cu 
entuziasm, de exemplu, apariţia primului număr din Almanahul ” României 
June ”. 21 

Mihai Eminescu era totdeuana la curent cu producţiile literare, cu pulsul 
vieţii culturale şi artistice din lumea în care trăia. Unde afla Poetul aceste 
noutăţi ? Desigur, întâi în cotidiene, ori cumpărând publicaţii diverse, în special 
din anticariatele Vienei, funcţionând ca veritabile librării, răsfoind reviste 
literare şi, nu în ultimul rând, vizionând spectacole, vizitând muzee. 

Unul dintre cunoscuţii lui Eminescu din acea perioadă ne destăinuie unul 
din titlurile de ziar pe care acesta obişnuia să îl citească la cafenea: ” Când nu 
era acasă sau la universitate, îl aflam după prânz, desigur într-o cafenea 
necercată de studenţii români, cu ”Litterarische Blatter” al lui Rudolf Gotschal 
în mână. " 


Slatter 

far 

litcrflrifdK llntcrNItung. 

$erautgtg(ben oon Rnbolf 1 1 f dj a 1 1. 


lSrf$rint tofcţaitUiţ. 11 f. 3. >•***- 13. 0«n»ar 1870. 

Publicaţie citită de Eminescu, în timpul studenţiei 

(Osterreichische Nationalbibliothek) 

Rudolf Gottschal este un nume cunoscut, atât la Viena cât şi în rândul 
intelectualităţii româneşti a timpului: redactorul şef al acestui prestigios ziar a 


21 ,, Kikeriki”, nr. din 13 mai 1883. 

22 Jurnalul ” Blatter fur Literarische Unterhaltung” ( ”Foi de divertisment literar ”) este evocat într-o scrisoare 
trimisă de Eminescu lui Negruzzi, datată Viena, 16 aug/4 sept 1870. Eminescu citea acest ziar, aici fiind 
prezentate săptămânal circa 20-30 de lucrări ale unor autori germani, (cf. Iacob Negruzzi, ” Amintiri din 
Junimea ”, Humanitas, Bucureşti, 2011). A se vedea, de asemenea, Ion Sân-Giorgiu, ”Neue deutsche Quellen bei 
Mihail Eminescu ”, Jena und Leipzig, 1941, p. 17-18. 

întreţinut o fertilă corespondenţă cu T. Maiorescu, numele fondatorului acestui 
jurnal figurând în memoriile criticului junimist. La rândul lui, Mihai Eminescu 
notează în manuscrisele sale o sumedenie de autori şi opere, ale căror opere le 
putea lectura în această publicaţie. 

Cât priveşte interesul lui Eminescu pentru tot ceea ce însemna lumea 
teatrului (a se vedea amintirile colegilor săi referitoare la spectacolele de teatru 
vizionate, la admiraţia sa pentru actori sau actriţe), trebuie să mai adăugam un 
aspect important: în perioada cât a fost sufleur şi copist în trupa lui Mihail 
Pascaly, Eminescu a început traducerea unei lucrări fundamentale de teatrologie, 
având ca autor pe Heinrich Theodor Rotscher 23 , continuând să lucreze asupra 
textului şi la Viena, cu intenţia să o publice. De aceea, Poetul citea fiecare 
articol referitor la biografia autorului amintit. 

Eminescu lectura, de asemenea, paginile publicaţiei germane ” Beilage zur 
Allgemeinen Zeitung”. Intre manuscrisele sale se păstrează fragmente din 
recenzia volumului ” Fr. Schiller, Teatru în versuri, traduse în franceză de 
Theodore Braun ” pe care ” Beilage zur Allgemeinen Zeitung ” o înserează în 
numărul 111, din 21 aprilie 1870, p.1739 ( ”Dagegen ist.... die ich meine ”). 

friligr jur JIUpifim Jeitung. * 

” Beillage zur Allgemeinen Zeitung ” 


Dar nu excludem posibilitatea ca tânărul Eminescu să fi parcurs şi 
materialele publicate în ”Blătter fur Theater, Musik und Kunst ” 25 , unde erau 
tratate chestiuni legate de actualităţile din lumea teatrului, a muzicii şi a artelor. 


23 ''Die Kunst der Dramatischen Darstellung. In ihrem Organischen Zusammenhănge Wissenschaftlich 
Entwickelt ” 

24 Mss. rom. 2257: f. 104 r 

25 Săptămânal vienez (1855-1873), fondat de Leopold Alexander Zellner. 

începând cu anul 1869, această publicaţie va tipări un şir de articole 
dedicate lui Heinrich Theodor Rotscher, profesor, regizor, un mare teoretician 
al teatrului, recunoscut ca atare peste tot în lume, a cărui operă a fost tradusă, 
cum am mai spus, de Mihai Eminescu. 


XYL Jafrrgang. 3Bifn, ftinftofl ten II. Soniirr 1870. « r . 3 . 

Publicaţie lecturată de Eminescu în perioada studiilor 

(Osterreichische Nationalbibliothek) 


în primăvara anului 1871, ”Blătter fur Theater, Musik und Kunst” publică 
necrologul lui Theodor Rotscher 26 , prezentând viaţa şi opera acestuia. Aceste 
articole nu putea să-i scape lui Eminescu, dovadă că, în manuscrisele sale există 
o traducere a biografiei acestui mare teatralist al timpului acela 27 . 

Fără îndoială, studentul îndrăgostit de teatru răsfoia şi ”Der Zwischen 
Akt”, 28 gazetă ce oferea cititorilor detalii picante din viaţa actorilor, programele 
teatrelor, distribuţia spectacolelor, preţul biletelor, reproducând articole ale unor 
redutabili critici ori teoriticieni ai teatrului, printre care şi Theodor Rotscher 29 . 

Nu-i putea scăpa tânărului student, desigur, nici faimosul ”Wiener 
Salonblatt” , sub redacţia lui M. Engel, care apare pe piaţa vieneză, începând cu 
anul 1870. 


26 "Blătter fur Theater, Musik und Kunst”, nr. 30, 14 aprilie 1871, p. 4 

27 Criticii literari precizează că materialul a fost prelucrat de Poet după o altă sursă de informare. 

28 Editat la Viena, în perioada 1 859-187 1 , ca ” Organ fur Theater, Kunst und Musik”. 

29 ” Der Zwischen Akt”, nr.l 14, din 1 mai 1869, p. 2 

în paginile acestei publicaţii se găseau detalii picante referitoare la situaţia 
artistei Frederica Bognar, intrată în conflict cu conducerea ”Burgtheater”, al 
cărei salon era frecventat asiduu de către angelicul Poet, îndrăgostit de artă, de 
poezie, de teatru. 

”Zwischen- Akt” ( Organ fur Theater, Kunst und Music ) 

(Osterreichische Nationalbibliothek) 

în documentele păstrate, unele de pe la 1850, întâlnim multe nume 
româneşti, semnalând pe cei care au absolvit studii universitare la Viena: Ioan 
Şipotariu, Castorianu, Maronianu (jurişti din Transilvania), Nicolae Vasilco 
(jurist din Bucovina), Vincenţiu Papinianu (jurist din Banat), Pascu (medicinist 
din Transilvania), Simion Georgianu (student la ”politechnia ” Viena, din Banat) 
s.a.m.d. 

5 

în perioada 1869-1873, numărul studenţilor români sosiţi la învăţătură în 
capitala Imperiului Austro-Ungar nu depăşea cifra de aproape 200 de persoane. 
Acest reper numeric, desigur relativ, creşte în mod constant, încât, în anul 1912, 
la ” Universitatea Viena”, dintr-un efectiv de 9900 de studenţi, circa 23% 
proveneau din Bucovina, pe atunci provincie a imperiului. 30 

o 1 

Dintotdeauna, acest oraş a atras tinerii veniţi din România prin nivelul 
înalt al studiilor efectuate aici, îndeosebi în domeniul medicinii. Afluxul era aşa 
de mare, asemănător aceluia din staţiunile de odihnă si refacere din Austria 
( Baden bei Wien, Halle etc), unde compatrioţii înstăriţi, politicienii, oamenii de 
cultură, spiritele boeme sau simpli turişti, veneau în fiecare vară pentru cura de 
băi. 

în anii 1930, statisticile vremii arătau că, în hotelurile oraşului, numărul 
călătorilor români atingea un incredibil procent de 40% din numărul total al 
cazărilor. 

Dar nu numai studenţii au iubit Viena. Printre vizitatorii descoperitori 
ai mirabilelor splendori din capitala imperiului, în anii săi de glorie, îl amintim 
pe boierul literat, bonomul Dinicu Golescu, călător dornic să împărtăşească 


30 Cf. ” Osterreichisches Statistisches Handbuch fur die im Reichsrate Vertretenen Konigreiche und Lander ”, 
Wien, 1912, p.380-381. 

31 Vezi Dr. Cosma, ” Viena de odinioară şi Viena de azi ”, în ” Patria ”, Cluj, IV, 1922, nr.7/1 1 ian., p.1-2; Cornel 
Sigmirean, ” Istoria formării intelectualităţii româneşti din Transilvania şi Banat în epoca modernă”, Cluj, PUC, 
2000; Lucian Nastasă, ”Tineri din spaţiul românesc la studii în străinătate 1864-1944”, Ed. Limes, Cluj- 

N ap o ca, 2006. 

urmaşilor cele văzute, străbătând minunatele meleaguri ale Europei de Apus. 
Ajungând la Viena, în deceniul trei al secolului XIX, acesta este plăcut uluit de 
aspectul general al capitalei, constatând, în acelaşi timp, cu amărăciune, ”că în 
alte părţi se poate în consecinţă, călătorul observă cu un fin spirit pedagogic 
că în acest oraş ” totul este vrednic de pildă”: disciplina locuitorilor, dar mai ales 
politeţea acestora, calitatea serviciilor publice, curăţenia exemplară a străzilor, 
arhitectura impresionantă, urbanismul gândit raţional, sistemul de corotire 
socială si, evident, învăţământul. 

Un autor neaşteptat, Andrei Mureşeanu, autorul ” Imnului naţional al 
României” 32 , are reveria marii capitale imperiale. El este primul poet care 
compune versuri inspirate de o idilă, întâmplată probabil în oraşul capitală de pe 
malul Dunării, intitulată ” Simpatie la Viena ” (1839). Poezia descrie, asemenea 
lui Grigore Alexandrescu, fiorii primei iubiri. 

în şir cronologic, putem menţiona aici memorialul de voiaj al lui N. Şuţu 
(’ 'însemnările de călătorie ale lui Nicolae Suţu 1839-1847 ’), publicat peste un 
secol de Victor Slăvescu, 33 în care călătorul moldovean descrie spectacolele de 
operă italiană, audiate la Viena. 

în sfârşit, pentru a întregi tabloul oraşului, înainte cu puţin timp de anii în 
care a studiat aici Eminescu, mai evocăm un autor care merită a fi citit şi citat, 
mai cu seamăn, raportându-1 la vremurile noastre: N. Filimon, coleg cu N. 
Bălcescu şi I. Ghica la ” Colegiul Sf Sava 

în anul 1858, N. Filimon întreprinde o călătorie de trei luni în vestul 
Europei, însemnările sale constituind materialul volumului ” Excursiuni în 
Germania meridională ”. Paginile dedicate meleagurilor austriece, în general, 
dar mai cu seamă Vienei, reprezintă un document de primă mână pentru 
cunoaşterea atmosferei si vieţii artistice si culturale a acestui oraş, în deceniul 
60-70 al secolului al XlX-lea. 


Mai jos reproducem opinia lui I.L.Caragiale cu privire la textul imnului, pentru a nu fi acuzat de subiectivism. 
33 vezi ” Analele Acad. Rom ”, Mem. Sec. Ist., Seria III, Tom XXV, Mem. 6, Bucureşti, 1943. 

Propun cititorilor să zăbovim câteva momente asupra scrierii amintite. 
Urcat la Giurgiu la bordul „piroscafului Arhiducesa Albrecht ”, cel mai frumos 
dintre bastimentele de poştă ale ” Companiei Dunărene de Navigaţie” , autorul 
are parte de o surpriză: 

sunetul melancolicelor melodii naţionale executate de o companie de 
lăutari aduşi apozitamente din Bucureşti de amicii unuia dintre călători, ca să 
celebreze departul său. Ideea aceasta nu o găsii de loc rea; din contră, ar fi 
bine să se ţie pe la toate frontierele ţării, câte o bandă de lăutari din cei buni, cu 
plată de la Stăpânire, ca să cânte suferinţele ţării tuturor acelora ce-şi părăsesc 
patria şi se duc în străinătate să comploteze în contra fericirii ei. Să le cânte, şi 
iar să le cânte, ca să le misce inima şi să-i facă să înţeleagă că nu fac bine când 
sacrifică cele mai sfinte interese ale patriei, numai ca să-şi sature oarba 
pasiune de a deveni biciul oamenilor oneşti şi împilatori ai săracilor. ” 

Comparând civilizaţia Vienei cu deplorabila şi veşnic trista situaţie din 
ţara noastră, de o fatalitate îngrijorătoare, N. Filimon recunoaşte amar: ”Nu sunt 
străinii cei care ne pregătesc ruina, ci suntem noi. Sunt o parte din magnaţii 
pervertiţi, vanitoşi, ambiţioşi si corupţi. Oamenii ce-si vând patria si conştiinţa 

1 y 7 y 7 y y y 1 y y 1 y y y 

pe preţul unei decoraţii, ce de multe ori nu valutează nici trei creiţari. Sunt 
guvernele anti-patriotice, care sug sângele unui popor martir, care îl ţin în 
igoranţă şi în mizerie. Sunt certurile intestine şi sfâşierea partidelor ce 
paralizează progresul material şi moral. ” 34 Premoniţie sau recunoaştere a unei 
seculare indolenţe ori rea credinţe, sau maligna transformare a dictonului ”lasă- 
mă, să te las ” în ’fură-mă, să te fur’’’ ? 

Admirând străzile foarte curate ale capitalei imperiale, autorul conchide 
că exemplara curăţenie a uliţelor oraşului îi determină pe locuitori să meargă 
mai mult pe jos, îndemnând şi autorităţile române să procedeze identic, deoarece 
bucureştenii circulă ”6 luni prin noroaie şi alte 6 luni înghit praful de pe uliţe ”. 
însă, iluzia sa este de prisos, N. Filimon realizând că: ,fir fi o nebunie să 

34 N. Filimon, ” Excursiuni .... ”, p. 65. 

pretinzi cuiva asemenea îmbunătăţiri de la un guvern ca al ţării noastre, care de 
cinsprezece ani face şosele şi şosele nu avem, care în loc să facă râurile 
navigabile, ca să-aducă bogăţiile străine în ţară, le lasă în aşa de mare 
neîngrijire că uneori inundă câmpiile şi strică semănăturile, iar alteori nu 
găseşti nici o picătură de apă într-nsele; de la un gvern, o mai repetăm, care 
priveşte cu impasibilitate tot ce este de folosul comun, care zideşte castele pe 
vârful munţilor, ca în timpul feudalităţii, fără a se gândi cât de puţin la 
stabilimentele publice din Capitală, ce cad în ruine şi la pavagiul uliţelor, ce te 
face să-ti urăşti viata ” 

J y y y 

Lăsând asemenea amare constatări în plata Domnului, autorul cercetează 
şi descrie monumentele istorice şi religioase vizitate, pinacoteca de la 
” Belvedere ” şi ” Castelul Schoenbrun ”, opiniiile acestui prim critic de artă fiind 
valabile si în zilele noastre. 

5 

o c 

Strălucirea Vienei, la 1860, este prezentă şi în creaţia lui Radu Rosetti , 
zugrăvind înfăţişarea oraşului în tonuri admirative. în acea epocă, călătorii 
ajungeau în burgul de pe malul Dunării, care cum puteau: unii pe cale terestră, 
alţii călătoreau cu vaporul, dar tot mai mulţi soseau cu recenta şi moderna 
trăsură de fier, faimosul ”Zugf . 

De la acelaşi atent observator al capitalei vieneze aflăm că unii călători 
românii care doreau să călătorească spre ţară, pe Dunăre, luau vaporul spre 
Budapesta, de la punctul de îmbarcare ” Aspernbriicke ”, ( Podul Aspern) apoi 
din capitala ungară, cu un vapor mai mare, mergeau până la Galaţi. 

Turiştii veniţi să viziteze acest al doilea mare oraş cultural al Europei, 
dacă nu primul, după cum ne spune scriitorul, trăgeau la Hotelul ”Goldene 
Lamm ” 36 . Hotelul era aproape de centrul capitalei, de celebrul ”Târg 
Naschmarkt” (cunoscut şi în zilele noastre), pe una dintre cele mai vechi străzi 


35 ” Amintiri din Copilărie ”, Cap. VI, Călătoriile noastre la Viena şi Italia. 

36 Aici a locuit adesea compozitorul ceh Antonin Dvorak. 

ale oraşului, străbătută de Eminescu, atunci când se deplasa de la domiciliul său 
din Schaumburgergasse 15, cartierul Favoriten, spre Universitatea veche. 



Hotelul ”Goldene Lamm ” 

(Osterreichische Nationalbibliothek) 


După câteva zile petrecute în acest hotel, familia boierului Radu Rosetti se 
mută în centrul Vienei, aflată atunci în plină reconstrucţie, în ” palatul 
Lubomirski, pe Molkerbastei, nu departe de Burg, un cartier care acuma este cu 
desăvîrşire demolit şi reconstruit. Sub ferestrele noastre se întindeau o parte din 
faimoasele bastioane ale Vienei, cărora li s-a datorit rezistenţa biruitoare opusă 
de două ori de vienezi urgiei turceşti. ” 

Din lista călătorilor sosiţi în acest oraş, mai desprindem un nume 
cunoscut în biografia lui Eminescu: Iacob Negruzzi. Vizitând capitala, în 1862, 

acesta declară rituos: ” oraşul este mai splendid şi mai popular decât Berlinul. E, 
pe drept cuvânt, o metropolă. ” . 

De aceea, ca un bun român şcolit prin cele ţări occidentale, care se 
respectă într-atât încât să nu cheltuie banii aiurea, redactorul ” Convorbirilor 
Literare” obişnuieşte să îşi petreacă verile, la băi, în Austria, neuitând să se 
desfete cu câteva zile de relaxare în metropola în devenire, fanionul strălucirii 
imperiale. 

Desigur, părerile cu privire la capitala austriacă pot fi şi vădit subiective, 
iar unele pot fi uneori maliţioase, precum sunt opiniile exprimate în tinereţe de 
N. Iorga, văzând în Viena, comparativ cu Innsbruck, o ” Austrie pudrată şi 
birocratizată ” 38 , dar si locuinţe invadate de dăunători casnici, "care se ardeau la 

7 5 5 " 

lumânare pe furiş". 

Atitudinea refractară vis a vis de Imperiul Austro-Ungar a determinat, 
la un moment dat, urmărirea lui de către siguranţa statului (serviciile speciale de 
la Viena sau Budapesta), culminând, la un moment dat, cu declararea sa drept 
persona non grata şi interzicerea accesului pe teritoriul monarhiei austro- 

39 

ungare. 

Un motiv hotărâtor l-a constituit faptul că istoricul român, devenind 
animatorul ” Ligii culturale pentru unitatea tuturor românilor" , introducea în 
mod clandestin pe teritoriul Transilvaniei şi al Bucovinei tiraje ale ziarului 
"Neamul Românesc”, sub titluri precum "Floarea Jiului", "Floarea Oltului", 
” Primăvara ", "Toamna”, ”Luni”, ”Maţi”, ” Aprilie”, ”Mai", sau cărţi de istorie 
a poporului român, trimise în Transilvania prin curieri, sub denumiri precum 
”De-ale noastre" sau "Noul metod de cultivare a cartofilor după o traducere 
ungurească ”, hărţi ale Daciei 40 etc 


37 1. Negruzzi, ” Jurnal ”, Cluj-Napoca, Ed. Dacia, p.143. 

38 N. Iorga, ”0 viaţa de om aşa cum a fost”, voi. 1 . 

39 Vezi Cornelia Bodea, Radu Ştefan Vergatti, ”N. Iorga în arhivele vieneze şi ale siguranţei regale ( 1903 - 
1914)”, Ed. Mica Valahie, Bucureşti, 1913 

40 Vezi B. Theodorescu, ”Date istorice din viaţa Ligii culturale ”, în ”Boabe de Grâu”, An I, 1930, nr. 8, p. 457- 
463. 

5 

După moartea lui Mihai Eminescu, editorii operei acestuia lansau 
chemarea ca toţi cei care l-au cunoscut pe Poet, deţinând documente sau fiind în 
posesia unor amănunte biografice, să nu le părăsească în sertare ori să le piardă 
în ungherele memoriei, scoţându-le la lumină 41 . Din păcate, colegii săi de la 
Viena au scris destul de târziu sau, cu excepţia lui I. Slavici sau Teodor V. 
Ştefanelli, puţin sau deloc. 

Spre deosebire de aceşti leneşi condeieri, care s-au lăsat mai greu 
convinşi, Ieronim Bariţiu a hotărât să pună pe hârtie amintirile sale, încă din 
1894. 

Cunoscându-1 îndeaproape pe Poet, acesta publică răzleţe amintiri 42 cu 
privire la anii studenţiei, deşi el îl văzuse pe Mihai Eminescu mai devreme, la 
Sibiu, în anul 1868, la un bal oferit în cinstea trupei de actori conduse de Mihail 
Pascali. 

Ieronim G. Bariţiu, fiul marelui gazetar român George Bariţiu, a urmat 
studii la Viena, în perioada 1868-1873, dar nu a obţinut vre-o diplomă, deşi 
parcursese cursuri de filosofîe, ştiinţe juridice, economie. 

în perioada studenţiei, scrie în paginile ziarului ” Românul ”, semnând cu 
pseudonimul ”Camil 

Prima întâlnire a Poetului cu Ieronim G. Bariţiu are loc la 20 octombrie 
1869, atunci când Mihai Eminescu aderă la Societatea ” România”, plătind 
suma de 1 florin, ca taxă de înscriere, lui I. G. Bariţiu însuşi. 

între manuscrisele eminesciene de la Academia Română 44 se păstrează din 
acea perioadă o scrisoare purtând sigla prezidiului Societăţii ” România”, 


41 De exemplu, redacţia revistei "Floare- Albastră" din Bucureşti (apărut la 11 octombrie 1898), a editat la 15 
iunie 1899 un număr comemorativ cu articole mai vechi, reînnoind îndemnul adresat celor ce l-au cunoscut pe 
Eminescu să scrie şi să publice amintiri despre acesta. 

42 ” Mihail Eminescu, Reminiscenţă ”, în ' Rândunica ”, anul 1, nr. 2, 1894, p. 17-1 8 

43 Eminescu i se părea „un tânăr (...) cu pârul lung şi de culoare neagră, foarte frumoasă, cu nişte ochi expresivi, 
vorbitori şi totodată misterioşi... ”, Ieronim G. Bariţiu, ” Mihai Eminescu. Reminiscenţă ”, în ” Rândunica ”, Sibiu, 
1894, nr. 1, p.5. 

44 Mss. Rom 2255, f. 329 v. 

semnate de Şt. Ştefureac, pe verso-ul acesteia fiind câteva strofe ale unor poezii 
din perioada primei studenţii. 

La numai trei luni de la sosirea în Viena, Eminescu este ales, la data de 
15 ianuarie 1870, împreună cu Ieronim Bariţiu, Aurel Mureşianu, Vasile Burlă 
Neculai Oncu, G. Băleanu şi Neculai Peligrad în comisia de unificare a 
statutelor celor două asociaţii studentesti care funcţionau în capitala acestei ţări. 

5 5 5 5 JL 5 

Din însemnările semnate de acest prieten al Poetului, ne atrag atenţia cele 
care îşi propun să prezinte cauzele colapsului Luceafărului. Ca o stranie 
coincidenţă, Ieronim G. Bariţiu va sfârşi, asemenea colegului său de facultate, 
murind într-un sanatoriu, cu mintea răvăşită (1899). 

După sfârşitul tragic al lui Ieronim G. Bariţiu, o revistă bucureşteană 45 
publică, sub titlul ” Amintiri despre Eminescu. Eminescu la Viena”, pagini 
substanţiale privind viaţa Poetului în capitala Austro-Ungară, copios fructificate 
mai apoi de G. Călinescu. 

Un alt martor preţios, care a păstrat un valoros tezaur de informaţii 
privitoare la viaţa studenţească din Viena, în ultimul pătrar al veacului al XIX- 
lea, a fost Iuliu Moisil 46 . 

Pornit de pe meleagurile Transilvaniei să înveţe la şcolile înalte din 
capitala vulturului bicefal 47 , ca mai toţi tinerii eminenţi, el a cunoscut 

a o 

îndeaproape viaţa studenţilor români . Din păcate, atitudinea antisemită i-a 
determinat pe unii critici să ocolească studiul său dedicat vieţii studenţeşti din 
capitala Imperiului Austro-Ungar, deşi memoriile acestuia reprezintă o creaţie 
prezentând detalii importante, scrisă de unul dintre martorii avizaţi ai acelei 
perioade istorice. 


45 ”, Semănătorul”, nr. 17, din 27 aprilie 1903, p. 238-260. 

46 Iuliu Moisil (1859-1947), bunicul istoricului Constantin Moisil, absolvent al Politehnicii din Viena, a fost 
membru al ” României June 

47 Iuliu Moisil, ” Viaţa studenţilor români din Viena în a doua jumătate a sutei a XlX-a, Amintiri ”, în ” Arhiva 
Someşană, Revistă Istorică-Culturală”, nr. 18/1936, p. 369-397; Hans Dama, ,, Aspecte din activitatea 
studentului Eminescu la Viena ”, în "Unirea”, Viena, nr. 2 (22), 1989; Săluc Horvat, ” Eminescu la Viena”. 
Poesis , 11, nr. 3-4, 2000, p. 53-54. 

48 în acea perioadă nu existau studente în institutele de învăţământ superior, femeile nefiind admise în 
universităţile austriece decât după anul 1878, însă doar ca ” auditoare libere ”, fără a putea trece doctorate. 

Citind însemnările lui Iuliu Moisil, putem găsi răspuns următoarelor 
întrebări: Unde locuiau studenţii ? Care au fost domiciliile lui Eminescu ? Unde 
mâncau ? Ce mâncau ? Cât costa masa ? De unde primeau burse ? Cum se 
salutau ? 

Mihai Eminescu obişnuia să-şi întâmpine colegii cu expresia:’Traâm:d 
naţia!”. Când primea acelaşi salutat, răspundea:” Sus cu dânsa!”. Atât de 
agreată era această formulă de întâmpinare, încât s-a înrădăcinat în uzul 
camarazilor săi, fiind utilizată timp de mulţi ani, chiar după plecarea Poetului 
din acest oraş. Dar Eminescu a mai încetăţenit un gest, devenit popular printre 
colegii lui din capitala imperiului: ” Gestul acesta al lui Eminescu s-a 
generalizat apoi între noi, studenţii din Viena, încât şi noi, când aveam 
trebuinţă de bani, gesticulam ca şi Eminescu, dacă ne adresam către un 
cunoscut, să ne împrumute parale 49 ”. 

Cât priveşte locuinţele Poetului, din documentele păstrate în ” Arhiva 
Universităţii Viena ”, rezultă că acesta îsi declară domiciliul, în 1869, în cartierul 
Alsergrund, în Porzellangasse 9 50 . Aici Eminescu a locuit 5 luni. 

Din păcate, deşi pe peretele imobilului se află o placă memorială cu efigia 
Luceafărului, clădirea este de dată ulterioară secolului XIX. 


49 Când dorea să împrumute cel puţin 1 0 creiţari, preţul unei cafele negre, ridica degetul arătător al mâinii drepte, 
mormăind ... “Mmm?!”, semnificând “Ai o pitula sau 10 creiţari să mi-i împrumuţi ?”. Cunoscuţii săi înţelegeau 
gestul lui Eminescu, şi-l împrumutau chiar cu mai mult, dacă se întâmpla să aibă un mic surplus de bani. 
Deoarece toţi camarazii îi apreciau lui Eminescu loialitatea şi corectitudinea, ei îl împrumutau cu bani, 
respectând astfel un obicei sacru printre studenţi ca, din puţinul ce-1 aveau, să ofere ajutor, celui ce îl cerea. 

50 I. Grămadă, ”Mihail Eminescu Heidelberg 1914 ” (Extras din Mitteil.des Rumân Instituts zu Wien). 

Porzellangasse 9 ( Februarie 2017, Foto Dan Toma Dulciu ) 

Doi foşti colegi ai Poetului din perioada studiilor vieneze - Vasile 
Gherasim 51 şi dr. S. Isopescu 52 - îşi amintesc faptul că, în primăvara anului 1870 
Mihai Eminescu a locuit o perioadă de timp mai îndelungată în Landstrasse, 
cartierul preferat de studenţii români de la Universitatea Viena, mai întâi în 
Radetzkygasse, apoi în Dianagasse 8. 





an dieser stelle stand 
DAS HaUS, IN DEM DER 
GROSSE 

RUMĂNISCHE DICHTER 

MIHAI 

EMINESCU 


vo 


- J/ss 


871 


WOHNTE. 


GEWTDMET VONulINISE/V-FREUNDE RUMANIENS 


_ 


N. Eminescu, Dianagasse 8 


51 V. Gherasim, ” Eminescu la Viena”, în ” Junimea Literară”, XII, 1923, Cernăuţi, p. 374-379. 

52 Dr. S. Isopescu, ” Momente din viaţa lui Eminescu, comunicate de.... ”, în ”Adev. Lit. Şi Artistic ”, nr.125, 1923, p.5 

Camera din Dianagasse , scurtă şi lunguiaţă, cu o unică fereastră, era 

situată la mansardă. Dacă ar fi să ne închipuim cum arăta această locuinţă 

studenţească, ar trebui să deschidem o pagină din ”Geniu pustiu ”, operă 

concepută în perioada în care Eminescu se afla la Viena: ” între cei patru pereţi 

gălbui ai unei mansarde scunde şi lungăreţe, osândite de-a sta în veci 

nemăturată, locuiam cinci inşi în dezordinea cea mai deplină şi mai pacifică. 

Lângă unica fereastră stătea o masă numai cu două picioare, căci cu partea 

opusă se răzima de perete. Vro trei paturi, care de care mai şchioape, unul cu 

trei picioare, altul cu două la un capăt, iar la cellalt aşezat pe pământ, astfel 

încât te culcai pe el pieziş, un scaun de paie în mijloc cu o gaură gigantică, nişte 

sfeşnice de lut cu falnice lumânări de său, o lampă veche, cu genealogie directă 

de la lămpile fdozofdor greci, a căror studii puţeau a untdelemn, mormane de 

cărţi risipite pe masă, pe sub paturi, pe fereastră şi printre grinzile cele lungi şi 

afumate a tavanului, ce erau de culoarea cea mohorâtă-roşie [a] lemnului 

pârlit. Pe paturi erau saltele de paie şi cergi de lână, la pământ o rogojină, pe 

care se tologeau colegii mei şi jucau cărţi, fumând din nişte lulele puturoase un 

tutun ce făcea nesuferită atmosfera, ş-aşa atât de mărginită a mansardei. Eram 

cu toţii în vârsta aceea în care urli arii din opere, declami pasaje din autorii 

clasici, faci poezii de amor, vrei să treci de ştrengar şi de viţios, îţi închipuieşti 

aşa de mult despre mustăcioara d-tale, eşti convins că zâmbetul d-tale e 

fermecător şi ochiul săgetător — în fine, în vârsta cea pedantă şi nesuferită 

căreia nu ştii ce nume să-i dai. 

> 


53 Diana nu este numele unei zeităţi, aşa cum s-ar părea. Sebastian Diana (1697-1752) a fost un renumit 
”Gartenarchitect ” al Vienei, dar edilii i-au atribuit numele unei mărunte străzi din Landstrasse. 

în prezent, casa nu arată strălucit, însă pe zidul imobilului se află o placă 
ce aminteşte că aici a locuit cândva Mihai Eminescu. Desigur, o placă având 
nelipsita erată ! Ne punem întrebarea: nu s-a gândit nimeni să înlocuiască acest 
simbol de preţuire, cu funcţii signalectice, dar trădând nesiguranţa biografiei 
vieneze a Luceafărului sau, mai degrabă, parcimonia admiratorilor ? Şi nu este 
singurul exemplu de acest fel ! 



Casa din Dianagasse 8, unde a locuit Eminescu, în 1872 
(Februarie 2017, Foto Dan Toma Dulciu) 

Pentru cunoaşterea perioadei 1869-1872 a fost necesară studierea presei 
româneşti şi străine. Mulţumim Bibliotecii Naţionale a Austriei , care a păstrat 
acest tezaur de informaţii referitoare la Eminescu, folosit din plin în 
documentarea acestei cărţi şi, de asemenea, Academiei Române, BCU Cluj, 
unde am găsit ziarele vremii. 

Unul dintre izvoarele documentare cercetate ne-a oferit o veritabilă 
surpriză: jurnalul ” Wiener Zeitung” 54 , la rubrica ”Angekomene ” (călători sosiţi), 
ne prezintă numele unui client al Hotelului ”Rdmischer Kaiser ”, înregistrat în 
evidenţele sosirilor din data de 7 august 1870: ”M. EMINOVICZ”, rentier din 
România” ! 



Wîmtifdier .ftaifer, 8urft SMn* 

fcijrhgrcK^ £R., OhiMfeţ., v. Otoraf tfbcpen» 

bnllc? $t., (Jhitebcf., d. germen. — 3kliQ£fi ?*• 
(ttuUbeţ , p. ftaftn. — £errmann 6\, Wenlicr, b. 
Wfitttyn. -6mino»kj SHfntlfr, p. Mununien. 
— Aaltiuer 3*» SKntlitt, v. 


(Osterreichische Nationalbibliothek) 


54 ” Wiener Zeitung” nr. 183, din 9 august 1870, p. 505. 

Gazeta amintită îşi făcuse bunul obicei în a publica lista călătorilor străini 
sosiţi în acest oraş, precizând numele oaspeţilor înregistraţi în cele 39 de hoteluri 
vieneze, menţionându-se profesia, precum şi oraşul sau ţara de unde au venit 
aceştia în ziua respectivă. Printre cei instalaţi în acest hotel, la data de 7 august, 
sunt mulţi călători din Bucureşti, Iaşi etc, precum şi un oaspete care figurează 
sub numele ”Eminovicz M, rentier”, originar din România. 

Hotelul ” Romischer Kaiser” din Viena este situat într-un vechi imobil 
din interiorul oraşului 55 , cândva o locuinţă nobiliară. în zilele noastre, acesta are 
un renume de prim rang între hotelurile faimoase de aici. 

Se cuvine o primă întrebare: ce să caute, în cursul lunii august 1870, 
studentul M. Eminescu într-un hotel ? Se cunoaşte că, la începutul verii, acesta 
s-a întâlnit cu Negruzzi, întâia oară la ” Cafeneaua TroidF, apoi, încă o dată, pe 
20 august, când scriitorul de la ”, Junimea ”, întorcându-se de la băi, voia să îl 
cunoască pe I. Slavici. Din păcate, prietenul lui Eminescu era plecat în vacanţă. 

Considerăm că prezenţa numelui Eminovicz M. (Eminovici M .) nu poate fi 
o simplă întâmplare. 

Se ştie din biografia Poetului că, de obicei, în timpul verii, acesta îşi 
programa concediile studenţeşti în patrie (în anul 1871 se află în ţară pentru 
serbarea de la Putna 56 ; în vara anului 1872 este înregistrat la Hotel Moldova , 
unde petrece împreună cu T. Micheru). 

Presupunem că, după primul an de studii la Viena, Eminescu a părăsit acest 
oraş, pentru puţin timp, plecând în România, probabil în cursul lunii Iulie 1870, 
pentru a se bucura de o scurtă dar binemeritată vacanţă . Totuşi, după cum ne 
încredinţează G. Călinescu, fără a ne da alte detalii sau sursa ştirii, ”la 29 
Iunie 1870 Raluca şi Aglae treceau graniţa, urmate la 30 august şi de Gh. 


55 "I tinere Stadî” . Acest hotel nu trebuie confundat cu "Zum Romischen Kaiser”, din Renngasse 1, hotel care a 
funcţionat în perioada 1814-1887. 

56 La 6 august 1871 era la Ipoteşti, apoi la Cernăuţi şi după câteva zile la Putna. 

57 ” Când venea Mihai vara, în vacanţă de la Wienna, mergeam amândoi la vânătoare de raţe la un iaz de pe 
moşia Cucoreni, el cu puşca pe care o luase tata la moartea lui Iuraşcu şi eu cu una mai mică, pe care o avea 
tata de la Balş “( Scrisoare a lui Matei Eminescu către Corneliu Botez). 

CQ 

Eminovici ” . Nu era un lucru neobişnuit pentru membrii acestei familii să plece 
în străinătate, încât şi Harieta, cu tot beteşugul ei, sosea într-un an la Viena, 

59 

pentru tratament . 

G. Călinescu presupune că, în anii 1870, 1871 şi 1872, Eminescu a plecat 
cu un anumit scop în patrie, şi anume pentru a-şi trece examenele în particular, 
la Botoşani, dar, spre deosebire de acesta, credem că nu toamna, ci în timpul 
verii. 

Spre sfârşitul anului 1870, Mihai Eminescu pleacă din nou din Viena, 
pentru a participa, la Ipoteşti, la nunta surorii sale, Aglae, cu I. Drogli. 60 

Vedem, aşadar, un personaj neastâmpărat, mare iubitor de călătorii, după 
cum ne arată şi harta drumurilor făcute de poet în anul 1871 61 . în luna August, la 
Putna. în Septembrie, după serbările ” României June ”, tânărul student pleacă la 
Iaşi, pentru a lua parte la şedinţele ” Junimii ”, unde îşi trece numele şi declară în 
registrul acestei societăţi că este născut la 20 decembrie 1849, de Sf. Ignat, la 
Botoşani. Apoi, în toamna aceluiaşi an, Poetul soseşte în Bucureşti, după cum 
relatează Victor Eminescu, nepotul de frate, într-o scrisoare adresată lui 
Comeliu Botez, în 13 aprilie 1909 , locuind nu la hotel ci într-o odaie, la 
subsol, pe Calea Victoriei, întâlnindu-se în fiecare zi cu Matei Eminescu. în 
fine, în Octombrie 1871, Mihai Eminescu se întoarce la Viena, pentru 
completarea studiilor, fiind ales, temporar, în luna următoare, în conducerea 
Societăţii ” România Jună”, din care îşi prezintă cu demnitate demisia, din 
motive de onoare. 

Isopescu ne spune că, în această perioadă, "Eminescu locuia la mine, pe 
Adamg[asse] 5, et. II, din toamna anului [18]71, pe la finele lui octombrie, 
până la mai 1872”. 


58 G. Călinescu, ” Viaţa lui Mihai Eminescu” , Litera, Chişinău, 1998. 

59 Cf. ’ ’Henriette şi Mihail Eminescu, Scrisori către Cornelia Emilia şi fiica sa Cornelia ”, Iaşi, Şaraga. 

60 27 decembrie 1870/7 ianuarie 1871. 

61 La 1 noiembrie 1871 se dă în funcţiune linia de cale ferată Botoşani-Vereşti, facilitând călătoriile spre 
Cernăuţi, şi de aici spre Viena. 

62 Augustin Z. N. Pop, ” întregiri documentare.... ”, Ed. Eminescu, Bucureşti, 1983, p. 179. 

în luna Martie, 1872 o cunoaşte pe Veronica Micle. închizând cercul, 
Eminescu se reîntoarce definitiv în patrie, în Mai-Iunie 1872. 

Dar, să revenim la întrebarea iniţială: unde s-a aflat Eminescu în vara anului 
1870? 

în cazul analizat mai sus, avansăm ipoteza conform căreia, după un scurt 
sejur în Botoşani, revenit în capitala Imperiului Habsburgic şi nevând unde 
dormi, Mihai Eminescu a tras la un hotel (colegii săi fiind în vacanţă, el trebuind 
să locuiască undeva, pentru puţin timp, până îşi va găsi o cameră 
corespunzătoare, unde să stea în gazdă). 

în acea perioadă, preţul unei camere modeste pentru studenţi nu depăşea 2 
florini pe noapte, aşa cum a plătit şi V. A. Ureche, la un hotel faimos din 
Leopoldstadt. 

O altă întrebare: de ce nu apare numele său în registrul de hotel sub forma 
M. Eminescu ? Răspunsul este simplu: Eminescu este ”nomme de plume ”, 
atribuit de Iosif Vulcan, dar în acte numele oficial este Eminovici. Deci, în 
relaţiile cu autorităţile austro-ungare, studentul se numeşte oficial Eminovici, 
aşa cum scrie în paşaport. Aşadar, numele cu care este înregistrat Poetul, fie în 
evidenţele de la facultate, fie la hotel, nu putea fi decât acela prezent în acte. 

Putem adăuga aici încă o întrebare firească: de ce în registrul de intrări al 
hotelului numele lui Eminescu este scris sub forma Eminowicz, si nu 
Emino vicz ? Răspunsul poate fi acesta: în limba germană, consoana V se redă 
prin litera W, altfel s-ar pronunţa F. De exemplu, în presa austriacă din secolul 
al XlX-lea se întâlnesc în mod frecvent nume de familie 63 , formate prin sufixare 
cu particula ”vici”, dar scrise sub forma ”wicz”. De exemplu, Popowicz, 
Georgewicz, Mihailowicz, Stefanowicz. Numele lui Eminescu este trecut în 
”, naţionalele ” ("matricolele”) şcolare de la Cernăuţi sub forma ” Eminowicz 
Michael 


63 în capitala imperiului trăiau familii de diferite naţionalităţi: sârbi, polonezi, ruteni etc. 

Model de fişă matricolă a unei studente admise la Facultatea de filosofie din Viena 

(Arhiva Universităţii Viena) 


43 


Că Eminescu îşi grafiază propriul nume, în variantă românească, cu 
terminaţia ”icz ”, ne-o demonstrează cererea oficială, datată 1865, pe care Poetul 
o semnează ”manu propria” : M.G. Eminovicz 64 . 

Fratele Poetului, Matei Eminescu prefera, însă, să îşi grafieze semnătura 
sub forma „ Eminovitz ”, cum vedem în unele acte sau corespondenţă. 65 

Explicaţia este următoarea: Litera ”W” nu este specifică alfabetului 
românesc, de aceea concetăţenii noştri o ignoră, folosind litera ”V” (a se vedea 
numele comerciantului B.G. Poppovitz, din Fleischmarkt). 

Credem că acesta este un argument plauzibil, demonstrând că acel călător 
era însuşi Mihai Eminescu, şi nu un alt Eminowicz, născut în Galiţia, Polonia 
sau Bucovina 66 . 

în această ecuaţie, mai putem adăuga un fapt: La 15 August 1870, lui 
Eminescu i se publică în ” Convorbiri Literare ” poemul „Epigonii” 61 , pe 
marginea căruia poartă corespondenţă cu Negruzzi 68 , în care îşi cere iertare că i- 
a răspuns aşa de târziu (Să fi fost plecat în ţară ? Să fi recuperat târziu scrisorile 
trimise de redactorul şef ?). 

încă un detaliu semnificativ: în răspunsul redacţiei ” Convorbirilor 
Literare ” cu privire la acest poem nu este indicat numele Eminescu ci numai 
pseudonimul ” Y.Z. ”. Oare, de ce ? 

După cum se ştie, în acel an, 1870, Eminescu a avut oarecari probleme cu 
justiţia 69 , în urma publicării în presă a unor articole cu caracter politic. Prezenţa 


64 Cererea de demisie adresată preşedintelui Comitetului Permanent al Consiliului Judeţean Botoşani, nr. 188 din 
5 martie 1865. Cf. ” Omagiu lui Mihail Eminescu cu prilejul a 20 de ani de la moartea sa ”, Bucureşti, Socec 
1909, p. 59. 

65 Vezi Adresa nr. 9098 din 23 iulie 1883, în Dos. No. 968/83, trimisă Prefectului Poliţiei Capitalei , semnată Lt. 
Eminovitz; precum şi Scrisoarea din 18 iulie 1883, trimisă de Matei Eminescu lui T. Maiorescu, în care 
comunică numele şi adresa sa: Lt. Eminovitz, Cazarma Aslan, R-Sărat. 

66 Vezi, de asemenea, Traian Marcu, "Autografe din 1868 - 1869 ” în "Manuscriptum” , 1989, nr. 2, p. 12-15 cu 
facs. ( Centenar Eminescu. II. Ipoteze). Despre semnăturile „ Eminovitz ”, găsite de autor pe pagina de gardă şi în 
anexele lucrării ” Carnet de Vingenieur ”, Paris, 1868, ediţia a 13-a, editor E. Lacroix, precum şi răspunsul 
polemic primit din partea lui M.N. Rusu, ” Ipoteze ”, I— II, în ” Săptămâna culturală a capitalei ”, 1989, nr. 49, din 
8 dec. 1989, p. 7 şi nr. 50, din 15 dec. 1989, p. 3. 

67 Manuscrisul a fost trimis lui Negruzzi, în 17 iunie 1870. 

68 Scrisoare către Negruzzi, din 4/16 septembrie 1870. 

69 Poetul publicase în luna aprilie 1870 în ”Federaţiunea” de la Pesta 3 articole fulminante, ce au atras 
consecinţe juridice ziarului. 

Poetului în acest hotel ar putea avea sens doar dacă am presupune că studentul 
încerca să-şi piardă urma, protejându-şi identitatea. De altfel, el obişnuia să-şi 
comunice adresa de corespondenţă exclusiv la Universitate. Ne dă de gândit 
repetatele schimbări de domiciliu ale Poetului, probabil pentru a nu putea fi găsit 
de citaţiile procurorului de caz 70 , în cunoscutul proces de presă din anul 1870. 

Dar de ce să îşi aroge Poetul calitatea de rentier ? Desigur, rentier 
Eminescu nu era, dar a spune că era student, devenea suspect de-a binelea 
(student instalat la hotel ?) 

în fondul de documente Eminescu de la Biblioteca Academiei Române 
există o foaie, pe care Poetul realizează un colaj, conţinând nume de călători 
români şi adresele de hotel din Viena, unde s-au cazat aceştia, preluate din 
numerele din perioada Ianuarie - Februarie 1880 ale ziarului ”Fremdenblatt”. 
Aceste decupaje exemplifică uzanţa unor turişti români de a-şi atribui, uneori în 

mod fantezist, un titlul nobiliar pompos: Graf von , Comptesse, 

Ritter sau pe acela de rentier 71 . 


70 Eminescu urma să fie citat în faţa Curţii cu Juri de la Budapesta abia în lunile noiembrie/decembrie 1 870 . 

71 Biblioteca Academiei Române, M.Eminescu, mss. 2255, f.338 r. 

Grafi, contese, cavaleri, rentieri români ! 

Oricum, acesta este un episod interesant, ce ar putea elucida împrejurarea, 
subliniată şi în amintirile colegilor de studenţie ai lui Eminescu, că au fost 
perioade în care nu au ştiut (pentru a se scuza ei spun ”nu îşi mai amintesc”) 
unde a locuit Poetul în Viena. 

Potrivit aceloraşi amintiri, începând cu toamna anului 1870, Eminescu a 
locuit în Dianagasse 8, într-o cameră cu S. Isopescu şi Iancu Cocinski, tot în 

acel imobil îşi găsise casă cu chirie şi Ioan Luţa. La o depărtare de patru case se 
afla gazda aleasă de T.V. Ştefanelli şi V. Morariu, care locuiau împreună. Tot 
din această toamnă, Eminescu merge în mod frecvent, împreună cu grupul de 
studenţi bucovineni, să servească prânzul la Tata Wihl , în Marokkanergasse 3. 

Din toamna anului următor, 1871, până în mai 1872, Eminescu a locuit 
împreună cu S. Isopescu în Adamsgasse 5, et. II, la o doamnă bătrână. 72 Poetul 
aprecia însă că acest domiciliu era cam departe de universitate deşi, după 
părerea noastră, domiciliul din Chaumburgergasse 15 ni se pare cel mai 
îndepărtat de vechea Universitate. 


6 

Câteva cuvinte despre cartierul în care a locuit Mihai Eminescu: după 
distrugerile provocate de primul asediu turcesc asupra oraşului, din 1529, în 
zona inundabilă, provocată de gârla râului Viena, apare suburbia cunoscută sub 
numele de Weifigărber, aflată în jurul bisericii cu acelaşi nume (cunoscută apoi 
sub numele Biserica Othmar 14 ). 

Prin unirea suburbiei Weifigărber cu celelalte suburbii limitrofe, Erdberg 
şi Landstrasse, pe la 1850, apare cel de-al treilea district al Vienei. De acum 
înainte, în sectorul trei încep să se construiască blocuri cu apartamente de 
închiriat. 

Cartierul Landstrasse nu era prea departe de vechea Universitate, nici 
unul scump, dar mai important era faptul că aici se aflau studenţi veniţi din 
Transilvania, din Bucovina, printre ei şi colegi ai poetului, de la Cernăuţi. 


72 V. Gherasim, op. cit şi S. Isopescu, op. cit. 

73 A se vedea Scrisoarea lui Eminescu, adresată din Viena fratelui său, Şerban, la 16 decembrie 1871. Cf. Dan 
Toma Dulciu, ” Mihai Eminescu Prezenţe vieneze ”, Bucureşti, 2016, p. 100. 

74 Biserica, construită în perioada 1866-1869, situată în Kolonitzplatz 3, putea fi văzută de Mihai Eminescu, 
fiind situată foarte aproape de locuinţa sa, închiriată în Kollergasse 3. Arhitectul acesteia, Friedrich Schmidt, a 
lucrat la alte proiecte importante din Viena, dintre care cele mai cunoscute sunt restaurarea Catedralei Sf. Ştfan 
şi sediul noii Primării. 

Cei ce închiriau camere pentru studenţi erau, la rândul lor, oameni cu greutăţi 
materiale, pe care Eminescu îi înţelege. 

Cât priveşte plata chiriei datorate, aceasta trebuia achitată întotdeauana la 
data de 1 ale lunii, de aceea Eminescu cere insistent părinţilor să îi trimită banii 
necesari, în avans, cu 2-3 zile, amintind că şi gazdele sale erau oameni sărmani, 
aşteptând cu nerăbdare banii de chirie. 

Observ că locuinţa din Adamsgasse 5 se află la doi paşi de adresa din 
Dianagasse, aproape la fel şi aceea din Kollergasse. Imobilul din Adamsgasse 
arată mult mai bine decât acela aflat în Dianagasse, se vede că a fost îngrijit cu 
atenţie. 

Evident, alegându-şi gazdele, Eminescu ţinea cont de anumite criterii, dar 
prefera să locuiască în cartierul unde se auzea vorbindu-se mai mult româneşte, 
fiind populat cu studenţi bucovineni. 



Casa din Adamsgasse 5, (La etajul II a locuit Eminescu) 
( Foto Februarie 2017 Dan Toam Dulciu) 

Potrivit unui act de rezidenţă, prezent în Arhivele Poliţiei vieneze, se poate 
deduce că, în Aprilie 1871, Eminescu avea domiciliul în Kollergasse 3 75 . 
Cercetări ulterioare au stabilit că Poetul închiriase camera 19, la etajul I. 
Locuinţa aceasta era situată foarte aproape de Biserica Sf. Othmar, biserică în 
stil neogotic, în construcţie, pe care Eminescu o putea privi zi de zi. 



Biserica Sf Othmar ( Aprilie 2017, foto Dan Toma Dulciu) 


75 D. Păcurariu, ” Cu Dinicu Golescu prin parcul Schdnbrunn” , în ” Gazeta Literară ”, 1966, nr. 10, 10 mart., p. 8 
0 Corespondenţă din Viena ), prezintă străzile şi casele în care a locuit Eminescu; idem, ” Studii şi evocări ”, 
Bucureşti, Edit. Cartea Românească, 1974, (Eseuri). La pagina 117 este prezentă o descriere a locuinţelor lui 
Eminescu iar la p. 150-151 sunt precizate locurile unde prefera acesta să-şi petreacă timpul. 

M. Eminescu, Kollergasse 3 

în ultima parte a anului 1871, Eminescu figurează în scriptele facultăţii ca 
locuind la adresa Schaumburgergasse 15 76 , o stradă în pantă, situată în 
arondismentul al X-lea al Vienei, ”Favoriten”, cel mai populat cartier al 
Vienei 77 , având la un capăt frumosul domeniu al ” Palatului Schoenburg”, la 
cealălalt intersectându-se cu Wiedner Hauptstrafie 78 , unde locuia actriţa 
Frederica Bognar. 

Din păcate, locuinţa indicată drept domiciliu al lui Eminescu nu mai există. 
La numărul 15 s-a construit un imobil cu 4 etaje. Strada aceasta se află însă 
foarte aproape de ” Gimnaziul Theresianum” , instituţie de învăţământ frecventată 
de T. Maiorescu, începând cu 1851. La acest institut se găsea însuşi profesorul 
de istorie Lewinski, îndrumător al lui Eminescu la Cernăuţi care, pe deasupra, 
aprecia pasiunea tânărului său elev pentru cunoaşterea trecutului istoric. 


TITUS MAIORESCU 

1840 - 1317 



PHIL0S0PH SCHRirTSTELLER 
UNO KULTURNINISTER RUHRNIENS 

DOS RKRDEHISCHE CYMNRSIUH 
VON 1854 BIS 1856 


6 


T. Maiorescu, Beethovenplatz 1 


76 A. Z. N. Pop, ”Pe urmele lui Mihai Eminescu ”, Editura Sport-Turism, Bucureşti 1978, p.130. Totuşi, la p.132, 
autorul precizează că locuinţa Poetului este situată la nr. 5. Credem că este o greşeală de tipar. Zoe Dumitrescu - 
Buşulenga (” M. Eminescu - Viaţa”, Editura Nicodim Caligraful, M-rea Putna, 2015, p. 127) indică tot numărul 
15.’ 

77 Aici domiciliază aproape 10% dintre cei 1,9 milioane de locuitori ai Vienei. 

78 La numărul 7 pe această arteră foarte veche a capitalei se află ” Hotelul Goldene Lamm ”, evocat în această 
lucrare. 

Ştim că tinerii români sosiţi la studii în capitala Austro-Ungariei erau primiţi 
la cantina ” Institutului Theresian ”, unde beneficiau de condiţii avantajoase. 
Stând la o stradă distanţă, bănuim că Eminescu avea posibilitatea să servească 
masa aici, altfel nu înţelegem de ce şi-a găsit gazdă atât de departe de vechea 
universitate . Aşa cum vom vedea în continuare, Mihai Eminescu mai avea un 
motiv foarte plăcut, pentru care s-a mutat în acest cartier: întâlnirile cu frumoasa 
actriţă Frederica Bognar ! 



Pe această stradă - Schaumburgergasse 15-a locuit Eminescu 
(foto martie 2017 Dan Toma Dulciu) 


79 Acum, la doi paşi de casa unde a stat Eminescu în gazdă, trec tramvaiele 1 şi 62, care te duc în câteva minute 
la noua universitate. 

în primăvara anului 1 872, ultimul domiciliu cunoscut al lui Eminescu este 
Gărtnergasse 5. 80 



Imobilul din strada Gărtnergasse 5, unde a locuit Eminescu în anul 1872. 

(Foto Dan Toma Dulciu -aprilie 2017) 

Strada poartă numele unui judecător districtual, Johann Andreas Gârtner. 

Imobilul este uşor de recunoscut, faţada acestuia fiind împodobită cu imaginea 

8 1 

unui copac verde ("Zum griinnen Baum ”). 

Mai jos am inserat o hartă a gazdelor lui Eminescu, situate în cartierul III 
( Landstrasse ) al Capitalei vieneze, un cartier preferat de colonia studenţească 
românească din acest oraş. între aceste locuinţe distanta nu este mai mare de 4- 

9 9 9 

5 minute de mers pe jos, încât se poate spune că, o bună perioadă de timp, 
Poetul a locuit constant în aceeaşi zonă studenţească a oraşului Viena. 

9 9 9 


80 Idem, op. cit. p. 133. 

81 Vezi Stelian Tabaras, "Eminescu 156 La Viena "Gărtnergasse 5, o casă bej-rozalie, pe faţadă cu o mare 
frescă înfăţişând un copac şi numele unei crâşme vechi de secole: Zum grunen Baum (La copacul verde )”, în 
"România Litr ară”, nr. 3/2006. 

Radetzkygasse, Gartnergasse, Kollergasse, Dianagasse, Adamsgasse 
Harta locuinţelor lui Eminescu din cartieml Landstrasse 

7 


Unde a fost locuinţa Veronicăi Micle în Viena 82 ? în volumul dedicat acestei 

9 

muze a Luceafărului , Eugen Lovinescu fixează domiciliul Veronicăi Micle în 
Dianagasse, printre studenţi. Evident, o eroare scuzabilă, dat fiind caracterul 
acestui roman biografic, mai de grabă de ficţiune. 

/V O Q 

Intr-o scrisoare, datată 20 august 1879 , Veronica Micle îi aminteşte lui 
Eminescu faptul că ei s-au cunoscut, pentru întâia oară, la doamna Lowenbach 
„Şase luni cât am stat în capitala austriacă, mi s-a părut şase zile. îţi aduci 
aminte când te-am cunoscut pentru întâia oară la doamna Lowenbach, gazda 
mea, recomandat de Micle, care îţi făcuse cunoştinţă tot din îndemnul meu. ” 

O altă scrisoare a Veronicăi explică motivele afecţiunii sale sentimentale 

84 

pentru tânărul student: „ Cunoscându-te la Viena , modestia şi , mai ales , darul 


82 Vezi Octavian Ruleanu, ” Tinereţea Veronicăi Micle”, în Almanah ” Tribuna ”, 1976, p. 214-215; 

83 Este posibil ca scrisoarea să fie reprodusă din lotul de epistole ”devoalate ” de Octav Minar, aşa că nu putem 
să avem încredere în acest document. 

84 Ilie Dan ” Veronica Micle - legendă şi adevăr ”, în ,Jăacia literară ”, Iaşi, 2005, nr. 1, [15 ian.], p. 17-18, 
crede că Eminescu i-a fost prezentat de Iacob Negruzzi în 1870, la Viena. 

de a povesti unele întâmplări din viaţa marilor gânditori m-au făcut să-ţi port 
respect... Erai timid şi vecinie priveai în pământ. Laudele mele pentru 
frumoasele tale poezii păreau că te măgulesc, şi atunci ai îndreptat priviri 
întrebătoarea spre mine... Am devenit prieteni 

Despre această misterioasă pensiune a doamnei Lowenbach nu-şi amintesc 
nici Slavici 85 , nici T.V. Ştefanelli 86 . Singurul care o invocă este Octav Minar. 

Desigur, G. Călinescu este sceptic în ceea ce priveşte afirmaţiile numitului 
Octav Minar ( ”să fie acum epoca în care a cunoscut pe Veronica ...?”), uneori 
împroşcându-1 cu acuzaţiile de ” 'plastograf ”, deşi îl citează copios în cunoscuta 
sa lucrare ” Viata lui Mihai Eminescu’'. 

” Cineva (acel cineva nu este altul decât Octav Minar, n.n.) pretinde că 
Veronica, venind la Viena să se caute pentru o suferinţă oareşicare, a tras în 
casa unei oarecare doamne Lowenbach, unde cunoscu pe poet ”. 

în continuare, G. Călinescu îi reproşează acelui ” cineva ” faptul că 
întâlnirea nu putea avea loc în anul 1873, ci în 1872 sau mai devreme, Mihai 
Eminescu părăsind deja capitala Imperiului. 

Aşa cum vom arăta mai departe, credem că acest subiect merită analizat cu 
atenţie. Dacă ipoteza conform căreia numele doamnei Lowenbach este unul 
fabricat artificial, atunci singurul loc unde Eminescu ar fi putut-o întâlni pe 
Veronica Micle este balul studenţesc organizat de România Jună ”, la data de 9 
martie 1872. 

Dar dacă pensiunea a existat în realitate ? 
în aceste circumstanţe, am verificat prezenţa în documente a unei familii cu 
numele Lowenbach. După lungi căutări, am dat de urmele acesteia, dar din 
păcate nu putem avea certitudinea că actuala poziţie pe hartă a locului ce evocă 
acest nume corespunde pensiunii de odinioară. 

85 ”El însuşi nici atunci, nici mai târziu nu mi-a vorbit despre aceasta. Aflasem însă de la alţii că i-a fost 
recomandat unei doamne de la Iaşi ca însoţitor la vizitarea oraşului ” (1. Slavici, ” Amintiri 

86 G. Călinescu, ” Viaţa lui Mihai Eminescu”, Ed. Litera, Chişinău, 1998, p.175 

Din păcate, pe locul unde bănuim că a fost Pensiunea familiei Ldwenbach, în 
apropiere de ”Radetzkybruke ” ( Podul Radetzky ) s-a construit, începând cu anul 
1906, un bloc de locuinţe. 

Doamna Babette Lowenbach (1845-1927), despre care se spune că la 
pensiunea sa ar fi tras în anul 1872 familia Micle, era căsătorită cu Leopold 
Lowenbach, având patru copii (trei băieţi şi o fată). 

Fiul, Emil Lowenbach (1869-1934), va deveni o persoană cunoscută în 
Austria, chipul său fiind pictat de celebrul pictor Oskar Kokoschka (1914). 
Locuinţa sa, situată pe colţ, la intersecţia străzilor Reischachstrafie 

oo 

3/ Schal la utzers trafi e 4, este creaţia unui celebru arhitect: Adolf Loos . 



Aici s-ar fi putut găsi ” Pensiunea Ldwenbach ”, unde a locuit Veronica Micle. 


88 Arhitectul austriac Adolf Loos, promotor al modernismului, a construit la Paris o casă pentru prietenul său, 
românul Tristan Tzara, (Paris 18, 15 Avenue Junot, 1925/1926). 

în prezent, în apartamentul declarat monument istoric, ce a aparţinut lui 
Leopold Lowenbach, funcţionează un "Club de Bridge”, fiind vizitat de 
numeroşi turişti. 

5 5 

/V 

In ipoteza că Veronica Micle a locuit la doamna Lowenbach, observăm că 
locuinţa studentului Eminescu, din carteirul Lanstrasse, nu era departe de 
” 'pensiunea Lowenbach ”, situată lângă podul Radetzky, aşa că este de înţeles 
uşurinţa cu care cei doi tineri se puteau întâlni, urmând un program de vizitare a 
muzeelor, monumentelor şi parcurilor oraşului. Dar tot atât de adevărat este 
faptul că Universitatea se găsea foarte aproape de această presupusă pensiune, 
deci Eminescu ar fi putut trece cu seninătate, la întoarcerea spre casă, pe la 
tânăra doamnă Micle, pentru a o însoţi în peregrinările sale prin oraş, muzee sau 
parcuri. 


8 

Eminescu iubea natura, plimbările prin parcuri sau în jurul Vienei făcând 
parte din modalităţile de petrecere a timpului liber, preferate de către studenţii 
din acea vreme. 

întâlnindu-1 pe generalul Lupu, nume reprezentativ al comunităţii 
româneşti din capitala Austro-Ungariei, tânărul Oct. Moşescu, lider al 
” României June ” după Primul Război Mondial spune: ” Cunoşteam un ofiţer 
pensionar, din armata austriacă, originar din Ardeal, generalul Lupu, care 
venea aproape în fiecare sâmbătă seara (trecuse de mult de optzeci de ani) la 
şedinţele noastre literare. Ne povestea, adeseori, despre Eminescu, împreună cu 
care se plimba prin parcurile vieneze, întârziind prin cafenelele Arkaden si 
Toidl, unde Poetul îşi scria versunle pentru revistele din ţară. ” 

Poetului îi plăceau cu siguranţă pâlcurile de verdeaţă din mijlocul 
oraşului, adevărate oaze de desfătare. El hoinărea sau se odihnea, adeseori, în 
"Volksgarten” (”Parcul Poporului”). Acesta era un parc cu ştaif, având două 
fizionomii distincte: partea învecinată arterei ”Ringstrasse" , concepută în stil 

francez baroc, respectiv aceea aflată în proximitatea ” Palatului Hofburg”, 
având aspectul parcurilor englezeşti. 

De asemenea, Eminescu străbătea aleile grădinii cunoscute drept 
”Burggarten ” {Parcul Oraşului), situate în spatele ” Bibliotecii Naţionale”, 
foarte aproape de ” Opera de Stat din Viena 

în epoca în care Luceafărul era student al ” Facultăţii de Filosofie”, 
clădirea vechii Universităţi era la o aruncătură de băţ de ”Stadtpark ” {Parcul 
orăşenesc), un spaţiu amenajat cu gust, pentru delectarea şi plimbările 
locuitorilor oraşului. 

5 

I. Slavici spune explicit: ”Pe la cinci, apoi, după ce scăpăm, iar urmam 
discuţiunea, fie plimbăndu-ne prin apropiatul parc orăşenesc, fie stând la o 
masă din colţul vreunei cafenele mai dosnice. ” 

Tot acesta adaugă: ”Ne-ntâlneam la Universitate, la masă, la cafenea, în 
sfârşit, undeva, şi plecam acasă, iar după ce am plecat, ne plimbam prin uliţele 
mai dosnice, prin vreunul dintre parcurile din oraş ori pierzând ceasuri 
întregi, nu o dată până-n crepetul zorilor de zi”. ( I. Slavici, ” Amintiri ... ”) 

” Stadtpark” ( Parcul Orăşenesc), locul unde Eminescu se plimbă împreună cu Slavici 

(Osterreichische Nationalbibliothek) 


în drumul său spre acasă, plecând de la Universitate, Poetul păşeşte 
grăbit peste Podul Stuben, de unde începe insula de verdeaţă din inima Vienei, 
ajunge în Ungarngasse şi, de aici, îi trebuie doar câteva minute, pentru a sosi în 
camera unde îl aşteptau sumedenie de cărţi, masa de scris, maşina de cafea. Dar, 
atunci când avea poftă de liniştea naturii înverzite Poetul poposea pe aleile 
noului parc orăşenesc. 

în zilele noastre, ca prin miracol, în câteva colţuri de grădină găsim 
copaci sădiţi în vremea când Eminescu străbătea acest minunat refugiu al naturii, 
situat la jumătatea drumului dintre casă şi Universitate, loc ce-i amintea de 
minunata vreme a copilăriei. 

Anul acesta se vor împlini 155 de ani de la inaugurarea, la 21 August 
1862, a ” Parcului Orăşenesc - Stadtpark”, o replică europeană a unui parc 

englezesc. Considerată cea mai mare grădină construită a oraşului, în a doua 
jumătate a veacului al XlX-lea, aceasta a reprezentat, mai ales, locul de întâlnire 
al aristocraţiei vieneze. 

9 



” Parcul Orăşenesc ”, înspre Marokkanergasse. 

( Osterreichische Nationalbibliothek) 

împărţit în două zone cu funcţionalitate diferită, străbătut de râul 
Viena ( Wienflusses ), parcul a fost conceput de grădinarul şef al oraşului, 
dr. Rudolf Siebeck, fiind desenat de peisagistul Joseph Selleny. Acest 
spaţiu de recreere avea să primească, în 1867, un dar minunat din partea 
edililor: Pavilionul de Cură”, o clădire proiectată în stilul Renaşterii 
Italiene de către arhitectul Johan Garben, un stabiliment pe care împăratul 
Franz Josef I îl dorea un fel de ”spa” local, unde protipendada să 
beneficieze de apă minerală, fără a se mai deplasa la Bad Gastein, Bad 
Ischl sau Baden bei Wien. 

începând cu 1868, ” Pavilionul de Cură” din ” Parcul Oraşului” 
devine pentru locuitorii oraşului cel mai căutat loc de relaxare, renumit 
pentru spectacolele şi distracţiile desfăşurate aici. 

Pavilionul de Cură din Stadtpark 

(Osterreichische Nationalbibliothek) 

Cele două părţi ale parcului erau unite de un pod elegant - 
”Karolinnenbruke” - un altul, ” Ungarbriike ”, facilitând circulaţia între 
districtul III si centrul istoric al Vienei. 

5 

Această grădină publică a devenit cartea de vizită a capitalei. 
Realizarea ” Porţii Vienei ” (cel mai frumos complex monumental de acest 
fel din Europa, în stilul Art Nouveau !) a dat mai multă strălucire 
centrului istoric al capitalei vieneze. 

Din păcate, Eminescu nu avea cum să mai admire această bijuterie 
arhitectonică, el părăsind oraşul cu ani buni înainte de a se fi finalizat 
aceste monumente. 

”Wienportal” ( Stadtdpark ), la începutul veacului XX 

( Osterreichische Nationalbibliothek) 

9 

în esenţă, încă din primele zile, preocupările de căpătâi ale studenţilor 
sosiţi la studii erau: găsirea unei locuinţe, asigurarea mesei zilnice, plata taxelor 
şcolare, admiterea la cursurile unei facultăţi, precum şi înscrierea la Societatea 
academică social-literară ” România Jună”. 

Mulţi dintre ei se înscriau la cantina ” Institutului Theresianum”, din 
strada Favoriten, întemeiat de împărăteasa Maria Theresia pentru fiii de nobili. 
Cu toate că taxele şcolare (” collegiengelder ”) erau destul de mari, aici erau 
acceptaţi şi copii din familii burgheze, bucurându-se de o bună reputaţie. 

Theresianum (foto Dan Toma Dulău, martie 2017) 


Cu excepţia lui Titu Maiorescu, care a urmat cursul liceal la această 
celebră instituţie de învăţământ, şi alţi români s-au putut mândri că i-au fost 
absolvenţi, printre ei Grigore Brătianu (1849-1893), preşedinte al ” Ligii pentru 
Unitatea Culturală a tuturor Românilor ” , o altă importantă organizaţie 
studenţească, cu filiale în ţară şi străinătate, înfiinţată în anul 1891, al cărei 
manifest a fost conceput de I. Slavici. 

Studenţii din România beneficiau de un notabil privilegiu, putând servi 
masa la cantina acestui colegiu, cu preţuri ieftine. 


89 Gr. Brătianu, avocat, magistrat, deputat, cu studii liceale la Viena şi juridice la Berlin şi Viena, a dăruit cu 
largheţe bani pentru studenţii ardeleni, în calitate de preşedinte şi casier al ” Ligii culturale pentru unitatea 
tuturor Românilor”. La moartea acestuia, biblioteca sa este vândută de fraţii lui la anticari, dar este răscumpărată 
de L. Cazzavillan şi donată, prin Ion Bianu, Ligii Culturale. Acestei importante biblioteci se adaugă donaţia de 
10.000 de cărţi, făcută mai târziu de N. Iorga, ce va deveni preşedinte al Ligii. Gr. Brătianu avea de gând să-şi 
lase toată averea Ligii, creând un fond naţional, dar moare fără nici un testament iar fraţii lui nici nu vor să audă 
de acest gând. 

Prânzul la această cantină era compus din supă, rasol sau legume, friptură şi 
prăjitură. Fiind în cantităţi suficiente, hrana oferită elevilor şi studenţilor ţinea 
loc de cină, totul costând 10 florini de persoană/ lună (fără pâine). 

în situaţia studenţilor sosiţi la studii pe cont propriu, primind banii necesari 
din resurse ale familiei, precum Eminescu, a mânca în oraş nu era costisitor. 
Mai ales pentru Poet, pentru că, aşa cum mărturiseşte I. Slavici ” în timpul 
petrecut la Viena, Eminescu era om cu deosebire cumpătat în ceea ce priveşte 
mâncarea şi băutura 

Prânzul servit la restaurant costa cam 34 de cruceri sau creiţari (supa 6 cr., 
rasolul, cu două feluri de garnituri 24 cr., pâinea 2 cr. şi bacşişul 2 cr.) 90 , 
prăjitura fiind 12 cr., în timp ce preţul uneia mai mici era de 6 cr. 

La cafenea, o ceaşcă de licoare Mocca nu trecea de 10 creiţari. 

Potrivit lui Iuliu Moisil, bursele studenţilor năsăudeni trebuiau să asigure 
următoarele cheltuieli modice: chiria pentru o cameră costa 7-10 florini, masa de 
prânz costa 12 florini, cafeaua de dimineaţa 3-4 florini, cina 6-7 florini, spălatul 
rufelor 3fl. , tramvaiul, tutunul circa 2-3 fi. 

Trebuiau plătite, separat, în funcţie de şcoală sau facultate, taxe şcolare, 
haine, călătoria pe calea ferată (elevii şi studenţii beneficiau de o reducere de 
50% din costul biletelor de tren). 

Studenţii săraci, dispunând de maxim 200 florini pe lună, erau obligaţi să 
mânănce la ”Volkskiiche” (bucătării populare), dejunul costând cam 12-14 
creiţari pentru o persoană. Aici, mâncarea era bine pregătită, dar în sistem de 
autoservire. 


90 Iuliu Moisil, op, cit. p. 370-371; Conform unei Scrisori trimise de Eminescu fratelui său Şerban, în 16 
decembrie 1871, acesta arată că, potrivit cutumelor vieneze, la 1 ianuarie trebuia achitat un bacşiş, de cel puţin 1 
florin, ’7a birt, la cafenea, pretutindenea” . 

Monedă de 10 creiţari, folosită de Eminescu la diverse plăţi făcute în vremea studenţiei 
( "pitula ”). Moneda de 20 de creiţari, din argint, se numea ”, sfanţ 91 

în schimb, cina era scumpă, studenţii nu şi-o puteau permite, dar existau şi 
excepţii: la sfârşitul şedinţelor ” României June ”, ori cu prilejul Ajunului Anului 
Nou sau al diverselor serbări organizate de comunitatea românească din acest 
oraş, studenţii erau invitaţi la masă. Deci, mâncau pe gratis ! 

Pentru a ne da seama de valoarea florinului în acea perioadă (1870), este 
suficient să arătăm că, având un florin austriac, puteai cumpăra 3 kilograme de 
came de vită; o cafea costa 10 creiţari; bacşişul tradiţional, plătit la 1 ianuarie 
era de 1 florin, etc 

De obicei, ne dezvăluie I. Slavici în amintirile sale, Eminescu 
”o ducea-n cafele gătite de dânsul la maşina de spirt şi-n mezeluri cumpărate-n 
pripă 

Alteori, ”nu mânca zile întregi şi petrecea nopţile în nedormire. ” în ceea 
ce priveşte nopţile pierdute tradiţional de studenţi, nici Eminescu nu ducea lipsă 
de asemenea ”, gărzi de noapte ”, dar din cu totul alte motive. Atunci, se întâmpla 
să stea treaz, deşi nu suferea de insomnie. "Nu suferia de insomnie şi avea multă 
poftă de mâncare, căci era apoi în stare să doarmă timp de douăzeci şi patru de 
ceasuri întruna şi mânca odată pentru trei inşi. ” 

91 Denumirea provine din limba germană, unde numeralul zwanzig însemna 20; 1 zwanziger valora 20 de creiţari 

(kreutzer). 

Se spune că încă "de pe atunci începuse a face abuz de cafele negre. 
Mânca puţin şi pe apucate şi îşi omora deci foamea bând mereu cafele gătite de 
el însuşi la maşina care-i stetea totdeauna pe masă 

Viaţa dezordonată a studentului Eminescu, uitând să se hrănească, sau 
mâncând peste măsură, la ore neregulate, nu i-a afectat însă prea mult sănătatea, 
fiind tânăr şi robust, obişnuit cu privaţiunile de tot felul. ” Uita însă să mănânce 
şi nu se-ndura să doarmă, deşi părerea lui statornică era că cea mai plăcută 
parte a vieţii e cea petrecută în somn, când eşti fără ca să fii şi să simţi dureri 
Când termina banii, deşi îşi vindea pe la anticari unele dintre cărţile sale, 
ajungea să nu mai poată bea nici cafea, nici să mănânce, şi aceasta se întâmpla 
zile bune, fiind nevoit să se împrumute ”o piţulă ” 92 pe la unii dintre colegii săi 
sau să apeleze la creditul unui chelner înţelegător. 

Eminescu se plânge familiei că din cauza ” Expoziţiei Internaţionale de la 
Viena ”, viaţa s-a scumpit enorm, costurile sunt greu de suportat, gândindu-se 
să se transfere în semestrul următor la o altă universitate, în provincie. 
Avertizează familia că nu va deschide şi nu va plăti scrisorile sosite din ţară, 
nefrancate, deoarece timbrele l-ar costa 22 de cruceri. 

Ştiind aceste dificultăţi materiale întâmpinate de Mihai Eminescu în acest 
oraş, putem să înţelegem de ce a luat decizia de a renunţa la studii. Abia la 
sfârşitul anului 1872, a primit, în sfârşit, o bursă 94 , din partea ” Junimii”, 
asemenea celor oferite studenţilor merituoşi de către fundaţiile transilvănene. 

5 5 5 

T.V. Ştefanelli Cuminţiri despre Eminescu ”) nu ştie cu exactitate 
cuantumul sumei de bani primite de Eminescu din partea părinţilor, dar ia 
ca bună spusa altora: 

„[Unii] susţineau că are 18-20 galbeni pe lună, şi această versiune e cea mai 
probabilă 

92 ” Pitula” era o monedă austro-ungară, de lo creiţari, circulând şi în Transilvania sau Bucovina, până în 1918. 
Valora 24 de bani. în Bucovina, moneda de 20 de creiţari era botezată ” puişor”. 

93 ” Toate celea costă azi cu a treia parte mai mult de cât costau înainte de un an, şi la toate astea espoziţia-i e 
de vină. ”(cf. Scrisoare adresată de Eminescu părinţilor săi, 18 martie 1872 . ) 

94 De fapt, o subvenţie lunară de 10 galbeni, primită din partea ” Junimii^. 

Această sumă era, în opinia colegului său bucovinean, una considerabilă, 
în raport cu cele primite de studenţii din cercul apropiaţilor lui Eminescu: 

”Dacă Eminescu în adevăr a primit această sumă [...] atuncea el a fost cel 
mai bogat dintre noi toţi, căci cei mai bine situaţi dintre noi nu aveam pe lună 
mai mult decât 50 florini, iar alţii trăiau numai cu 30 florini pe lună. Eu sunt de 
opinie că Eminescu primea de acasă 18-20 de galbeni pe lună, dar foarte 
neregulat şi aceasta era calamitatea cea mai mare 

în vremea când Eminescu îşi începuse studiile în capitala monarhiei 
bicefale, locuinţa îl costa 7-8 florini pe lună, prânzul nu depăşea 14, fără 
băutură, cafeaua de dimineaţă 3 florini, în total aproape 25 de florini, oricum 
mai mult decât banii primiţi de acasă. 

în aceste condiţii, era de la sine înţeles că banii nu-i ajungeau şi trebuia să 
se împrumute de la colegii săi 95 , aşa cum dovedesc listele de datorii păstrate 
(Slavici 3 f, Oncu 13 f, Ştefureac 10 f, V. Bumbac 2 f ş.a.). 

Rămâne, de asemenea, de rezolvat următoarea chestiune : In ce monedă 
era calculată această sumă ? 

Cu câteva decenii înainte, ” Regulamentele Organice ” au stabilit ca 
monedele în circulaţie în Ţările Române pot fi ” galbenul ” austriac, din aur, şi 
”, sfanţul ” ( zwanziger ), din argint, valorând 20 de creiţari. Abia în 1870, ţara 
noastră bate monedă proprie: monedă de aur de 20 de lei (prima serie, din 1870 
număra doar 5000 de piese) şi monedă de argint, de 1 leu. Deci, este posibil ca 
în anul 1 869 Eminescu să fi avut bani de cheltuială în galbeni austro-ungari. 

Se ştie, de asemenea, că după anul 1867 în capitala Imperiului au 
circulat monede de aur, cu valori nominale de 8 florini (echivalent a 20 franci), 
respectiv 4 florini (echivalent a 10 franci). Totodoată, 1 florin avea 100 de 
creiţari. 

5 


95 Augustin Z. N. Pop, ”Pe urmele lui Mihai Eminescu ”, Bucureşti, Editura Sport-Turism, 1978, p. 134 

96 Ar însemna să extindem mult prea mult aria cercetării, dacă am stabili şi alte detalii, precum modalitatea de 
transmitere a sumei (prin bancă, prin poştă, prin cunoscuţi) şi ce taxe de expediţie existau atunci ? 

Aceasta însemna că, dacă stipendiul primit de Eminescu era în lei aur , 
acesta valora 400 de lei. Dacă banii trimişi de părinţi erau în monede de aur de 
câte 8 florini, rezultă că Eminescu dispunea de 20x8 = 160 florini sau, într-o altă 
valoare de monedă, 4x20=80 de florini. Oricum ar fi, ambele sume sunt 
semnificative ! 

Am arătat în altă parte, în acest studiu, că, în anul 1872, ” Fundaţia Gojdu ” 
oferise burse de 200 de florini/an studentului Nicolae Mărgineanu (audient la 
Filosofie) şi o alta, de 300 de florini/an, lui Ioan Hosanu, student la medicină. 
Comparaţi aceste sume cu banii primiţi de Eminescu de la tatăl său şi veţi vedea 
realitatea. 

în general, bugetul unui student, care să-i permită să trăiască în limitele 
unei vieţi decente, era de 400-500 de florini pe an (în jur de 40 de florini pe 
lună). Cele mai mari burse nu depăşeau 400 de florini, majoritatea fiind înjur de 
200-300. 

Cu toate acestea, în raport de cuantumul burselor altor colegi, banii trimişi 
de familia Poetului reprezentau, oarecum, un motiv de invidie, justificând 
aserţiunile lui Ştefanelli potrivit cărora ” bursa ” sau ”, stipendiul ” trimis de 
familie era superior celui al colegilor săi, ce nu primeau decât de 4-6 galbeni pe 
lună, faţă de cei 18-20 ai Poetului. Totuşi, paralele de cheltuială nu i-au prisosit 
niciodată lui Eminescu, dar nici că se poate spune că acesta era un "copil de bani 
gata”, cheltuitor, risipitor şi fără griji materiale. Dimpotrivă, lipsa 
” numerarului ” era veşnica problemă a Poetului. 

S. Isopescu îşi aduce aminte de existenţa unei pensiuni în Riemergasse, la 
etajul 4, unde se putea servi o masă de prânz cu numai 7,50 de florini pe lună 97 . 

Această stradă era foarte aproape de Universitate , intersectându-se cu 
strada Wollzeile, fiind preferată de studenţii români. Din nefericire, după anul 


97 Dr. S. Isopescu, "Momente din viaţa lui M. Eminescu...”, m”Adevărul Literar şi Artistic” , nr .125 pe 1923, 
p.5 

1900, majoritatea clădirilor din această zona a oraşului au fost demolate şi 
înlocuite cu altele modeme. 



Strada unde se adunau studenţii români, în apropiere de Wollzeile şi Universitatea 

veche 

(Osterreichische Nationalbibliothek) 


Sunt nu rare împrejurările în care unii proprietari de restaurante au 
îngăduit unor tineri studenţi merituoşi să aibă un prânz gratuit, în fiecare zi, cu 
legământ ca, după sfârşitul studiilor, să ramburseze treptat plata mâncării, 

suportate cu mărinimie de patroni, asumându-şi cu generozitate minore roluri de 
Mecena. în amintirile sale, T. V. Ştefanelli aminteşte de un asemenea băcan 
darnic, ”tata Moritz”, pe care studenţii îl vizitau, mai ales spre sfârşitul lunii, 
când vântul le fluiera prin buzunare, pentru a mînca un ieftin ” Schnsterlabl ”, 
adică o franzeluţă mânjită cu unt. 

Deşi nu prea mai rămâneau resurse pentru chefuri, atunci când totuşi 
aveau loc, acestea deveneau de pomină, protagonişti fiind mai ales studenţii de 
la medicină, locuind în fauburgurile Alsergrund, Hernals, Ottakring, Wăhring. 
Cu o singură condiţie, să le prisosească banii, studenţii trebuind să plătească mai 
întâi spezele de instalare, respectiv cazare şi mâncare, apoi taxele şcolare. 

Bursele erau mici, se numeau ” stipendii”, şi proveneau, în marea 
majoritate, de la fundaţiile administrate de ”Astra” din Sibiu, ” Fundaţia 
Gojdu ,,, ” Fondurile grănicereşti din Năsăud”, ” Capitolul Mitropolitan din 
Blaj ”, ori de la oameni de bine, cu dare de mână, sprijinindu-i pe tinerii talentaţi 
să urmeze cursuri în străinătate. 

După anul 1907, urmând exemplul înaintaşilor, dr. Virgil Ciobanu, primul 
preot slujitor de la ” Capela Română ” din Ldwelstrasse 8, întinde cu dărnicie o 
mână de ajutor studenţilor nevoiaşi bucovineni, oferindu-le ca adăpost camera 
cea mică, de lângă bucătărie, din interiorul Capelei. El a organizat, de asemenea, 
cursuri de limba română şi a predat ore de religie. 

Câteodată, românii cu dare de mână din acest mare oraş exonerau de 
plata mesei de prânz pe unii dintre studenţii fără posibilităţi materiale, şi aceasta 
se întâmpla mai ales la restaurantele frecventate de români: ”Rathauskeller”, 
”Pilsenetzer Bierhalle”, lângă ” Votivkirche ”, unde însuşi Kremslechner, om 
bogat, milionar, servea pe studenţii români cu o supă, un ”Rindfleisch mit 


98 în anul 1872, Nicolae Mărgineanu, student "ascultător iu la filosofie” al Universităţii Viena, obţinea o bursă 
de 200 fl din partea Fundaţiei Gojdu , asemenea şi medicinistul Ioan Hosanu, care primea un stipendiu de 300 fl 
(cf. "Albina”, nr. 20 din 5/17 martie 1872, p.4) . I. Slavici a făcut cunoştinţă cu Eminescu, prin intermediul lui 
Hosanu: ”Deşi trecuseră vreo două luni de când mă aflam la Viena, singurul român de acolo pe care-l ştiam era 
Ioan Hosanu, care studia medicina. El venea câteodată să mă ia cu dânsul, la masă. Prin el am făcut cunoştinţă 
cu Eminescu şi cu Ioniţă Bumbac, care scria şi el versuri, şi am luat masa împreună ”. 

Saucegemischt sau o friptură ”mit Bellage ” şi o halbă de bere, apoi la 
Restaurantul ”Zur Linde ”, lângă biserica ”Sf Ştefan ”, la ” Hotel Miiller”, pe 
Graben, hotelul căruia vienezii îi ziceau ”Scheissl und MadF. în legătură cu 
acest hotel circula zvonul că regele Carol I al României ar fi deţinut cele mai 
multe acţiuni. 

5 

Culmea ironiei: acum, cea mai valoroasă bancnotă românească, 500 RON, 
are chipul lui Eminescu ! Câte bancnote cu portretul acestuia mai valorează 
astăzi o bursă studenţească în tara noastră ? 

5 5 

Am amintit aici de medicinistul I. Hosanu, cel care, în 1 869, i-a facilitat lui 
Slavici întâlnirea cu Eminescu, devenind mai târziu naş al copiilor scriitorului 
ardelean. 100 Acest personaj (cunoscut în literatura istoriografică şi sub numele de 
I. Hozan) 101 va deveni peste ani un renumit medic balneolog, de reputaţie 
internaţională, şeful staţiunii de tratament balnear Grăfenberg, fiind un apropiat 
al regelui Carol I . El a transmis urmaşilor săi informaţia că, fiind prieten cu 
Mihai Eminescu încă din vremea studenţiei, ar fi dat o mână de ajutor la 
internarea acestuia la Oberdobling, în anul 1883. Se pare că el a primit 
rugămintea lui I. Slavici sau a lui T. Maiorescu să mijlocească această internare. 
Dar documente relevante nu există. 


99 Rasolul de văcuţă cu sos nu lipseşte de la masa oricărei familii vieneze. 

100 în amintirile sale, Eleonora Slavici evocă relaţia de prietenie dintre Ioan Slavici şi I. Hosanu. Sosind pe 
înserat în marele oraş şi neavând o „ locuinţă angajată “, Slavici „s-a dus direct la cafeneaua unde se adunau 
studenţii, /.../. Prietenul Hozanu, medicinist (i i-a oferit o saltea în odaia închiriată. (Eleonora Slavici, ” Jurnal , 
Text îngrijit de Iosif Pervain şi Virgil Vintilescu”, Biblioteca Municipală Timişoara, 1969, p. 67-68). Pentru 
mai multe precizări, vezi D. Karnabatt, ”0 figură puţin cunoscută în prietenia Eminescu - Slavici: Dr. Ion 
Hozanu ”, în „ CurentuT\ Bucureşti, 1936, nr. 3008, 18 Iunie, p. 1-2. 

101 Vezi Dan Demşea, ” Doctorul în medicină Ioan Hozan şi braşovenii ”, Ţara Bârsei, 2005. 

102 Se spune că suveranul român a scăpat de meteahna insomniilor şi a fumatului nocturn în urma unor 
tratamente aplicate de dr. I. Hosanu. 

103 Informaţie oferită presei de Dr. Nicuşor Hozanu (Sibiu), în anul 1996. 


71 



10 


Există însemnări cu caracter memorialistic, relatând obiceiul studenţilor 
de a lua parte la concursuri (partide) de jocuri de cărţi, desfăşurate în localurile 
frecventate de aceştia, câştigătorul având posibilitatea să îşi plătească în seara 
respectivă consumaţia la cafenea 104 . 

La rândul ei, Eleonora Slavici scrie în amintirile sale că I. Hosanu 105 , 
împreună cu Slavici şi alţi colegi de studenţie, se distrau la jocul de biliard, 
câştigând pariul şi asigurându-şi, în felul acesta, cina. 106 

Pe când se afla la studii în acest oraş, Eminescu a învăţat să joace şah, fapt 
evocat si de G. Călinescu: 

5 

împrejurarea de a coborî zilnic pe o scară ca de coteţ şi cu un picior 
şovăielnic, făcu ca, într-o bună zi - după versiunea cea mai vrednică de crezare, 
pe vreme de iarnă - Eminescu să alunece pe gheţuş şi să-şi fractureze piciorul. 
L-au dus la Spitalul Sf. Spiridon, unde a stat câteva săptămâni, vizitat des de 
prieteni, de Pompiliu, Burlă, şi Humpel îndeosebi, şi jucând şah. Este posibil ca 
această întâmplare să fi fost în noiembrie 1884. ” 107 

Dar nu era singurul care practica acest joc al minţii, atât Iacob Negruzzi, cât 
şi T. Maiorescu obişnuind să joace şah: ” ...pe la sfârşitul anului 1863 sau pe la 
începutul anului 1864 (T. Maior es cu, n.n.) 


104 Marius Sturza, ” Doctorul Ioan Hozan - schiţă biografică ”, Sibiu, 1 946, p. 1 1 

105 O altă legendă, transmisă din generaţie în generaţie în familia dr. Hozan (Hosanu), atestă faptul că, iama, 
atunci când rămânea fără bani, Eminescu îşi amaneta paltonul. 

106 Eleonora Slavici, op. cit., p. 58. 

107 George Călinescu, ” Viaţa lui Mihai Eminescu”, Cap. „Agonia morală şi moartea (1883.1889)”, Edit. 
Minerva, Bucureşti, 1983, p. 343. Vezi şi Octav Minar, ” Eminescu comemorativ. Album artistic-literar”. Iaşi, 
1909. 

Bancnotă de 1 florin (gulden) austriac, în vremea lui Eminescu. 

400 de florini reprezenta costul vieţii pentru un student român 

întorcându-mi vizita, se întinse cu mine în lungi convorbiri, apoi ne 

~ . i „108 

puserăm sa jucam şah 

Să spunem că atât V. Burlă cât şi W. Humpel -muzician austriac- au 
fost în tinereţe clienţi ai cafenelelor, unde şahul era la el acasă. 

în alte situaţii, când banii nu erau suficienţi, unii studenţi căutau să se 
angajeze la mici corvoade aducătoare de câştig, aşa cum istoriseşte I. Slavici, 
şi din care picau, probabil, ceva bani şi pentru Eminescu: ceilalţi 

prieteni din Viena mi-au găsit o ocupaţiune într-un institut particular din 
Viena, unde, pentru 40 fi. pe lună, aveam să prepar doi băieţi maghiari care 


108 Iacob Negruzzi, Amintiri din “Junimea”, Edit. “ Cartea Românească”, Bucureşti, 1930, p. 12-13; Nicolae 
Iosub, ,Mihai Eminescu şahisf\i n ” Vestea periodic cultural editat de Primăria Mehadia, An III, nr. 8 (21), 
octombrie 2008, p. 9. 

nu ştiau nemţeşte. în urmă luam 50 fl. ca să prepar trei băieţi români, fraţii 

Feraru din Craiova. Le dedeam lecţii si-i scoteam duminicile si zilele de 

> > > 

sărbători la plimbare prin oraş ori prin împrejurimi. Ne-ntâlneam deci mai 
rar Eminescu şi eu, dar tot lucram împreună şi nu o dată am petrecut zile- 
ntregi plimbând băieţii prin împrejurimile Vienei. ” 

în vremea studenţiei, Eminescu nu bea, decât atât cât era firesc pentru un 
tânăr sociabil şi comunicativ. Iată ce îşi aduce aminte Slavici în ceea ce priveşte 
viciul băuturii, acuzaţie ce i s-a adus de unii Poetului: ” Băutor n-a fost 
Eminescu. Bea numai ademenit de prietenii cu care stătea de vorbă, puţin câte 
puţin, şi numai vinuri uşoare, curate şi bune! Vinul îl făcea vioi, vesel, 
comunicativ şi doritor de a îmbrăţişa şi de a ferici pe toata lumea. ” 

Pentru cei mai răsăriţi la pungă, cina consta în celebrii câmaţi ( Wiirstli ), o 
bucată de pâine, la care se adăuga o sticlă din berea populară ”Abzugbier”, 
’Eagerbier”, ”Mărzen ” sau ”Pilsener ” (toate acestea fiind pe piaţa vieneză în 
anul 1870). 109 



Abzug-Bier 

”Abzug ” era o bere uşoară, asemenea şi ”Schank” sau ”Winterbier ”, mărci 
populare în Austria şi Germania acelor vremuri, în timp ce ’Eagerbier ” era o 
bere mai aspră 110 . Sub marca ”Lager” berea aceasta uşoară s-a fabricat şi în 
România de către producătorii Luther şi Bragadiru. lu 

109 Cf. Julius E. Thausing, Anton Schwartz and A.H. Bauer, "Theory and Practice ofthe Preparation ofMalt and 
the Fabrication ofBeer ", Philadelphia 1882, pages 748-751 

110 N. Basilescu, ” Industria berei şi criza viticolă ”, Bucureşti, Minerva, 1910, p.14 

111 Idem, op. cit. p. 72 

Datorită preţurilor, berea scumpă ”Pilsner” se consuma de clasa avută, 
middle class obişnuia să bea ”Urqwell” sau ”Schwechat”, în timp ce studenţii, 
muncitorii sau cei fără prea mulţi bani se mulţumeau să soarbă doar ”Sf. 
Marxer 



St. Marxer- Abzug Bier 

"Berea a devenit băutura la modă a intelighenţiei. Funcţionari, studenţi, 
artişti şi cetăţenii medii, toţi, probabil, ar trebui să bea un pahar de vin ", a scris 
Roman Sandgruber în lucrarea sa " Plăceri dulci amare. Istoria culturală a 
tutunului i”. 

în Austria, până în anul 1832, această băutură se producea manual, dar 
Anton Dreher a importat din Anglia utilaje pentru producerea industrializată a 
berii. 


75 



Juchhe! 
mir san freil 


vom Assentlocata T^esiaurant tembacher 

Dreher* ^ierhalle 

III., LandHtr:isH<s IhumlsîraN.m» i*7. 

jmmii ■ 




"Strigaţi! Sunt liber ! ” 

(Osterreichische Nationalbibliothek) 


Statul a încurajat producţia de bere, mai ales prin măsuri fiscale, cum ar fi, 
de exemplu, taxe proporţionale cu gradul de zahăr în mustul nefermentat (nu în 
corelaţie cu cantitatea de malţ sau cu gradul de alcol). 

în acea vreme, Austria nu excela însă în producţia de vin, cantităţile 
necesare pieţei vieneze fiind importate din Ungaria. 

Faptul că tinerii, studenţii în general, obişnuiau să consume bere are drept 
cauză doi factori: preţul scăzut şi indicele redus de alcool al berii vieneze. 

68 % din cantităţile consumate în Austria reprezintă sortimente de bere 
uşoară, sub trei grade alcool. 

„Cultura e puterea popoarelor “ - scrie în însemnările sale personale 
Eminescu. Cultura se dobândeşte în ani de studiu intens, prin frecventarea 
şcolii, bibliotecii sau a cafenelei ! 

Taciturnul Eminescu petrecea numeroase ore la cafenea. Aici timpul 
trecea cu iuţeală, mai ales când discuţiile deveneau captivante. 

Atunci când era prezent în această agoră, înmiresmată de aburi de cafea, 
Eminescu devenea patetic, spune Ieronim Bariţiu, mai cu seamă în momentele 

când subiectele se refereau la domeniile sale preferate (istorie, filosofie, 
estetică): 

” Locul stabil de întâlnire al universitarilor români era cunoscuta cafenea 
«Troidel» pe Wollzeile. Acolo se încingeau nenumărate discuţii. La început, 
Eminescu lua mai totdeauna parte la dezbateri şi era în stare să uite şi de timp 
şi de sine, când obiectul discutat îl pasiona. Admitea şi părerea adversarului, cu 
oarecari amendamente restrăngătoare în materie politică, bisericescă şi 
socială; era însă implacabil până la fanatism în materie de istorie, filosofie şi 
estetică ”. 



Universitatea Viena, secolul XIX 

(Osterreichische Nationalbibliothek) 


într-o relatare pe care am mai evocat-o în această lucrare, istorisită de 
octogenarul general Lupu, acesta îşi amintea de plimbările sale alături de 
Eminescu în grădinile oraşului, descriind prezenţa insolită a studentului poet în 

cafenelele celebre ale timpului unde, spune acest martor ocular, Eminescu 
compunea: 

"Ne povestea, adeseori, despre Eminescu, împreună cu care se plimba 
prin parcurile vieneze, întârziind prin cafenelele Arkaden si Toidl, unde Poetul 
îşi scria versunle pentru revistele din ţară. ” 

Pe la 1880, existau în acest oraş nu mai puţin de 600 de cafenele. Acestea 
etalau stilul de eleganţă maxim: oglinzi şi candelabre de cristal, un ceas, obiecte 
de porţelan, mese de marmură, înconjurate de scaune elegante, masă de biliard. 
Aici clienţii puteau consuma cafea, ceai, ciocolată, limonadă, "lapte de 
migdale ”, Chaudau Rosoglio. După 1870, aceste localuri au devenit Cafenele 
familiale, având saloane pentru doamne, separate de sala cu masă de biliard. 
Acestea stau comod, într-o seră de sticlă, cu mobilier modern, tapet rafinat, cu 
facilităţi de iluminat cu gaz, mai târziu cu electricitate. 

Pentru studenţii dispunând de mai mulţi bani, cafeneaua era un loc 
obişnuit pentru întâlniri zilnice, unde puteau discuta mult şi bine la un braun 
(cafea) sau la un melange (cafea cu lapte). 

Avem în faţa ochilor un pasaj din ” Geniu Pustiu în ciuda multor tablouri 
cu caracter oniric, dar mai ales a notificării conform căreia suntem la Bucureşti, 
un oraş al întunericului si al sărăciei, Eminescu descrie cu amănunte de 
cunoscător atmosfera unei cafenele vieneze din perioada studenţească a 
autorului: tutun, cafea, bere, biliard, domino, jocuri de cărţi, ziare, reviste 

literare O bună parte a acestei proze de tinereţe a autorului a fost scrisă la 

Viena, inclusiv nuvela ” Sărmanul Dionis ”, citită la ” Junimea ” în toamna anului 
1872. 

"Alături era o cafenea. Ploaia şi frigul ce mă pătrunsese mă siliră să 
intru-n ea. Mirosul tutunului, eternul trictrac al jucătorilor de domino făcea un 
efect deosebit asupra simţurilor mele ameţite de ploaie şi de frig. Orologiul, 
fidel interpret al bătrânului timp, sună de 12 ori în limba sa metalică, spre-a da 
lumii, ce nu-l asculta, sama că se scursese şi a 12 oră a miezului nopţii. P-ici, pe 

colea pe lângă mese se zăreau câte-o grupă de jucători de cărţi cu părul în 
dezordine, ţinând cărţile într-o mână ce tremura, plesnind din degete cu 
cealaltă înainte de-a bate, tăcuţi, cu ochii ficşi, mişcându-şi şi muşcăndu-şi 
buzele făr-a zice o vorbă şi trăgând din când în când cu sorbituri zgomotoase 
câte-o gură din cafeaua sau berea ce le sta dinainte... semn de triumf! 

Un june aplecat asupra unui biliard scria cu creta pe pănura verde vorba lima. 
Cugetam că e din viţa lui Arpad şi că şi-o fi scoţând din rezervorul memoriei 
sale vrun dulce nume de iubită sau vreun ideal unguresc din romanele lui 
Mauriciu Jokay. Nu m-am mai ocupat mai mult de figura acestui tânăr, 
suspinător poate, ci am început a răsfoi, prin ziare streine, unele reviste literare 
artistice ” . 



Privelişte spre Wollzeile 

(Osterreichische Nationalbibliothek) 

Având caracterul unei autobiografii stilizate, prozele fantastice ale lui 
Eminescu ne sugerează de fapt o realitate vieneză uşor recognoscibilă. 
Descrierile autorului nu sunt doar rodul imaginaţiei sale: ziarele, revistele 
literare, ştiinţifice sau satirice, jocurile de sociatate (biliard, domino, şah) 
sunt prezenţele unui decor de cafenea din vremea lui Eminescu. 

” Biliardul era însă mai scump pentru pungile celor mai săraci”, 
spune Iuliu Moisil. Aceasta nu înseamnă că studenţii săraci ocoleau 
cafenelele vieneze, dimpotrivă ! în iernile friguroase, pentru a economisi 
acasă combustibilul, mulţi tineri alegeau să poposească aici, până la 
închiderea cafenelei sau a bibliotecii (care îşi înceta programul la orele 20- 
21 seara). 



Interiorul unei cafenele vieneze (1880) 

( Osterreichische Nationalbibliothek) 

Societatea ” România Jună”, a cărei deviză înflăcărată era ” Unire -n cuget 
şi în simţiri ”, a reprezentat un benefic mijloc de instruire şi de educaţie pentru 
tinerii absolvenţi de şcoli din Ungaria, Ardeal, Maramureş, Bucovina, 
Basarabia 112 . Vorbind dialecte foarte diverse, o română cu accent, un amestec 


112 Eugenia Glodariu, ” Asociaţiile culturale ale tineretului studios român din monarhia habsburgică 1860- 
1918”, Muzeul Naţional de Istorie a Transilvaniei, 1998, S. 220. 

de jargoane, de regionalisme, aici, la ” România Jună”, limba vorbită se 
uniformiza, devenea unitară, îmbrăcând forme literare apropiate de standardul 
de azi al limbii române. 



Cafe Griendsteidl (1897) 
(Osterreichische Nationalbibliothek) 


Graţie sprijinului material obţinut din partea comunităţii româneşti 
din acest mare oraş, şi nu numai, ” România Jună ” a avut un sediu propriu, 
cu toate că, de la înfiinţare şi până după Primul Război Mondial, sediul 
acestei asociaţii s-a schimbat frecvent: Korblergasse 3 (în perioada 1872- 
1874), apoi s-a mutat în apropierea clădirii noii Universităţi ( Langegasse 4, 


81 




Schloselgasse 28, Florianegasse 12) 
Dietrichstein ” -Hofburg. 


şi, după primul război, în ”Palatul 


113 



1872-1874, sediul ” României June ” din Korblergasse 3 

De obicei, alegerea conducerii Societăţii ” România Jună ” se desfăşura în 
cursul lunii noiembrie a fiecărui an, "novicii” sau ” embrionii ”, cum mai erau 
numiţi noii veniţi, nu accedeau la funcţii de conducere, acestea revenind doar 
celor cu vechime, cu experienţă. 

în fiecare seară, tinerii citeau tipărituri sosite din toate provinciile 
româneşti, răsfoiau sau împrumutau cărţi de la biblioteca asociaţiei, discutau pe 
marginea conferinţelor lunare audiate, schimbau idei, socializau. Acum s-au 
legat prietenii pentru o viaţă. 

Pe lângă numele cunoscute ale unor studenţi care au avut o activitate intensă 
în cadrul ” României June ”, putem adăuga şi altele mai puţin citate în studiile 
dedicate vieţii lui Eminescu, din a căror biografie se pot extrage detalii inedite 
privind viaţa studenţească de la Viena: Aurel Mureşianu 1 14 , cu care Mihai 
Eminescu a colaborat atât de fructuos la ” România Jună ” (mai bine decât cu V. 

113 Aflăm din presa din ţara noastră că sediile ” României June ” au avut diverse adrese: ” Familia ”, nr. 16, din 
17/29 aprilie 1888, p. 203, precizează că asociaţia studenţilor români îşi schimbase sediul din Schlosselgasse , în 
Pelikangasse 15, din cartierul IX; ” Transilvania ”, nr. 2, din 15 febr.1895, p. 56, informa cititorii săi că sediul 

” României June ” era în districtul IX, Lazarethgasse 26. 

114 Mircea Gherman, ” Mureşenii”, în ” Magazin Istoric ”, 1968, nr. 4, apr., p. 2-7; 

Bumbac), Aurel Isacu, jurist, tatăl Poetului Emil Isac 115 , Moise Groza 116 , erou al 
Războiului de Independenţă, Ilarion Puşcariu , Ştefan Velovan, coleg de 
studenţie cu Eminescu 118 . 

3 

Aceste activităţi literar-ştiinţifice, care se desfăşurau o dată pe lună, de 
obicei Sâmbăta, erau urmate de petrecerile tinereşti, unde se intonau cântece, 
interpretate de corul asociaţiei sau de solişti talentaţi, se toasta în cinstea unui 
român sărbătorit, sau se întâmpina în mod festiv Ajunul Anului Nou, precum şi 
se citeau anecdotele si ironiile înserate în revista umoristică "Urzica”, 
întrunirile şi petrecerile desfaşurându-se între orele 20 şi 24. 

De regulă, tinerii admişi în societatea ” România Jună ” treceau proba 
” noviciatului ” scriind mici articole, glume sau întâmplări hazlii în revista 
” Urzica ”, dovedind că au dobândit puterea de a gândi şi a scrie la gazetă. 

Seratele literare aveau loc într-o sală de restaurant sau berărie, încăpătoare 
pentru numărul mare de participanţi, închiriată separat, la ele participând 
studenţi români din toate instituţiile de învăţământ din Viena (Universitate, 
Politehnică, Şcoala superioară de silvicultură, Şcoala superioară de agricultură, 
Academia de Arte Frumoase, Conservator, Academia Comercială etc.) 

La serbările ” României June ” participa în mod frecvent dr. Urban-Jamic, 
rostind cuvântări în româneşte, fiind un mare prieten al poporului nostru. 
Profesor la un gimnaziu din Viena, apoi la Universitatea din Praga, acesta se 
ocupa de studiul limbii române, fiind în legătură cu Andrei Bârseranu. 

Dar, pe lângă acestea, Eminescu lua parte şi la petrecerile private ale 
amicilor săi, unde stătea în faţa unui pahar de vin, până dimineaţa, mai ales dacă 
avea alături şi o cafea bună, neagră. 


115 Emil Isac, ” Versuri ”, Bucureşti, 1964, p. 8; 

116 Aurel Cosma, "Petru Vintilă, Un soldat în căutarea patriei ”, în " Mitropolia Banatului” , 1978, nr. 10-12, 
oct-dec., p. 767-770 (. Prezentări bibliografice). Recenzie elogioasă a romanului vieţii eroului Războiului pentru 
Independenţă, Moise Groza, prieten cu Mihai Eminescu; 

117 Ion Breazu, ” Studii de literatură română şi comparată. Ed. îngrijită... de Mircea Curticeanu ”, Voi. I— II. 
Cluj, Edit. Dacia, 1970-1973, aminteşte pe Ilarion Puşcariu, coleg şi bun prieten cu Eminescu. 

118 Ion Iliescu, ”Vasile Alecsandri. Pagini bănăţene la a 75 a comemorare ”, Timişoara, 1965; Ştefan Velovan, 
coleg de studenţie cu Mihai Eminescu. 

Cât au stat împreună, T.V. Ştefanelli a observat că Eminescu ”adesea lua 
parte la petrecerile sociale ce le aranja societatea academică “România Jună ”, 
al cărei membru era, cum lua parte şi la petrecerile particulare ce se întâmplau 
ici, colea între cunoscuţii săi. Se înţelege că aceste petreceri se făceau numai în 
birturi şi restaurante, iar vinul austriac dezlega limba tinerilor. Eminescu nu 
bea mult, dar era în stare să rămână cu cunoscuţii săi până dimineaţa, mai cu 
seamă dacă avea o cafea neagră, bună.” 

Eminescu obişnuia să se culce târziu, a doua zi sculându-se pe la ora 8 
dimineaţa, uneori şi mai târziu. Servitoarea îi aducea apoi cafeaua cu lapte, 
numită aici ”Melange ”, se îmbrăca şi pornea spre Universitate, dacă avea în orar 
cursuri, iar dacă nu, rămânea acasă, până la prânz, scriind. 

Când venea acasă din oraş, îsi dezbrăca haina, lua un halat vechi si o 
pereche de pantofi de casă. 

Aprindea apoi spirtul de la maşina de cafea şi-şi făcea o cafea neagră cu 
caimac, pe care o sorbea cu mare satisfacţie, fumând neîncetat. 

Atunci când era foarte adâncit, captivat am spune, de ceea ce avea pe masa 
de scris, îl prindea noaptea şi, în asemenea momente, renunţa să meargă seara la 
cină, rugând pe cineva să îi cumpere pâine, brânză, o sticlă de bere, pentru a 
continua lucrul. 

într-o poezie, datată de G. Călinescu ca fiind scrisă de Eminescu în 
perioada studiilor, 1869-1870, Poetul parodiază atracţia pentru bere, şniţel, 
câmaţi şi biliard a unui personaj ”cu barbă lungă ”, ”un dramaturg fără bani în 
pungă 

La quadrat 

”înger în patru colţuri, o stea cu barbă lungă, 
Cine-a ştiut vrodată că tot ce eu iubeam 
E-un dramaturg puternic, dar fără bani în pungă, 
Un paralelogram? 

E-un om a cărui visuri la bere tot ţintează, 

Ce se consumă-n asuri şi joacă la hazard, 

Un om, dorinţa cărui e pe biliard să şază, 

Să doarmă pe biliard. 

Adeseori în noapte văd umbra lui fatală, 
în mână cu o halbă, în gură c-un cârnat, 
în buzunări cu chifle şi subsuori o oală 
Şi râde... până-i beat. 

Visarea sa un şniţel, gândirea sa o bere, 

Să bea etern, acesta e visul său ciudat 
Şi-odată auzi-vom că-n cruda sa durere 
în bere s-a-necat. ” 119 


119 M. Eminescu, ” Opere , IV, Poezii Postume ”, 1952, p.458 

1 90 

Mai sunt unii, ce este drept puţini , care încă mai consideră că Eminescu 
a fost un neîndestulător mărturisitor al crezului creştin, că l-a părăsit pe 
Dumnezeu, dezbrăcând haina credinţei pentru goliciunea atee. Urmând 
convingerea proprie, conform căreia nimeni nu este posesorul adevărului 
absolut, accept, fie şi prin reducere la absurd, ideea aşa-zisului vid de credinţă 
întru ortodoxie al lui Eminescu, ipoteză primită, în ultimă instanţă, numai sub 
beneficiu de inventar 121 . 

De asemenea, din motive întemeiate pe respectul faţă de judecata de bună 
credinţă a oricărui om ce nu este de aceeaşi părere cu mine, am răbdarea 
benedictină şi înţelepciunea de demult să cuget pe îndelete şi asupra părelnicii 
supoziţii privind păgânismul eminescian, dar numai cu condiţia ca aceasta să fie 
dovedită cu argumente logice, pertinente, dacă documentele negru pe alb 
lipsesc. Refuz însă să accept chiar şi numai o singură insinuare, care îl 
transformă pe Eminescu într-o fiinţă fără Dumnezeu, indiferent din partea cui ar 
veni, mai ales când este etalată cu aerul că reprezintă un adevăr imuabil. 
Aceasta este mai mult decât o hulă a numelui Poetului, este mai grav decât o 
profanare a memoriei sale, este blasfemia de a-1 nega pe Eminescu ca aparţinând 
spiritualităţii române. 


120 Cristian Tudor Popescu apreciază că poezia ” împărat şi Proletar”, mai ales pasajul ” Religia - o frază de 
dânşii inventată.... ” dar şi alte versuri „ fac, prin expresivitatea excepţională, propagandă nu doar ateismului, 
dar şi antireligiozităţii mai mult sau mai puţin socialiste Prin cele spuse la data de 15 ianuarie 2013, CTP 
huleşte biserica, afirmând: ”....mă întreb ce i-ar fi făcut BOR autorului versurilor de mai jos (este vorba de 
versurile Biserica - o frază... n.n.). Probabil că nu doar i-ar fi refuzat serviciul religios la moarte, îi anula şi 
botezul îi adresăm o întrebare ingratului comentator: Cum apreciază faptul că, în fiecare an, preoţii slujesc la 
mormântul lui Eminescu? Aşa că, încă o dată se adevereşte proverbul ” Câinele moare de drum lung şi prostul de 
grija altuia ”. Renunţăm însă la acest proverb, din motive de politeţe, dar nu ezităm a-i replica distinsului 
comentator, într-un stil aidoma exprimării sale bombastice: Am putea însă să ne întrebăm ”....ce i s-ar fi 
întâmplat lui Eminescu, dacă CTP ar fi fost el însuşi ţârcovnic sau paracliser în vre-o biserică. Probabil că nu 
doar i-ar fi refuzat serviciul religios la moarte, îi anula şi botezuF. 

( n.n.: Ţârcovnic: Persoană care are în grijă curăţenia şi buna rânduială a unei biserici, cf. DEX, 2009). 

121 O repede citire a poeziilor apocrife eminesciene, scrise în perioada studenţiei vieneze, publicate după moartea 
sa, un fel de eseuri dedicate întrebărilor existenţiale, ar putea conduce la o falsă interpretare, conform căreia 
tânărul student trecea printr-o criză a căutărilor, un disperat strigăt al neputinţei de a-1 descoperi pe Dumnezeu, 
în realitate, aceste creaţii sunt o expresie a traducerii în forme poetice a cursurilor şi ideilor filosofice parcurse la 
facultate. 

Dacă un ateu neagă existenţa lui Dumnezeu, este liber să o facă, dar să nu-1 
invoce pe Mihai Eminescu, spunând că acesta era, la rându-i, un ateu de felul 
lui. Nu este permis, sub nici o formă, să atribuim unui dispărut o atât de grozavă 
anatemă, când se ştie că acesta nu mai are cum să se apere în faţa posterităţii. 

Pentru scepticii care încă mai cred în aşa zisul ateism al Poetului nostru 
naţional, reamintim aici poezia ” înviere ”, semnată de M. Eminescu 122 : 


"Prin ziduri înnegrite, prin izul umezelii, /Al morţii rece spirit se strecură-n tăcere; 

Un singur glas îngână cuvintele de miere, /închise în tratajul străvechii evanghelii. 

C-un muc în mâni moşneagul cu barba ca zăpada, /Din cărţi cu file unse norodul îl învaţă 
Că moartea e în luptă cu vecinica viaţă, /Că de trei zile-nvinge, cumplit muncindu-şi prada. 

O muzică adâncă şi plină de blândeţe/Pătrunde tânguioasă puternicile bolţi: 

„Pieirea, Doamne sfinte, căzu în orice colţ, /înveninând pre însuşi izvorul de vieţe. 

Nimica înainte-ţi e omul ca un fulg,/Ş-acest nimic îţi cere o rază mângâioasă, 

In pâlcuri sunătoare de plânsete duioase/A noastre rugi, Părinte, organelor se smulg. " 

Apoi din nou tăcere, cutremur şi sfială/Şi negrul întuneric se sperie de şoapte... 

Douăsprezece păsuri răsună... miez de noapte... /Deodată-n negre ziduri lumina dă năvală. 

Un clocot lung de glasuri vui de bucurie. ../Colo-n altar se uită şi preoţi şi popor, 

Cum din mormânt răsare Christos învingător, /Iar inimile toate s-unesc în armonie: 

„ Cântări şi laude-nălţăm/Noi, Ţie Unuia, 

Primindu-L cu psalme şi ramuri, /Plecaţi-vă, neamuri, 

Cântând Aleluia! 

Christos au înviat din morţi, /Cu cetele sfinte, 

Cu moartea pre moarte călcând-o, /Lumina ducând-o 
Celor din morminte! " 

în continuarea acestui studiu prezentăm cititorului un amănunt, aparent 
insignifiant, care dovedeşte faptul că Eminescu a cunoscut şi a înţeles rostul 
profund al Ortodoxiei, a fost un credincios statornic şi un apărător al credinţei 


122 Se păstrează în mss. nr. 2254, 99; mss. nr. 2259, 321-322; mss. nr. 2261, 77-79. 

strămoşeşti. Nu numai prin scris, cât mai ales prin fapte. Aceasta se întâmpla 
după venirea în ţară a lui Eminescu, episodul studenţiei fiind încheiat. 

Aşadar, suntem în vara anului 1878. Se sfârsise Războiul din Balcani. 
Turcia a fost înfrântă iar Muntele Athos, cu aşezămintele sale creştine, începea 
să renască. România îşi proclamase Independenţa de Stat iar speranţele 
călugărilor români de la Athos se îndreptau spre vechii sprijinitori, într-o vreme 
când efectele reformelor lui Cuza asupra mănăstirilor închinate - Secularizarea - 
răciseră considerabil relaţiile Sfântului Munte Athos cu Principatele Unite. 



Alexandru Ioan Cuza, Billrothstrasse 26-30 

în acest context, Eminescu publică în ” Timpul” (10 august 1878) 
chemarea de ajutor a Arhimandritului Chiriac, de la biserica română cu hramul 
” înălţarea Domnului ” - ” Schitul Cotlumuş ”, din ” Sfântul Munte ”, ” român 
născut în Botoşani, care a întreprins o călătorie prin ţările noastre ”, prin care 

îndeamnă cititorii să adune mai cu seamă cărţi, pentru înfiinţarea unei biblioteci 
la ”, Schitul Cotlumus 

Apelul semnat de stareţul Chiriac, reprodus şi de Eminescu, având ca 
subiect un "scop pios şi românesc ”, suna astfel: 

” Domnule Redactor 

Mai multe organe de publicitate, între cari stimabilul ziar ce redigiaţi mai 
cu deosebire, au avut bunăvoinţă a vorbi de modesta mea persoană, anunţând 
venirea mea în ţară şi scopul pios şi românesc ce m-a adus. Este foarte 
adevărat, domnule redactor, că unica mea ţintă este să adun mijloace cu care să 
înavuţesc biserica română cu hramul Întîmpinarea Domnului, în schitul 
Cotlomuşului de la Sântul Munte al Athosului, unde pronia cerească a voit să 
fiu stareţ. 

Această faptă, pentru mine, nu constituie, domnule redactor, un mare 
sacrificiu, ci o mare datorie ce schima de monah şi cualitate[a] de creştin şi de 
român îmi impun. Laudele, deci, ce mi se fac le privesc numai ca bunăvoinţă din 
partea presei române şi încurajare pentru calea în care am pornit. 

La rândul meu, mă simt dator, domnule redactor, a exprima, prin 
stimabilul dv. organ, gratitudinea mea tuturor acelor domni redactori, cari au 
găsit şi vor mai găsi cuvinte binevoitoare pentru întreprinderea mea 
românească şi creştinească şi a vă ruga cu această ocazie, dacă este cu putinţă 
să luaţi iniţiativa ca unii din dd. redactori şi oricari alţi cetăţeni de o valoare 
oarecare să formeze un comitet, unde să se adune tot ceea ce dărnicia 
românească, în bani, cărţi şi obiecte, va contribui voluntar pentru biserica de la 
Sfîntul Munte, română cu hramul Întîmpinarea Domnului. 

Cred că cu modul acesta scopul se va atinge cu mai multă înlesnire. în 
adăstarea rezultatului propunerei ce luai curagiul a face, profit de ocazie, 
domnule redactor, a ruga Cerul să lumineze presa română ca să fie tot un focar 
luminător pentru scumpa noastră ţară; iar d-voastră primiţi binecuvântările 

duhovniceşti, de la smeritul în Hristos Arhimandritul Chiriac, stareţul bisericei 
Întîmpinarea Domnului. ” 

Prin chemarea amintită, tipărită şi în alte publicaţii ale vremii, stareţul 
mănăstirii ruga cititorii să ofere sprijinul lor acestei nobile iniţiative, arătând că 
se va înfiinţa un comitet, care să adune donaţiile oferite. 

Eminescu salută iniţiativa si anunţă, în calitatea sa de redactor la 
” Timpul ” că, ”până la formarea unui anume comitet, care să se ocupe cu 
strângerea de bani, cărţi şi obiecte, redacţia „Timpului" primeşte asemenea în 
păstrare cărţile, banii ş.a., pe cari cititorii noştri ori alte persoane din public ar 
dori să le ofere în folosul schitului şi a bibliotecei, ce se va înfiinţa. ” 

Este un gest continuator în seria faptelor sale doveditoare de credinţă 
(donaţia de cărţi pentru ” Colegiul greco-catolic Sf. Barbara” de la Viena, de 
care vom vorbi mai la vale), cumpărarea de la anticarii laşului, sau ai 
Bucureştilor, de cărţi religioase, propunerea de construire a unei Catedrale a 
Neamului etc. 

însă, Eminescu nu se limitează doar la publicarea apelului, luând decizia 
ca banii, cărţile şi obiectele să fie colectate şi păstrate în folosul schitului şi a 
bibliotecii 123 ce se va crea. Acesta mai face încă un gest notabil: prezintă istoria 
de peste 500 de ani a ajutorului frăţesc oferit de români (domnitori, boieri, 
clerici sau simpli credincioşi) către republica monahală Athos. Articolul său, 
concis şi plin de simpatie faţă de chinoviile de la Sfântul Munte (un act de curaj, 
mai ales în condiţiile în care Secularizarea averilor mănăstireşti condusese la un 

5 f 

veritabil conflict între România şi Grecia) dovedeşte, în acelaşi timp, faptul că 
Eminescu cunoştea în profunzime istoria vieţii religioase din ţara noastră, 
relaţiile de ecumenism, unind bisericile ortodoxe ffătesti. 

în epoca în care scria Eminescu, în Sfântul Munte se aflau aproape zece 
mii de călugări, dintre care o mie erau români. De aceea, ziaristul de la 


123 în prezent, biblioteca conţine cărţi preţioase cu caracter teologic, manuscrise vechi, din care un număr de 94 
sunt pe pergament, 300 de manuscrise cu muzică bisericească, 660 de manuscrise, precum şi 3500 cărţi tipărite. 

” Timpul” prezintă statutul special al acestei ” republici a călugărilor ” (formată 
din douăzeci de mănăstiri mari, 10 sate (skele), 250 de chilii izolate şi la 150 de 
sihăstrii). Complexul monastic se bucura de o anume independenţă, dobândită 
încă din vremea lui Murad al II-lea. în semn de recunoştinţă că Athosul s-a 

5 5 

predat înaintea căderii Constantinopolului, sultanul a oferit un statut special 
acestui munte plin de locuri de închinare creştinească. 124 

Cele 20 de mănăstiri importante dispuneau de un veritabil Consiliu 
Sinodial, cu capitala la Karias (format din 20 de reprezentanţi, câte unul de 

1 r\ c 

fiecare mănăstire) şi din patru lideri, schimbaţi prin rotaţie, anual . 

în continuare, jurnalistul de la ” Timpul ” precizează numărul lăcaşelor 
monahale româneşti: ” opt sânt fondaţiuni româneşti şi anume : St. Grigorie, 
Caracal Dochiarion, Cotlomuşul, Xeropotamul, Pantokratoros, S. Dionis de 
Trapezunt şi în fine însăşi frumoasa şi splendida Lavra ” 

Eminescu atrage atenţia că, deşi domnitorii români şi boierii din Ţările 
Române au donat bani şi odoare, ” cu toate acestea, până astăzi nu s-a văzut o 
mişcare de viaţă intelectuală între membrii români ai marii comunităţi 
religioase. ” 

Aceasta este motivul pentru care ziaristul de la ” Timpul ” susţine ideea 

1 9 1 99 

înfiinţării unei biblioteci în lăcaşul de la Cutlumus . 

5 5 5 


„DIN ISTORIA MĂNĂSTIRILOR ÎNCHINATE..." 

”Din istoria mănăstirilor închinate ştim cîtă însemnătate avea odată 
pentru noi românii muntele Athos sau Sf. Munte, acea limbă de pământ a 


124 Ca şi Ţările Române, nici un musulman nu avea voie să pătrundă în aceste ţinuturi, cu excepţia trimisului 
special al Sultanului (B o stângi Agă). 

125 N. Iorga, ” Muntele Athos în legătură cu Ţerile noastre ”, Bucureşti, Librăriile Socec et Comp şi C. Sfetea, 
Leipzig, Otto Harrassowitz, Viena, Gerold&Comp, 1914. 

126 în Bibliotecă se păstrează 662 de codice manuscrise şi 3500 de cărţi vechi tipărite, din care 157 de 
documente, referitoare la legăturile acestei mănăstiri cu Ţara Românească, din perioada 1372-1939. 

127 Mănăstirea are în prezent 30 de monahi, afară de cei care se nevoiesc în afara acesteia (40), dintre care 9 sunt 
români, 3 în interiorul mănăstirii şi 6 în schit. 

Peninsulei Chalkidice din Marea Egeică, care, purtând şi astăzi numele unui 
gigant din mitologia grecească, a devenit în suta a zecea după Christos 
minunatul loc de convieţuire a mii de călugări. 

Republica de astăzi a călugărilor numără douăzeci de mănăstiri mari, 10 
sate (skele), 250 de chilii izolate şi la 150 de sihăstrii. Fiecare naţie de lege 
greco-orientală are una sau mai multe mănăstiri, în care şi azi vin în fiecare an 
vizitatori din Rusia, de la noi, din Ardeal, din Serbia, din Bulgaria, Grecia, Asia 
Mică, Constantinopole ş.a. 

Călugării înşişi, astăzi în număr de 10 000, între cari o mie de români, se 
recrutează din toate naţiile de lege răsăriteană şi trăiesc după regula Sfi Vasilie 
în deplină singurătate. Sfântul Munte se bucură şi astăzi de privilegiile foarte 
largi acordate de Murad II, pentru că i se supusese încă înainte de luarea 
Constantinopolei. 

Astfel, nici un musulman nu se poate aşeza în sfîntul ţinut afară de 
Bostangi-Aga, care întreţine relaţiile între călugări şi sultanul. Guvernul acestei 
republici eclesiastice în mîna Sf. Sinod din Karias, frumoasa capitală a 
peninsulei; acest sinod e compus din 20 de delegaţi (de fiecare mănăstire unul) 
şi patru prezidenţi, cari în fiece an se iau tot din alte patru mănăstiri. Acest 
sinod ţine disciplina şi dispune cele de trebuinţă pentru anevoioasa 
administrare a averii mănăstirilor. 

Toate mănăstirile sânt închinate Pururea-Fecioarei şi se împart în cultul 
lor, astfel încât fiecare stadiu al vieţii Maicii -Domnului e mai cu seamă serbat 
în una din mănăstiri. Din vremi nemaipomenit de vechi, există însă o deosebire 
între guvernul şi administraţia deosebitelor mănăstiri. Unele, chinoviile proprii, 
au un egumen, iar membrii lor au renunţat la propria lor voinţă şi la averea lor 
şi trebuie să se supuie necondiţionat; pe când celelalte mănăstiri, monastirea 
idiorhythma, au constituţie republicană, îşi aleg în fiece an stareţul şi hotărăsc 
asupra afacerilor generale în soboare, la cari iau parte toţi cei ce au dreptul de- 
a vota. 

în chinovii călugării trăiesc în comun, în celelalte mănăstiri trăiesc după 
plac, neprimind din partea mănăstirii decât pîne şi vin. Altfel regula e-ndestul 
de aspră. Dar toate aceste sânt mai mult ori mai puţin cunoscute; ceea ce voim 
a face acuma este de-a atrage atenţia asupra unei tendenţe, ce merită toată 
lauda precum şi toată încurajarea din partea publicului român. 

După căderea împărăţiilor ortodoxe a Bizanţului şi a Trapezuntului, Sf. 
Munte a devenit obiectul unei deosebite îngrijiri din partea voivozilor români şi 
a poporului românesc. 

N-avem decît a aminti că dintre cele 21 de abaţii mare, şase numai sânt 
fundaţiuni rusobulgare, opt sânt fondaţiuni româneşti şi anume : St. Grigorie, 
Caracal Dochiarion, Cotlomuşul, Xeropotamul, Pantokratoros, S. Dionis de 
Trapezunt şi în fine însăşi frumoasa şi splendida Lavra. Nenumărate moşii se 
dăruiseră de către Domnii şi boierii din ţările noastre, bani şi odoare şi cu toate 
acestea până astăzi nu s-a văzut o mişcare de viaţă intelectuală între membrii 
români ai marii comunităţi religioase. ” 

11 

La începutul veacului al XX-lea, românii din capitala Austro-Ungariei au 
avut, în sfârşit, un altar pentru cultul lor 128 . După multe străduinţe, ei au reuşit să 
se bucure, asemenea altor credincioşi de rit ortodox 129 , de o biserică proprie, de 
fapt o capelă, amenajată la parterul unui palat. Pe lângă semnificaţia religioasă 
importantă, lăcaşul acesta avea privilegiul de a fi situat în inima oraşului. Tot 
aici, după război, se va stabili şi sediul ” României June ”. Capela fiind de 
dimensiuni restrânse, se simţea nevoia construirii unei biserici mai mari. 

Un brav român, arhitectul Cesar Popovici (fiul lui B.G. Popovici), în 
bune relaţii cu primăria Vienei, negociase obţinerea unui loc pentru 


128 Pr. Dr. Nicolae Dură, ” Biserica trăită departe, Viaţa religioasă a românilor din Austria ”, Bucureşti, 2005, 
p. 223-248 

129 Biserica bulgară Sf Ivan Rilski , Kiîhnplatz 7; Biserica grecească Sf. Gheorghe , Griechengasse 8; Catedrala 
rusească Sf Nicolae , Jauresgasse 2; Biserica sârbească (3 biserici): Catedrala Sf Sava , Veithgasse 3; Biserica 
Naşterea Măriei, Neulerchenfelderstrasse 47 şi Biserica învierea Domnului , Engerthstrasse 158; Biserica 
apostolică armenească Sf Hripisme , Kolonitzgasse 11. 

construirea unei biserici româneşti, demersurile având loc înainte de Primul 
Război Mondial ; se strânseseră circa 160 000 de florini pentru ridicarea 
lăcaşului, dar războiul, inflaţia şi neînţelegerile din sânul membrilor coloniei 
române, care considerau că locul oferit de administraţia orăşenească nu era 
unul corespunzător, au făcut ca acest proiect să nu se îndeplinească decât 
peste aproape o sută de ani. 

Acum, pe lângă capela din Hofburg, comunitatea românească are 
propria ei biserică ortodoxă, în Simmering 130 , o alta în curs de amenajare 131 şi 
o a patra, în faza de proiect, situată într-o zonă mai centrală, din al doilea 
sector al Vienei. 

De la începuturi, activitatea curentă a "Capelei Române” era sprijinită 
din resurse primite de la enoriaşii având posibilităţi materiale, locuind în 
acest oraş, dar si din subvenţii sosite din tară. 

5 7 5 9 9 

Potrivit însemnărilor primului paroh, credincioşii din Transilvania şi 
Bucovina ajutau ”Capela Română ” din Ldwelstrasse 8, după posibilităţile 
fiecăruia; în schimb, cei din Vechiul Regat, oameni bogaţi, unii boieri cu 
moşii întinse, nu prea se îmbulzeau să scoată bănuţul din buzunare, 
mulţumindu-se doar să promită generoase ajutoare de la stat. 

Până şi membrii ” Legaţiei Române” se cam codeau să facă donaţii 
acestei Capele, deşi erau persoane bine remunerate şi cu bună stare materială, 
excepţie făcând Alex. Em. Lahovary, şeful misiunii, şi Negroponte, 
diplomat, ” când a câştigat cu caii lui la curse ” , îşi aduce aminte primul 

paroh al Capelei, dr. Virgil Ciobanu. 


130 Biserica ” învierea Domnului si Sf Apostol Andrei", Simmeringer Hauptstr. 161, 1110 Viena 

131 Biserica "Sf. Antonie" si "Sf Andrei Şaguna", Pouthongasse 16 

132 Spaţiul capelei a fost amenajat de arhitectul Cesar Popovici, sfinţit de protopopul Constantin Popovici de la 
Mitropolia din Cernăuţi , în prezenţa membrilor legaţiei, a primarului oraşului Bucureşti, dar şi a reprezentanţilor 
de frunte ai coloniei române: Gen. Lupu, Flondor, Hurmuzachi, Grigorcea etc. 

Numele personalităţilor care au semnat în Cartea de Onoare a Capelei Române 
(suverani, înalţi ierarhi, politicieni, oameni de cultură: Carol, Maria, Mitilineu, 
Xenopol,Vasile Goldiş,Tudor Arghezi etc) 

Ba, uneori, între şeful legaţiei României şi preotul paroh apăreau şi 
unele neînţelegeri, cum rezultă din documentele istorice consultate. 

în perioada interbelică dar şi după aceasta, statul român a oferit totuşi 
sprijin material, potrivit dosarelor din Arhiva MAE 133 , preoţii care au slujit 
aici în ultimele decenii străduindu-se să ţină aprinsă flacăra credinţei, dar mai 
ales să descopere şi să păstreze pentru viitorime urmele paşilor lui Mihai 
Eminescu. 


133 Ministerul Afacerilor Externe, Direcţia pentru personal şi învăţământ - Arhiva - Inventarul documentelor din 
Fondul central M.A.E., Problema 15 (şcoli şi biserici române din străinătate, întreţinute şi subvenţionate de 
statul român) din perioada 1877 - 1949: Capitolul II. Biserici: Volumul 16 (1908 - 1944) Biserici Austria - 
Rapoarte ale legaţiei române din Viena în legătură cu înfiinţarea capelei române. - Subvenţii acordate de statul 
român pentru întreţinerea capelei române din Viena. - Rapoarte ale legaţiei române din Viena, telegrame, 
întâmpinări şi corespondenţă în legătură cu situaţia celor două biserici ortodoxe: “Sf. Gheorghe ” şi “Sf. Treime ” 
(din Viena). - Demersurile guvernului român pentru respectarea drepturilor de proprietate şi de jurisdicţie 
canonică ale mitropoliei din Cernăuţi asupra celor două biserici ortodoxe din Viena (1925 - 1933). - 
Intervenţiile guvernului român pe lângă patriarhia din Constantinopol şi pe lângă alte foruri competente pentru 
revendicarea uneia din cele două biserici ortodoxe din Viena (1933 - 1944). 

♦ ' * 



” România Jună ” 1871-1971, UAS(C)R, Palatul Dietrichstein, 

LowelstraBe 8. 

(Foto: Dan Toma Dulciu, Februarie 2017) 

în 1971, când s-au împlinit 100 de ani de la crearea ” României June”, 
s-a aşezat o placă comemorativă pe faţada ” Palatului Dietrichstein ”, 
consemnând faptul că aici a fost sediul asociaţiei studenţeşti, în perioada 
1919-1921. 


96 


12 


în zilele noastre, oraşul nu duce lipsă de reuniuni tradiţionale, supravieţuind 
miraculos din alte timpuri, care au dat farmec acestei capitale europene. Şirul 
acestor evenimente începe cu celebrul ”Kaiserball” ( Balul împăratului ), urmat 
de alte aproape 300 de petreceri similare: Balul Florilor, al Filarmonicii, al 
Ofiţerilor, al Farmaciştilor, al Medicilor, al Vânătorilor, al Cafegiilor. Dar, cel 
mai renumit a fost şi rămâne Balul Operei din Viena. Aşa se petrecea şi în urmă 
cu peste o sută de ani. 

Revenind la petrecerile de pomină ale secolului al XlX-lea, în perioada 
” Carnavalului de iarnă ” avea loc ” Balul Românesc ”, un eveniment strălucitor, 
desfăşurat sub protecţia unuia dintre membrii familiei imperiale 134 . 



Viena - Sală de bal (a doua jumătate a sec. al XlX-lea) 


134 Sextil Puşcariu îşi amintea că la balurile Societăţii „România Jună” era prezent un arhiduce, ca reprezentant 
al ” Casei Imperiale”. 

în mod tradiţional, acest bal era organizat de un comitet de doamne de 
onoare, din elita societăţii vieneze, de origine românească, dintre care amintim 
pe: Angelina de Bălăceanu, Maria Nicolae Dumba, născută Ghermani, Maria 
Baron Hye von Gluneck, născută Filişanu, precum şi doamnele E. De 
Marenzeller, născută Bibescu, Tereza E. Kanitz, Celestina de Oppolzer- 
Mautner-Markhof. 

Cine sunt aceste doamne faimoase ale Vienei de altădată ? 

Celestina de Oppolzer-Mautner-Markhof (1841-1886) era soţia 
astronomului Theodor von Oppolzer (1841-1886), dăruindu-i 6 copii. Socrul 
acesteia era celebrul medic şi profesor universitar Johann Oppolzer, rector al 
Universităţii Viena (1861-1862), recunoscut drept părintele tratamentelor 
balneo-fizeoterapeutice, precum şi al tratamentelor electroterapeutice. 

Astronomul Theodor von Oppolzer a fost prezent la Iaşi, calculând de 
aici tranzitul planetei Venus (9 decembrie 1874) 135 . Deci, un argument pentru 
prezenţa ei la evenimentele organizate de comunitatea românească de la Viena, 
precum şi implicarea în activităţi de ordin caritabil. 

Şerban Eminescu, fratele Poetului, stins din viaţă, din păcate, la vârsta de 
33 de ani la Berlin 136 , în 1874, a practicat medicina cu succes în capitala 
Germaniei, fiind apreciat în mediile ştiinţifice ale vremii, ca un eminent chirurg. 
Şerban Eminescu a studiat la Universitatea Viena şi Erlangen, în Bavaria, fiind 
discipol al profesorului şi medicului austriac Johann Oppolzer . Ştiind 
specialitatea acestuia (electro-terapia), ne putem explica interesul său pentru 
cumpărarea unui aparat de ’faradizaţiune” . 


135 De la fiul său, Egon von Oppolzer, profesor de astronomie la Universitatea din Insbruck, se păstrează o 
scrisoare a tatălui acestuia, cu privire la calculele făcute cu acel prilej . 

136 Aşadar, acest copil de sex masculin al familiei Eminescu îşi doarme somnul de veci departe de ţară. 

137 "Şerban. - A studiat medicina la Viena şi la Erlangen în Bavaria. în Viena, ca student în ultimul an, ţinea de 
casa unui medic renumit pe atunci, anume Opolzer. A murit de oftică, în Berlin, unde se dusese să se caute, în 
1874.”, cf. Matei Eminescu, ” Memoriu asupra familiei Eminescu”, în ” Junimea Literară ”, anul VI, Cernăuţi 
1909, nr. 7 şi 8, pp. 142-145. 

Prof. Johann Oppolzer 


Despre acest frate al Poetului avem o descriere făcută de Mihai Eminescu, 
într-o scrisoare, din Berlin, datată 22 iunie 1873, adresată părinţilor săi: 

”Pe Şerban îl văd rar, căci şede foarte departe de mine. Dacă vorbesc 
cu el despre afacerile lui, el nu mă clarifică, niciodată, într-atăta, ca să ştiu ce 
are de gând să facă. Ceea ce ştiţi D-voastră despre el ştiu şi eu... şi nici cred ca 
să-i fi descoperit el vreunui om din lume tot ce gândeşte. Astfel, el o duce destul 
de passabil; are amici, cunoştinţe cu doctori germani şi societatea lui e foarte 
căutată. El e şi membru la o societate ştiinţifică-medicală. Ce sunt românii care 
învaţă medicina aici, pe lângă el? Pot să zic că dispar... şi cu toate acestea. Eu 
o spun curat, nu-l înţeleg şi pace. Eu gândesc că n-ar avea decât să se prezinte, 
aici, la Universitate, pentru ca să-l facă de trei ori Doctor, dacă nu este încă. 
Aici, în Berlin, poartă acest titlu, fără ca cineva să i-l conteste, scrie reţete, face 
chiar vizite, căci, după legile prusiane, îi este permisă aceasta, se-nţelege că sub 
responsabilitatea sa personală. Dar presupunem c-ar rămâne chiar aici, ce 
viitor îl poate aştepta, în mijlocul unui oraş, unde sunt atâţia alţii. ” 

Conform unei relatări târzii, aparţinând domnişoarei Tăutu, care l-a 
cunoscut pe Şerban Eminescu 138 , pe când se afla cu familia la Viena, fratele 


138 Matei Eminescu, afirmă că Şerban, fratele său, s-ar fi fotografiat la Wiena. (cf. Mss. 2943/BCU Carol I) 

poetului se zbătea în mare lipsă de bani, încât ajungea să înveţe pe stradă, la 
lumina felinarelor. 



Şerban Eminovici (foto Memorialul Ipoteşti) 


Locuinţa familiei Oppolzer (tatăl şi fiul) se afla la mijlocul secolului XIX 
în Josephstadt, pe strada Alserstrasse 25 140 , în apropierea Spitalului vechi AKH, 
unde Theodor Egon von Oppolzer instalase un observator astronomic privat 
(1862). 


139 Comitetul Comemorativ -Galaţi, ” Omagiu lui Mihail Eminescu”, Bucureşti, Socec, 1909, p. 38. 

140 Clădirea actuală, datând din 1910-191 1, nu mai păstrează decât portalul de intrare al vechii clădiri. 

Şerban Eminescu a făcut practică la vechiul spital AKH, din Alserstrasse, 
şi presupunem că a fost invitat în locuinţa profesorului, având în vedere că era 
un student sârguincios. 

Sub arcadele Universităţii Viena, în spaţiul dedicat figurilor emblematice 
ale acestei instituţii de învăţământ, se află efigiile celor doi profesori Oppolzer 
(tatăl şi fiul), un caz rarisim în istoria vieţii universitare din capitala Austriei. 

Celestine Mautner (în 1872, prin înnobilare, familia şi-a adăugat numele 
von Markhof) s-a căsătorit în 1865, la Baden (Austria Inferioară), cu Theodor 
Egon von Oppolzer. Ea provenea dintr-o familie originară din Boemia, care a 
cumpărat în 1857 utilajele cunoscutei fabrici de bere Sankt Marx din 
Simmeringen. în acea perioadă, afacerea deţinută de familia Mautner Markhof 
se situa pe locul trei în Europa în domeniul producţiei de bere. 

Ne putem închipui ce marcă de bere se bea la serbările ” României June ”, 
ştiind că Celestina de Oppolzer-Mautner-Markhof era invitată şi declarată 
doamnă de onoare a reuniunii ! 

După ce Eminescu a organizat ” România Jună ”, balul comunităţii 
româneşti a căpătat o nuanţă culturală, asociaţia studenţilor fiind mereu în prim 
plan. 

Petrecerea "României June” se desfăşura întotdeauna într-unul dintre 

5 

localurile cele mai alese ale Vienei, de obicei la ”Grand Hotel”, din Kărnthner- 
Ring sau în "Musikvereins-Săle 

Alexandru Vaida - Voevod, student şi fruntaş al ” României June ”, 
prezent la multe evenimente organizate de aceasta, sublinia în memoriile sale că 
balul românesc -’Romănenball”- se bucura de renumele de a fi unul din cele 
mai strălucitoare din Viena. 

Venitul strâns în urma balului se vărsa în fondul societăţii ” România Jună”. 

3 

De fapt, petrecerile comunităţii româneşti din acest oraş se organizau cu 
două prilejuri: cele dedicate ajunului Anului Nou, precum şi Balul Românesc 
propriu-zis. 

Vom prezenta câteva momente semnificative care evocă implicarea 
” României June ” în organizarea serbării ” Anului Nou 

Exista în acest oraş o frumoasă tradiţie în organizarea de reuniuni mult 
aşteptate de toţi românii din Viena. 

Ajunul Anului Nou (Revelionul) se celebra cu fast şi solemnitate, serbarea 
ţinând până a doua zi, dimineaţa, reunind pe studenţi cu ceilalţi membri ai 
comunităţii româneşti din acest oraş, inclusiv cu ofiţerii regimentelor 
transilvănene sau bucovinene, temporar dislocaţi în capitala imperiului. 

Studenţii dansau, cei mai în vârstă se veseleau la un pahar de bere sau de 
vin, dar la ora 12, un membru, de obicei preşedintele Societăţii ” România Jună ”, 
rostea un discurs şi toasta în onoarea celor prezenţi, cu prilejul intrării în noul 
an. însuşi Eminescu a rostit un toast în onoarea Prinţului Carol, considerat 
ocrotitorul ” României June”. 

Serbările ajunului Anului Nou s-au desfăşurat după cum urmează: 1863 - 
Hotelul ”Zu den drei Engeln” (Wieden); 1864 - Hotelul ”Zum weissen Ross” 
(Leopoldstadt); 1865 - Hotelul ”Zum weissen Ross” (Leopoldstadt); 1867 - 
Hotelul ” National ” (Leopoldstadt); 1869 - ” Palatul Schdnbrun” (Josefstadt); 
1870 - Hotelul ” Victoria ” (Favoritenstrasse); 1871 - Hotelul ”Zum weissen 
Ross ” (Leopoldstadt). 

La primul eveniment eveniment organizat de ”România Jună ” pentru a 
celebra ajunul Anului Nou, (31 decembrie 1871), au participat peste o sută de 
studenţi. La memorabila petrecere au fost de faţă: B.G. Popovici, Visarion 
Roman, dr. G. Silasi, Const. I. Brăteanu, Valentineanu, însoţit de un colonel 
polonez, proaspăt întorşi din Franţa, precum şi alţi invitaţi. Programul acestei 
plăcute serbări tinereşti a fost următorul: Cuvânt de deschidere - N. Oncu; 
”Sărbărorile naţionale discurs rostit de I. Bumbac; Salutul pentru Anul Nou 
I. Slavici; piese corale: ” Corăbierul ”, ”Marş La Mulţi Ani”; -” Serenada - 
piesă vocală, cu acompaniament de pian, interpretată de studentul 
Cocinschi ” Rămas bun codrului ” - piesă pentru corn, executată de un cuartet; 

recital de poezie: ” Dedicaţie familiei Hurmuzaki” , poezie de A. Muresianu, 
declamată de Leu Muresianu; un fragment în hexametri din ”Eneida”, de 
Virgiliu, tradus şi interpretat de V. Bumbac; ” Sentinela română ”, poezie de V. 
Alecsandri, recitată de P. Danu; la toasturile rostite de studenţi, cu acest prilej a 
răspuns dr. G. Silasi: ” Domnia-sa, resalutând junimea şi mulţumindu-i cu 
cordialitate pentru rara plăcere, oferită ospeţilor, care- şi pot paşte ochii pre o 
cunună aşa de strălucită de juni de cei mai aleşi, din patru unghiuri române, 
exemplu de unitate a naţiunii române în limbă, datine şi aspirări de cultură şi 
progres, şi pre acest temei şi teren, el exprimă necesitatea armoniei şi 
înţelegerii comune; la aceasta vor ajunge junii, dacă, acum şi pururea, voru ţine 
sus standardul unificator al românismului, vor aşeza pururea interesul general 
pre cel privat, şi vor lua pururea de model pre străbunii cei cu caracter de fier, 
vor lucra pururea ca Români, româneşte, cu voinţa fermă, ca stânca din 
Carpaţi, şi cu inimă sinceră, pentru-că inimile sincere se întâlnesc. ” 141 

în continuare, domnul C. Brateanu arată în toastul său memorabil cauza 
înălţării sau decăderii naţiunilor, cu exemple şi din trecut, dar mai ales din 
situaţia prezentă. 

Au mai rostit urări adresate împăratului Austro-Ungariei, Franz Iosef (V. 
Grigorovitza, secretar aulic şi translator de limba română la curtea imperială 142 ); 
pentru Măria Sa, domnitorul Carol I (M. Eminescu), precum şi în memoria 
luptătorilor pentru cauza naţională din toate provinciile româneşti (V. şi I. 
Bumbac, V. Roman) s-au primit şi 10 telegrame de felicitare, adresate 
” României June”, textele acestea fiind întâmpinate cu bucurie de către cei 
prezenţi. Petrecerea s-a sfârşit, târziu după miezul nopţii. 

De asemenea, ajunul ” Anului Nou” 1872 s-a serbat cu participarea 
studenţilor, organizându-se o strălucită serată, cu un concert şi dans în salonul 


141 ’ ’Federaţiunea ”, nr. 10-476, din 27 ian/8 febr.1871, p. 38-39. 

142 în toamna anului 1883, afând de la C. Popasu de internarea Poetului la Oberdobling, V. Grigorovitza declară 
acestuia că "este gata la orice serviciu ”, pentru Eminescu. Cf. Scrisore Popasu către T. Maiorescu , din 


3.11.1883. 

Hotelului „Metropol”, (Franz Josef Kaiserstrasse), după care a urmat un 
„ banchet festiv” la ora 12 noaptea. 

Evenimentul a început în seara de 31 Decembrie, 1871, când membrii 
” României June ” au oferit un program artistic, prin executarea unor melodii de 
către un cvartet studenţesc, precum şi a unor piese de virtuozitate de către 
violonistul T. Micheru. 

Cvartetul vocal al seratei era compus din „ domnii Hozan, Vlad, 
Cocinschi şi Blasianu “, 143 

Serbarea ajunului de ”An Nou“ 1872 nu a fost lipsită, aşadar, de 
interpretarea lui Hosanu, care „şi acuma ne-a desfătat prin cântecele sale 
poporali 

La miezul nopţii, N. Oncu a rostit un toast, adresând urări de sănătate 
celor prezenţi. De asemenea, s-au rostit cuvenitele urări în sănătatea împăratului 
Austro-Ungariei, a Domnitorului României, pentru unitatea Italiei. 

La această reuniune a studenţilor a fost prezent şi şeful misiunii 
diplomatice româneşti, P.P. Carp, care a îndemnat pe tineri să fie serioşi şi să 
muncească pentru a fi utili naţiunii române. 144 

Acelaşi rol important l-a avut ” România Jună ” şi în organizarea serbării 
ajunului de An Nou, ţinută la Hotel ” Victoria ” ( Favoritenstrasse ), la 31 
Decembrie 1872. Cu acest prilej a avut loc un banchet, o cină comună, frăţească, 
un spectacol artistic. 

Evenimentul festiv a început la ora 21, prin cuvântul de bun venit, rostit 
de doctorandul I. Pop, preşedintele ” României June ”, care a salutat prezenţa în 
sală a domnilor Marienzoller, soţul principesei Bibescu şi V. Grigorovitza. 

Corul ’României June” a interpretat o melodie, pe textul studentului V. 
Bumbac, cu notele lui Lachner, apoi bucata muzicală ” Tătarul ” (text V. 


143 Albina ”, 1872, nr. 3, duminică, 9/21 ianuarie, p. 3. 

144 t i 

Idem, op. cit. 


104 



Alecsandri, muzica Nossievici) urmat de L. Vulturescu, recitând poezia 
”Rumbrava Roşie” (de V. Alecsandri). 

Studentul Hosanu a interpretat romanţa ”Doi ochi” de Ventura, T. Micheru 
o piesă la vioară, iar un anume Dubău a cântat la chitară doine din Bucovina. 

Preşedintele ’ României June”, I. Pop, a lansat propunerea ridicării unei 
statui la Blaj, pe ” Câmpia Libertăţii”, în memoria celor 40 000 de români 
adunaţi acolo, la 1848. 

Toată noaptea, studenţii au petrecut în compania glumelor şi momentelor 
vesele interpretate de Chibici şi Ştefanelli. 

La sfârşit, domnul Făgărăşeanu a lansat o colectă pentru sprijinirea 
” Colegiului Român din Bradu ”, adunându-se suma de 32 fl. 145 

în ajunul Anului Nou următor, la 31 Decembrie 1873, membrii societăţii 
’ România Jună ” s-au adunat în sala de onoare a Hotelului ”Hdller” 146 , situat în 
Burggasse 2, (până în anul 1872 se numea ‘‘Zum grofi en Zeisig“, iar în prezent 
este cunoscut sub numele ” Hotel San Souci - Wien ”). 

Sărbătoarea a început printr-un cuvânt de bun sosit, rostit de preşedintele 
societăţii, I. Pop. Apoi, corul studenţesc a interpretat ”Imnul lui Ştefan cel 
Mare ”, text V. Alecsandri, muzica A. Flechenmacher, ” Marşul ostaşilor români 
din Basarabia” (text V. Alecsandri, muzica A. Flechtenmacher 147 ), corul 
prezentând în programul serii şi alte piese, precum: ”Sub o culme de cetate ”, 
” Haideţi la luptă”. 

T. Ceontea a declamat propria sa poezie, ’ Răsunet ”, dedicată ’ României 
June”, număr urmat de apariţia în faţa publicului a lui T. Micheru, care a 
executat la vioară melodia ”Fantaziă\ acompaniat la pian. între numerele de 
virtuozitate muzicală s-au rostit toasturi în onoarea suveranilor României si 


Austro-Ungariei 148 , a eroilor naţiei române. Au mai interpretat piese muzicale 


145 ” Albina”, 7/19 ian. 1873, p.3 

146 în anul 1858, aici s-a cântat în primă audiţie „Tritsch-Tratsch-Polka“ - compoziţia lui Johann StrauB. 

147 Acest compozitor a făcut studii în capitala imperiului, unde a fost trimis de Costache Conachi. 

148 I. Pop, dr. Lucaciu 

tenorul L. Vulturescu (aria finală din ” Lucia di Lammermoor”- de Donizetti), 
violonistul G. Baiulescu (acesta a mai interpretat la violoncel piesa ” Reverie”,), 
pianistul Rabanera. De asemenea, au recitat versuri I. Cocinschi, colegul şi 
prietenul lui Eminescu (poezia ” Santinela ”, de V. Alecsandri), L. Vulturescu 
( ”Mihnea şi Baba ”, baladă de D. Bolintineanu), 

La ora 12 noaptea, D. Dragosiu a rostit celor prezenţi urarea de ”La Mulţi 
Ani ” u \ 

Cutuma acestor petreceri de Anul Nou, la care luau parte studenţii 
’ României June ”, împreună cu membrii coloniei române, s-a păstrat ani la rând, 
precum la data de 5/17 februarie 1890, când balul românesc s-a desfăşurat în 
” Salonul de cură din Stadtpark”, sub protecţia prinţului Rainer, preşedintele 
comitetului organizator fiind dr. Sterie N. Ciurcu. 

Amintim o altă reuniune remarcabilă: cu prilejul ” Jubileului de 40 de 
ani” a societăţii academice ’ România Jună ” (1912), participanţii la manifestări 
s-au adunat mai întâi la Hotelul ”Riedhof” din Schlosselgasse, apoi, a doua zi, 
s-a ţinut o şedinţă festivă în Sala Mare a ” Palatului Dietei Austro-Ungare”, din 
Herengasse. Seara, la orele 21, începea petrecerea organizată de ’ România 
Jună ”, desfăşurată într-una dintre cele mai frumoase săli de concerte şi petreceri 
din ” Parcul Orăşenesc (Stadtpark)” . 

în cuvântările rostite cu acest prilej a fost evocat în repetate rânduri numele 
Luceafărului, bătrânul profesor Urban- Jamik regretând că nu s-a născut cu 4 ani 
mai în urmă, pentru a fi avut şansa să fie coleg de facultate cu Mihai 
E mi nescu. 150 

Subliniem aşadar că, înainte de înfiinţarea ’ României June”, comunitatea 
românească din capitala austro-Ungariei obişnuia să serbeze Anul Nou în 
saloanele Hotelului ”Zum weissen Ross ” (”La Calul Alb ”) din Leopoldstadt. 


149 ” Federaţiunea ”, nr. 2-806 din 18/6 Ian. 1874, p. 319. 

150 Cf. ” Românul ” (Arad), anul II, nr.6, 8/21 Ianuarie 1912, p. 5-7. 

Eminescu ştia, desigur, acest hotel. în aprilie - mai 1870, atunci când 
pregătirile privind organizarea ” Serbării de la Putna” erau în toi, N. Teclu 
domicilia la Hotelul 151 ” Naţional ”, din Taborstrasse, loc unde îşi stabilise 
adresa de corespondenţă acest comitet. 



Viena, Membrii "României June” - cu prilejul "Sărbătoririi Semicentenarului”- 1921 


De asemenea, vrem să scoatem în evidenţă că amintirea şi faptele lui 
Eminescu nu au fost uitate de comunitatea românască din acest oraş, odată cu 
revenirea sa în patrie, încât ” Raportul pe anul 1875” al Societăţii ” România 
Jună ” îl declară ” membru emerit ” pe fostul student al Universităţii Viena. 


151 Pe filele unui manuscris de la Academia Română, aparţinând lui Eminescu, (mss. rom.2257) se poate observa 
conceptul unei telegrame către tatăl său, evident Poetul cerând trimiterea banilor, lunar, iar la fila f. 103v este o 
adresă de hotel, neidentificată în ed. Perpessicius, dar pe care bibliotecarii Academiei Române o lecturează 
greşit: Josephstăder Strasse nr (7). în realitate este adresa Hotelului ” Naţional ”, din Leopoldstadt, pe aceeaşi 
pagină este menţionat şi numele Teclu. 

152 ” Albina ”, anul X, nr. 13, Sambata 1/13 Martie 1875, p. 4. Din acest raport aflăm că Societatea Academică 
” România Jună ” a decis să confere următoarele titluri unor personalităţi care au avut o contribuţie îndemnată la 
activitatea societăţii: Membri de Onoare : Timotei Cipariu, Al. Odobescu, T. Maiorescu, I. Laurian; Membri 
Emeriţi : M. Eminescu, V. Bumbac, V. Morariu, T. Nica, I. Slavici, I. Oncu, T. V. Ştefanelli, I.G. Băleanu, 
Dragosiu; Membru fondator. Cav. G. Hurmuzaki. 

La ” Biblioteca Naţională a Austriei” se păstrează un raport anual, tipărit 
în anul 1889, ceea ce demonstrează că respectiva asociaţie căpătase o notorietate 
aparte în peisajul organizaţiilor studenţeşti străine din această ţară. 153 

După ce pune capăt capitolului studenţesc, aflându-se la Iaşi, jurnalistul 
Eminescu urmăreşte totuşi cu atentie activitatea ” României June ”, relatând mai 
cu seamă activităţile şi evenimentele organizate de aceasta. 154 

Interesat în continuare de viaţa organizaţiei studenţeşti 155 , pe care el însuşi 
o clădise cu pasiune şi sacrificii, ziaristul citează date semnificative din 
” Raportul pe anul 1876 ”, considerând ” România Jună” ”o icoană a unei 
împreună vieţuiri, care ar trebui invidiată şi imitată de studenţii universităţilor 
din ţară. ” 

Eminescu evocă faptul că studenţii români, zbătându-se în lipsuri 
materiale, primeau găzduire pro bono în imobilele închiriate de societate, iar pe 
alţii, în stringentă nevoie de bani, aceasta îi ajuta cu împrumuturi pe termen 
scurt, în condiţii avantajoase, pentru a nu fi nevoiţi a apela la cămătari. 

Societatea primea gratuit jurnale şi cărţi, oferite cu generozitate de 
”ASTRA ”, ’ Academia Română ”, ”Librăria Socec et comp” Sau lucrări recente 
din partea unor scriitori, precum V. Alecsandri, A. Pelimon etc. 

Aflăm, de asemenea, că T. Maiorescu a donat ” României June ”, o 
asociaţie studenţească, formată majoritar din discipoli maiorescieni, suma de 30 
de napoleoni. 

Reproducem mai jos articolele semnate de Eminescu, prezentând 
activitatea ” României June 


153 ”Der Jahresbericht des akademischen gesellig-litterarischen Vereins "Jung-Rumănien " in Wien (Raportul 
anual al societăţii academice social-literare România Jună, Wien, 1889, Wallishausser). 

154 A.A.M. [Mureşianu, Aurel A.], Mihail Eminescu şi întemeierea ,, României June” 1868 — 1871. Braşov, 
Tipografia A. Mureşianu: Branişte & Co., [1926], p. 4 — 19. 

155 Eminescu considera Societatea Academică ” România Jună ” o ,, Dacie ” în miniatură, voioasă, activă şi plină 
de încredere în viitor. Acolo găsim copii de pe malul Nistrului alături cu alţi din valea Crişului, a Mureşului, a 
Dâmboviţei şi a Dunărei. Faţă cu acest tablou de frăţie nu putem zice decât: ,,Prosit naţie !” 

STUDENŢII DIN VIENA 


” A ieşit de sub tipar raportul anual al Societăţii studenţilor români din 
Viena. Acest raport ni arată icoana unei frumoase împreună vieţuiri, care ar 
trebui invidiată şi imitată de studenţii universităţilor din ţară. în anul 
scolastic 1875/76, societatea a ţinut 20 şedinţi, în aceste s-au cetit 6 operate 
şi 6 critice, s-au schimbat statutele — conform unei ordinaţiuni a Ministerului 
de culte şi instrucţie — şi s-au dezbătut cestiuni interne - administrative. 
Pentru dezvoltarea socială a membrilor, societatea a ţinut în 13 noiemvrie o 
adunare generală şi în 31 decemvrie serbarea ajunului anului nou — 
amândouă împreunate cu declamaţie şi muzică. în 15 aprilie st.n. s-a serbat 
iubileul de 5 ani al societăţii prin reprezentarea unei piese satirice ,, Floarea 
tinerimei române din Viena", în 3/15 mai, în memoria acestei zile însemnate 
din istoria românilor s-a făcut o escursiune în corpore la Hinterbriihl, lângă 
Modling . Afară de aceste, după închiderea părţii oficiale a fiecărei şedinţi, 
urma în genere aşa numita „ parte socială", în care se cântau per turnum 
poezii româneşti, se esecutau pe instrumente piese naţionale şi se cetea foaia 
umoristică - satirică a societăţii, ,, Urzica". în locaţiile cabinetului de lectură 
al ,, României june" a stat la dispoziţia membrilor foile şi biblioteca. Tot aici 
mai mulţi membri au avut locuinţa gratis. Societatea nu lasă pe membrii săi, 
în cazuri de lipsă materială, să caute refugiu la bunăvoinţa cunoscută a 
cămătarilor, ci ,,ea” le dă împrumuturi pe timp mai scurt. în anul acesta s-au 
dat 53 împrumuturi în sumă de 2860 fl. 15 cr. Ea a aranjat şi în acest an 
„Balul român din Viena”, ce s-a ţinut în Grand Hotel, în 19 fevruarie st.n. Cu 
această ocazie Maiestăţile Lor împăratul Francisc losif I şi împărăteasa 
Elisabet, precum şi Măria Sa Principele Carol I au avut deosebita graţie a 
dona sumele de 100 fl, 50 fl ., v.a. şi 10 napoleoni. Meritul principal pentru 
reuşita balului mencionat l-au avut însă nobilele dame române: Matilda 
Dumba, Maria de Filisano, Zoia Florescu şi Elena de Marenzeller n. Bibescu, 

care cu amabilitate rară au binevoit să primească patronatul balului şi prin 
aceasta i-au asigurat rezultatul splendid. Tot în anul acesta s-a primit un dar 
de 30 napoleoni de la d. Titu Maiorescu. Cei mai mulţi redactori români au 
trimis şi în anul acesta scrierile periodice şi jurnalele prin care societatea 
putea fi în curent cu evenimentele din patrie. Interes pentru „România jună" 
a mai arătat „Societata academică română", ,, Asociaţiunea transilvană 
pentru cultura şi literatura poporului român", „Librăria Socec et Comp.", d- 
nii: V. Alexandri, A. Pelimon , J. Popescu etc. D. Jos. Jacobsits, m. de 
orchestră în Iaşi; a trimis mai multe piese muzicale compuse de d-sa şi între 
altele a avut plăcerea a-şi arăta atenţiunea d-sale faţă de societate prin aceea 
că i-a dedicat o horă cu numele ,, România jună". Şedinţele curat literare s-au 
ţinut într-o sală a Universităţii. Dintre operatele şi criticile cetite amintim: 
,, Cid ", poem tradus din Herder, de d. B. Mih. Lazar, ,, Naţionalitatea ca 
element de cultură", de d. Petru Misiru. Critica asupra temei acesteia, de d. 
B. M. Lazar . „Despre Tragicomedia ", de d. M. Lazar. „Un tractat general 
despre agronomie ", de d. M. Şuţu. „Studie critice despre artă",, de d. B. M. 
Lazar. Mica societate de ceva preste 50 membri cuprinde tineri din toate 
unghiurile ţărilor române, ea este o „Dacie " în miniatură, voioasă, activă şi 
plină de încredere în viitor. Acolo găsim copii de pe malul Nistrului alături cu 
alţi din valea Crişului, a Mureşului, a Dâmboviţei şi a Dunărei. Faţă cu acest 
tablou de frăţie nu putem zice decât: ,, Prosit naţie !". [14 noiembrie 1876]. 

în anul următor, 1877, Eminescu relatează amănunte privitoare la balul 
Societăţii ” România Jună ”, amintind că studenţii români organizatori au fost 
primiţi în audienţă de împăratul Franz Josef, care s-a interesat de mersul 
societăţii, mai cu seamă de Cabinetul de lectură, promiţând că, dacă va fi 
posibil, va lua el însuşi parte la evenimentul ce urma a avea loc : 


no 



BALUL ROMÂNIEI JUNE 


”Se ştie că societatea studenţilor români din Viena dă în fiecare an un bal 
splendid, care se bucură de un oarecare renume prin eleganţa şi frumuseţea 
lui. Lunea trecută (în 14 fevr.) comitetul societăţei compus din d-nii drd. Stihi 
( prezident ), drd. Ciurcu şi stud. tecn. Popazu au fost primiţi în audienţă de M. 
Sa împăratul. Cu această ocazie Maiestatea Sa a binevoit a cere informaţii 
detaliate despre mersul societăţii studenţilor români şi mai cu samă despre 
cabinetul de lectură; în urmă a promis că, iertându-l împrejurările, va veni 
asemenea la bal. Balul însuşi era fixat pe ieri sâmbătă. Cu această ocazie 
directorul muzicei balurilor Curţii Imperiale, d. Strauss, a dedicat societăţii o 
polcă-francaise, intitulată ,,Fulg de omăt" (Schneesternchen ). ” 

20 februarie 1877 


in 






Compoziţie muzicală a lui Eduard Strauss, dedicată Comitetului care organiza 

balurile româneşti 156 . 

(Osterreich ische Nationa I bi bliothek) 


în anul 1879, situaţia financiară a "României June ” trece printr-o criză, 
încât organizatorii lansează un apel, publicat de jurnalele din România 157 , 
pentru sprijinirea prin donaţii a ” Cabinetului de lectură ” de pe lângă 
”România Jună ”, care asigura şi spaţiu de instalare temporară în locuinţă 
studenţilor români nevoiaşi. De asemenea, se anunţa punerea în vânzare a 


156 Câţiva ani mai târziu, Ciprian Porumbescu a dedicat aceleaiaşi societăţi academice numeroase 
compoziţii. Teodor Cavaler de Flondor, dirijor al corului societăţii ” România Jună " (1885-1888), la a cărei 
aniversare a participat şi Orchestra Johann Strauss , compune muzica devenită atât de cunoscută a serenadei 
” Somnoroase Păsărele ”, pe versurile lui Mihai Eminescu. 

157 ” Telegraful Român ”, Sibiu, 20 ianuarie 1879, p. 31 

invitaţiilor de participare la balului tradiţional organizat de societatea 
menţionată, la data de 15 februarie 1879 la ” Gr and Hotel” (3 fl. pentru 
doamne şi 6 fl. pentru domni), biletele urmând a fi procurate de la sediul 
scesteia, din Sonnenfelsgasse 1 . 

în comitetul de organizare făceau parte doamnele: Angelina de Bălăceanu, 
Matilda Dumba, născută Ghermani, Maria de Filişanu, Tereza Eduard 
Kanitz, Celestina de Opollzer 158 , născută Mautner-Markhof, Trapsia -Kron 
etc. 



”Grand Hotel” -Kartner Ring 9. Aici aveau loc, de obicei, evenimentele organizate de 

” România Jună ” 

Nutrind în continuare o înduioşătoare nostalgie faţă de asemenea 
evenimente studenţeşti, la care a luat parte, cu 10 ani înainte, Mihai 
Eminescu relatează din nou amănunte privitoare la balul ” României June ”, 


158 Clestine de Opollzer era nora renumitului doctor vienez Johann Opollzer, pe lângă care fratele lui Eminescu, 
Şerban, se formase ca aspirant al titlului de medic. 

desfăşurat în anul 1881, sub titlul ” Românii din Vieţui” 159 , cu ştiri preluate 
din ” Deutsche Zeitung 


ROMÂNII DIN VIENA 

[1 1 februarie 1881] 

” Reproducem fără comentare următoarele rânduri din „Deutsche Zeitung “ 
relative la balul dat de studenţii români din Viena. 

Adevăratul vienez, zice numita foaie, niciodată n-a prea fost forte în 
cunoştinţe etnografice. Pentru el erau un ce misterios chiar şi locuitorii sârbi 
din Banat, cari, dimpreună cu românii şi cu alte neamuri, erau pentru dânsul un 
fel de formă intermediară dintre unguri şi turci. Cu toate acestea existau 
oarecari distincţiuni în interiorul acestei mari clase de oameni cam 
nedeterminat şi confuz circumscrisă. Două tipuri mai diferite unul de altul au 
fost „ negustorul sârb “ şi „ bogatul boier român “, a cărui solie şi fiică nu erau 
altfel, numite decât ,, frumoasele boieroaice “. Damele române au trecut 
totdeauna de neşte frumuseţe extraordinare ceea ce au şi fost într-adevăr. 
Tezaurul de graţii corporale precum şi spirituale s-a transmis curat de la 
străbunele matroane asupra fiicelor şi nepoatelor lor. Balul român ţinut la 15 c. 
în saloanele Reuniunii Muzicale ne-au dat nenumărate dovezi vii în privinţa 
aceasta. Deşi poate să fi fost un contingent oarecare de frumoase vieneze pur 
sang printre numeroasele românce, această împrejurare n-a adus desigur nici 
un prejudiciu impresiunii generale a splendidei festivităţi. Tipul oacheş a fost 
amestecat cu cel bălan în modul cel mai armonic. Frumuseţea feminină, 
toaletele bogate şi pline de gust şi multe riviere de briliante strălucite 
caracterizau balul. Coloane de mărgăritare şi rânduri de perle figurate 
concurau împreună într-o lumină dulce şi desigur nu se afla între ele nici o 

159 ” Timpul ”, 11 februarie 1881; acelaşi articol este reprodus şi în ” Biserica şi Şcoala ”, anul V, nr. 7, din 15/27 
Februarie 1881, p. 54. 

singură perlă „falsă S-a danţat cu zelul obişnuit în Viena. Preşedintele 
Comitetului, d. doctor Şt. Ciurcu, a deschis balul cu patroana, baronesa Hye- 
Guneck, în fruntea unei Poloneze. Au fost de faţă şi patroanele, doamnele 
Eduard Kanitz şi Celestina Opollzer, pe când doamnele Angelina de Bălăceano, 
Matilda Dumba şi de Lindheim au fost împiedecate de-a veni. Dr. S. Morariu 
Andreievici, arhiepiscopul şi mitropolitul Bucovinei şi al Dalmaţiei, intendentul 
baronul Hofmann, membrul Camerii seniorilor, baronul Vasilco, d. de Lemayer, 
deputaţii, doctorul Mitrofanovici, baronul Stârcea şi Cosovici, baronul 
Wertheim, mareşalii baronul Tiller şi baronul Schoissnigg, mai mulţi ofiţeri 
sârbi şi câţiva diplomaţi persiani au asistat mai mult timp la bal ca oaspeţi de 
onoare. Toate dedicaţiunile: „ Versuri carpatine “, vals după motive române de 
Franz Mair, „Je pense a toi“, polca franceză de Ed. Straus, „ Ochi negri “ de E. 
Sutor au produs cea mai vie plăcere, precum şi minunata decoraţiune a 
salonului şi programele mândre, ce reprezentau cornuri de abondenţă pline cu 
bomboane alese. ” 

în acest context, în care am încercat să demonstrăm interesul ziaristului de la 
”Timpul” faţă de activitatea cunoscutei organizaţii studenţeşti, putem să ne 
întrebăm dacă nu cumva si cronica din ”Federatiunea” 29-629, datată Vineri 
10/22 Martie, 1872, p. 114 -115, intitulată ” Balul român în Viena ”, redactată de 
un student, care semnează ”X” 160 , ar putea avea ca autor pe Eminescu 161 ? 

Admiţând ipoteza contrară, conform căreia nu Poetul este semnatarul acestui 
articol, ar trebui să aflăm dacă, cel puţin, acesta a fost prezent la balul anual al 
” României June” din acea primăvară. Se ştie că Eminescu trecuse prin mari 
strâmtorări, în iama anului 1871/1872, zăcuse câteva săptămâni, fiind doftoricit 


160 în ” Convorbiri Literare”, XI (1877), nr. 6, Sept.l, p. 238-240 ( Bibliografie ), Eminescu semnează cu 
pseudonimul ”Y” o cronică, având accente critice, împotriva dr. Zotu. 

161 Ţinând cont de aceste împrejurări, ar trebui cercetat dacă Eminescu a colaborat şi la alte ziare, în perioada 
1869-1872, cu toate că nu a semnat articolele trimise. în urmă cu câteva decenii, s-a demonstrat cu argumente 
plauzibile că articolul ” Serbarea de la Putna în memoria lui Ştefan cel Mare ” (publicat în „ Curierul de Iaşi" din 
22/ 25 august 1871), a fost scris, probabil, de însuşi Eminescu (vezi N. Barbu, ” Un articol necunoscut al lui 
Eminescu asupra serbării de la Putna”, în „ Convorbiri literare" din 15.XI.1977 şi 15.1.1978). 

1 fo 1 

de amicii săi, studenţii de la medicină . Dar boala a trecut , asa că nu vedem 
ce l-ar fi împiedicat să ia parte la evenimentul din 9 martie 1872, când a avut loc 
tradiţionala întâlnire anuală a tinerimii române. Cum acesta era primul bal 
organizat de studenţi, şi cum banii strânşi cu acest prilej erau donaţi ” României 
June ”, era foarte plauzibil ca Poetul să fi fost mobilizat în grupul tinerilor ce au 
contribuit la pregătirea şi buna desfăşurare a balului, deşi numele său nu a fost 
menţionat oficial în componenţa Comitetului de Organizare, format din 16 

164 

persoane . 

Mai adăugăm un detaliu important: Veronica Micle a sosit la Viena la 1 
martie 1872, acompaniată de soţul ei. în situaţia în care se dovedeşte că 
Eminescu a luat parte la petrecerea din 9 martie, nu este exclus ca Veronica 
Micle să fi fost prezentată în această împrejurare talentatului student, un nume 
deja cunoscut în cercul ” României June”, dar şi la Iaşi unde, în selecta societate 
literară ” Junimea ”, trecea drept un poet de mare viitor. 

în articolul redactat de ” studentul anonim ” sunt multe descrieri 
entuziasmante, care demonstrează că autorul fusese captivat de frumuseţea 
doamnelor venite la balul ” României June”. Să fi fost evenimentul amintit 
prilejul primei întâlniri a celor doi viitori îndrăgostiţi 165 , Mihai Eminescu şi 
Veronica Micle ? Ipoteza nu este de respins ! 

Pentru a aduce încă un argument, prezentăm mai jos textul unei creaţii 
poetice eminesciene, datând din perioada studiilor vieneze, publicat într-un 
volum de poezii ale Poetului, ediţia Eminescu Poezii Postume ”, editate de 


162 în situaţia apariţiei unei stări de bolaă, studenţii români se bucurau de gratuitate totală (internare, 
medicamente, tratamente) la ” Spitalul General” (cunoscutul AKH), cu condiţia de a se fi înscris, în prealabil, în 
” Asociaţia studenţilor bolnavi ”, unde se percepea o taxă de 2 florini anual. Eminescu, nefiind student la zi, ci 
doar ” audient”, nu beneficiase de aceste facilităţi. 

163 Vezi Dr. V. Branisce, ” Scrisori inedite de la şi relative la Mihai Eminescu ”, în ” Convorbiri Literare ”, LVIII, 
p. 669-677 

164 Preşedintele comitetului de organizare a fost comerciantul B. G. Popovici, vicepreşedinte dr. Popovici, medic 
la Băile din Mehadia (Drobeta-Turnu Severin), alături de: Frunzănescu, dr. Enacovici, dr. Aronovici, doctoranzii 
Hosanu, Popa, Moga, Neagoe, precum şi Ghibu, Marinovici, Bologa, Misir, Nicolescu, Sandulovici, Cosubu şi 
Antonescu. Cf. „ Telegraful român ”, nr. 20, din 9 marftie 1872; ”Familia”, 1872, nr. 10, p. 118. 

165 N Petraşcu, ” Mihai Eminescu ”, Bucureşti, 1934, p. 33, spune că, după o tradiţie verbală, Poetul s-ar fi 
întâlnit, sau numai ar fi văzut-o pe Veronica Micle, la Iaşi, în vara anului 1870, deşi tot el aminteşte că, după alte 
surse, întâlnirea ar fi avut loc la Viena, cu prilejul prezenţei familiei Micle în acest oraş, când Eminescu ar fi 
însoţit-o în vizită la muzee. 


116 



Al.Colorian şi Al. Iacobescu în 1940, unde este descrisă o asemenea petrecere, 
desfăşurată într-o ”sală mare, strălucită 
”Sala-i mare, strălucită ” 

”Sala-i mare, strălucită, 

Masa-i albă, oaspeţi mulţi, 

Vorbe dulci să tot asculţi 
Şi lumina-i îndrăgită 
De ochi lucii, de ochi mulţi. 

Icia unii stau alene 
Şi visează şi gândesc, 

Colo alţii chiuiesc, 

Iar femei cu lunge gene 
Râd în taină şi privesc. 

Una face că nu vede 
Şi cu capul stă plecat, 

Pe când ochii, -namorat, 

A lor raze îşi repede 
La străinul întristat. 

La străin cu fruntea pală 
Şi cu părul ca de corb 
Buzele ei roşii sorb 
Când în braţe şi pe poală 
Doarme dus amorul orb.” 


Să fie şi aceste strofe o dovadă poetico-literară a întâlnirii dintre 
Eminescu si Veronica ? 

5 

13 

Unul dintre protectorii importanţi ai studenţilor era bancherul Nicolae 
Dumba, ales în ”, Senatul Imperial ” şi membru de onoare al ” României June”, 
personalitate care, alături de domnitorul Şerban Cantacuzino, are o stradă în 
Viena, purtându-i numele. 

I. Stadt 

J)umba- 

Stragî 


Strada N. Dumba 

în acest oraş existau în vremea lui Eminescu si alte familii de aromâni, 
care au jucat un rol important în viaţa urbei: Şina, Dumba, Curţi, Duca, Tirca, 
Spista, Dora, Gyra, Capra, Zotta şi altele. 

«Tata Dumba» a ajutat pe mulţi studenţi români, iar la jubileul de 25 
de ani a fost protectorul societăţii «România Jună» (1896) 166 . 



N. Dumba 


166 H.P.P., ” Familia Dumba şi Viena ”, în ” Transilvania ”, anul 57/Mai 1926, nr. 5, p. 167. 

Bărbat frumos, elegant în comportament, ca orice vienez de rasă 
nobilă, doar faţa măslinie, părul negru şi ochii pătrunzători îi trădau originea 
meridională. într-o vreme, a ajuns viceguvernator al ” Băncii Comerciale” 
din Viena, parlamentar, membru al ” Parlamentului Austriei”, mecena şi 
organizator cultural. 



Ringstrasse, la 1884, atunci când Eminescu revine la Viena. 

(Osterreichische Nationalbibliothek) 


Palatul bancherului Dumba se află în proximitatea vechii Universităţi, în 
faţa parcului oraşului ( Parkring 4), fiind construit în 1866, în stil neo- 
renascentist. 

Park-Jţing. 


Wien /. 



Clădirea Palatului Dumba , vis a vis de Parcul Orăşenesc 
(Osterreichische Nationalbibliothek) 

Fiind bun prieten cu Eusebiu Mandicevschi 167 , i-a permis acestuia să 
locuiască mulţi ani în Palatul din Parkring 4. 

De altfel, muzicianul venit din Bucovina era, la rândul său, un apropiat 
al compozitorului Brahms, după moartea acestuia, împreună cu N. Dumba, se 
ocupă de manuscrisele şi autografele muzicale ale ilustrului compozitor. 

Eusebiu Mandicevschi a scris muzică pe versurile lui Eminescu, dar este 
bine cunoscut în întreaga lume, mai ales în Austria, drept autorul ediţiilor 
complete ale operelor compozitorilor Franz Schubert, Joseph Flaydn şi 
Johannes Brahms. 

Mormântul lui N. Dumba se află în cimitirul central al oraşului, lângă 
cele ale lui Brahms si Beethoven. 

5 

Numele acestui mare protector al artei vieneze din secolul XIX este 
prezent şi în istoria României. 


167 Fratele său, Constantin Mandicevschi, profesor la Suceava, îl cunoaşte pe M. Eminescu (decembrie 1885). 
Poetul călătorea de la Cernăuţi, fiind însoţit de sora sa Harieta, unde fusese să-şi viziteze cealaltă soră, Aglaia. 
Eminescu a mers cu trenul până la Suceava. A treia zi de Crăciun, de Sf. Ştefan, Poetul participă la sărbătorirea 
zilei onomastice a fostului său coleg de universitate, Ştefan Dracinschi, cel care se căsătorise cu o fată de hangiu 
vienez. La eveniment au luat parte profesorii:V. Bumbac, Constantin Mandicevschi, Ştefan Ştefureac, A. 
Daşchievici şi Dimitrie Isopescu, toţi cadre didactice la liceul din Suceava. 

Constantin Dumba, deţinător al unuia dintre cele mai mari magazine de 
artă din Europa, îl ajută pe cumnatul său, Constantin Dinu Mihail din Craiova 
(a cărui bogăţie se compara cu aceea a Gh. Grigore Cantacuzino -Nababul ) 
să cumpere o mare colecţie de artă, care va deveni patrimoniul actualului 
” Muzeu de Artă din Craiova 

Elena Dumba şi Maria Coloni, fiicele bogatului om de afaceri, trăiau la 
Viena dar, neavând copii, au lăsat întreaga lor avere lui Constantin Dinu 
Mihail, care deţinea în oraşul Craiova un palat impresionant, asemuit, desigur 
la scară mică, cu ” Palatul Schdnbrunn” . La rândul ei, Maria Coloni (1834- 
1923) avea un conac la fel de frumos în Oltenia, la Deveselu. 



Interior din ” Palatul Dumba Parkring 4 

(Rudolf von Art) 
(Osterreichische Nationalbibliothek) 

1877, Biblioteca Palatului Dumba, 
(Rudolf von Alt). 



N. Dumba, în biroul personal din Palat 

Este de notorietate faptul că N. Dumba a fost unul dintre principalii 
animatori ai ” Societăţii Prietenilor Muzicii din Viena 

y 

în această calitate, el s-a bucurat de prietenia artiştilor Gustav Klimt, 
Hans Makart şi Cari Kundmann, fiind în preajma compozitorilor Johannes 
Brahms, Richard Wagner, Franz Schubert şi Johann Strauss. 

Fiind cel mai apropiat prieten al lui F. Schubert, a cărui statuie din 
Stadtpark nu s-ar fi înălţat fără stăruinţa lui N. Dumba , după moartea 
acestuia donează un masiv calup de manuscrise ale strălucitului compozitor, 
punându-se bazele uneia dintre cele mai mari colecţii de manuscrise muzicale 
din lume, adăpostite la ” Biblioteca Oraşului Viena 



31 icc> Iau* X'iintbn. 
(Osterreichische Nationalbibliothek) 


168 N. Dumba a sprijinit postarea în spaţiul public şi a statuilor lui Beethoven, Brahms, Makart, Mozart, 
Radetzky, Raimund, Schiller, Schubert. 

Prezenţa lui Eminescu în capitala Imperiului Austro-Ungar şi, mai ales, 
activitatea acestuia în cadrul unor societăţi literare ale tinerilor români a 

5 

reprezentat un subiect ce a stat în atenţia cercetătorilor. 

S-au scris numeroase studii, mai ales despre geneza societăţii ” România 
Jună” 169 , cât şi cu privire la rolul jucat de Eminescu în unificarea celor două 
societăţi ale tinerilor veniţi din toate provinciile istorice ale României. 

De aceea, în continuare, dorim să evocăm un episod mai puţin cunoscut 
din biografia Poetului, datând din perioada primelor luni de studenţie, 
prezentând dovezi documentare privind gestul de mare nobleţe spirituală, 
constând în donarea de către Eminescu a unor valoroase cărţi de istorie 
românească pentru Biblioteca ”, Societăţii bisericeşti-literare a teologilor 
români”, din cadrul ”, Seminarului central greco-catolic, Sf. Barbara” din 
Viena 170 . 

” Societatea bisericească-literară a teologilor români din Viena”, la care 
activau studenţi, fie de la ”, Seminarul Sf Barbara”, fie de la ” Universitatea din 
Viena” a luat fiinţă, începând cu anul şcolar 1861/1862. 

Sediul acestei societăţi se afla vis a vis de vechea clădire a Universităţii, 
Eminescu fiind prieten cu câţiva dintre membrii săi, donând cărţi bibliotecii 
studenţeşti, aşa cum au făcut înaintea sa Sion, Cipariu, Laurian, Maiorescu şi 
alţii. 

5 

/V 

In acea vreme, capitala Austro-Ungariei a reprezentat un pol de atracţie 
pentru tinerii dornici de învăţătură, mai ales pentru cei provenind din 
Transilvania, Bucovina dar şi din Moldova sau Ţara Românească. Un grup 
numeros de personalităţi româneşti îşi leagă numele de Viena sau de Austria 171 : 


169 La 20 oct. 1869, Eminescu se înscrie în Societatea Literară Socială "România” , iar la 23 Oct. 1869 în 
”, Societatea Litrară Ştiinţifică a românilor din Viena 

170 ,JCais. Kon. Gr. Kath Central -Seminar”. 

171 Circa 8000 de studenţi români apar în matricolele universitare, în decursul timpului. 


124 



Nicolaus Olahus, Petru Maior, Gh. Şincai, Gheorghe Lazăr, Zenovie Pop, 
Dinicu Golescu, Petrache Poenaru, Al. Papiu-Ilarian, Simion Bămuţiu, Mihail 
Kogălniceanu, Nicolae Bălcescu, Nicolae Filimon, Andrei Şaguna, T. 
Maiorescu, Samuil Andrievici Morariu, Alexandru Hurmuzachi, Alexandru 
Lupu, Ioan Molnar Piuariu, Eusebiu Mandicevschi, Dionisie Epaminonda 
Bucevschi, I. Slavici, M. Eminescu, Lucian Blaga, D. D. Roşea, G. Enescu, etc. 
Semnificativ este faptul că majoritatea corifeilor ” Şcolii Ardelene ” au făcut 
studiile în acest oraş: Samuel Micu, Gh. Şincai, Petru Maior, Ion Budai Deleanu, 
Ioan Piuariu-Molnar etc. 

în acest context de efervescenţă studioasă, în secolul XIX au apărut o 

serie de asociaţii culturale româneşti. Amintim că, în 1840, Eudoxiu 
5 5 " " 

w 172 

Hurmuzachi înfiinţează ” Societatea de lectură juridică ” iar, în anul 1861, 

173 

Aron Pumnul iniţiază ” Societatea bisericească literară a teologilor români 
La acestea se adaugă ” Societatea literară şi ştiinţifică a românilor din Viena ” 
(1864), un club social-literar deschis oricărui aderent, precum şi ” Societatea 
Studenţească ştiinţifică-socială ROMÂNIA” (1867), destinată doar studenţilor, 
avându-1 ca preşedinte pe Andrei A. Muresianu, cel care, cu doi ani mai 
înainte 174 , obţinuse titlul de doctor. 

“ 5 


172 Eudoxiu (Doxachi) Hurmuzachi a luat parte la Revoluţia de la 1848 de la Viena. Având însărcinarea de a 
traduce în limba română legile austriece, acesta cercetează arhivele din această ţară, notând mii de pagini, ce au 
fost apoi publicate sub formă de culegere de documente de către Academia Română. 

173 între anii 1841-1842, Aron Pumnul a urmat cursurile Liceului piarist de la Cluj, după care a plecat la Viena, 
în vederea urmării unor studii teologice de grad înalt, în cadrul Colegiului Sfânta Barbara , în paralel cu alte 
studii universitare. în cadrul Colegiului Sfi Barbara , el a înfiinţat o societate a studenţilor români, denumită 
„Rumânimea cea tânără ”, având un program inspirat din ideile luministe ale epocii (formarea de dascăli bine 
instruiţi în domeniul istoriei, economiei, fizicii, dreptului natural şi naţional), precum şi un proiect ce privea 
traducerea de cărţi şi manuale şcolare. Denumirea ’Românimea cea tânără') dată de Aron Pumnul societăţii 
studenţeşti din cadrul Colegiului Sf Barbara poate fi sursă de inspiraţie a numelui propus de Eminescu pentru 
organizaţia înfiinţată în 1871. Totodată, această denumire ne conduce cu gândul şi la mazziniana denumire 
"Giovine Italia ”. 

174 Corneliu Crăciun,” Societăţi academice române din Viena ( 1861-1918 )”, Oradea, Editura Logos' 94 , 2001; 
idem, ” Societăţi academice din Bucovina (I). Arboroasa şi Junimea ”, Oradea, Fundaţia culturală „ Cele trei 
Crişuri”, 1997; Eugenia Glodariu, ” Asociaţiile culturale ale tineretului studios român din Monarhia 
Habsburgică (1860-1918)') Cluj-Napoca, 1998; I. Grămadă, ” Societatea academică social literară ,, România 
Jună” din Viena (1871-1911). Monografie istorică ”, Arad, Tip. „Concordia”, 1912. 


125 

Anterior sosirii sale la Viena Eminescu a cunoscut experienţa 
participării la asemenea organizaţii cu profil cultural sau educativ , de aceea nu 
este de mirare pasiunea şi dorinţa sa de a se implica în activitatea acestor forme 
de acţiune culturală, politică şi socială. 

Ca urmare, aflat în capitala Imperiului Cezaro-Crăiesc, în toamna anului 
1 869, Eminescu se înscrie în ambele societăţi amintite mai sus, militând pentru 
fuzionarea acestora într-o singură organizaţie, sub denumirea ” România 
Jună” 177 , eveniment petrecut la 6 Aprilie 1 87 1 178 . 

Dar Mihai Eminescu a cunoscut şi activitatea unei alte prestigioase 
organizaţii studenţeşti a studenţilor teologi. De aceea, vom prezenta în 
continuare, câteva date documentare despre ” Societatea bisericească literară a 
teologilor români ”, funcţionând în cadrul Seminarului ” Sfânta Barbara ”, căreia 
Eminescu i-a făcut o donaţie de cărţi. 

5 5 

Acest seminar s-a înfiinţat la data de 15.10.1775 pentru studenţii de 
confesiune greco-catolică din Imperiu, doritori să studieze teologia la 
Universitatea Viena, funcţionând într-o biserică a ordinului iezuit {Sfânta 
Barbara). 

La mijlocul secolului al XVIII-lea, iezuiţii organizaseră cel mai 
perfecţionat sistem de educaţie, cu filiale de învăţământ deschise în întreaga 
lume. 

Deoarece în 1773 ordinul a fost interzis (temporar), printr-un edict al 
împărătesei Maria Tereza, clădirea convictului iezuit a fost transformată în sediu 
al Seminarului Greco-Catolic ” Santa Barbara”. 


175 Făcuse parte din societăţile ” Orientul ”, ” Românismul ”. 

176 Acest fapt rezultă dintr-un fragment de proces-verbal de şedinţă, păstrat între documentele sale de la Academia 
Română (Mss. rom. 2258, f. 179 r), în care Poetul enumeră acţiunile ce trebuiesc întreprinse în vederea înfiinţării 
unei Academii de Drept în Transilvania, la Sibiu. Este posibil, însă, ca acest fragment să aparţină epocii vieneze, 
fiind un document al şedinţelor studenţeşti la care acesta era prezent. 

177 Vezi G. Bogdan Duică, ” Despre Eminescu ” (Conferinţă), în ” Cosinzeana”, X, 1926, p. 58-59; I. Grămadă, 
”Mihail Eminescu”, Heidelberg, 1914. 

178 într-un registru de evidenţă al asociaţiilor din Viena - Vereinkataster (1893) sunt trecute numele acestor 
organizaţii româneşti: ”Wissenschaftlichgeselligen Studentenverein ’ România ”, respectiv ”Rumanische 
Aktigesellschaft fur Holzgewinnungund Dampfsagentrieb Bukare st, filiale Wien ”, active între 1869-1893. 

Intrată în posesia ritului greco-catolic de la Viena, ” Biserica Sf. 
Barbara ” a fost prevăzută cu un iconostas, pictat de meşterul transilvănean 
Efrem Micu, vărul lui Samuel Micu. 

Ioan Budai - Deleanu a activat o vreme ca psalt (cântăreţ) la această 
biserică, iar Petru Maior a îndeplinit funcţia de prefect de studii la seminarul 
respectiv. 

In urmă cu câţiva ani, publicaţia România Literară ” a lansat ipoteza că 
iconostasul ” Bisericii Sf. Barbara” ar reproduce portretele unor cărturari din 
Transilvania, sub chipul celor 12 apostoli. Prototipul Apostolului Ioan ar fi 
chipul lui Ioan Budai-Deleanu. 


179 Situată lângă clădirea Poştei Centrale. 

180 Nr. 26/16 iulie 2010. 

Seminarul Teologic Sf. Barbara -Strada Poştei (vis a vis de universitate) 
(Foto Dan Toma Dulciu Martie 2017) 


După numai 9 ani 181 de la inaugurare, seminarul îşi închide sălile de clasă, ca 
urmare a decretului împăratului Iosif al II-lea de desfinţare a seminariilor 
diecezane şi înlocuirea lor cu seminarii generale. Suveranul dorea laicizarea 
învăţământului, prin trecerea acestor seminarii sub autoritatea unor profesori şi 
sustragerea lor de sub controlul episcopatelor. 

Totuşi, în anul 1803 porţile seminarului s-au redeschis, printre absolvenţi 
numărându-se şi viitori ierarhi ai cultului greco-catolic din ţara noastră 

181 în acest scurt interval de timp, la Seminarul Sf. Barbara au studiat 41 de elevi români, printre care S. Vulcan, 
Gh. Şincai, Petru Maior şi alţii. 

(mitropolitul I. Vancea, episcopii V. Erdely şi Mihai Pavel) sau cărturari 
cunoscuţi (Aron Pumnul), ei continuând lista celor ce au absolvit acest seminar: 
Gh. Şincai, Ioan Budai-Deleanu, Vasile Ladislau Pop, Ioan Para, Vasile Raţiu, 
Ion Ciocan etc. 

în anul 1843, la iniţiativa lui Aron Pumnul, se înfiinţează în cadrul acestui 
seminar ” Societatea de lectură a teologilor români ”, devenită oficial, în 1861, 
”, Societatea bisericească literară a teologilor români din Viena ”, având ca 
membri ordinari, de drept, pe toţi studenţii teologi din capitala Imperiului, iar ca 
membru extraordinar pe oricare alt student. 

Statutele societăţii au fost aprobate de înalţii ierarhi ai cultului greco- 
catolic, printre prevederile sale numărându-se şi acelea vizând perfecţionarea 
limbii materne, efectuarea de traduceri de literatură religioasă, pedagogică şi 
laică în limba română, încurajarea de producţii literare originale. Acestea din 
urmă aveau a fi reunite sub formă unui ” Almanah ” . 

Deviza societăţii era ” Fiţi perfecţi ! ” 

începând cu anul 1853, tinerii teologii români şi-au creat propria 
bibliotecă , cu numeroase cărţi în limba maternă, provenite din donaţii ale unor 
autori cunoscuţi ai epocii (Al. Hurmuzachi, T. Cipariu, I. Maiorescu, August 
Treboniu Laurian, G. Sion sau Gh. Chiţu, viitor ministru al învăţământului). 

în acelaşi an, se înfiinţează în cadrul acestui seminar Societatea Culturală 
” Cercul Literar ”, sub auspiciile căreia s-a editat revista ” Armonia” . 

Tot aici, la ”, Seminarul Sf. Barbara” a fost organizat şi un cor 
bisericesc , condus de Gr. Silaşi , prorector al seminarului, corifeu al 
românismului în Transilvania sfârşitului de secol XIX. Acesta, împreună cu 


182 In 1856, bibliotecar era teologul George Marchiş. 

183 Cantor era medicinistul Ioan Ursu. Cf. Iuliu Moisil, ” Viaţa studenţilor români din Viena în a doua jumătate 
a sutei a XlX-a Amintiri în 1862 societatea avea 14 membri urcând la 16 în anul următor, Gr. Silaşi fiind 
conducătorul acesteia. 

184 Gr. Silaşi (1860-1862), doctorat în teologie la Universitatea Viena , apoi 1862-1873, vice-rector al Seminarului 
Sf Barbara , şi încă un doctorat în filosofie, a condus ” Societatea bisericească literară a studenţilor teologic de 
la Seminarul Sf. Barbara” şi a colaborat la întemeierea ” României June ”, cunoscându-1 îndeaproape pe M. 
Eminescu. A editat ”Sionul românesc ” (1865-1867, 1872). Devine membru al Academiei Române (1877) 

Eminescu, Slavici şi alţi membri ai Societăţii ” România Jună ”, a luat parte la 
pregătirea ” Sărbătorii de la Putna” (15 august 1871), dedicată lui Ştefan Cel 
Mare, unde ilustrul profesor ardelean va rosti un discurs fierbinte, la sfârşitul 
căruia va fi ovaţionat şi purtat pe braţe . 

Un alt personaj important, care îşi leagă destinul de ” Seminarul Sf. 
Barbara”, este Alexandru Roman , redactorul ”FederaţiuniF (1868-1876). 

1 87 

Acesta a făcut studii universitare în capitala Imperiului , unde a 
aprofundat cunoştinţe din domeniul filozofiei, matematicii şi teologiei, fiind 
considerat unul din cei mai străluciţi studenţi ai generaţiei sale. 

Din păcate, în anul universitar 1873/1874, autorităţile maghiare au decis 
transferarea cursanţilor ” Seminarului Sf. Barbara” la ” Seminarul Central din 
Budapesta”, în cadrul Facultăţii de Teologie, dar şi schimbarea denumirii 
societăţii în ”Salba Literară”™ . 

5 

Prezentăm în continuare, raportul anual de activitate ale ”, Societăţii 
bisericeşti literare a teologilor români din Viena ” , care acoperă perioada 7 

noiembrie 1869/ 5 iunie 1870 (când a avut loc cea de-a 7-a şedinţă a societăţii, 
sub preşedinţia Dr. Gr. Silaşi). Din lectura acestuia aflăm detalii referitoare la 
legăturile lui Eminescu cu această organizaţie studenţească. 


185 ££ ” Albina”, nr.73 din 9/21 Sept. 1871, Comitetul de organizare al Serbării de la Putna a fost compus din 15 
persoane, din partea Universităţii Viena participând: Slavici, M. Eminescu, Gribovschi, P. Danu, Cocinschi, V. 
Moraru, St. Ciurcu şi Lutia. 

186 A fost numit profesor la gimnaziul „Samuil Vulcan ” din Beiuş, fiind primul dascăl care a ţinut prelegeri în 
limba română, ca dealtfel şi la ” Colegiul premonstratens ” din Oradea. Din 1851 a devenit profesor titular de 
limba română, la Academia de Drept din Oradea, iar din 1862 până în 1867 a fost profesor de limba română la 
Universitatea din Budapesta. Aici, Alexandru Roman a fost unul dintre fondatorii catedrei de limbă şi literatură 
română, alături de episcopul greco-catolic Vasile Erdeli-Ardeleanu. Alexandru Roman s-a numărat printre 
membrii fondatori ai ” Societăţii Literare Române” (1866), transformată apoi în Academia Română. El s-a mai 
numărat printre organizatorii ” Societăţii de Leptură a Junimei Române Studioase ” (1851) şi ai ” Societăţii Petru 
Maior” (1862). A fost redactor al gazetelor „ Concordia ” (înfiinţată la Budapesta în 1861, în colaborare cu 
Sigismund Pap, până în 1866) şi la „ Federaţiunea ” (1868 - 1876), înfiinţat tot de el la Budapesta, avându-1 drept 
colaborator pe Mihai Eminescu. 

187 la ” Seminarul Sf. Barbara ”. 

188 Cornel Sigmirean, ” Studenţii români de la Seminarul Central din Budapesta şi Societatea Salba ”, în 

” Comunicările celui de al XVII-lea Simpozion al cercetătorilor români din Ungaria ”, (Budapesta, 24-25 
noiembrie 2007), Giula, 2008 p. 24-31 

189 ” Raportul anual al ” Societăţii bisericeşti-literare a teologilor români din Seminarul central greco-catolic Sf. 
Barbara din Viena”, în ” Federaţiunea” , 19/7 iunie 1870 (nr.53-385), anul III, MDCCCLXX, p. 209. 

Conform acestui document, semnat de Simeon Toma, preşedinte, George 
Bucsia, secretar, în prima şedinţă a avut loc înlocuirea vechiului casier, care a 
abandonat această însărcinare, cu Petru Uilăcanu, teolog anul I. 

De asemenea, conform art.3, lit.b din ”, Statut”, fiecare membru al 
societăţii era obligat ca, în timpul adunărilor periodice, să susţină câte o 
prelegere, sau o încercare literară, tratând subiecte conforme cu scopul şi 
obiectivele acestei asociaţii. 

5 

în cursul anului 1869/1870, au fost prezentate următoarele teme: 

- G. Bucsia ” Două monumente în Dacia Traiană: Blajul şi Piatra Libertăţii 
-Stef. Gulasiu ” Prospect general asupra originii şi dezvoltării ştiinţelor culturii 
moderne din întunecimea Evului Mediu”; 

-J. Roxa ” Influenţa mamei asupra familiei şi, prin urmare, şi asupra naţiunii 

- Sim. Toma ” Chemarea preotului în genere şi a preotului român în special”; 
-Ab. Bociatu ” Influenţa creştinismului asupra culturii moderne”; 

-Ambr. Berindea ” Trei recerintie asupra secolilor poporali”; 

-Ales. Mica ” Studiu asupra aşa numitei UNIO TRIUM NATIONUM” (recită 
apoi poezia Glasul unui român, de A. M. ); 

-Cir. Groze ’O privire fugitivă în trecut, prezent şi ceva despre viitorul 
românilor ”; 

-Ant. Covaciu ” Câteva liniamente asupra culturii ”; 

-L. Borosiu ” Limba e inima iar patria este corpul unei naţiuni ”; 

-Bas. Porde ” Doliul Moldovei la 1812”; 

-Petr. Uilăcanu ” Visul meu ”, poezie. 

La toate aceste expuneri a fost luat parte şi dr. Gr. Silaşi, încurajând şi 
mulţumind studenţilor pentru lucrările prezentate. 

în ultima şedinţă, cea de-a şaptea, s-a procedat, conform Art. 16 din 
Statut, la alegerea noilor organe de conducere ale societăţi, pentru anul următor: 
A. Bociatu-preşedinte; C. Groze -secretar; A. Covaciu -casier; B. Porde - 
bibliotecar, precum şi la descărcarea de gestiune a vechiului comitet. 

Partea cea mai interesantă a raportului anual de activitate al ” Societăţii 
bisericeşti literare a teologilor români din Viena ” este aceea care se referă la 
publicaţiile citite de comunitatea studenţească din acest oraş 190 , respectiv la 
situaţia bibliotecii asociaţiei. în această împrejurare este amintită şi donaţia 
făcută de studentul M. Eminescu, audient la Facultatea de Filosofie 
(, , A us ser ord en tli eh er Ho reC ’) . 1 9 1 

Conform documentului citat, numărul volumelor bibliotecii a crescut în 
anul precedent cu 10 titluri, printre care ” Viaţa , ideile şi operele lui Şincai” 
(Alexandru Papiu - Ilarian); "Acte şi date ale confer, de la Mercur ea" 
(Hurmuzachi); "Manual de armonie muzicală” (Is. Vorobchievici, paroh gr.-ort. 
şi profesor de muzică corală în Cernăuţi). 


B i b 1 i o t e <i& aocietiitn crsftou in ace&lu nou cu 
10 egempi, ; d intre acestea : „V i e t i’a , idea I ţ »i 
«.perele lui S î n c a i, u etc, aveum i-o mulţi arai 
Dauki A, Papiu Oariiuuj „ A ctc 3 i d & t b ale 
C v u t t r. da la M e r e ti r e a u Dini Hiiruni- 
e a c b i ; „M 11 q a 1 11 de a v m o n i'a m u s i c a t e u 
Ului Ia. Verobfliiiviein parocu or* ai profea. de rmi- 
flica chorsle in Cernăuţi* era ue pretlii îbi Iu Iu opu; „Te- 
snuril de monument e t u avomq a-lu muUiumî 
DJui M. BmineacUj 113 (.uitat oriu 1 * filosofi» in Vion’a, tari, 
Cautandu la o tsj unsele Soc,, ni donam nceate opuri. Li 
esprimeum adune* multiumiM. 


,, Federaţiunea , \ 19/7 iunie 1870, 53-385, An III, MDCCCLXX, p.4 


190 Asociaţia primea un număr de 15 titluri de ziare, dintre care unele erau editate în Vechiul Regat („ Românul ", 
„ Columna lui Traianu, " „Informaţia Bucureştilor", „ Convorbiri Literare, " „ Trompeta Carpaţilor) altele peste 
munţi („ Archiv .", „Federaţiunea", „Gazeta", „Albina", „Familia", „Gur 1 ’a -Satului.”, „Conccordia” si „Foi'a 
soc. de Bucovina"), inclusiv două editate în străinătate („Reform" si „Osten"); Pentru două-trei titluri existau 
abonamente; pentru restul, asociaţia beneficia de gratuităţi din partea redacţiilor respectivelor ziare. 

191 "Auditor extraordinar”. 

”Iară nepreţiuibilul op ”T e s a u r u de M o n u m e n t e” avem a-lu 
mulţumi Dlui M. Eminescu, ascultătoriu la fîlosofie în Viena, care căutând 
la neajunsele Soc. ni donară aceste opuri .” 192 

Titlul lucrării donate de M. Eminescu bibliotecii ” Societăţii bisericeşti literare a teologilor 
români din Viena ”, după câteva luni de la sosirea sa la studii în capitala Austrei. 


Este de apreciat iniţiativa unui student, dispunând de un "buget” lunar 
modest, de numai 18-20 de galbeni, care achiziţionează 3 ”nepreţuibile ” cărţi de 
istorie românească pentru a le dărui unei asociaţii studenţeşti. 

De asemenea, subliniem faptul că Eminescu a oferit lucrări tipărite şi 
pentru fondul de carte al ” României June ”, al cărei bibliotecar a fost ales , şi al 
cărei deziderat era crearea unui ” Cabinet de Lectură Era un gest firesc, 


192 Este vorba de cele trei monumentale volume, semnate de Al. Papiu-Ilarian, apărute la Bucureşti, în perioada 
1862-1864, sub titlul: ” Tezaur de monumente istorice pentru România... ” 

193 Este cunoscut faptul că Eminescu a donat opera lui Şincai bibliotecii ” României June ” . 

continuând un altul similar: pe când studia la Cernăuţi, Eminescu a donat 
bibliotecii lui Aron Pumnul 10 cărţi, dintre care trei cu semnătură autografa. 

Dar ce tâlc are oare donaţia făcută de Eminescu pentru biblioteca amintitei 
societăţi teologice ? 

Să fi fost o dovadă de cinstire a memoriei mentorului său spiritual 194 , ştiind 
că această asociaţie a fost înfiinţată de către Aron Pumnul ? Ori o preţuire a 
faptului că însuşi Titu Maiorescu înzestrase biblioteca acestei instituţii de 
învăţământ cu cărţi româneşti, ca si alţi intelectuali care au studiat aici ? 

Este posibil, de asemenea, ca această donaţie să fi reprezentat un act de 
curtoazie, un gest simbolic, pentru ca redactorul şef al publicaţiei 
”Federaţiunea ” din Pesta să îi faciliteze lui Eminescu posibilitatea de exprimare 
a unui punct de vedere politic atât de tranşant, uimitor de matur şi curajos pentru 
un tânăr de 20 de ani ? 

Pentru a înţelege contextul şi semnificaţia acestui fapt, este bine să 
reamintim câteva amănunte din biografia lui Eminescu, care ne pot ajuta să 
înţelegem comportamentul său. Se cunoaşte că tânărul poet a petrecut patru luni 
la Blaj (1866), fief al bisericii greco-catolice, dar şi locul natal al lui Aron 
Pumnul; a locuit în căminul Seminarului teologic din Blaj; s-a împrietenit cu 
tineri ce frecventau instituţii de învăţământ ale bisericii de rit greco -catolic 
( Biserica Unită ); în acelaşi an, 1866, a participat la reuniunea ”ASTRA” de la 
Alba Iulia, din conducerea căreia făceau parte şi clerici greco -catolici; la 
Cernăuţi, la Viena dar si la Bucureşti Eminescu a avut numeroşi amici, 
aparţinând acestui rit. Prin urmare, ne punem întrebarea firească: Nu cumva 
Eminescu, care milita pentru unificarea mişcării studenţeşti, a fost primit ca 
membru extraordinar al acestei asociaţii româneşti, cu profil cultural, nu numai 
ecleziastic, cu toate că nu era student la teologie ? 


194 Obieciul de a dărui cărţi era unul răspândit în epocă. însuşi Eminescu a primit în dar de la Iacob Negruzzi trei 
volume de Schopenhauer, în anul 1870, producându-i tânărului student o mare bucurie. Cf. ” Omagiu lui Mihail 
Eminescu ”, Socec, 1909, p. 84. Cap. ” Eminescu student la Viena ”. 

Mai mult: conducătorul ” Societăţii bisericeşti literare a teologilor români 
din Viena ”, dr. Gr. Silaşi, a fost prieten apropiat al mai tânărului Eminescu, cu 
ajutorul căruia a organizat şi a derulat o amplă acţiune, cu tentă patriotică - 
” Serbările de la Putna (1871), fiind membru al ” României June”. 

Revenind în patrie, dr. Gr. Silaşi şi Nicolae Fekete-Negruţiu au fondat la 
Gherla 195 o revistă cu titlul ” Amicul Familiei ” (1 august 1878), după modelul 
” Familiei” lui Iosif Vulcan, promovând în mod constant personalitatea lui Mihai 
Eminescu 196 . 

Considerăm că publicarea articolelor scrise de Eminescu în 
”Federaţiunea ”, organ de presă editat de absolvenţi ai ” Colegiului Sf. Barbara ” 
(Alexandru Roman, redactor şef, este unul dintre ei) nu este o pură coincidenţă, 
aşa cum nu este întâmplătoare nici suita de materiale publicistice semnate de 
Eminescu, atingătoare de trecutul vieţii religioase din ţara noastră, unde istoria, 
rolul şi locul Bisericii Greco-Catolice nu sunt deloc ignorate şi nici tratate cu 
răceală. 

Sperăm că "scotocirea” de către istorici a arhivei acestei asociaţii, la 
Viena sau la Budapesta, unde a fost strămutată în anul 1873, ar putea aduce noi 
detalii privind conexiunile tânărului Mihai Eminescu cu membrii ” Societăţii 
bisericeşti literare a teologilor români din Viena ”, ar devoala resorturile 
prieteniei sau, dimpotrivă, ale inamiciţiei lui Mihai Eminescu cu unii dintre 
aceşti cărturari ori teologi (a se vedea articolele lui Alexandru Grama 197 sau 
Vasile Lucaciu 198 ). 


195 Revista şi-a transferat apoi sediul la Cluj. 

196 Apud Dan Toma Dulciu, ” Idilă modernă ” Poezie eminesciană necunoscută? 

https.V/www. academia, edu/2 72502 78/_Idil%C4 %83_modern%C4 %83_- 
_poezie_eminescian%C4%83_necunoscut%C4%83_ 

197 Septimiu Pop, ” Curentul antieminescian în Ardeal", în voi. ” Caravanele Ardealului ”, Cluj, 1938, p. 65-70. 
Alexandru Grama a făcut studii de teologie la Blaj şi Viena (era student în perioada 1871-1872) şi încă de pe 
atunci un adverar al acestuia. I-a luat locul, ca bibliotcar al ” României June ”, după demisia lui Eminescu din 
această funcţie. 

198 V. Lucaciu, ” Poetul Eminescu şi Biserica Catolică ”, apărut în Revista Catolică , anul V, Fascicolul III-IV, 15/ 
28 februarie 1891. 

Despre acest aspect din biografia lui Eminescu, marele teolog, episcopul 
Ioan Bălan, scria în 1939 1 " că ” Eminescu era în cele mai bune relaţiuni de 
prietenie cu teologii români uniţi din Viena”. 

El îl citează în acest articol pe parohul Beiuşului, Gregoriu Şerbu, decedat 
în anul 1909, un mare latinist care, la vârsta de 70 de ani, vorbea fluent latineşte. 
Acesta îsi mintea că Eminescu venea adesea în rândul studenţilor de la 

5 5 

” Seminarul Sf. Barbara ”, luând masa cu ei. 

După anul 1873, seminarul mutându-se la Budapesta, teologii au preluat 
acolo şi biblioteca. ”Eu am văzut, cu ochii mei, în această bibliotecă, două ori 
trei volume istorice dăruite de Eminescu teologilor noştri, cu dedicaţie. Ştiu că 
erau istorice, titlul nu-l mai ştiu. 

Sediul acestei biblioteci, unde se ţineau cursuri de liturgică şi tipic, era 
singurul loc unde studenţii români din Budapesta aveau posibilitatea să se 
adune, societatea ”Salba ” fiind interzisă. Văzând dificultăţile întâmpinate, 
Mitropolitul dr. I. Vancea a semnat un regulament al bibliotecii, hotărându-se 
că, în situaţia în care scopurile bibliotecii nu se mai puteau îndeplini, ea trece în 
proprietatea ”, Seminarului Teologic din Blaj ”. 

La terminarea ” Primului Război Mondial ”, în timpul regimului Bela Kun, 
Seminarul a avut de suferit, biblioteca a fost aruncată în pod, părintele Pelle, de 
la Oradea, salvând ceea ce se mai putea recupera din inventarul acesteia. 

Episcopul Ioan Bălan spunea, în 1939: ” Sper, că Blăjenii şi-au validat 
dreptul asupra bibliotecii, şi vor fii adus-o acasă; ea merită acest lucru, căci 
cuprindea volume foarte preţioase. între cărţile salvate aş doi să văd, ori măcar 
să ştiu, că sunt şi volumele dăruite de Mihail Eminescu prietenilor săi din 
Viena, care şi-au împărţit bucuria cu el. Eminescu a fost sărac toată viaţa. 
Cărţile, ce le-a cumpărat, erau într-adevăr din ceeace şi-a tras de la gură. De 
aceea, dovada de prietenie arătată teologilor noştri, e de mare preţ ”. 


199 ” Eminescu şi teologii români uniţi din Viena ”, în ” Cultura Creştină ”, nr. 9-10, p. 619-621. 

Din păcate, o parte din fondul de aur al ” Bibliotecii Seminarului Teologic ” 
de la Blaj s-a risipit în anii de după 1948, aceasta fiind reînfinţată în 1990. Aici 
se găseşte o bijuterie în lumea eminescologiei: Prima ediţie a Poeziilor lui Mihai 
Eminescu, 1884, cu semnătura autografă a Poetului. 200 Oare câte biblioteci sau 
persoane din România posedă o asemenea comoară ? 

15 


” România Jună ” sau "Societatea bisericeasacă literară a teologilor români 
din Viena ”, nu erau singurele asociaţii studenţeşti româneşti din acest oraş. 

După plecarea definitivă a Poetului în ţară, existau în centrul universitar de 
aici şi alte organizaţii, cum ar fi aceea iniţiată de un grup de 17 fondatori, 
” dintre cei dornici de cultură românească ”, purtând numele ” Arborele'" (fiecare 
asociat purta un nume, reprezentând organele arborelui: frunză, mugur, scoarţă, 
măduvă etc) 201 . 

Membrii acestei organizaţii se întruneau în fiecare duminică după-amiază, 
la unul din membrii clubului, mai adesea la Enea Hodoş sau la Ioan Paul. 

” în întrunirile clubului citeam articole din "Convorbiri”, le discutam, 
făceam critici, se discutau mult chestiunile ce priviau etimologismul, fonetismul, 
etc., etc. încetul devenisem noi "Junimişti literari”, cu trup şi suflet, iar ca 
simbol extern mulţi purtam pe atunci barbişon maioreştian. Studentul luliu 
Mera, mai târziu medic practic la Karlsbad, era mai veritabil maioreştian, prin 
frumoasa lui prin blândeta sa prin eleganta vorbire in scriere. Unele povestiri 
ale lui s'au publicat în "Convorbirile literare” dela Iaşi”. 


200 Cota rare 399, Nr. inv. 2862/61. 

201 Cei 17 studenţi care au format clubul Arborele au fost: 1. Septimiu Albini (profesor, publicist, Sibiu). 2. Emil 
Codru-Drăguşanu (medic, Sinaia). 3. Dionisie Făgărăşeanu(profesor la Braşov). 4. Eugen Gribovici (studii 
silvice). 5. Solomon Hali tâ(Scoarţă) (profesor, inspector, prefect). 6. Enea Hodoş(profesor la Caransebeş). 7. 
Iuliu Mera ( Creangă ) (medic). 8. Iuliu Moisil (profesor). 9. Silvestru Moldo van (profesor, publicist, Sibiu). 
lO.Ion C. Panţu (profesor la Braşov). 11. Ion Paul ( 7nmc/u)(profesor la Slatina, Iaşi, Cluj). 12. Ştefan Petrovici 
(advocat, Lugoj). 13. Simion Pop (inginer silvic la Domeniile Coroanei). 14. Emilian Popovici (inginer). 15. 
Nicolae Popovici (profesor de muzică la Braşov, după moartea lui Ciprian Porumbescu). 16. Dumitru Ştefan 
(advocat, Sibiu). 17. Ciril Vulcan (advocat, Reghinul- săsesc). 

Din păcate, clubul a funcţionat atâta vreme cât membrii săi au studiat în oraş. 
Una dintre contribuţiile meritorii ale acestei asociaţii la închegarea spiritului de 
solidaritate naţională, pe lângă cele culturale sau literare, a fost faptul că ideile şi 
concepţiile sale au condus, ulterior, la organizarea mitingului de la Viena, de 
susţinere a memorandiştilor. De menţionat că, fără nici o excepţie, tinerimea 
română a susţinut întotdeauna ideile patriotice, a militat pentru demnitate 
naţională şi a acţionat în acord cu sentimentele dominante ale poporului român 
(iubirea de patrie, slujirea culturii naţionale, luminarea poporului). 

De asemenea, în 1886, se organizează un ” Club de scrimă ” pentru 
studenţii români, condus de Alexandru Popa. Acum, tinerii învaţă execiţiile 
sportive, scrima, adoptă uniforme proprii, practică duelul ca mijloc de rezolvare 
a diferendelor. 

O altă organizaţie la nivel universitar, având ca membri studenţi 
provenind din România, este semnalată în anul 1884. Atunci, în cadrul 
universităţii din acest oraş, s-au purtat discuţii pentru crearea ” Societăţii 
tinerimii academice din Viena ”, care avea în statut prevederea că nu pot fi 
membri ai săi decât tineri de religie mozaică, primirea fiind făcută doar pe baza 
a două recomandări, oferite de către persoane de religie iudaică. 

După Primul Război Mondial, s-a organizat o altă societate studenţească, 
pe criterii exclusivist etnico-religioase, concurentă a Societăţii ”, Junimea 
Română 

Răsfoind presa vremii, putem constata eforturile membrilor asociaţiei 
” România Jună” de a contacta organizaţii studenţeşti similare ale altor 
naţionalităţi (pe atunci făcând parte din Monarhia Austro -Ungară), efectuîndu-se 
schimburi de programe, de idei. Studenţii români au făcut încercări de a 
constitui o ” Asociaţie internaţională a tuturor studenţilor din şcolile şi 
universităţile din Viena”, în vederea coordonării luptei lor pentru rezolvarea 
chestiunii naţionale, dar aceste eforturi au eşuat. Românii au avut mai multe 
intruniri comune cu studenţii italieni de la ”Circolo academico italiano din 

5 

Viena”, care au participat la câteva şedinţe şi serbări ale Societăţii ” România 
Jună ”. 


16 


Câteodată, memoria colectivă păstrează mai bine decât documentele 
amintirea unei personalităţi importante a istoriei noastre. în biografia apocrifă a 
lui Eminescu întâlnim, uneori, afirmaţii precum: ” aceasta este strada care l-a 
inspirat pe poet când a scris ”Pe lângă plopii fără soţ... ”, ” în acest loc a fost 
hotelul unde a locuit Veronica Micle, la venirea sa la Bucureşti” ş.a.m.d. Atunci 
când documentele lipsesc, sau sunt neclare, legendele ţin loc de adevăr. Ele 
construiesc o ficţiune cu aspect de realitate, acceptată unanim, dând expresie 
unui sentiment de ataşament afectiv. 

5 

în rândul comunităţii româneşti din acest oraş există un curent de receptare 
a personalităţii genialului poet şi sub alte unghiuri de vedere decât cele iconice 
sau scolastice, prin cultivarea altor forme ale mitului său. 

In mod paradoxal, capitala Austriei, comparativ cu Bucureştiul , 
conservă mai multe imobile, locuri, străzi ce amintesc de prezenţa acestui 
scriitor român în marea capitală culturală a Europei . 203 

în demersul meu de a şti cât adevăr şi câtă legendă există în biografia 
Luceafărului, am efectuat o cercetare a locurilor evocând figura marelui nostru 
poet, începând cu centrul istoric al oraşului, innere stadt, din proximitatea 


202 Oraşul Bucureşti etalează o ingratitudine jenantă faţă de Eminescu: Capitala culturală a României nu a 
consacrat nici un institut care să îi poarte numele; singurul Muzeu de istorie a literaturii , inaugurat la centenarul 
naşterii sale, care se numea iniţial ”Mihai Eminescu ”, a fost evacuat cu uşurinţă nepermisă din sediul său 
tradiţional; edilii nu au păstrat nici măcar o casă în care a locuit cândva Poetul; la sfârşitul secolului XIX 
Biblioteca Universitară Carol I a refuzat primirea de cărţi ce i-au aparţinut lui Eminescu, iar în 1989 
manuscrisele acestuia s-au prefăcut în scrum, atunci când biblioteca a luat foc; în fme, este interzis a se 
fotografia mormântul Poetului de la Cimitirul Belu. 

203 Revista ” Darul Vremii ”, anul 1, nr. 4-5 (mai-iunie) 1930, p. 136 scria: ”Cw ocazia împlinirii a 600 de ani de 
la înfiinţarea sa, orăşelul Artern din Turingia, a organizat o serie de festivităţi. Autorităţile s-au folosit de 
această ocazie spre a pune o placă comemorativă pe casa în care a locuit în secolul al XVII»Iea străbunicul lui 
Goethe, care de felul său era ferar. Pe placa comemorativă s-au săpat cu litere de aur următoarele : ,fdci au 
potcovit odinioară caiii strămoşii lui Goefhe, în schimb urmaşul lor prin minunatele scrieri a încălecat Pegasul 
(Flugelross) memurirei" . Cât de deosebită e stuaţia de la noi, unde casele unui Eminescu sau Hajdeu s-au 
prăbuşit de mult în ruină, iar pietrele comemorative sunt hărăzite doar unora dintre oamenii politici şi nu dintre 
cei mai de scamă 

clădirii vechi a Universităţii, apoi a cartierelor unde erau localizate gazdele lui 
Eminescu, în sfârşit a restaurantelor, cafenelelor, parcurilor şi locurilor vizitate 
de acesta. 

în rândurile ce urmează, prezint câteva amănunte biografice, mai puţin 
cunoscute cititorului din România, sau aproape deloc, care configurează un 
tablou mitologic neaşteptat. 

Pe strada Weihburggasse, la numărul 22 204 , există un imobil vechi, având 
la subsol o tavernă, consemnată în documente de la sfârşitul veacului al XVI-lea, 
care l-ar fi inspirat pe Eminescu, atunci când a compus ” împărat şi Proletar” 205 . 
Alături, a existat ”Baia Centrală” a oraşului, încât este plauzibil ca Poetul, 
venind adeseori aici, să fi rămas impresionat de lumpen-proletariatul care 
frecventa taverna alăturată. 

Un martor preţios al acelor vremuri, Iuliu Moisil 206 , ne dezvăluie faptul că 
studenţii români obişnuiau să se adune şi să petreacă în ” Pivniţa Sf. Ştefan 207 ”, 
precum şi în ” Pivniţa Dominicanilor 


204 în 1883, pe aceeaşi stradă, Weihburggasse 26, locuia D. Boghean, medic junimist, cel care l-a vizitat pe 
Eminescu la Oberdobling, trimiţându-i o scrisoare lui Petre Th. Missir ( BCU Iaşi, Fond P.Th. Missir , Dosar 
108), descriind starea de sănătate a Poetului. 

205 Cf. Pompiliu Manea, Urme româneşti la Viena , http://pompiliumanea.ro/2012/03/18/urme-romanesti-la- 
viena/?wppa-album=30&wppa-occur=l&wppa-photo=195 

206 Iuliu Moisil, op. cit. p. 377 

207 Ciprian Porumbescu adună într-un caiet de compoziţii muzicale o sumedenie de piese studenţeşti, printre care 
şi ” Marşul din Pivniţa Sf Ştefan ”, dedicat prietenului său Victor Mihailaş, component al cuartetului studenţesc 
aparţinând ” României June ”. 

Taverna mohorâta, decor pentru peomul "împărat şi Proletar” 

(Foto Dan Toma Dulciu, martie 2017) 

O altă legendă care s-a născut recent aici arată că Poetul a fost 
impresionat de ” Icoana Fecioarei înlăcrimate ”, pictură religioasă 
românească, veche de 300 de ani, zugrăvită de maramureşeanul Ştefan 
Papp, pe care împăratul Leopold I a adus-o la Viena la 4 iulie 1697, fiind 
venerată în ” Catedrala Sf. Ştefan ” din centrul oraşului. 

” Această icoană l-a inspirat şi pe Poetul Mihai Eminescu 
când a scris poezia „înger şi demon”. într-o seară, Poetul a văzut 
acolo o copilă neprihănită rugându-se şi l-au impresionat 
candoarea ei, solemnitatea locului şi magia icoanei. ” 208 


208 Ruxandra Hurezan, ” România trăită departe”, în Sinteza, 07.02.2017, http://revistasinteza.ro/romania-traita- 
departe/ 

Icoana înlăcrimată a Feciarei Maria, din Catedrala Sf. Ştefan, prilej de 
inspiraţie pentru poezia ” înger şi demon ” 

O altă legendă indică Hotelul ”Zum weissen Ross” („La calul alb,,) - ca loc 
de întâlnire a lui Eminescu cu Veronica. 

Astfel, potrivit mărturiilor, Veronica Micle, împreună cu soţul ei, rector al 
Universităţii din Iaşi, sosesc în capitala Imperiului, în prima zi a lunii martie, 
1872. 

Nouă zile mai târziu are loc balul ” României June ”, în sala restaurantului 
hotelului ”La calul alb ”, din strada Tabor 8, (Leopoldstadt), la care este invitat, 
printre alţi oaspeţi de seamă, prof. Anton Josef Hye de Glunek, rector al 
Universităţii Viena (1871-1872), fost ministru de justiţie (1867). 

Consoarta acestuia era Maria Filişanu. Aici, la acest bal, Ştefan Micle (care 
studiase la Politehnica Viena în perioada 1850-1855), însoţit de Veronica, s-a 
întâlnit cu omologul său. 

Prof. Ştefan Micle 

Eminescu, unul dintre liderii studenţilor români, nu putea lipsi. Se afirmă 
că Veronica Micle ar fi fost fascinată de strălucitorul poet, care ar fi însoţit-o 
prin Viena, arătându-i splendorile acestui oraş. 

într-o scrisoare trimisă de către profesorul ieşean unui prieten, datată 10 
august 1864, aflăm că familia Micle nu se afla pentru prima oară în această 
capitală europeană. Astfel, proaspeţi căsătoriţi, Veronica şi Ştefan Micle îşi 
petrecuseră luna de miere în acest oraş, în luna Septembrie 1864, timp de 2 
săptămâni: 

Taborstrasse spre Hotelul ”La Calul Alb ” 

(Osterreichische Nationalbibliothek) 

”Mă aflu la Cluj din 16 ale lunei curente, nu ţi-am putut, însă, scrie până 
în timpul present. Cauza e că n-am venit singur în Moldova, ci cu madama 
Câmpeanu şi fie-sa Veronica, cu scop de a ne căsători aici în patria mea, ceea 
ce s-a şi întâmplat în 22/7 aug. st. n. Acum dar nu mai sunt singur, ci cu soţia 
despre care te înştiinţez. Joia viitoare, adică 30/7 aug., întreprindem o călătorie 
la Viena, unde vom petrece numai scurt timp, adică 10-12 zile, ca aşa pe Sânta 
Măria să ne aflăm reîntorşi la Cluj îndărăt, unde apoi vom petrece câteva zile 
până când ne vom întoarce spre Moldova. ” 209 

în acest context, rolul lui Eminescu, în calitate de ghid al Veronicăi, nu s-ar 
mai justifica ! 

în al doilea rând, informaţia conform căreia cei doi îndrăgostiţi s-ar fi întâlnit, 
nu se ştie când şi nici în ce împrejurări, la pensionul ţinut de doamna 


209 Ion Ionescu-Bucovu, ” îngerul blond al lui Eminescu”, 15.02.2016, http://www.luceafarul.net/veronica-micle- 
ingerul-blond-al-lui-eminescu 

Lowenbach, nu se susţine pe documente, ci doar pe o informaţie nesigură, pusă 

9 1 n 

în circulaţie de Octav Minar. 

3 



Taborstrasse 8, la începutul secolului XX 
(Osterreichische Nationalbibliothek) 

Ipoteza conform căreia acest rendez-vous, care a marcat profund viaţa 
Luceafărului poeziei româneşti, ar fi putut avea loc la Hotelul ”La Calul Alb ”, 
ne-o confirmă presa în limba română a acelor vremuri. 

Ziarul vienez ”Sionul românesc ”, redactat de dr. G. Silasi 211 , scrie: 

” Primul bal romanesc in Vien 'a se va tiene la 9 Martiu in sala ospetariei 
„la Calulu albu", suburbea Leopoldstadt. Venitul va cede in folosul „României 


210 Octav Minar, ”Veronica Micle Dragoste şi poezie”, Bucureşti, Socec, 1923; idem, ”Cum a iubit Eminescu”, 
Bucureşti, Bibi. ” Lumina”, nr. 22-23. 

211 ”Sionul românesc "era o ” publicaţie bisericească şi literară ”, bilunară, apărută la 1 iulie 1865. 

June", spre a-si infientiă un cabinet de lectură 212 . Comitetul sta din presied. B. 
G. Poppovits, v. presied. dr. Aug. Frundianescu, propriet., si 10 juni studinti. De 
patrone ale balului binevoira a se promite dd. Matilda Dumba, Maria de 
Filisianu, si Maria de Marenzeller. 213 ” 

Un alt cotidian românesc, ” Albina” 214 anunţă că tinerimea română va tine 
balul anual în sala Hotelului ”La calul alb”: "Ofertele mărinimose sunt a se 
preda dloru colectanţi, prin cari se voru transmitte la cassa comitetului : B. G. 
Popoviciu, Fleischmarkt 15, care le va publica prin foi. ” 

Acelaşi ziar consemnează ulterior ecourile evenimentului: "Primul bal 
rom. în Viena a reesit splendid. Lu-onorat cu presintia sa între alţii esc. sa d. 
rector al universităţii şi fost ministru, Hye , generalul Airoldi, consulul 
turcesc, agintele României d. Carp, mai mulţi senatori imperiali scl. Societatea 
a fost din cele mai alese, petrecerea cordiale şi animată pană de demanetia. 
Bufettil la dorintia domnei patronese M. Dumba a fost gratuit, totuşi venitul 
curat pre sema cabinetului de lectura va fila 500 fi. v. a. 

Primul le baiu rOfii. in Vio ti a roesî aplendidu, Lu-onoraru 
m presinti'a au intre alţii esc. <L rectorii al 11 universităţii sî 
tos tu ministru, Hye, gcnemlulu Airoldi^ cornul ulu turcesc u, 
ngintdc Hnuu ulei d, Carpu T mai mulţi senatori imperiali acL 
Societatea a foştii din cele mm petrecerea cordiale sî 

animata pana do deuinnutiu. Eufetnlu lu dorinti'a dVuimei pa- 
tivnicfie Al Di circ Îmi fon tu gratuita, lirtusi venitul u euratu pre 
eOniu cabinetului de lectura va fi h 500 fi, v + a, 

** ' “ " " 

”Sionul Românesc”, Anul IV, 15 martie 1872, p. 60 


212 Acest faimos Cabinet de Lectură al ” României June” avea în 1897 o bibliotecă, numărând 1095 de volume şi 
55 de reviste şi ziare. Cf. ” Familia ”, nr. 52, 28 Dec. 1897, p. 623 

213 ”Sionul Românesc ”, Anul IV, 1 Martie 1872, p. 48. 

214 ” Albina”, nr. 21-621, din 20 Februarie/3 Martie 1872, p. 84 

215 Este vorba de prof. Anton Josef Hye de Glunek, rector al Universităţii Viena (1871-1872) şi fost ministru de 
justiţie (1867). Ştefan Micle a fost rectorul Universităţii din Iaşi (1867-1875). în tinereţe studiase la Viena 
(1850-1855). 

Pensiunile şi hotelurile din zona Taborstrasse erau cu siguranţă cunoscute 
şi frecventate de călătorii români. Astfel, V.A. Ureche, aflat în trecere prin acest 
oraş, în drum spre Paris, se instalează la Hotel ” Naţional ”, Taborstrasse 18, 
Leopoldstadt. El cere o cameră mai ieftină, pentru studenţi, ( S tuden tenzimmer) 
cu numai 2 florini pe noapte 216 . Opinia sa este destul de critică în legătură cu 
serviciile hoteliere primite, dovedind că acestea nu s-au ridicat la nivelul 
aşteptărilor sale. 



Taborstrasse 12, în prezent 217 
(Foto Ianuarie 2017 Dan Toma Dulciu) 


216 V.A. Urechea, “Din tainele vieţii. Amintiri contimporane (1840-1882)”, Polirom, p. 134 

217 Hotelul ”Zum weissen Rose (”La trandafirul alb”), Leopoldstadt, Taborstrasse 12, considerat cel mai vechi 
hotel din Viena, actualmente ” Hotel Stephanie”, era situat din apropierea Hotelului ”Zum weissen Ros” (”La 
calul alb”), Taborstrasse 8. în anul 1872 era unul dintre cele mai mari din capitala ţării. Aici s-au căsătorit 
prinţul moştenitor Rudolf cu prinţesa Stephanie, din acest motiv hotelul numindu-se, din anul 1881, Hotel 
Stephanie. 

Exista obieciul ca pentru fiecare reuniune a coloniei române să se dedice 
organizatorilor compoziţii omagiale. 

Aşa cum am mai spus, Eduard Strauss, conducătorul ” Muzicii Imperiale ” 
vieneze, a compus şi dedicat o piesă orchestrală, intitulată ”Fulg de omăt ” 
(”Schneesternchen” ) 218 , în onoarea membrilor Societăţii ” România Jună”. 
S-a auzit pentru prima oară la balul societăţii ” România Jună ”, din 3 Martie 
1877, desfăşurat la ”Grand Hotel”. 

în anul 1886, el dedică o altă compoziţie, ”Lyra, op. 245, Polka a la 
frangais. ” 



Johann Strauss, ”An de schdnen, blauern Donau ” 

(Osterreichische Nationalbibliothek) 


218 https://www.voutube.com/watch?v=DJn DEYikZs . Autorul melodiei este compozitorul olandez Alphonse 
Olterdissen, iar municipalitatea oraşului Maastricht a decis în 2002 să adopte această compoziţie drept imn 
oficial al oraşului. 

Cu ocazia balului din 15 Februarie 1881, desfăşurat la ”Musikvereins- 
Săle”, Franz Mair a compus un vals, ” Karpathen-Lieder - Walzer nach 
romănischen Motiven ”, dedicat doamnelor care patronau acest eveniment. 

Tot atunci, Eduard Strauss compune şi interpretează o polcă, ”Je 
pense ă toi ”, închinată comitetului. Un alt compozitor, Sutor, compune şi 
interpretează tot o polcă, ”Ochi negri ”, dăruită de asemenea comitetului 
organizator. 

La rândul lor, muzicienii români au compus creaţii dedicate acestei societăţi 
studenţeşti: Jos. Iacobits, din Iaşi, a trimis, în 1876, o compoziţie intitulată 
România Jună 

Teodor Cavaler de Flondor, vicepreşedinte al asociaţiei studenţilor, dirijor al 
corului " României June " (1885-1888), la a cărei aniversare a participat şi 
” Orchestra condusă de Johann Strauss ”, compune muzica atât de cunoscută a 
serenadei ”, Somnoroase Păsărele Deci, prima romanţă pe text eminescian este 
creaţia unui membru al ” României June 

5 

La balul din 23 Februarie 1884, desfăşurat la ”Grand-Hotel”, s-a interpretat 
”Rumănische Weisen”, în onoarea Arhiducelui Rainer, creaţie semnată de 
muzicianul român Kneisel. Tot cu acest prilej, Eduard Strauss lansează o polcă, 
”Cher ami”, dăruită aceluiaşi entuziast comitet de organizare, fiind audiat în 
premieră şi valsul ” Suspinul Carpaţilor ” de G. Scheletti. 

Sosind la studii (aceasta se întâmpla în anul 1879),Ciprian Porumbescu 220 
îl cunoaşte personal pe Eduard Strauss, fratele lui Johann Strauss-fiul şi al lui 
Josef Strauss. 

Plin de entuziasm, tânărul student pune pe note ” Imnul României 
June ” sau ” Imnul Unirei ”, pe care românii îl cunosc mai ales sub numele ”Pe-al 
nostru steag”, după primul vers al imnului. Iniţial, autorul compusese muzica 


219 Fiica acestuia, Isabella Nectara de Flondor (1890-1985), cunoscută sub numele de scenă ”Nektar ”, a fost o 
cunoscută interpretă a Operei de Stat din Viena. A murit la New York. 

220 Eminescu a avut prilejul să discute cu C. Porumbescu la ” Serbările de la Putna ”, din 1871. 

pe un text inspirat de ” Cântecul gintei latine” al lui Vasile Alecsandri, ulterior 
adoptându-se versurile lui Andrei Bârseanu. 

Peste aproape un secol, în 1975, imnul societăţii studenţeşti ” România 
Jună ” - ”Pe al nostru steag e scris unire ”, compus de Ciprian Porumbescu, a 
fost adoptat ca Imn de Stat al României. Timp de doi ani, compatrioţii noştri au 
avut şansa de a fi reprezentaţi în lume de această melodie. Nu-i vorbă că şi 
locuitorii oraşului Maastricht aud aceeaşi melodie, închipuindu-şi că este imnul 
lor propriu, când în realitate este pur şi simplu linia melodică din cântecul 
compus de Ciprian Porumbescu. 221 

Ne punem întrebarea următoare: Dacă Mihai Eminescu este părintele 
spiritual al ” României June ”, de ce trebuia schimbat imnul naţional, care era de 
fapt imnul acestei unice societăţi studenţeşti ? 

Aduc un argument: în anul, 1910 I.L.Caragiale lansa un îndemn profetic: 
”Am ascultat ”Pe-al nostru steag e scris unire”. Asta-i! Asta-mi place! Bravos, 
băieţi! Asta-i adevărată, şi nu ”Deşteaptă-te , române”! Aia-i tânguitoare, mă, 
şi noi am plâns destul până acuma. Mă, de-acum să nu mai cântaţi pe ţăran cu 
plete lungi şi cu fluierul de cioban la buze. Azi fluieră trenul. Să-i faceţi pe 
ţărani un popor european. Să nu-i mai cântaţi opinca aia murdară. S-o curăţaţi, 
să spălaţi piciorul ţăranului şi să-i daţi încălţări noi. Scurt! Să nu ne mai 
tânguim! ” 

în cadrul Societăţii ” România Jună ”, Ciprian Porumbescu organizează un 
”Cerc muzical ”, format dintr-un cor şi un cvartet de muzică de cameră, compus 
din studenţii români. Prima variantă a operetei ”Crai Nou ” s-a audiat în cadrul 
unei serbări organizate de studenţii şi comunitatea românească de aici, în 
sala ” Hotelului Victoria ”, din Favoritenstrasse . 


22 1 http s :// w w w . y outube . com/watch ? v=T VM5j Oi5 zaO 

222 La 1 ianuarie 1871, Mihai Eminescu a ţinut o cuvântare festivă în saloanele Hotelului ” Victoria ”, alături de I. 
Slavici. 

Presa din ţară, în special aceea din Transilvania 223 este sensibilă la 
activitatea studenţilor români de la Viena, consemnând ecouri ale succeselor 
muzicale româneşti născute în cadrul Societăţii ” România Jună ”, având ca autor 
pe C. Porumbescu: 

” Onorate Domnule Redactor! Rugându-vă a primi în coloanele prea 
stimabilul ziar al D-vostră notiţa următore, am onoarea a mă subsemna, cu 
distinsă stimă Viena, 25 Martie 1880. D. Onciu . Au apărut de sub presă sub 
editura Societăţii ” Romania Jună ” două piese muzicale de compozitorul român 
C. G. Porumbescu, anume : ”Zâna Dunărei” polcă, dedicată patroneselor 
balului român din Viena, şi valsul ” Camelie” ( ambele pentru pian), care piese 
au fost esecutate cu mult efect la menţionatul bal din anul acesta de capela d-lui 
Ed. Strauss. Ambele piese se află de vânzare la Societatea ” România Jună ” în 
Viena (I. Sonnenfelsgasse Nr. 1) precum şi la depozitele mai însemnate de 
musicalie. Preţul unul esemplar: Valsul 1 fi. v. a. (2 franci 20 bani) şi Polca 5o 
cr. v. a. (1 franc 20 bani). O parte din venitul curat este destinat pentru fondul 
Societăţii ” România Jună”. Este de aşteptat că aceste noi composiţiuni 
româneşti, care au fost foarte bine primite de publicul din Viena, se vor bucura 
şi de atenţiunea publicului român şi nu vor lipsi în cercurile amatorilor de 
muzică, cu atât mai mult cu încât lăudabila întreprindere a junelui artist merită 
a fi încurajată şi a se bucura de sprijinul nostru ”. 


223 ” Albina Carpaţilor”, nr. 13, 15 Aprilie 1879, p. 208 

Aşa cum ne-am propus iniţial, intenţionăm să descoperim chipul de azi al 
locurilor vieneze, pe care le vizita adesea Eminescu. Primul popas este locanta 
ţinută de generosul ”Tata Wihl ”, cârciumă cunoscută în epocă sub numele ”Zu 
den Drei weifie Tauben ”(”La trei porumbei albi”), o mamă hrănitoare şi 
grijulie, iubită de mulţi dintre cei aproape 120 de studenţi români, situată din cel 
de-al treilea cartier al oraşului, 

întreb în stânga şi în dreapta, caut fotografii, documente ale perioadei 1869- 
1872, redând atmosfera acestui privilegiat loc de întâlnire pentru colonia 
studenţească, aşezată compact în cunoscutul cartier din inima Capitalei. După un 
secol şi jumătate, multe dintre aceste locuri şi-au schiumbat radical înfăţişarea. 
Altele şi-au păstrat ca printr-un miracol vechea haină arhitectonică, aşa cum era 
în vremea lui Eminescu. 

Spre marea mea bucurie, acest loc de amintire a tinereţii lui Eminescu 
dăinuie încă în Marokkanergasse 3, păstrând aproape neschimbate dimensiunile 
şi simplitatea vechiului local. 

în toamna anului 1870, studenţii bucovineni, majoritatea locuind pe 
Dianagasse (acolo unde se aciuase şi Eminescu) sau în apropierea acestei străzi 
( Kollergasse , Radetzkygasse, Adamsgasse etc) au renunţat să mai servească 
masa la ”Moretti ” 224 , preferând un alt local, patronat de ”Tata Wihl ”, situat pe 
strada marocanilor, aflat tot în sectorul 3, dar mai aproape de parcul orăşenesc 
(’ ’Stadtpark”) 

Anterior, localul unde se adunau la prânz tinerii se numea ”Club 
Moretti ”, fiind situat în suburbia Weifigârber, în proximitatea Bisericii 
Othmar, un cartier al tăbăcarilor, pe atunci aflat la marginea oraşului. 


224 Cf. Teodor V. Ştefanelli, "Amintiri despre Eminescu”, Bucureşti, 1914. Din nefericire, restaurantul Moretti 
nu mai există. 

225 "Clubul Moretti” este menţionat în ziarul ”Hans Jorgel ” , din data de 2 ianuarie 1864, ca loc preferat de 
petreceri, din suburbii. 

Traungasse, la sfârşitul veacului XIX. Pe aici trecea Eminescu în drum spre localul din 
Marokkanergasse 3 (fotografie de epocă). 

Lui Eminescu precum şi colegilor săi 226 le era destul de uşor să ajungă la 
localul din Marokkanergasse 3. Plecând din Dianagasse, ”unde se auzea mai 
mult vorbindu-se româneşte ”, sau de la vechea Universitate, trecând prin 
”Stadtpark”, după numai 15 minute de mers pe jos, la pas agale, trecând prin 
Kollergasse, Gărtnergasse, apucând de-a dreptul pe Beatrixgasse , cotind apoi 
la stânga, pe Salesianergasse, se coborau câteva trepte, trecând pe sub două 
arcade, ajungând, în sfârşit, în Traungasse. Aici, în clădirea de pe colţul străzii, 
în Marokkanergasse 3, se găsea birtul ţinut de ”Tata Wihl”, o veritabilă cantină 
studenţească. în salonul acestui restaurant mâncau mai toti studenţii bucovineni, 
pe abonament (un precursor al binecunoscutei ” cartele studenţeşti”). 

Localul era faimos printre studenţi nu numai în anii în care Eminescu 
învăţa la Viena, cât şi după ce acesta a părăsit oraşul, plecând spre alte zări. 


226 Matei Lupu, devenit ulterior avocat, apoi călugărit la Mănăstirea Dragomirnei; dr. Samoil Isopescu, avocat; 
Vasile Burlă, filolog; T.V. Ştefanelli, jurist, V. Morariu, judecător, Pamfil Dan, Iancu Cocinschi, fraţii Luţă, I. 
Slavici, Al.Chibici-Revneanu, Teodor Nica, T. Micheru, Sterie Ciurcu, Nicolae Teclu, Petru Novleanu şi mulţi 
alţii. 

227 în Beatrixgasse 3 se afla pe atunci una dintre proprietăţile bancherului Şina. 


153 


Din vremea când teologul şi muzicianul Ciprian Porumbescu studia în 
capitala imperiului austro-ungar, datează o povestire amuzantă 228 , având erou 
principal pe patronul localului din Marokkanergasse 3. Se spune că, la un chef 
petrecut aici, împreună cu colegii săi, Ciprian Porumbescu a comandat fripturi şi 
bere, apoi, la sfârşit, a chemat pe patron, un om mic de stat, căruia i se adresă 
astfel 229 : 

Domnule birtaş, am mâncat foarte bine şi am băut de ajuns, însă... suntem 
studenţi, adică n-avem parale. Fii bun şi creditează-mă! îţi las pardesiul meu, 
căci ştiu sigur că nu-l vei îmbrăca! 

Birtaşul se uită uimit când la pardesiu, când la Ciprian şi, deodată, începu 
să râdă în hohote: 

- Jean, o sticlă de Gumpoldskirchner! ” 230 . 

Când Jean 231 a adus vinul, patronul i-a servit pe studenţi şi a închinat în 
sănătatea lui Ciprian Porumbescu, iertându-i de plata consumaţiei. Ca urmare, 
ne spune istoricul ” României June ”, I. Grămadă, studenţii au plecat bucuroşi 
acasă, mulţumind generozităţii patronului. 

Cine a fost acest personaj, care populează savuroase pagini din biografia 
vieneză a lui Eminescu ? 

Este Georg Wihl, un foarte cunoscut patron de restaurante 

r ) r i r ) 

Cgastwirth ’j şi berării din cartierul Landstrasse, care avea într-un timp nu 
mai puţin de trei localuri: în Marokkanergasse 3, în Reisnerstrasse 27 233 , unde 
domicilia, şi în Erdbergstrasse 39 , acesta din urmă (restaurant, berărie, 


228 Talentatului muzician nu îi displăceau amuzamentele, mai ales de ordin literar: în 1878 apare "Pipăruşa" , 
'publicaţie umoristică ”, litografiată, editată de Ciprian Porumbescu. Publicaţia îşi încetează apariţia în 1879. 

229 Ion Grămadă, ” Ciprian Porumbescu la România Jună ”, în ” Junimea literară ”, anul IX, nr. 2-3, din februarie- 
martie 1912, p. 34. 

230 Gumpoldskirchen este numele celei mai cunoscute podgorii viticole din Austria. 

231 Un chelner Jean îl păsuia cu plata consumaţiei şi pe Eminescu, cu ani în urmă, dar la cafeneaua Troidl. 

232 . 

hangiu 

233 Dintre cele trei restaurante menţionate, în prezent funcţionează doar localul din Marokkanergasse 3. Celelalte 
două au dispărut. 

234 Vezi "Jorgel Briefe ”, din 22 mai 1875, p.12 

grădină) fiind inaugurat la data de 29 mai 1875, potrivit anunţului de deschidere, 

nor 

pe care l-am descoperit în ziarul vienez ”Der Floh ” . 


Georg Wifcl 

Kcltuurutcur, 


III. Bezirk, Reisnerstrasse Nr. 27 

{im Ari»tocTaU>nv iertai 

riupîiehlt seine anerkannt gute Kiiche, v«nlijţlich<* 

(ietrftnke in SchwechatGr l-ager- uud Pilsner 
Biere bei prompter und reellster Bedionuntf seiner 
hochgeschtltzten fii'mner und fi aste. 


'Tata Wihl ”, într-o reclamă din presa vremii 

(Osterreichische Nationalbibliothek) 


”(...) Tata Wihl, cum îi ziceam noi, era un restaurator jovial şi cinstit al 
restaurantului “Zu den drei Tauben”. Acolo mâneam mai toţi bucovinenii în 
abonament. După cât îmi aduc aminte, Eminescu nu era însă abonat, dar venea 
de dragul societăţii şi adesea şi din cauza că se putea mai uşor împrumuta cu 
parale, când îi lipseau. Abonamentul nostru însă era numai mâncarea de 
amiază, căci abonamentul şi pentru seară era foarte scump şi nimene din noi nu 
dispunea de atâtea mijloace ca să ne permitem acest lux. Câtă vreme mai ţineau 
paralele ce le primeam la începutul fiecărei luni, trăiam seara cu câte un gulaş, 
pâne şi o sticlă de bere. Dar veneau zile, şi de acestea erau cam 20 pe lună, în 
care nici luxul unui gulaş sau cârnăcior nu ni-l puteam permite şi atuncea cu o 


Der Floh (”. Puricele ”), 30 mai 1875, p. 6. 

236 "Wienere Caricaturen , \ 28 Mai 1882, p. 11 : ”Georg Wihl Restaurator, III. Bezirk, Reisnerstrasse 27 (în 
cartierul aristocrat ). Vă recomandă recunoscuta sa bucătărie bună, delicioasele băuturi Schwechater Lager şi 
Pilsner, cu servire promptă şi efectivă a foarte respectatei clientele (patroni şi oaspeţi)”. 


155 



pâne mică precum se căpătă oriunde 4 creiţari, ne stămpăram foamea. Aşa 
trăiam cei mai mulţi din noi si asa trăia si Eminescu. 

Dar câteodată, mai cu seamă pe la finea lunii, lipsea şi această mică hrană 
îi eram siliţi să postim serile, aşteptând cu nerăbdare să vie ziua de mâine , 
care, ne aducea cafeaua cu lapte şi prânzul plătit înainte. Şi, cu toate acestea, 
eram voioşi şi buna dispoziţie nu ne lipsea ” . 

Celebritatea acestui local este mai prezentă în România, decât aici, în 
Viena. 

Privesc coperta unei reviste teatrale de acum peste 50 de ani, redând 
expresia gravă a lui Ion Caramitru, semn al debutului triumfal al unui talentat 
absolvent al IATC, clasa Beate Fredanov, pe scena ” Teatrului Naţional ”din 
Bucureşti, în rolul lui Eminescu. 

Tabloul de tinereţe al actorului, actualul director al primei scene teatrale a 
ţării, postat pe rangul de onoare al unei ”cover page ” al Revistei ” Teatrul ” , 
este însoţit de textul integral al dramei în două părţi, semnate de Mircea 
Stefanescu, intitulate "Eminescu ” . 239 

Ce vremuri, ce actori ! Piesa a avut premiera la 09.06.1964, când se 
comemorau cu mare fast trei sferturi de veac de la trecerea în nemurire a 
Poetului. Regia purta semnătura inconfundabilă a lui Sică Alexandrescu. O 
distribuţie de neegalat, cu actori galactici, dacă îi comparăm cu searbădele 
staruri şi starlete din mizerele videoclipuri de ” stand up comedy ”. 


237 T.V. Ştefanelli, ” O glumă a lui Eminescu”, în ” Transilvania”, an LI, oct.1920, nr. 10, p.759. 

238 1 Iunie, 1964, Nr. 6, an IX 

239 în 1975, Stelian Vasilescu publică ” Eminescu student la Viena. Piesă în opt tablouri”. Apoi Ioan Crăciun 
Petrişan Eminenţa sa Eminescu. Trei flori albe sau Pe Crucea neamului", în ,fminescu”, Timişoara, 2003, nr. 
13-14, dec., p. 5. Acţiunea piesei de teatru, având prolog, 2 acte şi epilog, se desfăşoară în diverse etape ale vieţii 
Poetului, la Viena, Iaşi, Bucureşti şi Sibiu. A existat un text dramatic anterior acestei piese: Constantin Pelmuş 
publică în ” Gândirea ” (nr. 3, martie 1944, p. 136-146) sceneta ”Venere, marmură caldă”, având ca decor un 
local vienez, la 1870, (”Un salon elegant din Viena delă 1870. Tablouri cu rame late, covoare persane, draperii 
grele şi canapele aurite. Intr'un colţ o măsuţă de ceai, cu prăjituri. în fund o uşă mare de sticlă prin care se văd 
cupolele Vienei şi un cer înstelat. La ridicarea cortinei, Elise şi Tante, în prim plan, stau în fotolii bându-şi 
ceaiul. Ceilalţi, în jurul lor, pe scaune, sau în picioare”.) Personajele scenetei sunt Eminescu şi prietenii săi, 
Chibici, Slavici, Isopescu, Ştefanelli. 

Alături de Ion Caramitru, în rolul lui Eminescu, mai erau pe scenă Valeria 
Seciu, întruchipând-o pe Veronica Micle, Ion Finteşteanu, care îl interpreta pe 
Titu Maiorescu, Marcel Anghelescu, jucând personajul Caragiale, Alexandru 
Giugaru fiind Ion Creangă, Costache Antoniu - V. Alecsandri, N. Brancomir - 
I.Negruzzi, Gh. Cozorici - Chibici, Mihai Fotino -V. Pogor, Dem Rădulescu- 
Petrino şi încă alţii pe care, fie-ne iertat, nu îi mai amintim. ”Tata Wihl” era 
întruchipat pe scenă de actorul Petre Savu. 

Prima parte a dramei se desfăşoară în ambianţa localului ”La trei 
porumbei albi 

Fa ridicarea cortinei, cei prezenţi în sală priveau cu încântare o scenă 
mult gustată de spectatorii acelor vremuri, regizorul imaginând un chef 
studenţesc într-un restaurant vienez de epocă. 

în câteva cuvinte, iată descrierea succintă, imaginată de autor, a decorului 
acestui local: ”Un cor studenţesc intonează ”Gaudeamus igitur”. Ne aflăm la 
Viena, într-o odăiţă a micului restaurant ”Zu den drei Tauben ”. E seară. O 
singură masă lungă, la care stau Slavici, Ioniţă Bumbac, Popovici, Ioan Luţă, şi 
încă doi-trei studenţi. Cântecul se termină în urale, krugelele sunt lovite cu 
fundul de masă, apoi băute dintr-o răsuflare. O chelneriţă durdulie şi blondă, 
Rezi, aduce noi krugele. ” 

Deodată, în pragul uşii apare ”Tata Wihl”, patronul restaurantului, care 
urează celor prezenţi: ”Prosit... Trăiască studenţimea română din Viena.” 

Localul din zilele noastre păstrează aceleaşi dimensiuni, dar clienţii sunt 
alţii, vremurile s-au schimbat. 

Inspiraţia autorului se bazează însă pe descrierile localului din 
Mar okkaner stras se 3, lăsate de colegii de facultate ai lui Eminescu. 

Sunt amintiri scrise de T.V. Ştefanelli, îndeosebi, care au meritul, apreciat 
şi de severul critic G. Călinescu, de a comunica graţios profanilor prin 
documente rare, altfel de negăsit, dar şi prin relatări ale martorilor oculari, 
inedite scene din secolul XIX. 

Aceste ” 'fotografii vorbitoare ”, pierdute în negura timpului, i-au inspirat 
copios, mai apoi, pe Eugen Lovinescu în edulcorata şagă a iubirii, vieţii şi 
dramei lui Eminescu (romanele ”Mite ”, ” Bălăuca „ ) dar şi pe romancierul Cezar 
Petrescu, a cărui trilogie ” Romanul lui Eminescu ’ ’ (” Luceafărul”, ” Nirvana ”, 
” Carmen Saeculare ”) va deschide gustul pentru biografia romanţată a marelui 
nostru poet naţional. 



III. Landstrasse Marokkanergasse 


Criticat de unii inclement, cu patima unei inacceptări subiective a omului, 
nu a operei, adulat de alţii, nu pentru operă ci pentru farmecul personal al 
autorului, Lovinescu ne încântă şi ne incită imaginaţia, pe pagini întregi, pline 
de har scriitoricesc, în care desenează o Vienă romantică, o atmosferă veridică, 
migălos reconstituită, în detalii de filigran. 

”Tata Wihl”, devenit erou de roman pentru cititorul român, restauratorul 
din Marokkanergasse 3, este un pigment de culoare în ” Bălăuca”, altfel, ar fi 
rămas un insignifiant nume, într-o listă cu mii de hangii vienezi pricepuţi, 
harnici dar anonimi. 

Doi muzicieni interpretând simfonia meniurilor 240 . Privesc clădirea 
din Marokkanergasse 3, învecinată cu Traungasse, pe o latură şi cu Olzeltgasse, 
pe cealaltă. Imobilul este situat în cartierul Landstrasse (în acest oraş cartierele 
au atât numere cât şi denumiri: Leopoldstadt, Josefstadt, Ottakring etc), un 
ansamblu arhitectonic de mărime medie, creaţie a celebrului constructor vienez, 
Karl Ehmann (1817), realizată pentru contele Franz Abensberg-Traun. 

Numele străzii, de altfel una dintre cele mai vechi ale districtului al 
treilea, are un aspect oarecum exotic. La 20 februarie 1783 sosea la Viena o 
misiune marocană, pentru a semna un tratat de pace, prietenie şi comerţ cu 
împăratul Austriei, Joseph II. 

Delegaţia, formată din 22 de persoane, era condusă de Muhamed Ben 
Abdel Malik, "Paşă de Tanger ”, ca trimis al regelui Marocului. 

Momentul acesta a trezit un mare interes printre vienezi, strada unde a 
fost găzduită delegaţia purtând de atunci acest nume. 


240 Sintagma ”, Simfonia Meniurilor ” aparţine prietenului meu, I.C. Rogojanu, căruia îi mulţumesc pentru 
inspirata denumire a unei unice expoziţii de meniuri, deschise la Palatul Cotroceni, la 16 mai 2009. 

Fântâna din Strada Marocanilor. Textul, în limba arabă: ” Cadou din partea Regatului 
Marocului, sub conducerea Majestăţii Sale Regele Hassan al 11-lea, oferit poporului austriac 

prieten, cu prilejul Mileniului Austriei. ” 

( Foto martie 2017 Dan Toma Dulciu) 

Peste veacuri, suveranul Marocului a dăruit locuitorilor Vienei o fântână în 
stil maur, care să le reamintească acest eveniment: 

De-a lungul străzii s-au construit case elegante (la numărul 20 se află 
locuinţa lui Franz Lehâr), o cazarmă (acum ” Muzeul Poliţiei ”). Au supravieţuit, 
bineînţeles, câteva vechi si renumite restaurante. 

Având două secole de existenţă, clădirea de la nr. 3 păstrează aerul sobru al 
caselor vieneze de altă dată. O placă ne aminteşte că în acest imobil a locuit 
cândva un mare scriitor, considerat creatorul limbii literare sârbe: Vuk 
Stefanovic Karadzic. Pe faţada clădirii mai există şi o altă placă comemorativă, 

dedicată lui Georg Raphael Donner, sculptor al ” Curţii Imperiale Austriece”, 
care a trăit în veacul al XVIII-lea, dintre ale cărui numeroase capodopere 
amintim reliefurile în piatră de la sacristia ” Catedralei Sf. Ştefan .” 



Interiorul localului din Marokkanergasse 3, în zilele noastre 

Localul patronat pe la 1 87 1 de ”Tata Wihl ”, preferat de studenţii români, 
funcţionează şi astăzi, sub numele ”ARCO”. Restaurantul se află, începând cu 
anul 2005, în posesia familiei Knava (Elisabeth şi Christian). Doamna Elisabeth 
este muzician de profesie, ca şi soţul. Absolventă de conservator, violonistă în 
prestigioase ansambluri simfonice, doamna Elisabeth Knava este cu certitudine 
un artist de vocaţie. Găteşte alături de soţ, făcând artă pură ! în interior, noul şi 
vechiul îsi dau mâna. Mobilierul este realizat de însusi domnul Christian Knava. 

5 5 

Pianul dar şi simezele pentru expoziţie, obiecte nu doar de decor, fiindcă 
familia Knava organizează momente culturale de excepţie, demonstrează 
evident aprehensiunea patronilor pentru asemenea evenimente (arte plastice şi 
muzică). 

Câteva concerte memorabile desfăşurate în acest local au avut ca solişti pe 
Sofia Taliani, interpretă de muzică simfonică şi pianistă, născută la Roma, însă 
locuind la Veneţia, pe insula Giudecca, autoarea unei cărţi intitulate ”Cookin-A 
Musical cookbook”\ pe Karl Sayer, interpret de jazz; pe Wieland Nordmeyer, 
pianist şi profesor în acelaşi timp. 

Recent, Siegfried Fuhrlinger, violonist, solist al Orchestrei Simfonice 
Viena, apoi profesor de conservator, a deschis în această sală o interesantă 
expoziţie de acuarelă, precedată de aceea a Ursulei Erhart, muzician de excepţie 
şi artist plastic. 

Am putea să enumerăm pe lângă aceştia şi mulţi alţi plasticieni, muzicieni 
sau interpreţi, pentru a ne convinge că în restaurantul familiei Knava există în 
prezent un spirit de continuitate, o atmosferă favorabilă artei, inaugurată în urmă 
cu un secol şi jumătate, prin prezenţa unor nume mari în cultura română: M. 
Eminescu, I. Slavici, Ciprian Porumbescu.... 


20 


în secolul al XlX-lea exista în acest oraş obiceiul ca studenţii să activeze în 

5 5 

anumite asociaţii sau cluburi ale celor veniţi la învăţătură în această tară 241 . 

5 5 5 5 

Ca urmare a demersurilor lui Eminescu, două dintre aceste societăţi 
studenţeşti: ” Societatea Literară şi Ştiinţifică a Studenţilor Români din Viena ”, 
înfiinţată în 1864 si ”, Societatea Literar-Socială România” s-au unit sub 

5 5 

denumirea ” România Jună ”, deşi există unele păreri scoţând în prim plan alte 
ipoteze privind naşterea ” României June ” 243 . 


241 La începutul secolului XX, în afară de ” România Jună ”, activau în întregul Imperiu Austro-Ungar mai multe 
asociaţii studenţeşti: "Petru Maior”, la Budapesta, "Junimea”, "Bucovina”, "Dacia ” şi ” Moldova ”, la Cernăuţi, 
"Carmen Sylva ”, la Graz. 

242 în Societatea ” România " nu puteau fi admişi decât studenţi români, pe când cealaltă era un club deschis. 

243 în memoriile sale, Aurel A. Mureşianu îşi amintea că tatăl său, A. Mureşianu, împreună cu baronul 
bucovinean Vasilco, au plănuit unificarea celor două societăţi ale studenţilor români, că acest proiect s-a zămislit 
cu prilejul Anului Nou, 1869, la banchetul desfăşurat în sala mare a hotelului ” Zum weissen Ross" din cartierul 
Leopoldstadt. Evenimentul a fost însoţit de o serată muzicală, la care au participat şi câţiva studenţi români ai 

Ideea înfiinţării unui ” cabinet de lectură ” (bibliotecă) era un deziderat al 
studenţilor români, încă înainte de venirea Poetului la studii. Potrivit anunţului 
publicat în ”Federaţiunea ” 244 , semnat de C. Aronovici (stud. med.) - Preşedinte 
şi A.P.Alexi, secretar, organizaţia condusă de ei solicita sprijin pentru înfiinţarea 
acestui ” Cabinet de Lectură 

Dar acest deziderat nu era singurul de acest fel. în anul 1869, ei au depus 
o suplică la ” Ministerul Cultelor şi Instrucţiunii Publice ” din această ţară, 
rugând să se aprobe crearea unei catedre de limba română la ” Universitatea 
Viena ” 245 

Ministerul a aprobat cererea, dar cu amendamentul de a nu se înfiinţa o 
catedră, ci numai o docentură, scop pentru care a şi trecut în buget suma de 500 
de florini. Decanatul facultăţii s-a opus, însă, înfiinţării acestei docenturi, în 
schimb a agreat ideea ca un profesor bine instruit să predea limba română la 
universitate. în această situaţie, studenţii români s-au adresat ”Astrei”, rugând 
să recomande un profesor capabil, în acelaşi timp să contribuie cu bani, pentru 
sporirea salariului acestui dascăl. 

Două dintre despărţămintele ”Astrei”, cel din Arad şi cel din Sibiu, au 
răspuns favorabil ideei ca la Viena să existe o catedră de predare a limbii 
române la Universitate, dar nu şi-au luat angajamentul de a sprijini financiar 
această catedră, din lipsă de fonduri. 

A 

In legătură cu data înfiinţării ” Societăţii literar-sociale România”, se 
afirmă că aceasta a luat fiinţă în anul 1867. Totuşi, consultând presa vremii 247 se 


Conservatorului ; Vezi Aurel A. Mureşianu, ” Eminescu , Aurel Mureşianu şi Serbarea de la Putna ”, în ,J\4ihai 
Eminescu“ , Cernăuţi, Anul V, 1934, nr. 12, p. 7. 

244 ”Federaţiunea”, nr. 51- 236 din 14/26 mai 1869, p. 204-205 

245 încă din anul 1855 se publicase la Viena o gramatică a limbii române, pentru germani, având ca autor pe 
profesorul de teologie din Cernăuţi, Vasile Ianovici (1806-1866). 

246 Vezi şi Arhiva MAE, Problema 15, Dosar vol.62 (Demersuri pentru înfiinţarea unor seminarii de limba 
română pe lângă universităţile din Berlin şi Viena); înfiinţarea unui curs special de limba română pe lângă 
Universitatea Viena (decizie ministerială, 2 aprilie 1911). Subvenţii acordate de M.A.S., chitanţe de primirea 
membrilor; rapoarte de activitate; Memoriu privind activitatea Universităţii de vară din Semmering (sub 
conducerea Universităţii Viena) 20 octombrie 1941. Deschiderea cursurilor de limba şi literatura română la 
Universitatea Viena (rapoarte, presă, februarie 1943). Rapoarte de activitate, propuneri şi confirmări de lectori. 

247 ” Albina ” nr. 48, din 3/15 mai 1868, p. 4 

constată că data oficială de funcţionare a acestei societăţi este 8 mai 1868, aşa 
cum demonstrează si Comunicatul din 10 mai acelaşi an: 

5 5 

Comunicat al Societăţii ” România ” 

(BCU Cluj -Napoca) 

Din lectura textului aflăm componenţa organelor de conducere ale 
societăţii: Const. Aronovici, medicinist, preşedinte, Gherasim Rusu, jurist, vice- 
preşedinte, Paul Tancu, student la filosofie, secretar, Mihail Teodoru, 
politehnică, casier, iar ca membri: Basiliu Rateu, medicinist, Const. Moisil, 
student la filosofie, Nicolau Olariu, jurist, Nicolau Peligradi, politehnică. Sediul 
Societăţii ” România ” se afla la Universitate. 

5 

Aşadar, primul ei preşedinte a fost medicinistul C. Aronovici, cel care, 
într-o şedinţă a ” Societăţii Literar-Sociale România ”, desfăşurată la 4 

5 5 y * 5 

decembrie 1869, a amintit în cadrul unei comunicări dedicate lui Ştefan Cel 
Mare că anul 1870 va marca qvadricentenarul sfinţirii Mănăstirii Putna. în acel 
moment, Eminescu a înţeles ce semnificaţie poate căpăta acest eveniment în 
conştiinţa românilor şi a lansat ideea organizării unei mari manifestări naţionale, 
la mormântul domnitorului Moldovei, cu participarea studenţilor dinlăuntrul şi 
din afara hotarelor patriei. 

C. Aronovici era originar din Botoşani, iar Artemiu P. Alexi (1847-1896) 
venea din zona Năsăudului. Acesta din urmă face studii universitare, mai întâi 
la Viena (1868/1869), apoi la Graz (1870/1872, unde termină un doctorat în 
stiinte naturale. La Graz, A. P. Alexi se înscrie în societatea studenţilor români 
din acest oraş, numită ” Sentinela Aceştia purtau o bandă cu tricolor, cu 
inscripţia numelui societăţii, precum şi o beretă studenţească în trei culori. 

” Cabinetul de Lectură” al studenţilor români de la Viena nu este o 

5 

iniţiativă răzleaţă, cu caracter de unicat. Un asemenea proiect a constituit un 
deziderat principal, cuprins în statutele organizaţiilor studenţeşti atât din acest 
oraş, cât si din Pesta, Cernăuţi sau Graz. 

Cabinetul de lectură a fost inaugurat în al doilea an de existenţă al 
” României June ”, în 1873, având sediul în Marokkanergasse 8, peste drum de 
”Tata Wihl”, localul frecventat de Eminescu şi prietenii săi. în acel an, 
preşedinte al Societăţii ” România Jună” era I. Pop iar secretar Teodor V. 
Ştefaniu ( T. V. Ştefanelli). 

Această instituţie, servind drept Institut Cultural ” in nuce”, îşi 
propunea 248 să fie un fertil centru de instruire, atât pentru românii din Viena, cât 
şi pentru călătorii care, vizitând acest oraş, ar fi dorit să se vadă cu conaţionalii 
lor. Deoarece în anul 1873 urma să se deschidă ” Expoziţia Internaţională de la 
Viena ” (mai-octombrie), membrii ” României June ” considerau că acest cabinet 
de lectură va putea îndeplini rolul unui birou de turism al României în capitala 


248 ” Albina ”, anul VIII, nr. 28, Pesta, Duminică 15/27 Aprilie 1873, p. 2 

Austro-Ungariei. 249 întra-adevăr, în cele câteva luni, Expoziţia a fost văzută de 
nu mai puţin de 7 255 000 de vizitatori, printre ei şi mulţi români. 

Expoziţia reprezenta un eveniment de răsunet internaţional, la care au 
participat 35 de state ale lumii, unite sub deviza ” Cultură şi Educaţie 
România avea să fie prezentă printr-o comitet format din E. Kreţulescu, comisar 
general al expoziţiei României, P.S. Aurelian, Cezar Bolliac, C. Atanasiu, C. 
Stăncescu şi G. Sion, membri, precum şi un stand separat de acela al Turciei. 
Acest fapt a reprezentat un succes de imagine notabil, obţinut în urma 
tratativelor purtate de reprezentantul diplomatic al României la Viena, P.P. Carp. 
Ţara noastră a etalat în pavilionul său produsele celor 1498 de expozanţi din 
domeniul industriilor, dar şi produse manufacturate, de uz casnic, artă populară, 
materii prime, antichităţi (” Tezaurul de la Pietroasa”), precum şi picturi 
semnate de Th. Amman, obiecte de cult ortodox. 

Standul românesc a fost vizitat de câteva ori de familia domnitoare a 
României (prinţul Carol, însoţit de Doamna Elisabeta), în compania împăratului 
Franz Josef şi a arhiducilor Austro-Ungariei. 

Cu această ocazie, împăratul Franz Josef a acordat ” Medalia de Aur ” şi 
” Medalia de Merit ”, precum şi titlul de ” Regină a Apelor Minerale ” apei 
minerale de Borsec, medalii de aur câştigând şi apele minerale de la Olăneşti, 

r\ CA 

precum şi Casa Capsa, Vinul de Cotnari etc. Din nefericire, datorită 
speculaţiilor financiare riscante, desfăşurate în zilele deschiderii acestei 
expoziţii, Viena cunoaşte cel mai mare crah din istoria bursei (9 mai 1873) şi o 
criză financiară cumplită, care a durat mai mulţi ani. în aceste condiţii, găsirea 
unui local adecvat şi cu o chirie rezonabilă a reprezentat o adevărată 
performanţă pentru tinerii studenţi. La această realizare au contribuit însă şi cele 
două baluri organizate de ” România Jună ” în 1 872, în urma căruia s-au strâns 

249 ” Numeroşii ospeţi români, ce vor cerceta pre acel temp Viena, se afle în el totu-deuna un centru al toturor 
românilor din Viena, şi nu mai puţin din partea unui comitet ales anume spre scopul acela tot de a da 
desluşirile necesare, referitoare la espusetiune şi alte chestii locale Vienese de interes 

public ”(cî”Federaţiunea”, nr. 10-735, din 16 Ian/4 Febr. 1873). 

250 România a obţinut pentru produsele sale un număr de 237 de diplome şi medalii. 

1200 fi., şi cel desfăşurat în 1873, soldat cu alte câteva sute de florini. Ca 
urmare, cu banii strânşi s-a deschis acest ” cabinet de lectură ”. 

” România Jună ” s-a străduit ca în sălile acestui cabinet de lectură cititorii să 
aibă la dispoziţie atât jurnale (j foiţe ”) româneşti, cât şi străine. 251 

Deschiderea cabinetului a avut loc la data de 3/15 Mai 1873, prilej de a 
marca în mod solemn si trecerea unui sfert de secol de la ” Adunarea Naţională 

5 9 

de la Blaj”, din 3/15 Mai 1848, inclusiv s-a ţinut un parastas pentru ” regele 

9 c 9 

Munţilor Eroul Iancu ” . 

Studenţii au lansat publicul român de la Viena invitaţia să participe la 
această importantă izbândă a lor iar redacţiile erau chemate să trimită pe adresa 
cabinetului de lectură din Marokkanergasse 8 exemplare gratuite din foile ce le 
tipăreau. Totodată, autorii erau rugaţi să expedieze câte un exemplar din 
lucrările lor pentru biblioteca aceluiaşi Cabinet de Lectură. 

La ceremonia inaugurării acestei biblioteci studenţeşti, idee ce a trezit, 
câţiva ani mai târziu interesul împăratului Franz Josef, au participat membrii 
”, Junimii Române ”, iar ca invitat special, venit din ţară, Axente Sever, 
revoluţionar paşoptist ardelean, cel mai apropiat tovarăş de luptă al lui Avram 
Iancu, comandant strălucit al ” Legiunii Prima Blasiana ”, în timpul crâncenelor 
încleştări din anii 1848-1849. 253 

5 

Presa a relatat pe larg acest eveniment: „ Junimea Română, cu domnii 
Axente Sever şi B. G. Popoviciu în frunte, făcu o excursiune la Liesing, unde 
apoi petrecu până seara între cântecele fermecătoare ale bardului junimii din 
Viena, dl. I. Hosanu ... “ 254 . 


251 La Biblioteca Academiei Române există un exemplar din "Regulamentul cabinetului de lectură al Societăţii 
Academice România- Jună. Viena (Cu tipariul mechitaristilor Proprietatea Societăţii), 1893. (20,5 x 13). 6 p. 
Lipsă coperta. 

252 Decedat la 10 septembrie 1872. 

253 Axente Sever a murit la Braşov, în 1906, dar a fost înmormântat la Blaj în curtea bisericii "Sfinţii 
Arhangheli", numită şi Biserica Grecilor. 

254 ” Familia ”, nr. 20, 13/25 mai, 1873 

Cabinetul de lectură din Marokkanergasse 8 va fi relocat, începând cu 
data de 9 februarie 1874, în Neubadgasse 6, acolo unde, de fapt, funcţiona 
sediul ” României June” (Korblergasse 3). Un document, purtând în antet 
această adresă, datat 28 februarie 1874, emis de ” România Jună’\ consemna o 
telegramă de condoleanţe, expediată familiei baronului Eudoxiu Hurmuzachi, 
decedat, care fusese membru fondator al Societăţii, precum şi o poezie. 256 

Din comunicatul de presă , semnalând mutarea sediului, semnat de 
I. Pop (preşedinte) şi Eugen Suceveanu (secretar), rezultă că aici se primeau în 
continuare publicaţii din România, precum şi jurnale în limbile italiană, 
franceză, spaniolă, engleză, germană, rusă, maghiară, greacă. 

Eugen Suceveanu, publicând la Viena, în 1 872, o lucrare unicat, 258 aceasta 
reprezenta deja un nume reputat în domeniul stenografiei (artă a scrisului), în 
care existau la acea vreme puţine metode de stenografiere, adaptate limbii 
române. 

începând cu anii 1873 şi 1874, ” România Jună” a făcut o obişnuinţă din a 
sărbători Adunarea Populară de la 3/15 Mai 1848, în cursul căreia 40 000 de 
participanţi au proclamat libertatea poporului român. 

De asemenea, în anul 1874, evenimentul evocator a început printr-o slujbă 
de pomenire şi un parastas în memoria martirilor anului 1848, săvârşite de către 
preoţii români Petru Uilăcanu şi I. Grama. Deşi vremea nu a fost prielnică, 
tinerimea a luat parte în număr impresionant. 

Seara, petrecerea a continuat la restaurantul din Viena, gazdă fiind Onoriu 
V. Tilea, tânăr îndeplinind funcţia de vice-preşedinte al ” României June’\ printr- 
un înflăcărat discurs al acestuia. Au mai luat cuvântul doctorandul în medicină 


255 Cabinetul de lectură era considerat ” ultimul refugiu naţional-literar al tinerimii române din Viena ” (cf. 
"Federaţiunea ”, nr. 51-944, din 2/14 August 1875.) 

256 "Umbrei măreţe a baronului Eudoxiu Hurmuzachi ”, scrisă de V. Bumbac. 

257 ” Transilvania ”, Anul VII, nr. 7, Braşov, 1 Aprilie 1874, p.88 

258 Eug. Suceveanu, ” Curs de Stenografie”, tip. W. Zoeller, Viena, 1872. 

259 Petru Uilăcan (1848-1905), cancelist mitropolitan, apoi capelan profesor gimnazial, profesor de teologie în 
Cluj, protopop greco-catolic de Reghin, absolvent al Seminarului de la Blaj şi al Facultăţii de Teologie de la 
Viena. L-a cunoscut pe Eminescu, încă din Iunie 1866, lăsând o descriere a portretului său fizic şi moral. în anul 
1869 era student anul I la Teologie , reîntâlnindu-se cu Eminescu în cadrul Seminarului ” Sf. Barbara”. 

Leon Mureşianu, prof. T. Ceontea 260 , care a recitat poezia proprie ” Plângerea 
Transilvaniei ” şi Matei Lupu, rostind creaţia lui A. Mureşianu, "Orfana din 
munţi". Versuri înflăcărate au mai fost recitate de V. Mihail, student 
politehnist "(Un răsunet”, de acelaşi A. Mureşianu), Cocinschi, Târnoveanu, etc. 

Dr. Hozanu, "cu vocea sa îngerească, entuziasmează adunarea până la 
extaz ” 261 . Bineînţeles, corul a interpretat "Deşteaptă-te, române". 

Cine este însă gazda acestei întâlniri ? 

Vicepreşedintele României June", Onoriu V. Tilea (1851-1902), 
provenea dintr-o familie de prelaţi greco-catolici din Şmig, între cele două 
Tâmave. A absolvit gimnaziul greco-catolic din Blaj, promoţia 1869/1870. Era 
rudă cu dr. Ion Raţiu , prin soţia sa, Emilia, fiica întemeietorului Partidului 
National Român dar si al ASTREI. 

5 5 

Onoriu V. Tilea studia la Institutul Politehnic din Viena, secţia ” punţi 
si siosele" , unde a obtinut în anul I de facultate calificative de bun si eminent 
(” verzuglich ”) în 1870. Pentru acest motiv, el cere şi obţine din partea 
"Asociaţiei Transilvania” un stipendiu de 150-200 de galbeni, întrucât tatăl său 
"este îngreunat cu creşterea altor 6 prunci”. Desigur că l-a cunoscut şi pe 
Eminescu. 

în anul 1876, Onoriu V. Tilea era încă student la acelaşi institut 264 , 
obţinând din nou o bursă de 500 de florini din partea "Asociaţiei Transilvania ”, 
cu condiţia să prezinte dovada că a urmat cursurile ” Institutului Politehnic ” din 
Viena. Tot în acel an, Onoriu V. Tilea îndeplinea funcţia de secretar al 
"României June ” 265 


260 T. Ceontea, absolvent al Colegiului greco-catolic din Blaj, promoţia 1869/1870, colec de clasă acolo cu 
Onoriu V. Ilea, preşedinte al ” României June 

261 ”FederaţiunecC\ nr. 36-839, din 24 mai 1874, p. 444. 

262 Stranie coincidenţă, ambii (dr. Raţiu şi Onoriu V. Tilea) mor în aceeaşi zi, acelaşi an: 2 decembrie 1902. 

263 ” Transilvania ”, nr. 19 din 1 oct. 1871, p. 229. 

264 Idem, nr. 1 din 1 ian. 1876, p. 10 

265 ” Familia ”, nr. 25 din 20 iunie/2 iulie, 1876, p. 300. 

Ulterior, numele său apare sporadic în presa românească: în iulie 1888, 
Onoriu V.Tilea era inginer în Şmig. în 1900 face parte din comitetul de 
conducere al ASTRA. Moare devreme, în anul 1902. 

Fiul său, Viorel V. Tilea, un mare diplomat şi patriot, a făcut, la rândul său, 
studii la Viena, devenind doctor în drept al Universităţii din capitala Austriei (de 
asemenea având studii la Bratislava, Cluj şi Londra). 



Portal de intrare, Marokkanergasse 8, primul sediu al Cabinetului de Lectură al 
"României June” (Foto 1943) 

(Osterreichische Nationalbibliothek) 

Curte interioară: Marokkanergasse 8 ( 1900 ) 
(Osterreichische Nationalbibliothek) 

Marokkanergasse 8, sediul primului ” Cabinet de Lectură ” al ” României June ” (1943) 

(Osterreichische Nationalbibliothek) 

Cabinetul de lectură din Marokkanergasse 8 
( Foto martie 2017 - Dan Toma Dulciu) 

21 


Dorinţa tinerilor studioşi de a lua parte la activităţile unor asociaţii cu 
rădăcini în evul mediu cavaleresc prind aripi noi, aici, în lumea germanică, mai 
ales la universităţile din Austria. 

5 

Tinerii sosiţi din periferiile imperiului vedeau cu uimire libertatea de care 
se bucurau studenţii. Slavici îşi aminteşte că, în 1 869, la venirea lui Eminescu la 
Viena, existau două societăţi: ”Când am venit noi la Viena, studenţii români de 
acolo aveau două societăţi asa-zise academice, una cam în 
felul ’Burschenschaft "-urilor germane, iar alta, Societatea literară, care-şi 
ţinea şedinţele după-amiaza într-una din sălile Universităţii ”. 

Fără îndoială, Mihai Eminescu a ales, conform propriei chemări, 
”, Societatea Literară ”, societate unde membrii săi, provenind din Bucovina, 
Transilvania, din Ţara Românească, studenţi sau doctoranzi în ani superiori de 
studiu, găseau un tărâm prielnic pentru formarea lor intelectuală. Aceasta nu 
înseamnă că Poetul a ignorat şi celelalte asociaţii studenţeşti, existente la Viena. 

în general, la Viena, tinerii observau cu un nedisimulat entuziasm o trecere 
radicală de la cutumele şi regulile rigide ale învăţământului gimnazial sau liceal 
la libertatea vieţii de student, anticameră a autonomiei vieţii de adult. 

Atmosfera camaraderească, de exuberanţă juvenilă, specifică asociaţiilor 
cavalereşti studenţeşti 266 ( Korps sau Burschenschaften ) găsea o exprimare în 
două forme de sorginte aristocratică: duelurile şi beţiile colective. Orice 
organizaţie studenţească avea modalităţi proprii de iniţiere a novicilor, un botez 
ritualic, desfăşurat după un protocol foarte strict: nopţi petrecute până în zori, cu 


266 C. Rădulescu-Motru, şcolit şi el în medii academice germanice, observa că ” Pe vremea aceea, în Germania - 
întreaga viaţă studenţească era organizată în corporaţii. Unele aveau coduri de onoare foarte complicate, 
practicau duelul şi menţineau în veacul al XlX-lea o mentalitate perimată. Totuşi aceste organizaţii îşi aveau 
importanţa lor, căci nivelau diferenţele dintre clasele sociale, punând pe nobili în directă legătură cu 
intelectualii de origine burgheză sau proletară ”. Cf. C. Rădulescu-Motru, Mărturisiri , p.27. 

cântece şi bere, excursii prin locuri feerice , cu vechi castele nobiliare, o viaţă 
de pierde vară, dar atent supravegheată de membrii asociaţiei iniţiatice. 

Eminescu participa cu entuziasm la asemenea întruniri, ” cântând şi 
îndemnând pe alţii să cânte ” 268 , mai ales pe Chibici-Revneanu, după cum îşi 
aminteşte I. Slavici. O la fel de frumoasă voce avea si studentul medicinist, I. 
Hosanu, devenit mai târziu ilustru medic balneolog în Austria. 

Asemenea lui Sextil Puşcariu , se poate afirma că nu cunoşti Viena dacă 
nu ai fost membru al unor asemenea ”Verein ”-uri. 

Mai întâi, câteva cuvinte despre organizarea acestora. De regulă, 
asociaţiile studenţeşti din Austria erau grupate pe naţionalităţi, având fiecare 
semne distinctive. Clasificarea acestor organizaţii se realiza după criteriul 
mensurei (sau mensurul la ardeleni), adică a duelului studenţesc, stabilindu-se, 
mai ales dacă erau respectate rânduielile, denumite „commenf ’-uri. 

Societăţile studenţeşti ce practicau ”mensura” erau numite „ schlagende ” 
(„ bătăuşe ”), iar cele care nu o aplicau se chemau „ nicht schlagende ”. 

Organizaţiile belicoase erau conduse de un ” senior”, având un ”vice” (de 
obicei, maestru de scrimă) şi un „Fuchs Major” Cvulpanul ”), acesta ocupându- 
se de instrucţia tinerilor membri, numiţi „fucşF sau „ vulpoi ”. 

însuşi Ciprian Porumbescu se implica cu dăruire în activităţile ” României 
June ”, dar mai cu seamă în petrecerile ” bobocilor ” sau al Q”balicilor > \ 
desfăşurate de regulă în ” Pivniţa Sf. Ştefan ” sau în alte localuri, unde, în 
calitatea sa de ”Fuchs Major ” cânta ” Romanţa Purcelului ” sau ” Cântecul lui 
Mefisto ”. 


267 Studenţii români obişnuiau să iasă primăvara, cu prilejul sărbătoririi zilei de 3/15 Mai, la Dombach, 
Nussdorf, Liesing, Modling, Voslau sau Hiitteldorf, pe atunci zone pitoreşti, situate în afara Vienei. I. Slavici îşi 
aminteşte că Eminescu nu lipsea nici de la cursuri, nici din sala de gimnastică, "nici mai ales de la şedinţele 
societăţii "România Jună” ori de la excursiunile puse la cale de ea, cum era bunăoară cea de la 3/15 Mai. ” 

268 Cântecul preferat al lui Eminescu, pe vremea studenţiei la Viena, era ” Frunză verde de piper ” (cf.Viorel 
Cosma, ” Cântecul popular în creaţia lui Ciprian Porumbescu. Cu prilejul centenarului naşterii compozitorului ”, 
în ” Muzica ”, 1953, nr. 3, p. 52-56; idem, ”Un cântec popular din repertoriul lui Eminescu ”, în 

” Contemporanul” , 1989, nr. 14, 31 mart., p. 6 ( Eminesciana ). 

269 Sextil Puşcariu, ” Călare pe două veacuri. Amintiri de tinereţe (1895-1906)”, Bucureşti, Editura pentru 
Literatură, 1968, p. 52. 


175 



O asemenea asociaţie, cu un program similar asociaţiilor studenţeşti din 
Heidelberg, se numea ” Vechea Gardă ”, unde studenţii petreceau de minune. 

Vechimea era materializată prin obţinerea de grade, în ordinea crescătoare 
următoare: ,/uchs”, apoi ,/ârtate ” („ bursche ”), şi, după finalizarea facultăţii, 
„fârtate inactiv ”, ulterior „ filistrat ”, respectiv „ domn bătrân ” („ alter Herr ”), 
acesta fiind cel mai respectat grad. 

Din rândul societăţilor academice austriece, cu caracter tradiţionalist, 
conservator, amintim: ” Austria ” (1875-1918), ”Gothia” (1876-1930), 
"Alemannia ” (1877-1938). 

Asemănătoare lor existau alte asociaţii, cum ar fi: ”Arminia ” (1877- 1938), 
în Germania, ”Sojuz” (1875-1921), în Ucraina, ”Ognisko” (1875-1940), în 
Polonia. 

Toate acestea aveau filiale si la Viena, încercând să racoleze ca membri si 
studenţi din ţara noastră. Organizaţiile austriece erau cele mai ofertante, în 
sensul atragerii de aderenţi din rândul studenţilor români, dar deveneau cu 
timpul instrumente de deznaţionalizare, mai ales că toate activităţile lor se 
dsfaşurau în limba germană: 

” Tinerii erau atraşi în societăţile conservative de emulaţia disciplinei 
riguroase, de practicarea scrimei, de acordarea şi cererea satisfacţiei pentru 
ofense, de purtarea uniformelor şi a unor semne distinctive (chipiul şi panglica), 
dar şi de promovarea unei prietenii trainice şi de sentimentul apartenenţei la un 
grup în care ritualurile masculine şlefuiau cultul pentru onoare. 

Adăugând şi viaţa socială conexă, festivităţile, petrecerile, excursiile, 
dansurile, balurile, corurile, activităţi desfăşurate numai în limba germană, 
avem explicaţia temerilor pentru care studenţii erau consideraţi o cauză 
pierdută a mişcării ” 270 


270 Mihai chiper, ” Duelul şi onoarea în viaţa studenţilor bucovineni şi ardeleni (1880-1940)”, în ” Historia 
Universitatis Iassiensis ” V / 2014, p. 22-23; 

Unii studenţi, angrenaţi în Austria sau Germania în asemenea organizaţii 
elitiste, autotariste sau naţionaliste au preluat de aici acest spirit combativ, 
militant, uneori pendulând între naţionalism exacerbat şi antisemitism, precum şi 
caracterul izolaţionist, pe criterii de rasă sau de clasă, circumstanţe istorice ce şi- 
au pus amprenta pe activităţile acestor organizaţii studenţeşti. Aşa cum vom 
arăta în acest studiu, nici Eminescu si nici alţi studenţi de la Viena nu au făcut 
excepţie de la spiritul vremii, numai că acesta a ştiut să direcţioneze aceste 
tendinţe către scopuri şi idealuri naţionale înalte, să organizeze evenimente de 
răsunet, cum ar fi ” Congresul de la Putna ” 271 

Eminescu, ne încredinţează acelaşi I. Slavici, a ales o cale de mijloc, 
unificând cele două organizaţii sub stindardul uneia singure - ” România Jună ”, 
impunând o listă de persoane în ” Comitetul de Conducere”, apropiate de 
convingerile sale, el însuşi fiind ales secretar, şi mai ales conferindu-i un 
caracter naţional, cu marginalizarea elementelor extremiste din ambele 
organizaţii unite. 

El intenţiona ca în toate universităţile să existe asemenea organizaţii 
studenţeşti, care să dispună de biblioteci şi cantine, să dezvolte punţile între ele 
şi, mai ales, să organizeze un congres în fiecare an. 


271 Putna, acest ” Ierusalim al românilor ” (Eminescu). 

Majoritatea lucrărilor mai vechi sau mai recente privind istoria Societăţii 
” România Jună ”, precum şi cele referitoare la prezenţa lui Eminescu în mijlocul 
studenţimii româneşti de la Viena, reiau detaliile prezentate de T.V. Ştefanelli, I. 
Slavici, I. Negruzzi, I. Grămadă şi amintirile altor câţiva foşti colegi ai 
Poetului 272 , conform cărora aceştia se întâlneau la ” Cafeneaua Troidl”, din 
strada Wollzeile, de lângă vechea universitate, tară a oferi alte precizări. Localul 
acesta nu mai există însă 273 . 

Asemenea restaurantului vienez din Marokkanergasse 3, cafeneaua din 
strada Wollzeile , ţinută de Troidl, are o notorietate la fel de mare în literatura 
noastră. Totuşi, cititorii români au aflat de multă vreme de existenta acestei 
cafenele din secolul al XlX-lea, în timp ce autorii de limbă germană au ocolit 
istoria ei. Abia dacă este amintită în cartea scriitorului Karl Emil Franzos, ”Das 
Kind der Siihne ” 274 . 


272 Printre autorii care au scris despre prezenţa lui Eminescu în Viena amintim pe: Ieronim G. Bariţiu, ” Amintiri 
despre Eminescu. Eminescu la Viena ”, în ” Semănătorul”, Buc. II, nr.17, din 27 aprilie 1903, p.238-260; Vasile 
Gherasim, ” Eminescu la Viena ”, în ” Junimea Literară ”, Cernăuţi XII, 1923, p. 374-379; dr. S. Isopescu, ” 
Momente din viaţa lui Eminescu ”, în ”Adev. Lit. Şi Ar t. ”, 1923, nr.125, p. 5; Ion Pop-Florantin, ”Cincantenarul 
României June”, etc 

273 Stelian Tabaras ” Cafeneaua nu mai există, singura ” firmă" de pe stradă care a existat şi pe vremea lui 
Eminescu fiind o farmacie de la 1760, ”La împăratul roman ", cf. ” Eminescu 156 - La Viena”, în ” România 
Literară”, 2006, nr.3 

274 Cap. 12, ” Romeo şi Julieta ”. Autorul descrie o scenă petrecută în interiorul ” Cafenelei Troidl ”, situată pe 
strada Wollzeile, în spatele universităţii vechi ( ”Cafe Troidl” hiefi es und lag in der Wollzeile, dicht an der alten 
Universităt ), în primăvara anului 1873. 

Drumul lui Eminescu, dinspre Landstrasse spre Universitate 
(Osterreich ische Nationa I bi bliothek) 


în schimb, numele cafenelei este frecvent citat în literatura în limba 
română, atât în pagini de memorialistică, cât şi în romanele evocând viaţa lui 
E mi nescu. 

Deşi nu are ca subiect personalitatea lui Eminescu, Em. Grigorovitza 275 
vizitând Viena, în primăvara anului 1878, spune în însemnările sale 276 că a fost 
condus de prieteni la sediul ” României June ”, precum şi la vestita cafenea 
Troidl, ”«/ doilea loc de tabără românească 


275 Em. Grigorovitza, ” Amintiri din Viena ”, în ”Ce/e trei Crişuri”, anul IV, iunie 1923, p. 86. 

276 datate Bucureşti, 25 ianuarie 1911. 

T.V. Ştefanelli 277 tipăreşte târziu 278 , în 1914, pagini despre tinereţea lui 
Eminescu, dar amintirile sale au devenit literă de evanghelie pentru biografii 
Poetului. Cu un doctorat în drept, trecut în capitala austriacă la 1875, acesta a 
funcţionat, până în preajma pensiei (1910), în calitate de consultant imperial la 
” Curtea Supremă ” din Viena, de aceea presupunem că a fost un bun cunoscător 
al oraşului capitală a imperiului. 



Wollzeile. , 


Wien î. 


Eminescu , în drum spre Cafeneaua Wollzeile 

(Osterreichische Nationalbibliothek) 


277 Teodor V. Ştefanelli (1849-1920), istoric, poet, prozator şi jurist român, membru titular al Academiei 
Române (ales în anul 1910), a fost coleg de clasă cu Eminescu, la Cernăuţi, revăzându-1 pe acesta la Viena, în 
1869. 

278 în nuvela ”Un patron la Viena (Din viaţa de student)”, scrisă în anul 1882 şi publicată în ” Tribuna ”, II 
nr.239, 19/31 oct şi nr. 240, 31 oct/l nov. 1885, reprodusă în ” Revista Politică ”, Suceava, I, nr. 19, 15 feb. 1887, 
p. 14-1 8, Eminescu este evocat, sub numele Minunescu. 

El este un izvor de date, împreună cu I. Slavici, pentru cunoaşterea acestei 
perioade din viaţa lui M. Eminescu. Memoriile sale conţine câteva repere 
biografice importante, cum ar fi adresele 279 unde locuiau studenţii, locurile unde 
se întâlneau ei (” Cafeneaua Troidl”, Str. Vollzeile, Restaurantul ”La trei 
porumbei albi ”, condus de Papa Wihl, din Marokkanergasse 3 ş.a.) 

Cât priveşte veridicitatea amintirilor lui T. V. Ştefanelli, se ştie că 
memoria se mai estompează, devine mai înceţoşată, mai ales când se descriu 
evenimente petrecute cu aproape o jumătate de secol în urmă. De aceea, am 
recitit însemnările sale cu un dram de circumspecţie. în special, relatarea aşa 
numitei farse făcute de poet colegilor săi înfometaţi, o povestire îndoielnică, în 
care autorul îl creditează pe Eminescu cu o faptă puţin onorabilă, contrazicând 
caracterul eminamente serios şi moral al Poetului. 

De aceea, îmi propun să judecăm acum, la peste un secol distanţă, aceste 
însemnări memorialistice si să oferim cititorului din zilele noastre câteva 

5 

precizări necesare. 

Putem afirma că sediul spiritual, nu cel formal, din acte, al Societăţii 
” România Jună”, a fost ” Cafeneaua Troidl”, situată la mai puţin de 100 de 
metri distanţă de ”Alma Mater”. Cafeneaua a fost o veritabilă ” agora” pentru 
discuţii politice dar şi un veritabil cenaclu studenţesc, aspect asupra cărora 
istoricii literari au insistat mai puţin. 

Locul unde se găsea odinioară ”Cafeneau Troidl” este cunoscut de 

980 

vienezi sub denumirea ”Am Scharfen Eck” 

Potrivit vechiului recensământ al străzilor din Viena, imobilul avea numărul 
stradal 783. 281 începând cu anul 1864, apar primele reclame semnalând prezenţa 
în peisajul citadin a ” Cafenelei Troidl 


279 Accesând acest site de internet se pot consulta on line lista celor mai importante instituţii, personalităţi, 
companii, hoteluri, restaurante, cafenele, berării din Viena, în vremea lui Eminescu. 
http://www.digital.wienbibliothek.at/periodical/pageview/2725Q 

280 ”La colţul ascuţit Vezi Paul Harrer-Lucienfeld, ” Viena, casele sale, oameni şi cultură ”, Volumul 4, partea 
a 3-a, Viena 1955. 

281 Konskriptionsnummer 783. 

De exemplu, în anul 1 867, ” Local Anzeiger der Presse ” indică drept sediu 

al ”Cafenelii Troidl” adresa Wollzeile 27. 

în anul sosirii lui Eminescu la Viena (1869), exista în Wollzeile 27 un 
local, unde funcţionau un restaurant, o cafenea şi o sală de spectacole, denumită 
”Volkshalle”, unde, săptămânal, aveau loc reprezentaţii artistice. 

In acest context, este necesar să evidenţiem atmosfera culturală, găsită aici 
de studenţii bucovineni, printre ei şi Eminescu, deoarece o parte din memoriile 
evocate mai sus au pus accent, oarecum, pe detalii pitoreşti, cum ar fi acelea 
conform cărora în localul din imediata apropiere a universităţii vechi tinerii 
găseau în chelnerul Jean un binevoitor sau că, în altă parte, fiica patronului era o 
veritabilă atracţie pentru tinerii studenţi. 

Paginile amintite mai subliniază, de asemenea, faptul că întâlnirile 
membrilor organizaţiilor studenţeşti se desfăşurau, de regulă, sâmbăta, într-o 
sală de la universitate, dar se prelungeau apoi la această cafenea, unde discuţiile 
continuau, în mai largă libertate, supravegherea poliţiei vieneze, prin agentul 
Toma, încetând să se mai exercite atât de strâns în spaţiul privat al cafenelei. 283 
Au fost însă şi situaţii limită, când s-au efectuat percheziţii la sediul Societăţii 
” România Jună”, cum s-a întâmplat în anul 1876, în paralel cu acelea efectuate 
la sediul Societăţii ”Arboroasa ” din Bucovina, acţiune viu criticată de 
E mi nescu. 

Aceste exotice amănunte explică doar în mică măsură motivarea 
preferinţelor acestor tineri pentru ” Cafeneaua Troidl ”, mai ales prezenţa aici a 
sobrului si silitorului student Mihai Eminescu. 

Ioan Slavici 284 oferă totuşi unele explicaţii privitoare la prezenţa Poetului 
în această cafenea: ” în timpul pe care l-a petrecut la Viena, el ţinea mult să 
aibă locuinţa comodă, largă, curată, liniştită şi luminoasă, să se îmbrace curat 

282 ” Local Anzeiger der Presse” nr. 312, din data de 13 nov. 1867, p.l. Acesta este un supliment al cotidianului 
”Die Presse ”, din aceeaşi dată, 

283 Toate întâlnirile studenţilor erau supravegheate de agenţi ai poliţiei secrete, cunoscători ai limbii române, 
majoritatea cu studii juridice dar atitudinea lor era, de cele mai multe ori, binevoitoare. 

284 ” Amintiri despre Eminescu ”. 

şi bine, să-şi aleagă mâncărurile după plac, să fumeze ţigări fine.... să bea 
numai vinuri de calitate superioară şi apă curată 

Iar în alt loc, Slavici ne luminează din nou: ” Era un om cu trebuinţe 

puţine, dar cu apucături boiereşti respingea ceea ce i se părea vulgar. ” 

Aşadar, ”Cafeneau Troidl” corespundea pe deplin acestor trebuinţe personale 
ale lui Eminescu, dar mai ales pe cele de ordin intelectual. 

T. V. Ştefanelli îşi aminteşte: „ Eminescu nu bea mult. La un sfert de litru 
de vin, sau la o halbă de bere era în stare să petreacă o noapte întreagă dar în 
schimb lua mai multe cafele negre şi fuma mult. Cafeneaua ce o cerceta 
Eminescu mai adese era cafeneaua Troidl de pe Wollzeile. Aici se adunau după 
amiază foarte mulţi studenţi români şi discutau, se sfătuiau şi-şi împărtăşeau 
noutăţile din patrie. Aici lua Eminescu după amiază cafeaua cu lapte sau cafea 
neagră, cetea gazetele şi asculta cu multă atenţiune discuţiile tinerilor şi ştirile 
din tară . " 

Ca şi la Capsa 285 , unde iniţial a existat o cafenea, un restaurant şi o 
cofetărie, şi ” Troidl” avea două ” despărţăminte ”, după cum ne dă de ştire 
Vasile Gherasim. Acesta precizează că pe strada Wollzeile funcţionau sub 
aceeaşi firmă ” Troidl ” atât un restaurant cât şi o cafenea 286 , că tinerii preferau 
cafeneaua, nu restaurantul. 

„ Conveniau la cafeneaua (nu restaurantul ) Troidl, de pe Wollzeile, foarte 
mulţi Români din Viena. Erau printre ei şi Tancu din Năsăud, Vasile Bumbac 
din Suceava, «chiar atuncea domol şi potolit», Nastasi din Şiretele Bucovinei, 
mai tîrziu la Braşov, Vasile Burlă, student mai vechi - mai tîrziu profesor şi 
renumit filolog la Iaşi. Era Matei Lupu. Acest Matei Lupu a fost avocat şi apoi 
călugăr la Mănăstirea Dragomirnei din Bucovina. Mai era şi regretatul Onisim 


285 Medicul Ştefan Capsa (1821-1885), frate cu întemeietorii Casei Capsa a făcut studii de medicină la Viena. 

286 Vasile Gherasim, ” Eminescu la Viena” în ” Junimea literară”, 1923, pag. 374-379; 

287 Trebuie remarcată existenţa a două personalităţi cu patronimicul Bumbac: Vasile Bumbac (1837-1918), 
profesor de gimnaziu la Suceava, în 1874, cu poezii publicate în revistele ” Familia ” (1866) şi ” Albina ” (1867) 
şi Ioniţă Bumbac (1843-1902), cu studii superioare la Viena, numit profesor de limba română la Universitatea 
din Cernăuţi (1881), al cărui nume este des întâlnit în episodul privind crearea ” României June”. 

Ţurcan, pe atuncea purtînd titlu onorific, acordat de colegii săi, de «mitropolitul 
cel mare al plăieşilor». Şi ne spune d. Dr. Isopescu că, de cîte ori conveniau 
acolo, Eminescu rămînea la «masa bătrînilor» (V. Grigoroviţa şi alţii) unde se 
discutau evenimentele din Ardeal şi celelalte Ţări Române, iar tinerii îşi alegeau 
alte mese unde discutau «de ale lor». 

Răsfoind presa vieneză din acea vreme, se observă că, dacă la începutul 
existenţei acestui local, aici de organizau frecvent mese festive, acestea 
desfaşurându-se în sălile de la subsolul imobilului, ulterior, "Troidl” îşi 
diversifică activitatea, acum prevalând programele artistice, culturale sau de 
divertisment, ceea ce constituia, în epoca respectivă, un punct de atracţie pentru 
clienţii acestei cafenele. 

3 

După ce Eminescu părăseşte Viena, "Caffe haus Troidl” 
funcţionează la o altă adresă: Augustinerstrasse 6 , o stradă selectă, situată 

între S chottengasse şi Kărntnerstrafie. 



Anunţ publicitar privind deschiderea în altă locaţie a ” Cafenelei Troidl”, începând cu 1 

februarie, 1875 
(Osterreichische Nationalbibliothek) 


288 Felix Czeike (ed.): Augustinerstrafîe. în: ” Dicţionarul istoric al Vienei ”, Voi. 1, Kremayr & Scheriau, Viena 
1992; ”Fremden-Blatt’\ 31 ianuarie 1875, p. 14. 

Cafeneaua lui Simon Troidl din Augustinerstrasse funcţiona, cu tot 
confortul necesar, în casele lui Johann Baptist Hauptmann, situate pe locul fostei 
opere vechi. 

După anii 1880, numele Simon Troidl este menţionat în diverse 
publicaţii, mai ales cu prilejul inaugurării unui nou local cu acelaşi nume, în 
”Staatsbanhof”, ceea ce înseamnă, fie că proprietarul Troidl şi-a lichidat 
afacerea din strada Vollzeile 27, fie şi-a extins-o în alte cartiere ale oraşului. 



Piaţa Universităţii Viena, în vremea lui Eminescu 

(Osterreichische Nationalbibliothek) 

” Cafeneaua Troidl” este locul unde Iacob Negrazzi (venit la băi în 
Austria) se întâlneşte cu Eminescu, istorisită de acesta în ” Amintiri de la 
Junimea ” Ajuns la Viena mă dusei la cafeneaua Troidl din Wollzeile, unde 
ştiam că este locul de adunare al studenţilor români şi mă aşăzai la o masă 
deoparte lângă o fereastră, de unde fără a fi băgat în seamă, puteam observa pe 
toti tinerii ce vorbeau între dânşii româneşte. Deodată se deschide usa si văd 

y y y > y 

intrând un tânăr slab, palid, cu ochii vii şi visători totodată, cu părul negru, 
lung, ce i se cobora aproape până la umeri, cu un zâmbet blând şi melancolic, 
cu fruntea înaltă şi inteligentă, îmbrăcat în haine negre, vechi şi cam roase. ” 

După o săptămână de discuţii cu tânărul student, provocându-i o impresie 
favorabilă, Negruzzi îi propune ca, după terminarea studiilor, să se stabilească la 
Iaşi, unde acesta îi va acorda tot sprijinul posibil. 

G. Călinescu, preluând spusele celor dinaintea sa, oferă un tablou pitoresc 
al ” Cafenelei Troidl”: 

” Aci Eminescu citea revistele după amiază şi se folosea sub formă de 
cafea şi tutun de creditul pe care i-l deschidea chelnerul Jean. Deşi în genere 
rezervat şi expectativ, se întâlnea cu foarte mulţi prieteni — preferând pe cei 
bătrâni, care plăteau consumaţiile — cu Tancu, Burlă, Onesim Ţurcan, 
Stefanelli, Grigorovitza (acesta îl ducea la localul " Curtea imperială"), Slavici, 
Samoil şi Arcadie Isopescu, Moisil şi alţii şi, când se întâmpla ca discuţia să fie 
de ordin filozofic sau mai ales politic, ieşea din rezervă şi intra în vâltoarea 
discuţiei, iritabil la contraziceri şi pierzând din moderaţia pe care o punea de 
obicei în susţinerea tezei sale. ” 

Deşi venea adesea în această cafenea, Eminescu a avut şi alte preocupări, 
decât cele ale unui ”bon viveur asemănător unei cafenele literare, aici a citit în 

faţa prietenilor, probabil, primele sale creaţii poetice . Descifrate cu atenţie, 
ele poartă amprenta atmosferei vieneze. Credem că, stimulat de laudele şi 
aprecierile încurajatoare ale amicilor săi, Eminescu trimite de la Viena revistei 
” Convorbiri Literare” { 15 aprilie 1870) câteva opere poetice: ” Venere şi 
Madonă ’ ’, ” Epigonii”, ” Mort na est ”, ” înger de Pază”, ” Noaptea ”, care îi vor 
aduce faimă în cercul ” Junimii ”. Sunt autori ce susţin cu argumente că Eminescu 
şi-a adunat la Viena creaţiile într-un ” volum de poezie într-un singur exemplar ” 
- aşa numitul CAIET VIENEZ- ” Chiar dacă nu a fost tipărit, volumul închipuit 
de Eminescu si definitivat într-un singur exemplar, mai mult ca sigur a circulat 
printre colegii români din Viena , prin mediile studenţeşti, printre 
cunpşcutijşM . ), ceea ce l-a făcut pe poet să dea o anumită turnură colecţiei 
sale ” 290 . 

De asemenea, în caietele din perioada vieneză, păstrate la Academie, 
conţinând cursuri studenţeşti sau traduceri, găsim un adevărat tezaur de creaţii 
literare, purtând amprenta inconfundabilă a geniului eminescian (nuvela 
”, Sărmanul Dionis ”, părţi din poemul ” Panorama deşertăciunilor ” sau 
” Memento Mori ”, poziile ” înger şi Demon ”, varianta poeziei ” Floare Albastră ”, 
precum şi primele variante ale poemului ” împărat şi Proletar”). Toate, la un 
loc, întregesc tabloul preocupărilor tânărului student în capitala austriacă. 

în primăvara anului 1877, ” Cafeneaua Troidl ”este prezentă pe prima 
pagină a organului umoristic ”Kikeriki ”, din data de 3 Mai, unde apar câteva 
caricaturi, demascând năravul ştirilor inventate de unii aşa-zişi corespondenţi de 
război. 


289 încă de la debut, Eminescu obişnuia să citească prietenilor din creaţiile sale. Prima poezie semnată de 

Eminescu, scrisă la vârsta de 16 ani, la Cernăuţi, este citită seara, mai întâi colegului şi prietenului său T. V. 
Ştefanelli, apoi înmânată spre publicare. Multe din poeziile lui Eminescu vor fi citite mai întâi în prezenţa 
amicilor, la ” Junimea”, şi abia apoi publicate în ” Convorbiri Literare ”. Totuşi, T.V. Ştefanelli spune mai târziu 
că Eminescu nu avea obiceiul să citească din creaţiile sale colegilor. Aşa să fie ? Să-şi fi schimbat Poetul 
obieceiul din adolescenţă ? Credem că nu 

290 Cristian Livescu, ” Arhitectura interioară a Caietului vienez eminescian ”, Cap. ” Dublul regim al volumului 
într-un sngur exemplar ”, http://convorbiri-literare.dntis.ro/LIVESCUfeb7.htm 

începuse conflictul din Balcani. Redacţia publicaţiei "Kikeriki” titrează: 
"Des Kriegskorrespondenten Knofeles, angeblich in Galatz, thatsăchlich aber 
imCafe Troidl”... Aceste rânduri sugerează cititorului următoarea concluzie: 
” Corespondenţele de război, presupuse a fi de la Galaţi, sunt culese din 
Cafeneaua Troidl. ” 

Putem să avansăm ipoteza că, în preajma Războiului de Independenţă , la 
” Cafeneaua Troidl” studenţii români comentau cu multă pasiune evoluţia 
evenimentelor, de unde, bineînţeles, se alimentau copios jurnaliştii vienezi. De 
altfel, ziarul umoristic amintit avea un contact apropiat cu realitatea din ţara 
noastră, aici colaborând şi C. Angerer, artistul pentru care România fusese o a 
doua sa patrie. 

Această manieră de a măslui realitatea o regăsim, din păcate, şi în presa 
bucureşteană, în timpul Războiului de la 1877. 

I.L. Caragiale descrie cu umor, peste ani, cum erau ticluite ştirile în 
redacţia cotidianului ” Naţiunea română ”, scos pe piaţă de scriitor, împreună cu 
Frederic Dame. Ziarul a avut o durată de numai o săptămână, cei doi redactori 
obişnuind să fabuleze întâmplări spectaculoase, preluate însă din presa vieneză, 
pentru a face să crească tirajul. 291 

” gazeta nu mai conţinea decât ştiri şi iar ştiri, cari de cari mai amănuţite şi mai senzaţionale. De unde 

aveam atâtea? Le traduceam din gazete străine şi le localizam. Luam dintr-o gazetă de la Viena o 
corespondenţă lungă de război, în care se vorbea de lucruri petrecute la Poradin, la Rusciuc, la Varna, la Vidin, 
la Constantinopol etc. Ei bine, din aceasta corespondenţă făceam tot atâtea corespondenţe câte lucruri conţinea 
ea, şi le datam pe fiecare ca din localitatea unde s-ar fi petrecut lucrul. Astfel, aveam corespondenţe din 
Stambul, Vidin, Varna, Rusciuc, Poradin etc. şi, ca să dăm o dimensiune convenabilă fiecărei corespondenţe, 
peste faptul de care era vorba, turnam multă zeamă de fantazie, ş-apoi descrierea localităţii, notiţe istorice şi 
date statistice, mai toate luate dintr-un vechi, dar excelent pe vremea lui, dicţionar de conversaţie. ” 
(I.L.Caragiale, ” Naţiunea română”, 1899: ” Succes” în Opere, I, ed. P.Zarifopol, Cultura naţională , 1930, 
p.213; iniţial, schiţa a apărut în ” Calendarul Moftului român ”, 1902, cu titlul ” Naţiunea română 

în prezent, la adresa Wollzeile 27 turiştii pot vedea un alt imobil, o 
clădire ridicată în perioada interbelică. 



Vedere a imobilului din Wollzeile 27, prin anii 40 ai secolului trecut. 

(Osterreichische Nationalbibliothek) 


în anul 1938, primarul Vienei, Hermann Neubacher, îşi propusese 
dezafectarea unor proprietăţi aparţinând comunităţii evreieşti din acest oraş şi 
exproprierea multora, sub motivul unei politici numite de asanare arhitecturală 
( Assanierungbau ). De aceea, a decis să demoleze clădirile ridicate în perioada 
1853-1854 în această parte a străzii, printre alte justificări fiind şi acelea legate 
de dezvoltarea urgentă a unui trafic modem în zonă. Imobilul iniţial, aflat pe 

colţ, unde se găsea ” Cafeneaua Troidl”, avea patru etaje şi o suprafaţă 
construită de aproape 538 m.p. 

Banii pentru ” sistematizare ” au fost primiţi din bugetul aşa numitului 
”AssanierungsfoncT\ din păcate, cu consimţământul ” Centrului pentru Protecţia 
Monumentelor Vienei 

Bombardamentele din 5 noiembrie 1944 au afectat grav această parte a 
străzii, dar clădirea nouă a scăpat ca prin minune. Totuşi, în timpul luptelor de 
stradă, din aprilie 1945, faţada şi acoperişul au fost uşor atinse. 

După anul 2000, în spaţiul dintre Backerstrasse 20 şi ieşirea în 
Riemergasse, în proprietatea aparţinând vechii Universităţi , s-a realizat un 
modem centm de conferinţe, la adresa Wollzeile 27 A, unde a apămt 'Aula 
Ştiinţelor”, cu săli de evenimente, conferinţe, posibilităţi de găzduire, inclusiv o 
cafenea. 

Datând din secolul al XVII-lea, clădirea istorică, cu săli de lectură, 
aparţinând vechii Universităţi, preluate apoi de u Akademische Gymnasium ”, 
avea la ultimul etaj un amfiteatru al iezuiţilor. în veacul următor, aici îşi avea 
sediul “Wiener Zeitung ”, considerat ”cel mai vechi ziar din lume ”, inclusiv 
sediul ” Tipografiei de Stat a Austriei”. 

”Cafeneau Troidl ” (27) şi '"Aula Ştiinţelor” (27 A) 

în acest mod a dispărut celebra ” Cafenea Troidl ”, dar locul sfinţit şi de 
prezenţa lui Eminescu nu şi-a pierdut din chemarea către cultură, artă şi ştiinţă, 
încă un argument că şi clădirile, nu doar cărţile, îşi au vocaţia şi destinul lor. 

23 

Berăria Bischof” este menţionată în cuprinsul amintirilor lui T.V. 
Ştefanelli 292 , autorul precizând că stabilimentul se numea ”Bischoffs B ier halte”, 
aflându-se pe ” Wipplingerstrasse Aşa cum am arătat, mă îndoiesc de faptul că 
aşa-zisa glumă nesărată a lui Eminescu s-a petrecut cu adevărat. De aceea, am 
luat la bani mărunţi această întâmplare. 

într-adevăr, ” Wipplingerstrasse ” era una dintre elegantele căi de 
promenadă ale Vienei, situate în apropierea vechii Universităţi. Aşadar, este 
destul de plauzibil ca ” Berăria Bischof ” să fi fost un local frecventat şi de 
studenţii români. 

întrucât berăria nu mai există, am apelat la documente de epocă, respectiv 
la "Ghidul Ilustrat al Vienei ”, Ediţia 1874, (”. Illustrirter Wiener 

Fremdenfuhrer”), menţionând cele mai cunoscute localuri de distracţie ale 
capitalei imperiului bicefal din vremea aceea. 


292 j y Ştefanelli, ”0 glumă a lui Eminescu” , op. cit. 

"Ghidul Ilustrat al Vienei”, autor dr. Fr. Forster, ediţia 1874 

(Osterreich ische Nationa I bi bliothek) 


Conform ghidului amintit (p. 14), ” Berăria Bischof” îşi avea însă sediul 
pe strada Schottenbastei 3 (o locaţie situată în imediata apropiere a noii 
Universităţi, în Schottenring, prin urmare la câteva străzi distanţă de locaţia 
menţionată de T.V.Ştefanelli) şi nu pe Wipplingerstrasse: 

” Dintre cele mai mari berării putem enumera: în centrul oraşului avem 
Berăria Dreher, situată pe Operngasse 8, Berăria Dreher, din Naglergasse 1, 
Berăria Obermayer, ce se găsea în clădirea Societăţii de Horticultură, Berăria 

2 93 w w ' w 

Bischof, din strada Schottenbastei 3 , o mare şi frumoasă berărie, aflată la 

subsol, şi Berăria Bischof, din Bellariastrasse. 

Prin urmare, ceva este în neregulă cu această amintire târzie a lui T.V. 
Ştefanelli, evocând o întâmplare tragi-comică, desfăşurată în ambianţa berăriei 
Bischof, avându-1 pe Eminescu în prim plan. Mai întâi, să întreprindem o scurtă 
incursiune în istoria celor două berării celebre ale Vienei. 

24 

Localul acesta, cunoscut şi sub numele de „ Harmonie-Săle u , va fi 
achiziţionat, mai târziu, pe la 1879, de Anton Ronacher (un fel de Capsa al 
Vienei), rivalul lui Dreher. 

Anton Ronacher a cumpărat - şi vândut - restaurante, cafenele şi hoteluri 
în oraşele Graz, Şopron, Maribor, Klagenfurt şi Viena, a dat strălucire 
restaurantelor şi cafenelelor patronate de el, pe unele transformându-le în teatre 
de revistă, de operetă, unde s-au desfăşurat spectacole de succes. 

în 1887, A. Ronacher cumpără ruinele clădirii ”Stadttheater”, teatru 
afectat la interior în urma unui incendiu petrecut în 1884, repară faţadele, 
remodelând clădirea pentru a se înfiinţa ceea ce s-a numit ”Etablissement 
Ronacher” (combinaţie fericită, reunind facilităţile unui teatru, o sală de bal, 
hotel, restaurant şi cafenea). La Bucureşti, unde acest concept, îmbinând 
facilităţi artistice şi comerciale, era luat drept model, s-a construit un complex 
polivalent (teatru, cafenea, restaurant şi hotel): ” Teatrul Odeon”, inaugurat în 
preajma Primului Război Mondial (1911), pe Calea Victoriei, lângă ”Casa 
Capsa 

Efortul financiar i-a adus însă lui Anton Ronacher falimentul deoarece, 
după incendiul ce a afectat grav clădirea ” Teatrului din Ringstrasse”, la 8 
decembrie 1881, eveniment prezentat pe larg şi de Eminescu în "Timpul ” 294 , 

293 în casa din strada Schottenbastei 3 s-a născut Arthur Schnitzler (1862-1931) 

294 Dan Toma Dulciu, ”Un reportaj ocazional- Eminescu descrie incendiul produs la un faimos teatru din 
Viena https://archive.org/details/UnReportajOcazionalEminescuDescrieIncendiulProdusLaUnFaimosTeatruDin 

rigorile de securitate faţă de incendii se înăspriseră, localurile publice fiind 
obligate să cheltuie sume considerabile pentru a îndeplini criteriile necesare 
obţinerii autorizaţiei de funcţionare. 

9 9 9 

” Stabilimentul Ronacher” a fost preluat însă de un consorţiu englezesc, 
fiind salvat de la dispariţie. 



Ronacher, la sfârşitul secolului XIX 

(Osterreichische Nationalbibliothek) 


25 

Este ştiut că în Viena sfârşitului de secol XIX exista un lanţ de mari 

9 9 9 

berării, cele mai cunoscute aparţinând firmelor Dreher, Bischof Ronacher, 
respectiv Obermayer, concurenţa acestora pe piaţă fiind notorie. 

Eminescu se întâlnea uneori cu Onisie Turcanu 295 , la locuinţa acestuia 
din Belvederegasse, dar şi la ” Restaurantul Obermayer” , deschis în clădirea 
” Societăţii de Horticultură ”, unde se formase societatea de petreceri ” Steluţa ” şi 

295 Mai târziu, Ţurcan Onisim devine secretar la Direcţia bunurilor fondului religios al Bucovinei. 

apoi ” Gorila ”. Aici, la o bere, vorbea şi Eminescu . Să fi fost Eminescu 
membru si în aceste două societăţi ? Iată o temă ce merită cercetată 

5 5 

Sediul ” Societăţii de Horticultură” 297 , inaugurat în anul 1864, se găsea 
într-o clădire de expoziţii horticole, aflată în Parkring 12 (în cunoscutul 
Stadtpark ), având o sală de evenimente, în suprafaţă de 376 mp şi săli laterale, 
cu o arie de 215 mp. 

Aici au funcţionat câteva cluburi, cum ar fi ”Hesperus ” , ”Harmon ”, 

”Epheu ” ş.a., unde se organizau seri distractive şi de dans ( Masken-Ball ). De 
asemenea, la etaj se găsea o terasă, o bibliotecă şi ” Restaurantul Obermayer”. 
Clădirea iniţială a fost demolată în 1959. 

5 



Clădirea veche a ” Societăţii de Horticultură ”, în 1940, în care funcţionase Restaurantul 

Obermayer, frecventat de Eminescu . 

(Osterreichische Nationalbibliothek) 


296 ” Societatea tinerilor mai convenia adesea şi la Onisim Ţurcan care locuia pe Belvederegasse. Mai des însă 
la restaurantul Obermeyer unde formaseră societatea de chefuri «Steluţa» şi apoi « Gorila » şi acolo, la bere, 
vorbia şi Eminescu, a cărui frumuseţe era admirată de toţi streinii din local... "cf. Vasile Gherasim, ” Eminescu 
la Viena” în "Junimea literară , 1923, pag. 374-379; 

297 KK Wiener Gartenbaugesellschaft a fost înfiinţată în anul 1837. 

298 ” Clubul Hesperus ” funcţiona, începând cu 20 octombrie 1870, în ” Sala Diana ” ( Diana Saal), interiorul fiind 
decorat cu splendide creaţii semnate de Burkhardt. (cf. ” Wiener Salonblatt”, nr. 32 din 9 oct. 1870, p. 258). 

Aşa cum la Capsa se putea bea odinioară celebrul ”Şvarţ”, la alte 
restaurante un ” Marghiloman ” aici, în acest local, savura Eminescu, probabil, 
” Cafeaua Obermayer” . Reţeta aceasteia consta într-o ceaşcă mare de cafea, uşor 
îndulcită, peste care se punea o linguriţă de cremă de cafea Mocca, rece. 
Presupunem că Eminescu a învăţat de la ospătarii restaurantului Obermayer să 
îşi prepare cafeaua Mocca , amintită de Slavici, Poetul neputând să-şi permită 
întotdeauna luxul de a achita în oraş preţul unei asemenea delicatese, specialitate 
a restaurantului amintit. 


26 


Referitor la biografia lui Mihai Eminescu, circulă în spaţiul public 
numeroase legende, unele căpătând chipul unor tenebroase chestiuni 
”unaussprechlicK\ Amintim doar câteva: torţele cu vârful în jos, prezente pe 
mormântul Poetului de la Cimitirul Bellu 299 ; sfinţii cu aură neagră, de la Biserica 
familiei Eminescu de la Ipoteşti 300 ; tavanul Sălii de Conferinţe a Muzeului Sutzu 
din Bucureşti (parter) prezintă aceleaşi motive decorative ca şi ” Ediţia 
Princeps ” a volumului de poezii, editat de T. Maiorescu, la Soccec; oare, cine a 

oni 

fost acest contemporan al ” Luceafărului ”, purtând numele K.E. Eminescu ? ; 
cui a aparţinut valiza de călătorie, aflată în posesia colecţionarului Cristian 
Ştefanescu ? a vizitat Mihai Eminescu Egiptul ? Cine a preluat cele două lăzi cu 
manuscrise, după decesul Poetului ? A fost Eminescu asasinat, în urma unui 
complot ocult ? etc etc etc 


299 Dan Toma Dulciu, ” Misterul simbolurilor de tip Thanathos de la mormântul lui Eminescu”, 
https://dulciu.wordpress.com/235/ ; 

300 Cristinel C. Popa, ” Aureole pictate în negru”, în ” Jurnalul Naţional ”, 18.12.2006, http ://j urnalul.ro/vechiul- 
site/old-site/suplimente/editie-de-colectie/aureole-pictate-in-negru-5709.html ; 

301 Dan Toma Dulciu, ” Un contemporan cu Eminescu: Avocatul K.E. Eminescu !” în 
https://corespondenteculturale.blogspot.co.at/2014/02/un-misterios-personai-contemporan-cu.html ; 

Una dintre legendele puţin ştiute privind operele de artă inspirate de 
chipul lui Eminescu, rostită cu teamă în spaţiul public, mai mult şoptit, lansată 
nu se ştie de cine si când 302 , afirmă că în incinta Universităţii din Viena se află 
figura ” Luceafărului ”, imortalizată printr-un monument controversat. 

Cu ani în urmă, opera de sculptură era acoperită de buchete de flori, 
precum şi de steagul tricolor, întrucât legenda identificării acestui chip în 
marmură cu imaginea lui Eminescu era extrem de plauzibilă, fiind un punct de 
atracţie pentru turiştii români, eventual un prilej de mândrie pentru conaţionalii 
noştri din Viena. 


302 Victor Crăciun, ” Monument Eminescu la Viena?”, în Adevărul literar şi artistic ”, Buc., 1992, nr. 108, 22 
mart., p. 3. Statuia, reprezentând imaginea ” eroului necunoscut al Universităţii din Viena ”, este, potrivit 
eminescologului Victor Crăciun, dar nu numai lui, de o uluitoare asemănare cu capul, aşezat culcat, al lui Mihai 
Eminescu. Acesta consideră că opera artistică ar fi "probabil” creaţia sculptorului J. Mullner, fiind realizată în 
perioada 1914-1918. Consideră posibilă realizarea sculpturii ca urmare a veneraţiei unor studenţi români din 
Viena faţă de Poet şi împlinirea, în aceeaşi epocă, a 50 de ani de la crearea Societăţii România Jună”. 
Fotografia acestei opere de artă este prezentă şi în ” Eminescu, un veac de nemurire”, Album , alcătuit de Victor 
Crăciun, Ion C. Rogojanu, etc. Introducere de Al. Piru, Bucureşti, Minerva 1990-1991; mai recent, Julia Maria 
Cristea (Viena) ”Şi-acel rege-al poeziei veşnic tânăr şi ferice...”, Revista ”Agero ” (https://www.agero- 
stuttgart.de/REVISTA-AGERQ/CULTURA/Eminescu%20de%20JMC.htm) repune în atenţie acest subiect. 

Siegfried sau Eminescu ? 

Cu toate acestea, obiectul artistic amintit a stârnit multe controverse pe 
fondul unor confruntări ideologice, soldate din păcate cu un act de vandalism şi, 
în final, cu mutarea într-o zonă de protecţie, precum şi izolarea sa într-un 
”, sarcofag ” de sticlă incasabilă ( 2006 ), acoperit cu texte imprimate pe feţele 
acestei opere de artă restaurate şi transformate într-o creaţie ”suis generis 

Universitatea Viena - Sarcofagul lui Sigfried 
( Foto Dan Toma Dulciu Februarie 2017 ) 

Dar, cum a devenit Eminescu model pentru sculptorul ce a dat naştere 
acestui monument ? Conform legendei apocrife, autorul acestei creaţii ar fi 
folosit câteva schiţe vechi, variante de portret, moştenite de la tatăl său, căruia i- 
ar fi pozat cu câteva decenii înainte unii studenţi săraci (Nu cumva şi Eminescu, 
dată fiind asemănarea izbitoare ?) Această explicaţie, oarecum plauzibilă, era 
menită să acopere un mare semn de întrebare, şi anume distanţa în timp, de la 
moartea lui Eminescu, până la data creării acestei opere de artă. 

Dincolo de legendă, se aşterne însă o altă realitate. Această capodoperă a 
sculptorului Josef Miillner este cunoscută sub denumirea ” Capul lui SiegfredT . 
Creaţia a fost comandată, după terminarea Primului Război Mondial, de către 
studenţii si cadrele didactice ale ” Universităţii din Viena”, în amintirea 
membrilor acestei instituţii de învăţământ, morţi în conflictul de abia încheiat. 

5 5 " 5 

Nu era un gest neobişnuit, deoarece pioase omagii pentru proprii eroi au 
prins viaţă în numeroase instituţii de învăţământ din lumea întreagă. Dacă veţi 
avea curiozitatea să vizitaţi clădirea Universităţii Bucureşti (. Facultatea de 
Drept), veţi observa la intrare, pe holul de la parter, în partea dreaptă, un 
basorelief comemorativ, dedicat studenţilor şi profesorilor decedaţi pe fronturile 
de luptă ale războiului (1916-1919). Nimic nou sub soare, aşadar ! 

Lucrarea sculptorului austriac Josef Miillner a fost dezvelită publicului 
la data de 09.11.1923, fiind plasată în holul de la intrarea principală a 
” Universităţii Viena”. 

t 



(Foto: 15.01.2008, Die Presse - Bruckberger) 

Timp de multe decenii, această lucrare a suscitat vii discuţii 304 , pentru că 
atât sculptorul, cât şi profesorii şi studenţii care au comandat această operă 


303 Josef Miillner, sculptor austriac, născut la 1 August 1879 în Baden lângă Vienna , decedat la 25 Decembrie 
1968. 

304 în prezent, o altă cunoscută figură a istoriei austriece, de la începutul veacului XX, fostul primar al Vienei, 
Karl Lueger, este pe punctul de a fi trecut la index. Statuia sa, creaţie a lui Josef Miillner, se află în centrul unor 

artistică, au fost adepţii curentelor de extremă dreaptă din Germania şi 
Austria 305 . 

Pe soclul monumentului scrie: ” Onoare, Libertate, Patrie”. în onoarea 
eroilor universităţii care au murit (1914-1918). Ridicat de către Fraternitatea 
germană a studenţilor şi profesorilor” . 

Criticii de artă au constatat că monumentul acesta este o metaforă în piatră 
a ” Mitului lui Siegfrid ” din ”Saga Nibelungilor” 306 . 

La sfârşitul anului 1980, Rectoratul ” Universităţii Viena” a dispus ca o 
comisie să analizeze situaţia profesorilor şi studenţilor expulzaţi din această 
instituţie de învăţământ în perioada nazistă, inclusiv simbolistica acestui 
monument, cunoscut sub denumirea ” Capul lui Siegfried”. 

Deoarece comanditarii monumentului au fost catalogaţi de către membrii 
amintitei comisii drept susţinători ai unui ”curs naţionalist radical, antisemit şi 
german, încă de la înfiinţarea sa, în anul 1919 ", Senatul acestei instituţii de 
învăţământ a luat decizia ca acest monument să fie mutat în curtea cu arcade a 
Universităţii 307 şi să se găsească o modalitate artistică de prezentare a acestuia, 
corespunzătoare viziunii actuale privind trecutul. 

” Capul lui Siegfried” a fost luat de pe piedestal, pus într-un cufăr de 
sticlă 308 şi înconjurat de o altă inscripţie. Rezultatul este o metaforă advertisment 
la adresa acelor dictaturi care ar îndrăzni să suprime cuvântul şi libertatea de a 
scrie. Ca urmare, opera artistică a fost ”protejată” într-un mod subtil, tocmai 
prin cuvinte şi scris. Sticla, prin caracterul ei transparent, este o altă formă de 


discuţii pro şi contra prezenţei acesteia pe actualul amplasament. Cauza: atitudinea aşa zis antisemită a acestui 
primar vienez, a cărui popularitate în epocă nu are egal, dar care acum este revaluat, fiind considerat drept un 
promotor al antisemitismului în Austria. 

305 în această organizaţie studenţească erau primiţi numai persoane originare din Germania, Austria şi zona 
Sudetă. Membrii săi trebuiau să aibă strămoşi germani iar limba maternă să fie germana. Erau excluşi de la 
activităţile acestei frăţii studenţeşti, foarte la modă în epoca lui Eminescu, evreii, persoanele de sex feminin, 
studenţi de orientare social - democrată, precum şi studenţii liberali. 

306 în lucrarea lui Richard Wagner, în patru părţi, intitulată ” Inelul Nibelungilor ” (”Der Ring des Nibelungen”, 
corect în limba română ar trebui să fie ” Inelul Nibelungului ”), actul trei se numeşte ” Siegfried ”, eroul murind, în 
final, ucis mişeleşte de Hagen. 

307 Lucrarea amintită a fost mutată în curtea cu arcade a Universităţii Viena , în anul 2006. 

308 Dat fiind precedentul creat prin actul de vandalism, căruia i-a căzut victimă acest monument, Biroul Federal 
al Austriei a decis schimbarea configuraţiei monumentului, în sensul ca piedestalul şi inscripţia iniţială să nu 
figureze împreună cu ” Capul lui Siegfried”, iar opera artistică să fie protejată intr-un înveliş de sticlă. 

apărare. în acest mod, se va transmite generaţiilor viitoare ideea că, deşi 
atitudinea contemporanilor faţă de trecut este neutră, ea nu este indiferentă la 
erorile si ororile trecutului, iar libertatea cuvântului scris sau vorbit este mai 
presus de orice. 

Iată o legendă, implicându-1 şi pe Eminescu, fără voia lui, născută după 
aproape o sută de ani de la moartea sa. 


27 

în mod neaşteptat şi surprinzător, unele locuri din ţara noastră au născut în 
trecut legende eminesciene care, odată cu trecerea timpului, s-au transformat în 
toponime ad-hoc: ” Pădurea de argint” (Agapia), ”Lacul Eminescu” (Ipoteşti), 
” Teiul lui Eminescu ” (Parcul Copou), ’ Izvorul lui Eminescu ” (Parcul Cişmigiu) 
etc. 

Se poate spune că, atunci când documentele de ordin biografic au lipsit 
sau au fost lacunare ori neclare, aceste legende au ţesut cu firul de aur al 
imaginaţiei o veritabilă mitologie urbană. 

Aflându-ne la Viena, remarcăm apariţia unui interesant fenomen de 
configurare incipientă a unor noi legende urbane, propunând reevaluarea 
biografiei genialului Poet, etapă necesară în procesul desacralizării mitologiilor 
create de o istoriografie eminesciană iconoclastă, izvorâtă din şabloane 
scolastice. 

Există, aşadar, în centrul istoric al Vienei o străduţă faimoasă, unde se mai 
păstrează câteva clădiri vechi, reprezentative. Legendele născute pe seama 
acestei uliţe de neguţători bogaţi reconstituie o istorie vie 309 , recognoscibilă şi în 
zilele noastre (imobile, restaurante, biserici, asociaţii), evocând activitatea 
tânărului Eminescu în postura de student. 

Aceasta este strada Fleischmarkt, din apropierea vechii Universităţi. Ea a 
fost populată de secole cu negustori veniţi din Balcani, de aceea o străduţă 
îngustă din apropiere se numeşte ” strada grecilor Pe această arteră comercială 
de tradiţie, un fel de Lipscani ot Viena, am descoperit nu mai puţin de cinci 
locuri, al căror trecut ne evocă personalitatea lui Eminescu. 

Vom începe în mod succint prezentarea lor. Pe strada Fleischmarkt, la 
numărul 12, exista, până în ultimul deceniu al veacului al XlX-lea, locuinţa unei 
familii de aromâni, unii având studii la Bucureşti (Darvarhof 10 ). Familia 
Darvari a jucat un rol important în istoria culturii greceşti din Austria, şi nu 
numai. Ei erau aromâni emigraţi din Clisura. 

Dintre reprezentanţii ei, amintim pe Demetrius Darvar, ctitor al unei şcoli 
pentru comunitatea grecească din acest oraş (1804). 

D. Darvar 311 , şcolit în capitala României, membru al ” Societăţii literare 
greco-dacice , \ cu sediul la Bucureşti (1810), este cunoscut ca având contribuţii 


309 Paul Iorgovici (1764-1808), scriitor şi profesor român din Banat, originar dintr-un sat de lângă Timişoara, cu 
studii la Viena, autorul unei gramatici a limbii române, tipărite la 1799 (” Observaţii de limbă românească ”) a 
întemeiat în capitala Austriei un ” Calendar ” pe seama ” norodului slovenosârbesc şi românesc ”. împreună cu 
Ioan Piuariu Molnar (1745-1815), pune bazele tot în acest oraş a unei aşa zise ” Societate filosoficească a 
neamului românesc din Marele Principatul Ardealului ”, cu scopul “ luminării neamului rumânescu prin ştiinţe 
folositoare ” (1795). 

310 Curtea Darvar 

311 Dimitrios Darvaris a fost director al Şcolii Greceşti din Viena şi membru al Societăţii Literare Greco-dacice , 
cu sediul la Bucureşti. S-a remarcat în lingvistică, pedagogie, filosofie, teologie, istorie, matematică şi fizică. A 
fost un cărturar cunoscut în epocă, în special ca autor de scrieri cu caracter ”propedeutic ” şi "christoithic", 
publicate la sfârşitul secolului al XVIII-lea, începutul secolului al XlX-lea, la Viena, cum ar fi: “ Cheiragogia eis 
ten kalokagathian etoi enchiridion eis anagnosin”, 1791, “Asphales hodegia eis ten gnosin ton anthropon ”, 1795 
(tălmăcirea (< Caracterelor” lui Theofrast, cf. "Moraliceşti haractiruri ", traducere de C. Negruzzi), “ Procheiros 
Arithmetike”, 1803, “Eklogarion graikikon ”, 1804 (cf. " Carte grecească cu bucăţi alese ", Bucureşti, 1827), 
“Propareskeue eis ten theognosian ”, 1807 (cf. " Mai nainte gătire spre cunoştinţa de Dumnezeu ", trad. de 
Eufrosin Poteca, Buda, 1818). Un alt român macedonean, Mihail Boiadgi, a publicat la Viena o gramatică a 
dialectului macedo-român, în limbile greacă şi germană, 1813, a doua ediţie fiind tipărită la Bucureşti, în 1863. 

de ordin cultural, atât la Viena cât şi în capitala Valahiei. Cartea sa, intitulată 
” Culegere de înţelepciune ”, tradusă în româneşte, este publicată la Bucureşti, în 
1827. 

în 1869, Sediul Societăţii Literar-Sociale ” România” se afla în clădirea 
cunoscută sub denumirea ” Curtea Darvari ” (”Darvarhof”) 312 . 

în anul 1895, în locul acestui imobil s-a construit un altul în stil istoricist, 
eclectic, impozant, somptuos, dar clădirea actuală, păstrând acelaşi nume, nu 
mai are chipul de odinioară, aşa cum era în vremea lui Eminescu. 



Curtea Darvar, Fleischmarkt 12, sediul ”, Societăţii Literar-Sociale România ” 
(Foto Dan Toma Dulciu, martie 2017) 


312 Pe aceeaşi stradă, la numărul 16, se afla în acei ani sediul ziarului ” Wiener Salonblatt” . 

Studenţii, printre ei şi Mihai Eminescu, străbăteau adesea această stradă a 
oraşului, situată la doi paşi de Universitate, pentru a lua parte la şedinţele 
” Societăţii Literar-Sociale România ”. 

Eminescu, ne spune T. V. Ştefanelli, îl caută pe B. Gh. Popovici (B. G. 
Poppovitz) 313 , comerciant aşezat în ” Fleischmarkt ” 15, lângă ” Biserica 
Grecească”, pentru a-1 întreba despre popasul în casa acestuia din Viena a 
Prinţului Carol 314 , pornit în drum spre România. 



Casa comerciantului B.G. Popovici , din Fleischmarkt 15 
( Foto Dan Toma Dulciu, Martie 2017) 


313 într-un document din acele vremuri, emanat de la B.G. Poppovits, firma acestuia apare sub denumirea 
’’Kommissions-Speditions-und Exportgeschaft fur das Inland und die Romanischen Furstenthumer” , cu adresa 
Wien, Stadt, Fleischmarkt 15 

314 Acest episod nu apare însă în biografia Regelui Carol I (vezi Paul Lindenberg, ” Regele Carol I al României ”, 
Humanitas, Bucureşti, 2016). 

De asemenea, în ” Amintirile” sale, I. Slavici ne dezvăluie faptul că 
Eminescu stăruia pe lângă cei mai avuţi români din Viena (Dumba, bancherii 
Perlea şi Mureşanu şi mai ales negustorul B.G. Popovici 315 ), pentru a sprijini 
înfiinţarea şi funcţionarea Societăţii ” Junimea Română ”, întrucât încă nu 
sosiseră banii promişi de către membrii fondatori. 

B.G. Popovici a răspuns de fiecare dată prezent ! 

Cine este acest personaj Vasile George Popovici (B.G.Poppovits), 
prezent discret dar semnificativ în biografia vieneză a lui Eminescu ? 

Pentru a înţelege mai bine personalitatea evocată în paginile acestei cărţi, 
vom istorisi un eveniment petrecut la sfârşitul anului 1870. 

în penultimul număr pe anul 1870 al publicaţiei ” Federaţiunea ”, apărută 

ii/: 

la Pesta, I. Ciurileanu , conducătorul uneia dintre legiunile lui Avram Iancu, de 
la 1848-1849, lansa un apel pentru formarea de companii româneşti de voluntari, 
pentru a lupta alături de Cocoşul Galic. în aceeaşi perioadă sosise în capitala 
Austro-Ungariei un căpitan din Hexagon, adresându-se lui B.G. Popovici, 
pentru a mijloci înscrierea de voluntari din rândul studenţilor, în armata 
franceză. Acesta îi răspunse însă emisarului: ” Decât să ne trimitem puţinii 
studenţi la măcel, mai degrabă de am putea să înzecim numărul lor. ” 

Această replică a trezit uimirea unei înalte oficialităţi maghiare, aflată la 
Viena, care l-a întrebat pe acest comerciant cu o aşa de mare influenţă în rândul 
tinerilor, de ce nu îndeamnă pe studenţii de aici să meargă în ajutorul naţiunii 
franceze, cosângenă românilor. Reprezentantul guvernului maghiar a primt 
acelaşi răspuns tranşant, ca şi ofiţerul francez ! 

Ştiind că strada Fleischmarkt a fost o citadelă a comerţului (aici, în 1 862, 
va avea sediul firma înfiinţată de Julius Meinl, originar din Boemia, regele 
cafelei şi mirodeniilor), caut numele său în rândul patronilor de firme, 
descoperind câteva date interesante. A pornit în comerţ cu afaceri mărunte. De 

315 Acest negustor înstărit este evocat şi de V.Gherasim, ” Eminescu la Viena”, în ” Junimea Literară”, Cernăuţi, 
XII, 1923, p. 374-379. 

316 1. Ciurileanu, "Fragmente istorice din anii 1848-49”, Bucureşti, 1891. 

pildă, în anul 1859, B.G. Popovici publică un anunţ privind angajarea unui 
contabil cu experienţă, vorbitor de limba română, pentru firma sa . 

în toamna anului 1861 intermedia găsirea unei guvernante, pentru o 
familie din Valahia. Aceasta trebuia să vorbească limbile franceză sau italiană, 
să ştie să cânte la "clavir ”, doritoarele urmând să se adreseze "kaufmann ” 318 - 
ului B.G. Popovits. 

înfiinţează firme cu capital austriac, având ca obiect de activitate exportul 
în Ungaria al unor produse provenite din ţara noastră. Oferă sprijin 
exportatorilor din Ţara Românească şi Moldova ca marfa lor să pătrundă pe 
piaţa vieneză, ş.a.m.d. 

Mai târziu, în 1866, în primul an de apariţie al ziarului ” Albina” 319 , B.G. 
Popovici recomandă cititorilor români ” Institutul privat de cură a dr. 
Frommer”, situat în Ober-Dobling 248, afirmând că este gata să ofere 
"informaţiuni gratis ” despre acest stabiliment. 

De asemenea, acelaşi întreprinzător încurajează tinerele ” darnicele ” 
(domnişoare) din România să urmeze cursurile unui pension, Institutul privat 
”Betti şi Mărie Frochlich ”, din Viena, situat în Franciscanerplatz 1. 

în timpul verii, acest institut ţinea cursurile în Helenenthal, regiunea 
Baden, o zonă pitorească, situată în apropiere de Viena. Institutul a fost creat în 
urmă cu 17 ani, oferind ore de religie, predate de un preot grec. Iată, aşadar, 
un început de studii ortodoxe private la Viena, într-o perioadă când nu erau 
admise femei la instituţiile de învăţământ superior din capitala Austro-Ungariei. 

A fost căsătorit cu Aspasia Poppovits, fiinţă generoasă, implicată în 
colectarea de ajutoare pentru populaţia românească afectată de secetă şi foamete 
(1867). După moartea soţului (8 iulie 1889), aceasta preia conducerea firmei. 


317 ”Fremden-Blatt”, nr. 17, din 22 ianuarie 1859, p. 4. 

318 ” comerciant” (lb.germană). 

319 ” Albina ”, cotidian apărut la Viena, fondat de familia Mocsony, condus de Vincenţiu Babeş (Babesiu). 

320 ” Albina”, anul I, nr. 90, 13/25 noiembrie 1866, p. 4. 


207 



Prezenţa numitului B.G. Poppovitz în organizarea ” Serbării de la Putna ” 
ne oferă prilejul să abordăm următorul subiect, mai puţin cunoscut în biografia 
lui Eminescu. 

Se ştie că, în vederea bunei desfăşurări a reuniunii, Comitetul de 
organizare al congresului studenţesc împărţise diverse sarcini membrilor 
angrenaţi în acest mare eveniment, conform unui plan votat anterior. Una dintre 
deciziile adoptate prevedea baterea unei medalii la Viena, n cinstea acestui 
eveniment, idee îmbrăţişată de asemenea de către studenţii din Bucureşti, încât 
participanţii la congres au putut avea două asemenea medalii. Cei din Bucureşti 
au comandat medalia la Monetăria Statului din Şoseaua Kiseleff. Ea avea pe 
avers, în câmpul din mijloc, legenda: ,J\4onasterea Putna 15 August 1871 ” iar 
pe revers, în zona centrală, textul „Rîvnitorii Gloriilor Strebune’\ Sintagma 
” Memoriei lui Ştefan Cel Mare ” este scrisă circular. 



Medalia bătută la Monetăria Statului Bucureşti 

Această piesă medalistică (diametrul 30 mm, grosimea 2 mm), a fost 
realizată în două variante: argint şi bronz. Nu se cunoaşte tirajul, dar poate fi 
aproximat. 

Cea de-a doua medalie, rezultat al iniţiativei studenţilor de la Viena, în 

"55 " 

frunte cu Mihai Eminesc şi I. Slavici, avea pe avers ” Columna lui Traian ”, în 
câmpul central, iar la exergă, deviza „ Uniţi Suntem în Cuget, Uniţi în 

Dumnezeu” . 321 

Reversul medaliei conţine doar text, dispus în câmpul central: „în 
Memoria lui Ştefan Cel Mare ” iar circular: "Putna 15 August 1871 Junimea 
Română Academică ”. 

Medalia este confecţionată în trei variante: argint 322 , bronz, bronz aurit 
(diametrul 36 mm, grosimea 3 mm, greutatea 21,5 grame). Nici acestei emisiuni 
nu i se cunoaşte tirajul, dar, ca şi în situaţia primei medalii, el poate fi 
aproximat, ţinând cont de numărul de exemplare vândute. De asemenea, medalia 
nu are imprimat numele gravorului. 

Este cunoscut că aceste piese de colecţie sunt extrem de rare, cele câteva 
exemplare putând fi admirate doar la Muzeul Mănăstirii Putna, Muzeul de 
Istorie Naţională a României, Cabinetul Numismatic al Bibliotecii Academiei 
Române, Societatea Numismatică Română, Colecţia d-lui Mihai Comaci din 
Botoşani, Casa memorială „Mihai Eminescu ” de la Ipoteşti . 

în Raportul ” României June ”, publicat în presa vremii 324 , după încheierea 
manifestării de la Putna, aflăm că organizatorii care au distribuit aceste artefacte 
(I. Slavici, P. Danu, Teodorescu) au obţinut din vânzarea "monetelor 
comemorative ” suma de 415 fl., 67 cr. 


321 ” După serbare, junii prezenţi ţinură un congres, unde, între altele, se decise a se edita un ziar al junimii. 
Acesta va apare la Viena, sub titlul „Naţionalismul”. în decursul serbării, s-au împărţit şi nişte medalii de bronz 
şi argint, bătute anume pentru festivitatea acesta, cu următoarea inscripţiune: „Putna - 15 august 1871 ”, iar pe 
cealaltă parte: , Memoriei lui Ştefan cel Mare - Râvnitorii gloriilor străbune ”. (” Familia ”, Anul VII, nr. 35, 29 
august / 10 septembrie 1871). 

322 Medalii din argint de China 

323 Cf. Lavric Gavril, colecţionar Gura Humorului 

324 ” Gazeta Transilvaniei ”, nr. 92. din 27 nov/9 dec. 1871, p.4 

Se ştiu, de asemenea, preţurile de vânzare: ” argint” 6 fr.; ” alpaca aurit” 
3 fr; ” alpaca argintat ” 2 fr., ”metal natural ” 1 fr. 

într-un comunicat semnat de I. Slavici, acesta ne dezvăluie identitatea 
celui care a contribuit la realizarea medaliilor comemorative: 

”Dlu comerciant B. G. Popoviciu a binevoit a primi sarcina efectuărei 
technice a medalielor: în cas, de ar dori cineva încă monete afară de aceste, 
binevoiţi a ve adresa catra domnia lui (Viena, Stadt, Fleischmarkt) aratandu-i 
numerul şi calitatea monetelor dorite. Tot cătră acestu domn e de a se trămite 
şi preţiul monetelor vendute. Sperezu, cum că causa, în care am cutezatu a me 
adresa catra dvostra me va scusa pentru acesta cutezare a mea. Primiţi stimate 
domnule asecurarea deosebitei mele consideraţiuni. In numele comitetului: 
Ioane Slavici. “ 

B.G. Popovici, entuziastul sprijinitor al studenţilor români de la Viena, a 
fost mereu alături de tinerimea studioasă, venită să înveţe în acest oraş, si nu 

• 325 

numai. 

După cum aflăm dintr-un Comunicat al Societăţii ” România ”, din luna 
Noiembrie 1868, semnat de A. Mureşianu, preşedinte şi Paul Tancu, secretar, 
”prin iniţiativa stimatului Domn B. G. Popovici, comerciant inspector şi 
protector al fondului societăţii Iiterar-socială „Romania" şi a mai multor 
stimaţi Domni” , s-au colectat importante sume de bani în folosul acestei 
societăţi studentesti, însusi B.G. Popovici oferind 75 de florini iar soţia sa alţi 10 
florini. 

După unificarea celor două organizaţii studenţeşti de la Viena, în anul 
1870, comerciantul B.G. Popovici a donat suma de 40 de florini în contul 
României June ” pentru organizarea întâlnirii de la Putna, sumă ce a fost însă 
reportată, în urma amânării cu un an a acestei acţiuni. 327 


325 B.G. Popovici a fost membru al ASTRA. 

326 ” Albina ”, 10/22 Noiembrie 1868, p. 4 

327 ” Federaţiunea ”, 82-414, 31 Iulie/19 August 1870, p. 326 

B.G. Popovici a tipărit cu propriile sale fonduri statutul României 


June 


„328 


De asemenea, acesta a contribuit la realizarea în ţară a primelor bancnote 
româneşti. în anul 1880, când proaspăt înfiinţata Bancă Naţională îşi organiza 
activitatea, importând utilaje tipografice 329 , respectiv hârtie specială pentru 
imprimarea bancnotelor, comerciantul amintit este angrenat în acţiunea de 
predare a lor la Bucureşti. 

Utilajele necesare imprimeriei, respectiv hârtia pentru tipărirea biletelor 
de bancă 330 au fost achiziţionate de la Paris de către E. Carada 331 , ajungând în 
România la sfârşitul lunii noiembrie 1880, prin intermediul firmei lui B.G. 
Popovits 332 . 

De asemenea, legăturile acestuia cu presa din patrie erau destul de 
puternice. în anul 1878, ziarul ” România Liberă” din Bucureşti îşi informa 
cititorii săi din străinătate că pot publica anunţuri şi reclame la acest ziar prin 
”funizorul Curţii Regale, B.G. Poppovits”, domiciliat în Viena, strada 
Fleischmarkt 15. 

Se stinge din viaţă în vara anului 1889, la puţin timp după dispariţia lui 
Eminescu, lăsând prin testament suma de 1000 de florini pentru asociaţia 
studenţilor români, înfiinţată în 1871. 333 

Trebuie să amintim un detaliu semnificativ: după moartea tatălui său, fiul 
acestuia, arhitectul Cesar Poppovits (1876-1938), s-a situat, asemenea ilustrului 
său înaintaş, în fruntea comunităţii româneşti de la Viena. Totodată, el a 
contribuit, la începutul secolului XX, la realizarea unor lucrări de modernizare a 
Parcului Oraşului ( ”Stadtpark ”), concepând sistemul de terase din faţa 

328 Biblioteca Academiei Române păstrează ” Statutele Societăţii Academice sociale-literare România Jună. 
Tipărite pe spesele Stimatului Domn B. G. Popoviciu, protectoru alu fondului societăţii etc. etc. Vien’a (în Tip. 
Mechitharistiloru), 1871. (19 x 12) 10 p. 

329 Amintind subiectul utilajului tipografic, să spunem că celebrul Carol Gobl este fiul tipografului austriac 
Franz Gobl, venit la Bucureşti ca maşinist la Tipografia Mitropoliei , în 1852. 

330 Idem, p. 44. 

331 în anul 1868, E.Carada, prieten cu B.G. Popovici, la îndemnul acestuia donează suma de 5 napoleoni în 
contul Societăţii "România”. 

332 BNR, ” 125 de la realizarea primei emisiune de bancnoteca BNR", Bucureşti, 2006, p. 31 

333 Vezi „Wiener Zeitung” , nr. 185, din 13 August 1889, p. 4. 

” Salonului de cură ”, acolo unde Eminescu obişnuia să se plimbe, împreună cu I. 
Slavici. 

De asemenea, acesta a participat la amenajarea ” Capelei Române ” din 
Lowelstrasse 8 (1907), numele său fiind amintit în istoria arhitecturii din 
Austria. în România, Cesar Poppovits a finalizat câteva proiecte importante la 
Cluj, precum şi în câteva ţări din Europa. 

Cu prilejul împlinirii a patruzeci de ani de domnie a regelui Carol I, Cesar 
Poppovits a realizat o plachetă de bronz, dăruită Suveranului din partea 
comunităţii româneşti de la Viena, reprezentată de Sextil Puşcariu, Cezar 
Poppovits şi dr. Sterie Ciurcu, deplasându-se în acest scop la Bucureşti. 

Arhitectul Cesar Poppovits a conceput în 1911 proiectul pentru realizarea 
unui modern Restaurant al celebrului Josef Pohl, în Wiener Staatsbahnhqf 34 , 
planurile sale fiind considerate un model viabil pentru alte restaurante feroviare 
din Austria. 


29 

Pe strada Fleischmarkt, la numărul 20-22, putem admira o impunătoare 
construcţie, cunoscută sub numele ” Palatul Şina ”, aparţinând unui om de 
afaceri foarte bogat, sprijinitor al vieţii spirituale a comunităţii româneşti din 
Viena. 

Aici a fost reşedinţa bogatului bancher macedo-român Şina, om de afaceri 
pe care Eminescu că ar fi dorit să îl atragă în sprijinirea activităţilor organizate 
de ” România Jună 

Atunci când Eminescu începea studiile la Viena, la parterul ” Palatului 
Şina ” funcţiona o cafenea, purtând numele de ” Cafeneaua Greco-Română”, 
cum ne lămureşte textul anunţului publicat de B.G. Poppovits într-un cunoscut 
ziar vienez, rugându-i pe eventualii doritori să obţină o slujbă de contabil la 

334 Staatsbahnhof, numele original pentru Ostbahnhof ( mai târziu Gara de Sud ). 

firma sa, să se adreseze în Fleischmarkt 706, ”gegeniiber dem griechisch 
romanischen Kaffeehause ”. 335 

(Sin routinirtrr tfmfjljnltrr 

fur rin flcmmifiionS' unt Spetiîirn-§-tŞciA5ft in IUt* I 
Criora tuirb flfflfn anrctimtar* 3cb*nflnitic flefwfct. I 
3ene, ro«Id?e ber rond’iifJîen Spracbc tunbiyi, eifoal* I 
ten ten 3orţup fluMun't ertbcilt au6 *ef5fltflffit : 

$>etr ‘3. (9. 'Coppobits , flomptoit : 6tabt, nltew 
rtleil'Ainarft 9lr. 706. flegenubet bera flriedjiîi romi* 
nijtten Jfaffeebaifc. 6652 — l 


(Osterreichische Nationalbibliothek) 



Griechisch-Romanischen Kaffeehause 

Tablou al pictoriţei academician Ana Simic (2015). Se găseşte în sala de la parter al Palatului 
Şina (Restaurantul Viena), fiind pictat după o litografie din anul 1839 a lui Josef Kriehuber, 
înfăţişând Cafeneaua ” Zum Griechen ”, aflată vis a vis de casa lui B.G. Popovici. 

(Foto Dan Toma Dulciu -Martie 2017 ) 


335 Vezi ’ 'Fremden-Blatt ”, nr. 17, din 22 ianuarie 1859, p. 10 (”v/.v a vis de Cafeneaua Greco-Română ”) 

Simon Şina este considerat întemeietorul imperiului financiar ce-i poartă 
numele. Emigrat din Moscopole, împreună cu alţi negustori, printre ei şi 
strămoşii familiei Dumba, după distrugerea bogatei aşezări de către otomani, 
acesta se refugiază în Croaţia, stabilindu-se cu familia, apoi, definitiv, la 
Viena . Simon Şina, fondatorul Casei Şina (decedat în 1822), era considerat al 
doilea bancher al timpului, după Solomon Rotschild. 

Să nu uităm că, la Viena, mai existau şi alte instituţii bancare, cu rădăcini 
româneşti. Astfel începând cu 1877, funcţiona aici o bancă înfiinţată de 
bancherul român, M. Jaques Elias (1844-1923), împreună cu cei doi fraţi ai săi, 

QQa /V 

având un al doilea sediu la Bucureşti . In Capitala României putem menţiona 
un alt mare bancher al vremii, Mauriciu Blanc, şcolit la Viena. Acesta, împreună 
cu J. Marmorosch (decedat la Viena în 1904, unde a locuit după ce a părăsit 
România, în 1870) a înfiinţat în 1874, Banca ” Marmorosch, Blank & Co”, 
comanditară a Băncii „Isac Lobel” din Viena. îl amintim, în sfârşit, pe Moritz 
von Todesco (1816-1873), bancher evreu de origine română, a cărui 
impresionantă reşedinţă vieneză poate fi admirată şi în zilele noastre 338 . 

O mare parte din averea familiei Şina s-a închegat din comerţul cu 
bumbac sau alimente, aduse din Balcani în Austria. De asemenea, putem afirma 
că avântul cafenelelor vieneze, în secolul al XlX-lea, se datorează, inclusiv 
înfloritorului comerţ cu tutun practicat cu succes de Şina. Deşi erau un teritoriu 
sub dominaţie otomană, această situaţie nu l-a împiedicat pe întreprinzătorul om 
de afaceri să dezvolte relaţii comerciabile profitabile, inclusiv cu lideri de la 
Sankt Petersburg . Legenda spune că Simon Şina era prieten la cataramă cu Aii 
Tebelin, paşa din Ianina, demnitar ce furase cu vârf şi îndesat, banii fiind depuşi 

336 ” Palatul Şina ” se află pe Hoher Markt 8. 

337 Denumit regele zahărului (deţinea fabrica de la Sascut), Jaques Elias a fost un mare filantrop. Neavând 
urmaşi, el a lăsat întreaga sa avere Academiei Române , cu condiţia să înfiinţeze o fundaţie, purtând numele lui 
Menachem H. Elias (tatăl donatorului). Aceasta urma să construiască şi să întreţină un Spital, un Gimnaziu şi o 
şcoală profesională, să ofere burse, să sprijine acţiuni culturale. Aşa a apărut la Bucureşti, în preajma celui de al 
Doilea Război Mondial , unul dintre cele mai moderne spitale din Europa acelor ani. La Viena a deţinut 9 
imobile, inclusiv la Paris, Berlin şi Roma. 

338 O bijuterie arhitectonică, purtând amprenta marelui arhitect Teophil Hansen. 

339 Se spune că multe familii aristocratice ruseşti, printre care şi aceea a generalului Kiseleff, aveau fonduri 
depuse la banca lui Şina. 

în seifurile familiei Şina. Murind, în urma unui asasinat pus la cale de un ofiţer 
francez (crimă descrisă de Alex. Dumas în romanul ” Contele de Monte Cristo ”), 
banii i-ar fi rămas familiei Şina. 

Eminescu face dovada cunoaşterii amănunţite a istoriei populaţiei 
macedoromâne, prezentând în ” Timpul ” 340 un concis referat istoric privind 
situaţia acestei comunităţi: ” Postul cel mai înaintat spre nord al acestei 
interesante ramure de români de sud se află în Viena; fondatorii 
firmelor europene Şina, Dumba, Tirka, învăţatul Karajan ş.a. sunt 
macedoromâni. Lumea-i lua drept greci, căci puţin se ştia 
despre macedoromâni... ” 

în acest articol, Eminescu recunoaşte meritele omului de afaceri Şina: 

” Românul Şina înfiinţa comunitatea greacă din Viena şi făcu colecte 
pentru insurecţiunea grecească, lucru la care se cerea mult curaj pe când trăia 
Metternich, care-o numea „cea mai nedemnă rebeliune ce-a luminat-o vreodată 
soarele”. Ce-a făcut fiul său, răposatul ambasador grecesc Şina, pentru 
ridicarea artelor şi ştiinţei în Atena prin clădiri şi donaţiuni măreţe, e încă în 
amintirea tuturor. ” 

Atât de bogat era acest Simon Şina încât îşi permitea să achiziţioneze mari 
suprafeţe funciare în Tara Românească sau să finanţeze crearea de instituţii de 

JT 5 5 5 5 

învăţământ şi cultură, cum ar fi, de exemplu, ” Politehnica din Viena ”. 

El cumpără, pe la 1842, moşia precum şi casele din Dudeşti-Cioplea, pe 
atunci la periferia oraşului Bucureşti, proprietăţi ce au ajuns, mai târziu, în 
stăpânirea bogatului om de afaceri Ştefanache Hagi-Moscu, baron al Imperiului 
Habsburgic. Moşia şi acareturile vor fi vândute ulterior de urmaşii familiei Şina 
lui Ivanciu Grueff (1912), arendaşului moşiei. La moartea bancherului Şina, 
Palatul său de la Viena a fost scos la vânzare, iar averea s-a împărţit între 
moştenitoare, uneia dintre fiice - Elena - revenindu-i moşiile deţinute de tatăl ei 
în ţara noastră. 

340 ” Timpul ”, numărul din 9 mai 1881. 

Ultimul descendent pe linie masculină, Simion Gheorghe de Şina al IlI-lea 
s-a căsătorit cu Iphigenia, fiica lui Constantin Emanoil Ghika şi a Anastasiei 
Dadani de Giulvăz. împreună, au avut patru fete, două dintre acestea măritându- 
se la rândul lor cu nobili urmaşi de principi, din familiile Mavrocordat sau 
Ipsilanti. 

în prezent, la parterul clădirii funcţionează un restaurant, unde portretul 
unuia dintre iluştrii membri ai familiei Şina poate fi admirat la loc de cinste. 



Baronul Simon Şina 
(Osterreichische Nationalbibliothek) 

în Fleischmarkt, la numărul 17, se află Biserica ortodoxă ” Sfânta Treime ”, 
în care se închina Eminescu şi colegii săi, la marilor praznice creştine. Clădirea 
a fost renovată cu generosul sprijin al familiei Şina 

în epoca studenţiei vieneze a lui Eminescu, Biserica ”Sf. Treime” era un 
lăcaş de rugăciune pentru studenţii români, şi nu avem motive să credem că 
Poetul ar fi făcut excepţie. 

în acele timpuri, în capitala Imperiului austro-Ungar erau doar două biserici 
ortodoxe: ” Biserica Sf Gheorghe”, aflată pe ” Strada Grecilor” ( Griechengasse 
5) 341 şi ” Catedrala Sfintei Treimi ” din ” Piaţa de Carne” (Fleischmarkt). 

Nu avem nici o îndoială că, în fiinţa sa, Poetul purta credinţă lui 
Dumnezeu si aceasta era atât de vie în viata lui, încât la vârsta de 20 de ani ştia 
pe de rost învăţăturile cuprinse în Evanghelii, punând religiozitatea mai presus 
de toate, frecventând bisericile ortodoxe din oraş. 

între manuscrisele Poetului, datând din acea perioadă, 342 s-a găsit şi 
poezia ” Dumnezeu şi om”, intitulată iniţial ”Christ”, care dovedeşte interesul 
pentru credinţă al tânărului poet. 

Tot în acea perioadă, el propune ” Mănăstirea Putna” ca loc de 
desfăşurare a ” Congresului studenţilor români din afara şi din lăuntrul 
graniţelor româneşti”, considerând acest spaţiu religios drept punctul de 
renaştere a neamului românesc. 

I. Slavici, omul ce l-a cunoscut îndeaproape pe colegul său de studenţie, 
Mihai Eminescu, ne dezvăluie acest adevăr: ”Eu crescusem apoi în biserică, 
iară el cunoştea la vârsta de douăzeci de ani nu numai învăţăturile cuprinse în 


341 La această biserică a slujit preotul grec Neofit Duca ( 1760-1845), venit la Bucureşti ca director al Academiei 
Domneşti , după moartea lui Lambru Fotiade. A fost unul dintre ideologii Eteriei. 

342 Adnotată de mâna lui Eminescu: ” 869 dec. ” A fost publicată în ” M. Eminescu, Poezii Postume ”, Ed II, 
Chendi, 1905,p.31-32. 

Evanghelii, ci şi pe ale lui Platon, pe ale lui Confuciu, Zoroastru şi Buddha şi 
punea religiozitatea, orişicare ar fi ea, mai presus de toate. ” 343 

Ne punem azi o firească întrebare: La ce biserică se închina Mihai 
Eminescu ? Colegii săi nu ne oferă detalii despre acest subiect. Se ştie că în ziua 
de Crăciun, de Paşti sau cu diverse prilejuri festive (3/15 Mai), studenţii 
mergeau ”in corpore ” la biserica din Fleischmarkt, considerată drept biserica 
românească, deşi pentru mulţi vienezi ea trecea drept biserica grecească. 

în biserica ”Sf. Treime” aveau loc şi cununii, cum a fost aceea a 
doctorului I. Hosanu, coleg de studenţie al Poetului, cu domnişoara Josefine 
Theiss, fiica unui arhitect vienez 344 

O dovadă că studenţii iubeau acest lăcaş de cult este faptul că a 25-a 
aniversare a ” României June” 345 , desfăşurată sub protecţia lui Nicolae Dumba, 
membru al ” Senatului Imperial ”, a avut un program festiv impresionant, în care 
” Biserica din Fleischmarkt ” a jucat un rol important. 

Iată planul de organizare: Joi, 9 Aprilie, (orele 20) ” Serată de 

recunoştinţă”, desfăşurată în ” Saloanele Kaiserhof Vineri 10 Aprilie, (orele 
10 -12), ”Requiem” în memoria membrilor decedaţi ai „României June”, în 
”Biserica gr eco -ortodoxă din Fleischmarkt”', Vineri 10 Aprilie (orele 20), 
Concert festiv în ”Sala Ronacher Sâmbătă 11 Aprilie (orele 12), Desvelirea 
portretelor fundatoarelor Societăţii, în localul Societăţii, din Lazarethgasse 26 
(Matilda Dumba n. Ghermani, Baronesa M. Hye de Gluneck n. Filişanu, E. de 
Marenzeller n. Bibescu). Sâmbătă, 11 Aprilie (orele 20), Banchet, la ”Grand 
Hotel”, Duminecă 12 Aprilie, Excursie. 

Istoricul de mare autoritate al vieţii religioase a românilor din Viena, 

I. I. Nistor, arată că ” împrejurările politice aduseră cu sine ca numeroase 
familii româneşti din Ardeal , Banat si Bucovina să se aşeze în Viena ca 


343 1. Slavici, ” Amintiri despre Eminescu ”, Partea I-a. 

344 ”Observatoriul”, Sibiu, 1879, nr. 58, (iulie), p. 234, coloana 2. 

345 ” Biserica şi Şcoala ”, 24 martie/5 aprilie, 1896, anul XX, nr. 12, p. 95-96. 

346 ” Bisericile şi şcoala greco-română din Viena ”, Mem Ist. S. 3, Tom 13, Buc, 1932, p. 69-109. 

funcţionari, ofiţeri şi liberi profesionişti, îndeosebi ca medici. Ca ortodocşi buni, 
membrii acestor familii intrară în comunitatea ortodoxă a Sf Treimi, 
frecventând biserica din Fleischmarkt şi căutând mângâiere sufletească la 
serviciul divin ce se săvârşia acolo de către preotul grec. încetul cu încetul 
însă, sporind numărul Dac o -Românilor, aceştia simţiră tot mai mult nevoia de a 
asculta serviciul divin şi în limba lor, întrucât limba greacă nu li era 
necunoscută. Cererea aceasta a fost ridicată în anul 1867 de fericitul Mitropolit 
Silvestru, atunci numai consilier consistorial şi deputat în parlamentul din 
Viena. Silvestru Andrievici cera în şedinţa parlamentului austriac ca la biserica 
Sf. Treimi din Viena să se numească un preot care să cunoască şi limba 
numeroşilor credincioşi români. ” 347 

O legendă care a alimentat scenariul unui cunoscut film de capă şi spadă 
din seria poveştilor cu haiduci arată că, în 1814, Tudor Vladimirescu sosea la 
Viena într-o misiune confidenţială (trebuia să rezolve anumite afaceri de 
moştenire rămase pe urma Elincei, soţia lui N. Glogoveanu, decedată la Viena). 

într-o scrisoare, datată 18 iunie 1814, Tudor Vladimirescu menţionează 
suma de 200 florini, ce a rezultat din onorariul pentru slujba de înmormântare 
« din biserica unde s-a slujit ». La Viena, eroul oltean s-a întâlnit cu Iordache 
Olimpiotul, care pare să-l fi introdus în misterele societăţilor secrete ale 
eteristilor si carbonarilor. 

5 5 

Iată cum descrie istoricul I.I. Nistor acest episod: 

” în 1814 petrecea la Viena într'o misiune particulară Tudor Vladimirescu, 
unde venise să reguleze anumite afaceri de moştenire rămase pe urma Elincei, 
soţia lui N. Glogoveanu, care murise la Viena. între cheltuelile ce urmau să fie 
acoperite pe urma morţii Elincei găsim şi suma de 200 fi. daţi « în biserica unde 
s'a slujit » care nu putea fi alta decât biserica Sf. Treimi din Fleischmarkt, 
precum aminteşte Tudor în scrisoarea sa din Viena cu data de 18 Iunie 1814. La 


347 începând cu data Sinodului imperial din 19 martie 1883, cele două biserici ortodoxe au fost trecute sub 
jurisdicţia Mitropoliei din Cernăuţi. 

Viena, eroul oltean se întâlni cu Iordache Olimpiotul care pare să-l fi introdus 
în misterele societăţilor secrete ale eteristilor si carbonarilor. Poate că acolo 
Tudor va fi făcut jurământul de credinţă pe steagul eterist, jurământ care i-a 
fost aşa de fatal mai târziu .” 348 

Iniţial, pe la 1787, prin voinţă şi mărinimie împărătească, Iosif al II-lea 
îngăduie creştinilor ortodocşi (români şi greci) să oficieze liturghia în imobilul 
contelui Stockhammer, aici deschizându-se mai târziu o şcoală pentru macedo- 
români (cunoscuţi în genere sub numele de ” colonia grecească ”). 

Pe la 1856 - 1858, Baronul Şina, nepotul lui Simon Şina şi fiul lui George 
Şina, 349 restaurează biserica, reface faţadele, decoraţiunea interioară, realizată în 
stil bizantin de renumiţi pictori şi se construieşte tumul, toate fiind realizate 
după planurile arhitectului Teofil von Hansen. 

De asemenea, în acea perioadă, foarte mulţi tineri români din provinciile 
Imperiului dualist îşi satisfăceau stagiul militar în diverse regimente, dintre care 
unele erau dislocate, temporar, în capitala imperiului dualist. Duminicile şi 
sărbătorile religioase, aceştia primeau permisie, pentm a participa la slujbe 
f’Garnisonskirchec”). Fiecare confesiune religioasă avea preotul ei. Tinerii 
militari de religie ortodoxă erau păstoriţi de părintele protopop Popovici, 
originar din Comu Sadu (Sibiu), despre care se spune că albise de atâtea 
războaie la care luase parte, însoţind regimentele româneşti. 

Dar el era aproape şi de studenţi, fiind prezent la numeroasele lor întmniri, 
aşa cum, la slujbele ţinute de acesta, studenţii nu lipseau. La sfârşitul serviciului 
divin, părintele Popovici ţinea o frumoasă slujbă, în care îndemnurile religioase 
erau însoţite de gânduri patriotice înălţătoare, sfătuind tineretul studios să nu îi 
uite pe cei de acasă, să fie buni români creştini. 


I.I. Nistor, op. cit. p. 92 

349 ”Simeon Gheorghe Şina cumpără cărţi româneşti pe sama tinerimei din satele sale ”, spune Eminescu într- 
unul dintre articolele sale, datat 4 iulie 1876. Şi, mai departe: ” Tot între macedoromâni se găsesc oameni care 
întreţin tineri români cu ,, hrană, îmbrăcăminte şi ajutorinţă" la şcoalele superioare din Pesta. Ei sunt fraţi şi se 
numesc Atanasie şi Constantin Grabovschi. Cel puţin 50 de familii macedoromâne se văd interesându - se de 
dezvoltarea culturei româneşti ”. 

După slujbă, studenţii erau invitaţi la părinte acasă, în Lazarethgasse 8, din 
districtul IX al capitalei, unde tinerii aveau posibilitatea să răsfoiască felurite 
cărţi, rânduite pe etajere, în fiecare cameră. Părintele Popovici a lăsat numeroase 
manuscrise, inclusiv memorii legate de perioada de care ne ocupăm. Unde or fi 
ele oare ? 



” Biserica Sf Treime” , frecventată de Eminescu 
(pictură de Rudolf von Alt, Vienna Museum) 

” Biserica Sf Treime ” azi (Foto Dan Toma Dulciu, Martie 2017) 

Arhitectul danez a construit atât pentru familia Şina, în oraşul capitală al 
valsului, cât şi în România: ” Capela familiei Ştirbey ” de la Buftea sau 
” Mausoleul boierului Dumitru Filişanu ” din Filiaşi (1808-1883) au fost create 
în perioada 1865-1868 de arhitectul Teofil von Hansen. Construcţia funerară a 
fost înălţată după moartea fiului bogatului boier oltean 350 . 

Acest Dumitru Filişanu a mai construit şi un spital, donându-1 locuitorilor 
din Filiasi, care dăinuie si în zilele noastre. 

Cu aproape 10 ani înainte de venirea lui Eminescu la Viena, un groaznic 

O C 1 

incendiu , iniţiat din apropierea locuinţei lui G. B. Popovici ( Fleischmarkt 
706), a pus în pericol întregul grup de clădiri din apropierea Bisericii Sf. 
Treime ”, inclusiv casa parohială. 


Utett ba# Htntţîtbtn bt# grogen fttutr# tn btm $auft 9tr. 7ut> 
am alttn ftUifamarft bat man no<b ftint ffitrtn «nba UpunfU. Du 
btrfţubtntn banibtr jirfuUrtnbtn (9aucbte ttrbitntn ftint titaţtuu). 
Da# nitberjcbranntt $au# gtţt mit ba tintn jţronte auf ben alttn 
gltiMmarft, mit btr anbtnt wuf btn $afnttft'ig. unb ift berart gtbaut, 
ba§ btr $auţ>ttraft am atttn fjltiicbmarft, bti pofta um auf btn îau- 
rtnmbtra unb btr rucfmâtt>jt îraft mit tintm $auleinflanţt am 
^afntrjittg fltltgtn ijl ; "bit btibtn 'Itaţbbarbiufer finb 705 ein îi(un* 
tijuri btr lhr<btnacBitinbt btr grittbifatn unb trala$if<btn SRation, 
unb 9îr. 707. Da# Mfatn bt# fttutr# ®urbt trf<b®tit, ©ttl man 
tom alttn $Uif<bmarft nur bur$ btn btfarânfttn $ofraum unb bur<b 
btn tnatn ^afntifhig gu btm brcnntnbtn (ftbiubt gtlanfltn fonntt. 
d# mujittn btfibalb aud) 6tri<fltittm ffti bit fiofd&m.inufiţaft in îln* 
tttnbunjţ fltbracfct, unb fflafftr bur<b bit fttnfttr btr fltfl.nuber litatn* 
btn #5uftt mitttîfi 6$ldu$tn gujlU&tnb jjtmaAt mtrbtn. 3m 
jtn tturîtn bti 2500 (limtr ttajftr gum ţ?5f<$en au# btr na^tn 
Donau acbolt. (Vtfttrn mar man no$ mit Vbrâumtn bt# ţkbuttt# in 
btn uuf Stocfatrftn brftţţâftiact. Dtn grbfjttn Xbdl ibrtr babt ba* 
btn gnui fflobnbarttitn. tin Stbntiber unb btr TOaltr £*rr g. tiufţt» 
bflft. Dtr Dtaum tor btr BrantfUttt bliib gtfhm no$ abjtfp rit. 


Descriind acest incendiu, presa vieneză a anului 1859 vorbeşte de 
proprietăţile afectate, rezultând fără echivoc faptul că biserica aceasta a fost 
coproprietate a celor două naţiuni ortodoxe, greacă şi română: ”Die beiden 


350 cî.Osterreichisches Biographisches Lexikon (1815-1950), p. 181-182. 

351 vezi ”Fremden-Blatt” nr. 86, din 16 aprilie 1858, p. 3. 

Nachbarhaufer sind 705 ein Kigenthum der K i rch en gem e i nd e der griechişchen 
und Walachichen Naţioih undnr. 707 ” 352 . 

Probabil că acest sinistru a impresionat pe bancherul Şina, al cărui palat se 
găseşte peste drum de biserică. în câţiva ani, lăcaşul a fost restaurat cu ajutorul 
bănesc oferit cu generozitate de acest bogat şi simţitor aromân, căpătând o nouă 
înfăţişare. 

5 5 

31 

Pe strada Fleischmarkt, la numărul 19, se află restaurantul ”Der Liebe 
Augustin ”, cel mai vechi restaurant din Viena. Aici, Eminescu, însoţit de colegii 
săi, îi trecea adesea pragul. Acest local etalează pe faţadă imaginea trubadurului 
Augustin, deoarece, potrivit legendei, acest personaj, a cărui viaţă a devenit 
subiectul unei răspândite balade în folclorul de limbă germană, obişnuia să cânte 
aici. 

în sala principală a restaurantului găsim semnătura unor personalităţi, care 
fost oaspeţi ai localului, precum Mark Twain sau Johny Weissmuller, actor 
român la Hollywood (”Tarzan ”). 


352 ”Cei doi vecini afectaţi sunt cel de la nr. 705, care este proprietatea ” Comunităţii bisericii naţiunii greceşti 
şi valahe”, precum şi cel de la nr. 707. ” 

Restaurantul ”Der Liebe Augustin”, azi 
( Foto Dan Toma Dulciu, Martie 2017) 

Restaurantul ”Der Liebe Augustin ”, odinioară 

(Osterreichische Nationalbibliothek) 


în sfârşit, pentru a avea imaginea completă a ”Uliţii româneşti” din inima 
Vienei, vom adăuga, de asemenea, alte câteva locuri ce evocă prezenţa lui 
Eminescu. 

Ele sunt situate la capătul străzii Fleischmarkt, (” Colegiul greco-catolic Sf 
Barbara”), din ” Strada Poştei”, unde Poetul obişnuia să se adune cu prietenii 
săi ardeleni sau bucovineni, respectiv clădirea vechii Universităţi, acolo unde 
se desfăşurau şedinţele ” României June”, continuate la ” Cafeneaua Troidl”, 

(din Wollzeile ), inclusiv Hotelul ”La trei cai albi ”, din Leopoldstadt, situat pe 
Taborstrasse, sau ” Berăria Bischoff”, din apropiere. 

Asistăm, aşadar, la naşterea sub ochii noştri, aici la Viena, dacă 
nu a unei mitologii urbane, cel puţin a unei topografii mitice ! 

32 

Am amintit în aceste pagini unele aspecte ale existenţei lui Mihai 
Eminescu la Viena. însă, acesta nu a fost singurul reprezentant al familiei, 
locuind în capitala Imperiului vulturului bicefal. 

Se ştie că Serban Eminescu a studiat medicina tot aici, în condiţii foarte 
vitrege. Fără a putea obţine o diplomă, el părăseşte oraşul, pentru a ajunge în 
Germania. 

Harieta Eminovici, sora Poetului, a locuit o perioadă de timp la Viena. 
Fără a urma şcoli înalte, ea semna corespondenţa cu numele Henriette 
Eminescu. Rupea puţin în germană 353 , limbă folosită în perioada în care a fost 
internată în clinica Dr. Billroth 354 , părinţii nutrind speranţa că acest renumit 
chirurg îi va vindeca beteşugul care a chinuit-o toată viaţa. Cu aceleaşi gânduri, 
ea a mai fost trimisă de familie într-o clinică din străinătate, la Teplitz (1874), 
dar fără a se obţine rezultatele dorite. 

5 

Reminiscenţă a acelei perioade petrecute la Viena, în scrisorile sale ea 
ruga să i se trimită corespondenţa pe numele Frăulein Henriette Eminescu, 
Botoşani ! 


353 în scrisorile sale, ea ruga să i se trimită corespondenţa pe numele Frăulein Henriette Eminescu, Botoşani ! 

354 G. Călinescu ” Viaţa lui Mihai Eminescu”, p. 142 : ” Henrieta ştia puţin nemţeşte, din auzite, din timpul cât 
şezuse în clinica dr. Bilroth, la Viena 

Dr. Theodor Billroth (1829-1894) locuia în Alsser Strasse 20 355 , lângă 
Spitalul AKH, dar policlinica înfiinţată de el în 1871 se afla în Mariannengasse 
10, mutată ulterior (1880) în SchwarzspanierstraJSe 5. 

Theodor Billroth a pus bazele unui modem spital, numit ” Rudolfinerhouse ”, 
în Grinzing (1882). 

încă o dovadă că această nefericită soră a Poetului a vizitat cândva Viena 
este una dintre fotografiile Harietei, despre care Matei Eminescu consideră, fără 
a fi sigur, că a fost realizată la un atelier fotografic din acest oraş. 356 

Socotim că şi cealaltă soră a Poetului, Aglaia Eminovici, domiciliată în 
Cernăuţi, pe atunci făcând parte din imperiul dualist, s-a deplasat în capitala 
acestuia, fiind căsătorită cu un austriac. De asemenea, presupunem că avea şi 
motive să o facă, deoarece cumnatul ei, dr. Victor Gareiss Ritter von 
Dollizsturm, fusese avansat de împăratul Franz Josef în funcţia de judecător la 
Curtea Regională din Viena, în vara anului 1899. 


355 A mai locuit şi în Kollingasse 6. 

356 Mss 2943/BCU Carol I. 


228 



XV. Jahrgang. 


Stiick XIII. 


Verordnungsblatt 

des 


Wien, 13. Juli. Redigirt im k. k. Justizministerium. 1899. 


Inhaltt 29. Verordnung des Juslizministeriums vom 20. Juni 1899, hetreffend die Kundtnachung des 
g^richtlichen Verbotes der Verbreitung einer DruckschrifL — Mittlieilungen: Das Heichsgesetzblatt. 
— Verânderungen im Verzeichnisse der vom Oberlandesgerichte Wien bestellten Sacii verstandi gen fflr 
Schătzungen von Liegenscbaflen. — Statistische Mittheilungen. — Fersonalnachrichten. — 
Beilage (St. E. S. 161 — 192). 


Verordnung. 


Monitorul Oficial al Ministerului Justiţiei din Austro-Ungaria din 13 iulie 1899, 
anunţând numirea la Viena 
a cumnatului Aglaei Eminescu. 

Un capitol din monografia lui G. Călinescu, dedicată vieţii Luceafărului, 
descrie într-un spaţiu amplu relaţia Poetului cu lumea teatrului vienez. Criticul 
precizează că, deşi era doar un tânăr student, Mihai Eminescu era adesea invitat, 
nu se ştie cum, nu se ştie de către cine, la recepţiile organizate de vedeta 
Burgtheater - ului vienez, Frederica Bognar, ” acasă la dânsa în Hauptstrasse - 
Landstrasse” 351 , unde erau prezenţi mulţi artişti cunoscuţi ai vremii. 


357 


Apud, G. Călinescu, ” Viaţa lui Mihai Eminescu 



m 


Frederica Bognar (1859) 

Litografie de Adolfvon Dauthage 

în perioada 1870-1871, ne spune G. Călinescu, Mihai Eminescu era 
nelipsit de la recepţiile acestei dive capricioase, aflând din discuţiile purtate 
acolo multe can-can - uri (” intrigi şi anecdote ”) din viaţa actorilor vienezi, 
istorisindu-le apoi colegilor săi. Atunci când se prezenta în salonul artistei, 
Mihai Eminescu se îmbrăca elegant, câteodată împrumuta ceva din hainele 
colegilor, pentru a nu se observa sărăcia garderobei Poetului, fapt deloc 
neobişnuit în lumea studenţească. 

Condeiele aplecate asupra acestui subiect, evocând legăturile lui Eminescu 

oro 

cu această celebră artistă a epocii, în special G. Călinescu, Vasile Gherasim 
sau Ion Pop-Florantin 359 , comit însă o eroare, localizând greşit locul unde, timp 
de doi ani, Eminescu a petrecut minunata seri în captivanta lume artistică a 
epocii. 

Consultând actele Serviciului de evidenţă a populaţiei oraşului Viena, am 
descoperit că această actriţă locuia în Wieden Hauptstrasse 43 (cartierul al 
patrulea al capitalei) şi nu în Hauptstrasse-Landstrasse (aflat în cel de-al treilea 
Bezirk). 

Confuzia provenea, desigur, din prezenţa adjectivului Hauptstrasse ( strada 
principală) în denumirea ambelor nume de străzi. 

”Meldezettel ”( 1 889): Friederike Bognar. 


358 Vasile Gherasim, ” Eminescu la Viena”, în ” Junimea Literară”, Cernăuţi, XII, 1923, p. 374-370 

359 Ion Pop-Florantin, ” Cincantenarul României June” , în "Adev. Lit. şi Artistic", 27 mai 1923. 

360 Actul prezintă o modificare operată ulterior cu creionul, ce nu poate fi luată în consideraţie: 43 în loc de 55. 
Locuinţa de la nr. 43, insignifiantă, a fost bombardată şi distrusă în cursul Celui de al Doilea Război Mondial 

Locuinţa artistei se păstrează şi în zilele noastre. A fost construită între 
1781-1848, aici funcţionând în prezent ”Cafe F. Wortner ,” inaugurată recent, 
după ce clădirea a fost recondiţionată. Interiorul, redând atmosfera intimă a unei 
cafenele de secol XIX, este plin de tablouri de epocă. în faţa acestei locuinţe se 
află o frumoasă alegorie statuară, intitulată Fântâna cu înger (”Angel 
Brunnen”). Dacă vom privi cu atenţie personajul principal {îngerul), vom 
observa o uimitoare asemănare cu chipul din tinereţe al frumoasei Frederike 
Bognar. 

Istoria acestei monument stradal este următoarea. în testamentul său 
(1871), ministrul de război al cabinetului austro-ungar, Viktor Edler von Engel, 
a lăsat municipalităţii 40 000 de coroane pentru realizarea acestei fântâni. 
Sculptorul a transpus în piatră legenda tinerei fecioare Elisabeth, eroina care a 
reuşit să răpună doi răufăcători. Fântâna a fost inaugurată la 5 decembrie 1893, 
când încă actriţa mai trăi, abia spre sfârşitul vieţii retrăgându-se în provincie. 



Frederica Bognar ? 

Aici petrecea, aşadar, Mihai Eminescu, participând la seratele organizate de 
Frederika Bognar. O companie plăcută, încântătoare, aflată la doi paşi de 
locuinţa Poetului din Schaumburgergasse 15 



Un romantic loc de întâlnire al îndrăgostiţilor.... de Eminescu 
Wiedner Hauptstrasse 55 
(Foto Aprilie 2017 Dan Toma Dulciu) 


Dan Toma Dulciu 
Viena 

Aprilie 2017 

